
do 1.12.2010 v Sloveniji postopoma 


ugasnili vse analogne televizijske oddajnike in v celoti prešli na digi- 
talno oddajanje. Žal pa se nekaterim starejšim še analogne teh- 
da bi se ubadali z digitalizacijo 


nologije zdijo kot čarovnija, kaj šele, 


oddajanja televizijskega signala. 


Zagotovo že veš, da bomo 


Če tvoji bližnji še vedno sprejemajo televizijski signal preko strešne 
ali sobne antene, jim pomagaj pri izbiri novih ustreznih DVB-T pre- 
tvornikov, ki so prilagojeni za dekodiranje programov, kodiranih v 
standardu MPEG-4. Če pa si bodo hoteli kupili nov televizor, pa naj 
le ta že ima vgrajen omenjeni DVBT pretvornik. 

Nekateri ustrezni pretvorniki in Tv-sprejemniki so V trgovinah že 


označeni z oznako DigiTV, ki označuje za Sloven 

Dragi bravec, po dolgem času J9KER ponovno 
organizira literarni natečaj, tokrat v sodelovanju 
z blagovno znamko $0NY ERIKSSON. Tema je 


pokrovitelju primerna, torej nordijska. 


Vikingi so sloveli kot smelo in neustrašno ljudstvo. 
Pivo so lokali iz lobanj nasprotnikov, zobe pa so si 
trebili s koščicami zaklanih pošasti. A najslovitejši 
(in najsilovitejši) od vseh je bil Erik. Skupaj s sinom 
Sončkom sta se podala na številne nevarne podvige, 
o katerih se je ob ognjih govorilo še stoletja zatem. 


V poljubnem literarnem žanru popiši eno od 
njunih pustolovščin, ki mora vključevati čimbolj 
bizarnega nasprotnika, s katerim se junaška 
rogočeladarja pomerita. Tekom zgodbe morata 
naša junaka srečati valkiro, sneto sekiro in širhakel. 
Če ti uspe omeniti še pomanjkljivo oblečene in 
neobrite barbarke, toliko bolje. 


Od nadobudnih sukalcev peresa pričakujemo 
štorijo v izmeri sedem do osem tisoč znakov 

s presledki vred, ki mora biti poslana ne kasneje 
kot do 29, OKTOBRA na JOKEREJJOKER,SI 

z oznako VIKINS. Napredno poznavanje slovnice 
in literarnih zakonitosti je obvezno. Če imaš občutek, 
da bi ti za spisano učiteljica slovenščine v sedmem 
razredu prisolila nezadostno, bodi ekološki in ne 
trati pasovnih širin. 

Zgodba, ki se nam bo najbolj dopadla, bo objavljena. 
Hkrati bo SonyEricsson avtorju podaril mobilni 

telefon ADERIA XI MINI PRO, ki se ič sšiatlnim — 3 Z A RA DE s; 

zaslonom ter polnokrvno tipkovnico, in navrgel še 

modrozob zvočnik za sluhanje muzike na žuru. 

Sočna čitavka, ki ti pisana beseda ni tuja, tudi zate 
imamo izziv. Spiši erotično vikinško zgodbo 

z izvirnim in ne prostaškim izrazoslovjem. 
Pornografija v slogu nasajanja na rogove čelad 
pride v poštev samo kot medvrstični namig. 
Obvezno vključi besede: loj, lok in los. 


Delo nam zapečateno s poljubom pošlji na 


JOKERAJOKER,SI z zadevo KUTNI NATEKAJ. 
Avtorica najbolj poltene zgodbe bo v dar dobila 
rožnat telefon ZY 9. Če bo želela, ji nanj narišemo 


še ŽivjoMuco. Z belim flomastrom. 

JOKER CREAM TEAM'Y 
Aggressor, Case, LordFebo, 
Navi, Sneti, Ouattro, Yohan 


Bojan Pretnar, telefon: 01 / 473 82 86 
bojan. pretnarcadelo-revije.si 
telefon: 01 / 473 81 23, 473 81 24 


Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Ako to umeš prečitat, ti gvišno ušesa štrle. 

Odvil se je še tokijski veliki igrošov, ampak saj 


nam bo padel na pleča. (Le Sneti bo z atlasov- 


vsi vemo, kaj prihaja v prihodnjih mesecih. Zdaj sko upognjenim hrbtom gledal iz kupa, resda s 


le še čakamo na napovedani trilijon špilov, ki 


svežim platfusom in sedmimi otiščanci.) 


IROVJE, KONZOLEC mra 


Dead Rising 2 R.U.S.E. Eyepet 

Civilization V za FIFA 11 m Enslaved se 
Fi 2010 28 PES 2011 41 FIFA 11 67 
Ferrari Virtual Academy 30 Storm over Pacific 51  Metroid: Other M 12 
Heroes of Newerth 32 Mali opisi za PC 52  Castlevania 74 
NBA 2K11 34 Halo Reach 62 Mali opisi za konzole 78 
Patrician IV 36 NHL 11 64 Opisi za ročne drkalice 80 

Zmaj leti na ustaljeni višini Še zadnji /etošnji smenj je za nami, česa blaznega pokazal ni. 12 
Jugoslavija Ob zimzeleni jugonostalgiji velja vedežno vpogledati, od kod izvira(mo). 14 
Penisi ne slišijo kričanja Webcami, tako vsakdanji hardver, pa tako malo uporabljan. 56 
Mini testisi Prišla je nova Logijeva G-roba in tradicija veli, da jo predstavimo čitateljem. 60 


Vesoljsko-vampirska svoboda Priš/a sta nova Castlevania in Metroid, mi pa gledamo stare. 68 
Kocke na mizo Zego je okrepil svoj meni namiznih iger. Privoščili smo si jih ob kokicah in kokti. 82 


Uvodnjak 

Uma Turban zi 
Črkožer 84 
Slikosuk ni 


Nikoli nisem kaj posebej maral za dela J. J. 
Abramsa. Model se mi je sicer zdel zanimivo 
odpuljen in njegovi gverilski projekti ter viralni 
marketing so generirali kar zadostno količino 
spletnega šušljanja. A nikoli dovolj, da bi si ka- 
terega njegovih izdelkov dejansko pogledal. Še 
posebej zato, ker je bila rulja slejkoprej srednje 
razočarana, naj je šlo za Clovertfield ali razvpiti 
Skrivnostni otok. Potem pa je Abrams povedal, 
da dela nove Zvezdne steze. Znova je vse sku- 
paj reklamiral na svoj znani podtalni način, a 
glede na preteklost nisem imel posebnih 
pričakovanj. Toda film me je dobesedno priko- 
val na sedež. Ravno zato sem se odločil, da 
dam priložnost še ravno takrat napovedani se- 
riji Fringe. Priznam, trudil sem se, da bi dojel 
vso skrivnostnost, zarote in stranke zgodbo- 
vne niti, ki jih je kar mrgolelo. A sem nekje sre- 
di prve sezone obupal. Vsemu skupaj je bilo 
preprosto pretežko slediti. 

Potem pa je konec poletja zmanjkalo prav vseh 
nadaljevank, ki jih imam na lagru. In sem si re- 
kel, ej, pa dajmo Fringu se eno možnost. Če bo 
zanič, lahko znova neham gledati in pokažem 
Džejdžeju en velik sredinec. Nakar sem po sa- 
mo dveh dneh že buljil v finale prve sezone in 
preklinjal, zakaj se druga prične šele čez dva 

Kražka di 
Storija 89 
Crtič deluks 90 

tedna. Ekipa je očitno morala na hitri tečaj što- 
rijalnega podajanja, kajti preobrat je dobesed- 
no trenuten. Od zmedenega klobasanja o 
premnogih nadnaravnih projektih, ki jih je 
ustvarjal nori znanstvenik, je serija dobesedno 
v trenutku preskočila na izjemno tempiran, 
kulsko zamišljen in profesionalno izveden 
konflikt med vzporednima svetovoma. Rezanje 
nepotrebnega balasta skrivnostnosti ni prav 
nič zmanjšalo. Še več, ker so vsi misteriji osre- 
dotočeni v lepo zaokroženi zgodbi, je Fringe v 
tem trenutku moja najljubša televizijska zaba- 
va. Ob vseh drugih nadaljevankah, ki jih gle- 
dam samo še po inerciji, se vprašam, kako oni 
ne zmorejo napraviti takega kakovostnega za- 
suka, ampak le vztrajno tonejo v obskurnost. 
Seveda ne gre mimo igralske zasedbe, med 
katero dobesedno briljira John Noble. Da lahko 
dobro igra znanstvenika, ki ima čisto preveč 
kolesc v glavi, je jasno vsakomur, ki je videl 
njegovo interpretacijo Denethorja v Kraljevi 
vrnitvi. Ko pa temu doda zlobno različico z 
'druge strani', ti dobesedno požene mravljince 
po telesu. Več ne mislim izdajati, da ne bi ko- 
mu skvaril užitka. A kdor pogreša Dosjeje X, 
naj Fringe obvezno gleda. Kajti tam je vse res. 
Guattro 

ekoč sem na tem mestu že zabavljal čez 
vandalizem, ki nam, normalnežem, z 
zažganimi zabojniki, polomljenimi klop- 
cami, počečkanimi pročelji, skrunjenimi 
spomeniki in drugo zanalašč poškodo- 
vano družbeno imovino niža kakovost življenja. Žalje 
spričo družbenega nezadovoljstva takega početja 
vse več in četudi marsikateri mlajši Jokerjev bralec 
zamahne z roko, češ, stari pretirava, bo taistež dru- 
gače gledal na propadajoči svet, ko se bo osamo- 
svojil in razmnožil. Vsaj moral bi, čeprav nekaterim 
ni prav nič sveto in otresajo ter ugašajo cigarete ce- 
lo v peskovnik, v katerem se igra njihov lastni mla- 
dič. (Nasploh so kadilci jako neotesana bitja, ki jem- 
ljejo odmetavanje čikov kot samoumevno pravico, 
kar utemeljujejo s tem, da jih vendarle pohodijo in so 
za nameček iz naravi prijaznega materiala. Kajpakda 
je tako vedenje slaboumno, primitivno in oklofutanja 
vredno. Tudi ovitek od čigumija lahko pohodiš in ba- 
nanin olupek je prav tako naravi prijazen, pa ju nihče 
ne bo tako brezbrižno odvrgel. In navsezadnje mi je 
papirnat zavojček bolj ljub oziroma manj gnusen od- 
padek kot nekaj, kar je nekomu padlo izmed žnab- 
ljev.) Na žalost kazni zoper svinjanje z ogorki ne ob- 
stajajo, so pa na mojo veliko radost v nekaterih kra- 
jih pričeli preganjati drugo obliko mikrovandalizma, 
pljuvanje po tleh. 
Vsakemu meščanu je gotovo znan prizor gruče čapcev 
v sijočih šuškavih trenirkah in s tipično rodevinskimi 
frizurami, iz katere nato ne oziraje na okolico odme- 
vajo seksološki in ginekološki izrazi v slogu pička 
žgoljava, jebem ti mamicu seljačku u usta, pederu je- 
dan in puši kurac kurvo. To pestro in globokoumno 
artikulacijo, ki pravzaprav predstavlja privzet in osno- 
ven način samčevske komunikacije, dostikrat sprem- 
ljajo tradicionalna govorna mašila v obliki nepresta- 
nih pljunkov. Domneva se, da šprici iz gobcev dajejo 
večji poudarek izrečenim besedam, dasiravno neka- 
teri antropologi ta fenomen, ki ne pritiče nobeni drugi 


UVODNJAK 


Res sem nestrpen do vandalov, mikro in makro, ter k 
dejavni netoleranci pozivam tudi ves ostal razumniški 
živelj. Cefurizem je stanje duha in pri tem posamezni- 


kovo poreklo, priimek, 
vzeti, čeprav statistično 


vrsti primatov, pripisujejo bahavemu ponazarjanju 
plodnosti. Znabiti, da žoltasta sluz kot prispodoba se- 
menske juhice privlači ženski spol njihove sorte in da 
ima samec, ki z njo čim bolj izdatno prekrije tla, večjo 
možnost za karanje, kakor se v njihovem jeziku reče 
parjenju. 

Vendar ta pojav ni stvar naravoslovja, čeprav je veš- 
čina usekovanja v roko zanimiva evolucijska prilago- 
ditev, marveč družboslovja. Večinskemu delu družbe, 
tistemu, ki zna zadrževati telesne tekočine, je namreč 
slinasto onečaščevanje tal nesprejemljivo in želodec 
obračajoče. Sam sem često priča temu početju zve- 
čer, ko se necivilizirana štepanjska svojat zbere ravno 
na moji tekaški progi. Najprvo se po poti, rezervirani 
izključno za noge premikajoči promet, pripodijo z 
rodevinskimi mopedi, prestrašijo večerne sprehajalce 
psov in trimčkarje, nakar se utaborijo na okoliških 
klopcah. Ker so iz drevesnih krošenj zlezli pred komaj 
generacijo ali dvema, se vajeni ždenja na veji nagon- 
sko usedejo na naslonjalo. (Kar je, mimogrede, prav 
tako mikrovandalizem.) V desetih minutah jim uspe s 
svojo zaudarjajočo izustno kužnostjo onesnažiti vso 
okolico - eter s čefurizmi, sedalo in tla pa s plastjo ka- 
riesno-slinaste ogabe. Bog ne daj, da bi stopil ali celo 
padel vanjo. Se dam pri priči kremirat! Zato se temu 
nekulturnemu biološkemu hazardu vedno ognem v 


demper in šuškavac niso pri- 
povezavo kljub vsemu imajo. 


velikem loku, a si obenem zaželim, da bi imel vsaj 
tretjino Jet Lijevih skillzov, s katerimi bi kot ponoč- 
njaški superjunak boljšal življenjski prostor in učil 
čapce kozjih molitvic ter plavanja v Ljubljanici. 
Oplašničeni dušebrižnik me bo spet obtožil sovražne- 
ga govora in širjenja nestrpnosti. In prav bo imel. Res 
sem nestrpen do vandalov, mikro in makro, ter k de- 
javni netoleranci pozivam tudi ves ostal razumniški ži- 
velj. Čefurizem je stanje duha in pri tem posamezni- 
kovo poreklo, priimek, demper in šuškavac niso priv- 
zeti, čeprav statistično povezavo kljub vsemu imajo. 
Naj za take delinkvente uvedejo in prakticirajo druž- 
benokoristno delo. Za najhujše primerke, vključno z 
metalci kock v parlament, pa javno bičanje. 
Zgodovina uči, da (tujski) barbarizem lahko uniči še 
tako veličastno kulturo. Raje se odselim, kot da se 
sprijaznim z oskrunjeno okolico, ki mi krni bivanjsko 
srečo. Mi pač ni vseeno, v kakšnem svetu živimo, in 
še manj, v kakšnem svetu in v kakšen svet rastejo 
naši otroci. 

"All men are created egual," je nekoč zapisal Thomas 
Jefferson in z dotičnim citatom najraje opletajo varu- 
hi človekovih pravic. Se strinjam. Vsi ljudje smo nare- 
jeni enaki. Le da si eni kasneje zavestno izberejo pot 
opice. 


David Tomšič 

Gran Turismo 5 z najhitrejšim virtualnim avtom 
Tokijski Polyphony Digital, dom niza Gran Turismo, je 
nedvomno najbolj vplivni razvijalec dirkaških simula- 
cij. Šefu Kazunoriju Jamaučiju so duri odprte povsod 
in že večkrat so sodelovanja z avtomobilskimi podjetji 
presegla golo vključevanje dirkalnikov v igro. Spom- 
nimo se recimo projekta GT by Citroen. Šlo je za kon- 
ceptni dirkalnik, ki je doživel premiero v špilu, kasneje 
pa ga je imela namen francoska tovarna izdelati v 
omejeni količini. Na žalost so kljub spočeti proizvod- 
nji operacijo letos poleti ustavili. Drugo poznano so- 
delovanje je bilo z Nissanom, saj je Polyphony obliko- 
val prikazovalnike za model GT-R. Zdaj so se spečali z 
moštvom Red Bull Ra- 
cing in skupaj odgovorili 
na zvedavo vprašanje: 
»Kakšen bi bil dirkalnik, 
ki bi ga razvili izven vseh 
pravilnikov, le s ciljem, 
da je najhitrejši?« Na ža- 
lost so na tokijskem Ga- 
meshowu pokazali od- 
govor le v dražilniku, ki je namignil silhueto bolida, 
imenovanega prototip X1, dočim bomo morali za po- 
polno obliko in tehnične podatke počakati do 3. no- 
vembra, ko GT5 naposled le izide. Je pa z njim Red 
Bullov hišni dirkalec Sebastian Vettel za dvajset se- 
kund podrl rekord Suzuke. V igri, se razume. 


Kako je umrl APB 

Pizda. Vulgarna beseda, ampak natanko to smo pomis- 
lili, ko smo 16. septembra izvedeli, da bodo Realtime 
Worlds v kratkem odklopili strežnike za nalinijsko ak- 
cijado APB — All Points Bulletin. Enostavno - izključili. 
Kaput mahen. Fertik. Nada mas. Pa ravnokar je v Jo- 
kerju izšel opis, ki smo ga namenoma odlagali, da bi 
igro kar najbolj spoznali. Saj veste, masovne internet- 
nice zahtevajo svoj čas in se predvsem rade spreme- 
nijo. Tako naj bi se tudi APB, kajti še avgusta so av- 
torji gobčno zagotavljali, da kanijo čisto spremeniti sis- 
tem streljanja, ki je buril duhove. Zato smo igrali, 
čakali in igrali. A storili so nasprotno. V posmeh kup- 
cem, opisovalcem, založniku in sebi so obelodanili 
crkot špila in stečaj podjetja. To je insolventnost raz- 
glasilo že 17. avgusta, šest tednov po lansiranju APB- 
ja, a nihče si ni mislil, da je stanje tako resno, saj naj 
APB ne bi bil prizadet. Še 10. septembra so igro vese- 
lo tržili na Steamu, čez dober teden pa so serverji 
umrli. Kako težaven je bil razvoj, na blogu Lukehalli- 
well.wordpress.com razkriva bivši uslužbenec Realti- 
me Worlds, iz njegove jamrajade pa je moč zaključiti 
predvsem, da igra sploh ne bi smela iziti. Vanjo so 
preprosto kaotično vrgli ves denar, ki so ga imeli od 
Crackdowna, in upali na najboljše. Ki ni prišlo. Stroš- 
ke zdaj nosi zlasti založnik EA, katerega uradno sta- 
lišče glede morebitnih nadomestil za kupce je 'no co- 
mment', kar so naročili tudi svojim distributerjem, 
med njimi slovenskemu Colbyju. Nekaj tistim, ki EAju 
težijo na tehnično podporo, so ponudili nadomestne 
igre, a to še zdaleč ni avtomatičen proces. Večina 
kupcev APBja si lahko tako plošček ali digitalni izvod 
na trdem disku zgolj nekam vtakne. 


Kako ni umrl GOG 

Slična prostaška beseda kot pri smrti APBja, le s črka- 
ma č in k, se je v glavi naslikala, ko se je 19. septem- 
bra na spletni strani Gog.com pojavilo obvestilo, da je 
servis do nadaljnjega ukinjen. Good Old Games je na- 
mreč zlata vreden štacunski repozitorij digitalnih izvo- 
dov starih špilov, ki delujejo na novih operacijskih sis- 
temih. Kupiš jih s kreditno kartico, potegneš na ra- 
čunalo in jih igraš ali veselo kopiraš naokoli, saj nima- 
jo zaščite. Mnogo izdelkov, za katere poljski čuvarji 


anko ustrezne številke v naslovu gor ali dol, Bra- 
M tovščina bo polnopravni tretji del priznanega Ubi- 

softovega tihomorilskega niza, ki v ospredje po- 
stavlja večni spor med Slovenijo in Hrvaško, ups, redoma 
ašašinov in templarjev. Firenčan Ezio Auditore se vrača v 
glavni vlogi, krvava pot pa ga bo iz družinske vile v to- 
skanskem naselju Monteriggioni tokrat vodila v Rim, ge- 
neralštab tiranske dinastije Borgijcev, ki so se v večnem 
mestu zaredili čez mejo dobrega okusa. Assassino, il tuo 
destino ti attende! 


Se nemara sprašujete, kako se bo mladi, dasi za potrebe 
zgodbe nekoliko postarani, bolj izkušeni ter na sam vrh 
starodavnega reda postavljeni špagetarski junak lotil voj- 
ne s številčno premočnim sovražnikom? Tako, da bo 
med prikritim sprehajanjem po ulicah, plezanjem in par- 
kourskim udejstvovanjem skrbel za najemanje pomoč- 
nikov. Bratovščina! Morilske novince, ki jih bomo mogli 
priklicati in jim naprtiti umor enega ali več stražarjev, bo 
za nameček moč uriti, opremljati ter pošiljati na misije, s 
čimer bodo postajali čedalje boljše renesančne nindže. 
Bodo pa Eziovi najboljši prijatelji - odštevši pač zave- 
zniškega Niccoloja Machiavellija in ostale zgodovinske li- 
ke, ki jih mu bodo prekrižali pot - morebiti kar zvesti 
žrebci, s katerimi bo prvič v seriji moč peketati znotraj ur- 
banih središč. Ter iz sedla izvajati vsakovrstne akrobat- 


pagine računajo nekje od 4 do 8 evrov, je sicer apnar- 
skih. Dosti pa jih je še danes vrednih igranja, od Can- 
non Fodderja in Gabriel Knightov do I-War 2 ter Phan- 
tasmagorie. Zaloga je velika in skupnost dejavna, zato 
je bila najava o prekinitvi delovanja docela presenetlji- 
va. A že nekaj dni kasneje so odgovorni pojasnili, da 
so se malo prej samo hecali, da bi pritegnili pozornost 
ob prehodu iz stanja bete v finalno inačico. Ob tej pri- 
ložnosti so naprodaj postavili Baldur's Gate 1 z dodat- 
kom Tales of the Sword Coast za 10 dolarjev ter pri- 
občili nekaj trpko smešnih videov, v katerih se v me- 
niških kutah moledujoče opravičujejo za neslanost. 
Ko so napovedali Planescape: Torment, smo jim sko- 
rajda že oprostili. Cisto jim bomo, ko bodo zastonj da- 
li vse Eye of the Beholderje, Larryje, Day of the Ten- 
tacle, Syndicate, oba System Shocka in Ultimi Under- 
world. 


ske in bojne karafeke. No, kri se bo iz goltancev 
in ledvičk cedila tudi zahvaljujoč nebroju svežih 
rezil, macol in posebnih krepel, med katerimi se 
bo slejkoprej znašel lokostrel, sčasoma pa celo 
primitivna smodniška orožja. Za to, da bo bojni iz- 
ziv v Brotherhoodu občutno večji kot v prejšnjih 
delih, naj bi poskrbel dodelan tepežkalni sistem. 
Avtorji namreč zagotavljajo, da so nasprotnike, ki 
bodo med hudodelstvi zasačenega Ezia sistema- 
tično obkoljevali, končno naučili istočasnega sku- 
pinskega napadanja. Speriamo sia vero. 

Bistvena pritiklina novega Creeda bo spletni mul- 
tiplayer, ki je za niz absolutna novost. Na papirju 
najbolj obeta način 'wanted', v katerem bo vsak 
od osmih udeležencev prejel nalogo izsleditve in 
uboja naključno izbranega soigralca ter jo skušal 
opraviti na karseda neopazen način. Če bi se o 
dobroti večigralstva radi prepričali na lastno pest, 
se lahko lastniki playstationa 3 še vedno pri- 
ključite beta testu, ki se je začel 4. oktobra. 


Vse kaže, da bo Brotherhood, ki si bo z dvojko de- 
lil odlično grafično srčiko in imel kar trikrat bolj 
obsežno prizorišče v primerjavi s Firencami ali 
Benetkami iz dvojke, najboljši Assassin's Creed 
doslej. Bitka za Rim je na sporedu že prihodnji 
mesec. (cs) Ubisoft za PS3 in X360, 19. 
novembra, za PC zgodaj 2011 


Kataklizma vendarle že letos 

World of Warcraft je oktobra naposled dosegel dva- 
najst milijonov odvisni ... err, naročnikov, kar se mu 
je doslej zaradi bizarnih sporov s Kitajci vztrajno izmi- 
kalo. Podatek prihaja v luči najave, da tretja razširitev, 
Cataclysm, zaprmej dospe na 7. december in ne dru- 
go leto, kot so navajali spletni trgovci. Ravno v teh 
dneh bi morala strežnike doleteti posodobitev 4.0.1, 
ki bo Azeroth pripravila na bučni prihod zmajeslava 
Deathwinga. Ta bo v tednih pred izidom razširitve v 
igri napravil slikovito uverturo in pokuril nekaj stvari, 
zato se obeta dosti zanimivosti. Tisti, ki dodatka ne 
bodo kupili, bodo še vedno deležni novih talentov in 
prenovljenega sistema glyphov, za vse ostalo pa bo 
treba pljuniti kovance za Kataklizmo. Najbolj neučaka- 
ne naj spomnimo, da se 22. oktobra v Kaliforniji zgo- 
di še Blizzcon! 

Serija turnirjev 


Pro Evolution Soccer V PARIH 


Potek turnirjev: Vsak četrtek od 21.10.2010 do 11112010 
V vseh poslovalnicah Technomarket ob 18.00 uri 
Prijave in več informacij na www.technomarket.si 

Zdaj z internetno mojstrsko ligo, naprednejšimi komentatorji, težjo UT, bolj 
strogimi sodniki, bolj izkušenimi vratarji, realističnimi posebnimi učinki 
in fantastičnimi novimi sposobnostmi, triki in preigravanji. 

Goljufov zjeh 

Množinsko rečeno, seveda. Banhammer je namreč 
treščil po čeljustih tako goljufalce v Starcraftu Il kot 
Halo: Reachu. Blizzard je začetkom oktobra preprečil 
dostop do računov na Battle.netu nič manj kot 5000 
ljudem, za katere so ugotovili, da so izrabljali nedovo- 
ljena poživila, ekhm, načine za poraz nasprotnikov 
oziroma v ozadju poganjali čiterske programe, ki so 
jih našli na Rapidsharu in se potem počutili hekersko. 
Rulj so najprej posvarili, a verjetno bi jih s spletnega 
servisa zmetali v vsakem primeru. Zdaj je igralno oko- 
lje prijetnejše za ostale kupce igre, ki jih je zdaj že več 
kot tri milijone, zaradi česar je Stacraft Il najhitreje 
prodajana realnočasovna strategija vseh časov in naj- 
večji letošnji hit na PCjih. Nismo mu zastonj dali 89. 
Podobno rigorozna kot Blizzard sta Bungie in Micro- 
soft, ki jima gre na jetra sleherno vtikanje v Reach. 
Najprej so kladivo iz Banovcev zavihteli proti tistim, ki 
so hoteli špil s piratsko kopijo igrati na liniji pred izi- 
dom (res pametno od njih). Niso jih odstranili le iz 
Reacha, marveč kar s servisa Xbox Live, ker pomeni 
nezmožnost vpisa v večigralske strežnike kateregako- 
li špila za xbox 360. Zdaj pa so po prstih še tiste, ki so 
s trikom služili velikanske količine izkušenj, zaradi 
česar so imeli ognjeno glavo pred drugimi. Le da so 
bili s takimi bolj usmiljeni, saj so jim resetirali pri- 
služene kredite. 

Kul. Zdaj samo še zmečejo z neta tiste, ki so Sneteža 
pretepli v Super Street Fighterju 4, ker so očitno go- 
ljufali, in ozračje bo spet polno rožic. Aja, ne, to samo 
on ne zna. 


Na World Cyber Games nismo zmagali 

V Los Angeles Convention Centru je od 30. septembra 
do 3. oktobra potekal jubilejni deseti finale World Cy- 
ber Games, poleg ESWCja trenutno največjega med- 
narodnega tekmovanja. 360 tekmovalcev iz 58 držav 
se je v trinajstih igrah pomerilo za denarne in mate- 
rialne nagrade v vrednosti nekaj čez 180.000 evrov, 
kar je sicer za polovico nižja vsota od lanske. Priredi- 
tev si je ogledalo kar 32.000 gledalcev, ki so za štiri- 
dnevno karto plačali 18 evrov. Zergovski delež lovorik 
so spet pobrali Korejci. V Starcraftu je slavil Young- 
Ho 'Flash' Lee, v Warcraftu 3 Sung-Sik 'ReMinD' Kim, 
v Counter-Striku pa so konkurenco zopet nadigrali 

NFS: Hot Pursuit 


Z 


opet bomo goltali Vroč pršut - toda hladen ta obed 
niti ne bi mogel biti, saj bomo medtem potovali s ti- 
pično hitrostjo tristo na uro. Novi Need for Speed s 


starim imenom trojke iz leta 1998 bo stavil predvsem na 
vratolomno hitrost v eksotičnih licenčnih avtomobilih, 
kot so mcelaren F1, bugatti veyron, koenigsegg CCX in 


Ukrajinci Na'Vi. Slovenskima predstavnikoma, Dejanu 
'dec' Zupanu v Trackmaniji in Tadeju 'Dejcek' Kralju v 
FIFI 10, se žal ni uspelo uvrstiti iz predtekmovanj, da- 
si je Tadej zaključni turnir zgrešil le za mišjega. 


EA izvedel strateški umik glede MoH 

Dejstvo, da lahko v večigralstvu prihajajoče streljanke 
Medal of Honor kot taliban pokamo zavezniške voja- 
ke, je v javnosti napravilo precejšen kraval, ko so se 
ljudje zbali, da bomo odslej vsi teroristi. Največ zaslug 
za komedijo ima britanski obrambni minister Liam 
Fox, ki je igro označil za 'neokusno' in 'protibritansko' 
ter pozval kar k njeni prepovedi. Pa čeprav v multi- 


lamborghini reventon. Ferrarijev, ki smo jih kot 
konzolastični DLC ugledali v Shiftu, žal ne bo, 
morda zaradi tega, ker se Lahi bojijo razbijanja 
svojih kultnih mašin. No, skrbi jih upravičeno, 
kajti skrivenčenega pleha bo ničkoliko. 
Ustvarjalci Criterion, ki so se proslavili s serijo 
Burnout, sicer pravijo, da se zgledujejo po čisto 
prvi Potrebi po hitrosti, tisti z določnim členom s 
3DOja, kar naj bi pomenilo simulacijske elemen- 
te. Ampak to je bulšit. Po videnem in igranem so- 
deč bo Hot Pursuit močno nagnjen v arkadno 
smer, pač po zgledu Burnouta. V stilu njegovega 
zadnjega dela, Paradisa, se bomo svobodnjaško 
podili po odprti kalifornijski občini Seacrest Co- 
untry z več kot 160 kilometri cest med stavbami 
in na podeželju, ki bo zaobsegalo dišeče gozdove, 
zasnežene gore ter palmaste plaže. Vse kajpak v 
objemu nore hitrosti, švigajočih učinkov, mega- 
blastičnih zaletavanj in preletov helikopterjev z 
žarometi. Michael Bay, ugrizni se v danko. Vendar 
pa ciljev ne bomo odkrivali s podrobnim razisko- 
vanjem okolice kot v Test Drive Unlimited, mar- 
več bo struktura bolj prilagojena splošni publiki, 
ki bi se rada predvsem nemudoma dirkaško zaba- 
vala. Se pravi: tu štartaš, tam je cilj, pridi do njega 
čim hitreje in se vmes čim manjkrat zaleti. Varian- 
te tega osnovnega pristopa bodo obsegale dirke 
na čas (time trial), tekme proti izpostavljenim na- 
sprotnikom (duel) in prestrezanje lopovov z zale- 
tavanjem ali rabo predmetov, kot so ježki za na 
cesto ter elektromagnetni udari. Le ena vrsta 
udejstvovanja naj bi bila bolj osvobojena vajeti, in 
sicer tista, kjer boš s spretnim izbiranjem smeri 
skušal ostati izven dometa roke zakona, kakor 
boš vedel in znal. Hm? Sem rekel 'prestrezanje lo- 
povov"? Da, kajti HP bo prvi Need for Speed, ki bo 
omogočal igranje v vlogi policista. Vendar pa 
kampanji ravbarjev in žandarjev ne bosta ločeni, 
kot so obljubljali sprva. 
Z roko v roki s splošno namembnostjo igre bo ho- 
dila njena družabna razsežnost, ki ne bo obsegala 
le tipskega lokalnega in spletnega multiplayerja. 
V veliki večini dirk bosta najpomembnejša čas in 
točkovni rezultat. Obe cifri bosta romali na tvoj 
oglasni zid, ki bo viden tvojim navideznim prijate- 
ljem, in vsak od njih se bo lahko lotil presegati 
tvoje dosežke z enostavnim pritiskom na gumb. 
Če mu bo uspelo, ti bo igra to javila in te izzvala, 
da predrzneža postaviš na svoje mesto. Zadnje, 
recimo. Criterion upajo, da bo tak pristop poma- 
gal vzpostaviti vsemrežno skupnost, ki se bo ko- 
sala s streljaškimi. Mi pa, da bo Hot Pursuit kljub 
ciljanju na središčno publiko nudil dovolj globine 
in dolgotrajne razgibanosti. Predvsem slednje, saj 
sta se glede tega opekla tako peskovniški Bur- 
nout Paradise (J178, 78) kot bolj klasični Split/ 
Second (J203, 69). (sn) 

EA za PC, X360 in PS3, 19. novembra 


playerju britanskih soldatov sploh ni! Pri EAju so se 
očitkom sprva odločno postavili po robu, nakar so v 
začetku meseca popustili in talibane preimenovali v 
'nasprotnika' (opposing force). Po lastnih besedah iz 
spoštovanja do rojakov, a največji vpliv naj bi imela 
nejevolja soldatov, ki so sodelovali pri nastajanju igre. 
Sprememba je le simbolična in igralnih posledic ne 
bo imela. Ukrep sicer ni omehčal urada za trgovino v 
ameriških vojaških bazah na tujem, kajti tam igre ne 
bodo smeli prodajati. Ja, ameriške baze v tujini imajo 
trgovine s špili. 49 njih. EAju je treba čestitati za bri- 
ljantno reklamno akcijo, saj se o MoH govori več kot o 
Call of Dutyju. 

Fallout: New Vegas EA Sports MMA Sims 3 za vse konzole 

podjetja, je možno odstopiti kadarkoli. Odjava: GAME STOP na 3333. Reklamacije: 02 46 14 595, reklamacije?smscity.net. Ponudnik: ThreeAnts d.o.o., Cesta k Tamu 12, 2000 Maribor. 

Mnenje ljudstva proti 3Dju 

Javnomnenjske raziske zadnjega časa ne govorijo v 
prid stereoskopskemu gledanju filmov. Večina iz 
večtisočglavega vzorca Američanov, ki je v trgovinah 
preizkusila domači 3D, takega teveja ne bi kupila, saj 
jim nošenje očal ne dogaja. Prav tako so dognali tisto, 
kar smo mi zapisali že pred časom: da je družba ob 
takem ogledovanju televizije dosti manj socialna, kar 
v današnjih časih odtujenosti res ni fajn. Tudi nad ki- 
nematografskim 3Djem je mnogo obiskovalcev ra- 
zočaranih, zlasti na rovaš slabih filmov, ki se šlepajo 
na novo tehnologijo, denimo Clash of the Titans, Re- 
sident Evil in Final Destination. Nadalje se je posiljeva- 
nju z globino uprlo mnogo režiserjev in ostalih film- 
skih ustvarjalcev, med drugim Peter Jackson in J. J. 
Abrams. Zdi se, da tridimenzionalnost daleč najbolj 
godi izdelovalcem hardvera, ki se grebejo za čim 
večjo zajemalko ob koritu, in vrhuškam studiev, ki v 
tem vidijo možnost dodatnega zaslužka, saj so cene 
kinovstopnic za tovrstne filme dražje. A navsezadnje 
jim denar dajejo uporabniki in teh je očitno še vedno 
dovolj, da gre karavana dalje. 


Panasonic ima novo konzolo, imenovano jungle 

Popolnoma nesluteno in iz čiste teme je Panasonic ta 
mesec udaril z najavo nove ročne konzole. In to ravno 
Panasonic, ki se je na tem področju pred desetletjem 
in pol že opekel. Govorimo seveda o nesrečnem 3D0- 
ju, ki je bil s previsoko ceno in slabo podporo šolska 
lekcija v tem, kako se take naprave ne trži. A natančno 
sedemnajst let po splovitvi 3DOja v čezlužju, na 4. ok- 
tober, je Panasonic pokazal jungle. To je ročni gizmo, 
malo zajetnejši od prve inačice DSa, namenjen prven- 
stveno igranju MMORPGjev in spletnih iger na sploš- 
no. Farmwille na stranišču, torej. Imenitno. Onegaj je 
poklopne sorte in je videti kot mini prenosnik, s tip- 
kovnico ter dotikabilno ploščico in dvema križcema. 
Ekran je ljudem, ki so ga videli na superskrivni pred- 
stavitvi na nedavnem Penny Arcade Expu, spuščal 
čeljusti. Takenako naj bi naprava premogla wifi in iz- 
hod HDMI ter poganjala Linux. To pa je tudi vse, kar je 
bil japonski velikan pripravljen povedati, zato jungle 
sproža več vprašanj, 
kot ponuja odgovo- 
rov. Se da z njo tele- 
fonirati? Če res goni 
Linux, kako bodo na 
njej tekle igre, ki zanj 
niso prirejene, med 
njimi World of War- 
craft? A so smotani? Zaenkrat je skoku v pragozd 
brezprizivno zapisana le Battlestar Galactica Online, 
poleg česar pripravljajo še en zabavni šov, nazvan On- 
line Underground. Nam se reč zdi nekam n-gagasta. 
Je možno, da Panasonic v džungli ne vidi dreves? 


ARM gre v boj z velikimi 

ARM je sopomenka za procesorčke, kakršne najdemo 
v dlančnikih, telefonih, tablicah in mikrovalovnih peči- 
cah. Podjetje ima tudi drugačno strategijo od Intela in 
AMDja, saj licencira dizajn svojih srčik, proizvajajo pa 
jih druga podjetja. Toda očitno jim je dovolj prevlade 
samo na mobilnem tržišču, kjer poganjajo od iphona in 
ipada do androidnih telefonov, kajti s prihajajočim cor- 
texom-A15 ciljajo više. Novinec bo uporabljal modula- 
ren pristop: eno- ali dvoprocesorske inačice bodo še 
naprej ždele v malih onegajih, medtem ko se bo dalo 
jedrca spajati vse do števila 16, s čimer bodo izdelki 
našli prostor v strežniških sistemih. Pomenljiva je fre- 
kvenca 2,5 gigaherca, česar pri ARMu še nismo videli. 
Zaradi uvodoma opisane nature prodaje bo treba za iz- 
delke najprej počakati na proizvajalce, zato cortexa- 
K15 v divjini bržda ne bomo ugledali pred letom 2012. 

Jesenski IDF razgalil pri- 
hajajoče procesorje 


V preteklosti je Intel organiziral po tri svoje konferen- 
ce Intel Developer Forum letno, to dvanajstmesečje 
pa jih je bil primoran zaradi šparanja obrezati na dve. 
Aprilska v Pekingu je dovolila le bežen pokuk na na- 
slednjo družino namiznih procesorjev. Jesenska, ki je 
od 13. do 15. septembra potekala v San Franciscu, 
pa je bila osredotočena prav nanjo. 

Nasledniki familije core iX bodo stali na arhitekturi s 
kodnim imenom sandy bridge. Njihova najočitnejša 
novost bo grafična procesna enota, vdelana v isto vez- 
je kot procesorska jedra. GPU sicer že premorejo ob- 
stoječi procesorji clarkdale, torej core i3 in nekateri 
core i5. A tamkaj je še v ločenem vezju, pri novincih 
pa bodo v istem spoliranem 'kvadratku' procesorska 
jedra s predpomnilnikom, grafični procesor in ves se- 
verni most s krmilnikoma pomnilnika ter rež PCle. Na 
prireditvi so pokazali štirijedrnik s 6 MB predpomnil- 
nika L3, ki bo dinamično na razpolago tudi grafiki. 
Sandy bridge bodo delali v 32-nanometrskem načinu 
high-K metal gate (HKMG) in bodo vsebovali več kot 
milijardo tranzistorjev. Velike upe snovalci polagajo v 
nov nabor ukazov Advanced Vector Extensions 
(AVX), ki bo naposled zamenjal obstoječi SSE. AVX 
naj bi bil najbolj zaslužen za pohitritve, čeprav so gle- 
de učinkovitosti še skrivnostni. 

Obrvi je sicer privzdignila omemba, da grafika podpi- 
ra zgolj DirectX 10.1 in ne najnovejše enajstice. Toda 
Intelovci so hiteli miriti, da je bolj usmerjena v multi- 
medijske vode, za sukanje 3D blu-ray videa v real- 
nem času, ter da DX11 večina iger še ne izkorišča. 
Ob tem so z omenjenim štirijedrnikom tekoče poga- 
njali Bad Company 2 na 1024 x 768 pri srednjih nas- 
tavitvah. Skratka, geforcev in radeonov še lep čas ne 
bomo metali v koš. 


€ Sandy bridge bo družina namiznih procesorjev, a 
Intelov direktor Paul Otellini (desno) je v svojem na- 
govoru poudaril tudi povečano usmerjenost podjetja 
v množico majhnih, s spletom povezanih napravic. 


Uradnih izdelkov Intel še ni predstavil, ve pa se, da bo 
obdržal poimenovanje s core i3, i5 in i7, le da bodo 
inačice nosile številčno oznako 2XXX. Zanje bomo žal 
potrebovali nove matične plošče, kajti sedli bodo v 
frišno podnožje LGA-1155. Dvo- in štirijedrniki do- 
spejo predvidoma še pred januarskim sejmom CES, 
malo kasneje pa še šest- in osemjedrniki. Slednji bo- 
do nucali drugo novo podnožje - gigantsko LGA- 
2011 (da, to je število nožic) s podporo štirikanalne- 
mu pomnilniku. Uf. 

Nove člane so takisto ugledali procesorji atom, saj je 
velikan na konferenci lansiral serijo E600, kodno ime 
tunnel creek. Ta je za razliko od netbookovskih so- 
rodnikov namenjena vdelavi v mini in gospodinjske 
naprave ter avtomobile. Ob tem je končno doživela 
odprtje Intelova spletna trgovinica AppUp.com, ki so 

€ Appup ne bo skušal tekmovati s trgovinicami za 
telefone. Intel se kani namesto tega razširiti proti 
dnevni sobi in tamkajšnji zabavni tehnologiji. 


jo testirali od januarja letos. Gre za nekakšno inačico 
Appstora za netbooke - založena je z uporabnim pro- 
gramjem, prirejenim malim zaslonom teh minipre- 
nosnikov. Poleg Oken XP in sedmice podpira Linux in 
je prijazna Evropi. 

Čisto ob robu so potihem pokazali napredek pri Light 
Peaku, svojem standardu za optično povezovanje, s 
katerim gredo v boj proti USBju, HDMlju in podob- 
nim. Pretvornik med optičnim in HDMI -signalom se je 
od letošnjega CESa skrčil z velikosti prenosnika na le 
nekaj kubičnih centimetrov. Prihodnost je zelo verjet- 
no svetl(obnja. 


Polni želodci ob beti IE9 


Na isti dan, ko je izšel prejšnjemesečni Joker, je Mic- 
rosoft po petih predoglednih različicah pokazal prvo 
pravo beto Internet Explorerja 9. Če so bili predogledi 
le okno, v katerem si lahko poganjal demonstracijske 
skupke kode, imamo zdaj na voljo delujoč brskalnik, 
ki ima kaj pokazati. Priložnost so slovenski Microsof- 
tovci izkoristili, da so na kopališče na Ježici povabili 
poslovne partnerje in novinarje ter jih zasuli s čevapi, 
pleskami, pivom in Vidom Valičem. Nakar smo se vsi 
posedli v dvorano in na velikem platnu gledali uradno 
predstavitveno ceremonijo iz Redmonda. Čevapi so 
bili odlični, Vid Valič malo manj, toda krono naj- 
boljšega je odnesel razlog za žurko, torej brskalnik. 


€ Ribice v akvariju smo prvič videli kot ohranjeval- 
nik zaslona, zdaj pa kažejo moč pospeševanja splet- 
nih strani. Ne ipad, to bo smrtni udarec Flashu! 


Vanj so zadegali kup novosti in izboljšav, tako da bo 
ne le dostojna, ampak prav močna konkurenca Fire- 
foxu in Chromu. Skrajni čas je že bil, saj se je pred 
dvema mesecema pripetilo, da je Firefoxov delež v 
svetovnem merilu prehitel Explorerjevega. Čeprav 
bolj po zaslugi Chroma, ki je še vedno najhitreje ras- 
toči brskalnik med vsemi. Zlasti smo obema konku- 
rentoma naklonjeni Slovenci. Kot zanimivost: na Jo- 
kerjevi stranki IE ustvari manj kot 10 % prometa, kar 
je kanec več od Safarija, s 7 %. Chrome je pri 26 od- 
stotkih, Firefox pa vodi z 62 %. Seveda pa ni šlo brez 

zlobnih jezikov, ki so natolcevali, da je MS samo sko- 
piral novosti iz drugih brskalnikov, od dviga zavihkov 
ob naslovno vrstico, okna s priljubljenimi stranmi in 
iskanja v vrstici za URL do trganja zavihkov v nova 
okna ter celo do gumbov za naprej in nazaj, ki naj bi 
bili preveč podobni Firefoxovim. Ob tem ni nihče po- 
mislil, da so to pač funkcije, ki jih brskalnik danes 
mora imeti. Celo za hardversko pospeševanje izrisa 
spletne strani, najpomembnejšo novost, ki jo je de- 
jansko prvi predstavil IE team, se je našel model, ki je 
povedal, da je to Chrome imel dva tedna prej. 

No, strojno pospeševanje je zdaj tu in nakazuje, da bo 
tehnologija, ki bi znala napraviti malo revolucijo glede 
tega, kaj bo moč ustvariti na spletu. Na kratko pove- 
dano: brskalnik bo lahko uporabljal komponenti Di- 
rectWrite in Direct2D za izrisovanje posameznih ele- 
mentov. S tem bo delo z osrednjega procesorja pre- 
ložil na grafično kartico. V praksi to pomeni, da bo 
naveza s HTML5 in ostalimi dinamičnimi spletnimi 
tehnologijami brskalnik spremenila v platformo, na 
kateri bodo lahko tekle celo zahtevnejše grafične apli- 
kacije. Kazali so dinamične grafe in rotirajoče logoti- 
pe, a vsi vemo, da ta besedna zveza pomeni v prvi 
vrsti igre, mar ne? Lahko si obetamo pošteno pohitri- 
tev izrisa. 

Devetica ne misli zaostajati niti na področju spletnih 
standardov. Microsoft se na vse kriplje trudi, da bi se 
otresel statusa zlobneža, in po novem zgledno podpi- 
ra praktično vse moderne spletne standarde (HTML5, 
CSS2 in 3...) do zadnje črke. Kjer je mogoče, celo na 
račun združljivosti za nazaj. Je tudi zelo odziven in 
končno hiter pri izvajanju javascripta. Edina slaba no- 
vica je, da bomo lahko novinca poganjali le na Sed- 
mici ali Visti z drugim servisnim popravkom. Ikspeji 
hardverskega pospeševanja namreč ne podpirajo, ker 
imajo drugačen model grafičnih gonilnikov, zato bo- 
sta tudi Chrome 7 in Firefox 4 hitro risala le na novih 
Oknih. Končni razlog za nadgradnjo? 


Barvajmo s THOjem 


Ameriški THG poznamo kot založnika iger, odslej pa 
ga bomo še kot očeta prave pravcate wiijeve risalne 
tablice. Ko bomo v udraw, kakor se zadeva imenuje, 
posadili wiiljinec, bo oživela in s priloženim risalom 
bomo na ekranu ustvarjali zle čarovnice, pentagrame 
ter podobne morbidnosti iz svoje podzavesti. Farba- 
nje bo imel čez risalni program uDraw Studio, ki bo 
klasična risarska zadevščina z raznoraznimi čopiči, 
posebnimi efekti in podobnimi orodji. Ali bo moč ta- 
blico uporabljati za nadzor že obstoječih iger, ni jasno. 
Ker upravljati Mario Galaxy 2 s temle bi bilo res kul. 
Bo pa založnik hkrati z izidom napravice na police po- 
slal še dva ločena naslova, Pictionary in Dood's Big 
Adventure. Prvi bo skupek družabnih miniiger, drugi 
otroška ploščada. THG obljublja, da nas bo z namen- 
skim programjem zalagal vsak mesec. Ali bo udraw 
le otroška igrača ali pa ga bo moč uporabljati kot re- 
sno orodje, bomo videli novembra, ko ga bodo razda- 
jali v trgovinah. V zameno za 60 evrov, to je. 

C vloženi wiiljinec bo'skrbel tako za komunikacijo 
tablice z wiijem kot za njeno-napajanje. THO je reč 
razvijal tri leta in ima z njo velike načrte: 

MSN Messenger enajstič, 
Skype petič 


Prvega v mesecu je Microsoft predstavil Windows Li- 
ve Essentials, skupek programov za boljšo uporab- 
niško izkušnjo Oken. Ali, povedano drugače, progra- 
me, ki niso več del sistema, da ne bi fasali še kake 
protimonopolne tožbe. To zajema Windows Mail, Mo- 
vie Maker, urejevalnik blogov in pregledovalnik slik, 
zlasti pa svežo inačico Windows Live Messengerja, na 
katerega je prijavljenih 400.000 Slovencev. Njihova 
vizija je, da bi se program iz preprostega čvekalnika 
razvil v center socialnega mreženja, kjer bi bilo upo- 
rabniku na dosegu roke vse, kar so njegovi kontakti 
izvolili deliti s svetom. Zato ga je zaenkrat moč pove- 
zati s Facebookom, Myspacom in Linkedin, nakar se 
vam v njegovem oknu prikazuje vse, za kar bi nekoč 
morali odklikati na katero od teh strani. Zna tudi 
pošiljati sporočila na Facebook, vključno z njihovim 
vdelanim čvekalnim programom, in gledati prijatelje- 
ve objavljene slike. Takisto se rad pari s spletno ka- 
mero, posebej če ima ta v imenu HD, saj lahko po no- 
vem sliko med pogovorom razširite na ves zaslon. Po- 
brali so še nekaj idej iz neuradnih dodatkov za MSN, 
recimo pogovore v zavihkih, dodali nekaj novih iger in 
vnesli dokaj podrobne nastavitve zasebnosti. Vsi aske- 
ti lahko hvalabogu vklopimo kompaktni videz, ki je 
enak poprejšnji različici, le oglasom se ne da izogniti. 
Kakor tudi ne iskalniku Bing, do katerega lahko zdaj 
dostopamo neposredno iz programa, nakar iskalne re- 
zultate ali slike lepimo direktno sogovorniku. 

Ob okenski so se pojavile tudi različice za Windows 
Phone, iphone in blackberry, ne pa tudi za mace. 


VEČ SK, RABE 
Wrdkows Live 
. Hotmail 


€ MSN noče biti biti več le sporočilnik, ampak zdru- 
žitveni center vaših socialnih aktivnosti od Faceboo- 
ka naprej. No, Farmvilla v njem ne moreš igrati. 


Novosti je torej precej, šušlja pa se, da naj bi Micro- 
soft in Facebook sodelovala še tesneje. A slično po- 
slovno sodelovanje napovedujejo pri Skypu, kjer ne- 
skromno ciljajo na to, da bi njihov program postal 
uradno čvekalo največje zbirke ljudstva na spletu. Ne 
le tipkalno, marveč predvsem glasovno in slikovno. 
Pa še telefonično, če se pokaže potreba. Poleg tega 
so prejšnji mesec predstavili peto različico svojega 
sporočilnika, katerega glavna novost je videokonfe- 
renčni pogovor. V tem bo naenkrat lahko sodelovalo 
do deset ljudi, ni pa še jasno, ali bo storitev zastonj ali 
plačljiva. V beti jo namreč lahko aktivirate le za štiri- 


|. najst dni. Mimogrede, za čvek z desetimi naenkrat pri- 


poročajo, da v računalu bije vsaj procesor i7. Nekoliko 
je prenovljen tudi vmesnik, ki zdaj vključuje okno Ho- 
me, na katerem se da spremljati statusna sporočila, 
porabo denarja in podobno. Končno so omogočili 
pošiljanje sporočil uporabnikom, ki niso na liniji, in še 
izboljšali kakovost klica ob slabi internetni povezavi. 
Fantje dobro vedo, od kod prihaja njihov denar. 


OZNANILA 


socialno omrežje 


28. OKTOBRA 


11 


ani se je JCT s tokijskega velesejma, ki z 

E3jem in Gamescomom tvori sveto igrars- 

ko trojico, vrnil bolj čemerne volje. Ko je 

ulica pred sejmiščem bolj živahna kot se- 

jemsko prizorišče, veš, da je nekaj narobe. 
Vendar ni bil kriv potres ali crkot avtomatiziranih 
stranišč. Razstavljalci enostavno niso zmogli pred- 
stavitve na ravni losangeleškega ali nemškega do- 
godka. Za to so mnogi okrivili gospodarsko krizo, 
toda Keidži Inafune, sloviti stvaritelj Mega Mana in 
nazadnje Dead Risinga, je brez dlake na jeziku opo- 
zoril, da se težave najavljajo že dlje časa. Da je ja- 
ponska razvijalska srenja v globoki krizi in da bo 
kmalu kar storila konec, če ne začno rižojedi razmiš- 
ljati drugače. Bolj po zahodno. Skoraj natančno ena- 
ko oceno je možakar podal letos: "Japonska indust- 
rija je vsaj pet let za čezlužno, trda nam prede." Na- 
kar se je za odtenek zvedril: "V redu, dokler je Cap- 
com živ, smo na suhem." Pripis: Inafune-san je Cap- 
comovec. Ahaa. Pa vseeno, koliko njegove trditve 
držijo letos? 


Zahodna injekcija 


Letošnji Tokio Game Show je po lanskem, ki je s 
185.000 obiskovalci zabeležil upad glede na leto 
2008, spet privabil rekordno število ljudi. Prireditev 
na že standardnem Makuhari Messeju si je od 16. do 
19. septembra ogledalo nekaj čez 207.000 špilavskih 
novosti željnih. Jasno, smo v mesecih, ko se imajo na 
trgu znajti pomembne konzolne novosti, in TGS je 
kraj, kamor si jih gre ogledat domača rulja. Še po- 
membnejša kot obisk je bila vsebina in te je bilo letos 
precej več kot lani, zlasti pompoznih napovedi. Ome- 
njene strojne novitete je treba z nečim tudi prodajati, 
mar ne? Bolj presenetljivo je bilo, kdo je bil pri vsem 
skupaj najglasnejši. Microsoft! 

Aggressor pokuka v Tokyo Game Show 2010 in poizve, 
ali so metro gundami v šolskih krilcih uspeli prebutati 
lovkasto pošast recesijo. Videti je, da so jo. A pri tem po- 
četju so jo skupili vsi, ki niso roboti, šolarke ali Danteji. 


Velikan iz Redmonda kljub diplomatsko rečeno 'po- 
časni' prodaji xboxa 360 na Japonskem (kakih 5000 
komadov na teden, kar je recimo petkrat manj kot 
PS3 in osemkrat manj kot DS) ne odneha in bo splo- 
vitev kinecta izrabil za nov poskus prodora v azijsko 
trdnjavo. Temu primerno je imel prvi dan sejma pred- 
stavitev, ki je slehernega sezula iz Linkovih čevljcev. 
Začelo se je z Radiant Silvergunom, kultno vesoljsko 
arkado za Segin saturn in predhodnika Ikaruge, ki se 
v obogateni inačici vrača na Xbox Live Arcade. Poč- 
nejo ga originalni avtorji, Treasure, ponašal se bo s 
sodelovalnim večigralstvom in dospe naslednje leto. 
Tisti, ki so na Ebayu posamezne kose prodajali po 
150 evrov, so zdaj žalostni. Ob podobnem času izide 
nov del na Japonskem zelo čislane serije pretepačin 
Fire-Pro Wrestling. Hakeljc tega dela bo mlatenje 
xboxenskih avatarjev. Okroglih, prav nič shiranih in 
brez čudnih frizur. 

Vrhunec je bila pak najava petih iger, izdelanih pose- 
bej za kinect, koder se je MS povezal z znanimi japon- 
skimi studiji. Masaja Mekacura, ee, Macura, avtor Pa- 
rappa the Rapperja, počne grozljivščino Haunt, pote- 
panje po hiši strahov, kjer bomo po luftu največ ma- 
hali od strahu. Jukio Futacugi je pri nas slabo poznan, 
ker je tračniško-strelsko serijo Panzer Dragoon pod 
Alpami špilalo natanko pet ljudi, od katerih jih je pol 
JCTjevcev. Možakar počne dušnega naslednika Pan- 
zer Dragoona, nazvanega Project Draco. Jezdili bomo 
zmaja, poleg tega pa bo zverjad treba z gestami in 
kričanjem tudi dresirati. Nintendragons, kjer lahko 
naše živalce pošljemo kurit sovraga, juhej! Grozljivšči- 
no posebej za kinect počne tudi Sega - Rise of Night- 
mares bo nazvana in precej spominja na Silent Hill. 
Nato je na Microsoftov oder stopil nori Goiči Suda 
(No More Heroes), čigar studio Grasshopper dela Co- 
dename D, neke vrste pretepalščino, a 'brez pištol in 
rezil'. Saj veste, bolj boli, če nekoga zaštihaš z žlico. 
Pokazali so dražilni video, kjer naš junak z gorečim 
bejzbolskim kijem pretepe krdelo maskiranih cefizljev 
v morbidnem zabaviščnem parku, kjer se bo špil do- 
gajal. Največjo bombo pa so prišparali za konec. Stu- 
dio From Software, avtorji Armored Cora in Demon's 


Si predstavljate, kako bi bil videti kinectovski nad- 
zor za Fire-Pro Wrestling? Mi si raje ne. Razen 
Ouattra in Sneteža, ki sta videti navdušena. 


Souls, namreč izdelujejo ... novi Steel Battalion!! Ne 
poznate? Nič čudnega, kajti prvenec je bil kultna ro- 
botščina za xbox iz leta 2002 in si jo moral igrati s 
priloženim kontrolerjem, ki je z dvema joystickoma in 
mnogo gumbi oponašal kabino velikanskega mecha. 
Zaradi tega igra koštala tedanjih 150 evrov in so jo iz- 
dali le v omejeni seriji, poleg česar ti je vsaka smrt 
pobrisala lik in te postavila na sam začetek špila. 
Dvomimo, da bo naslednica tako hardcore, bo pa 
podnaslovljena Heavy Armor in bo šmorn ročic in 
gumbov zamenjala s kinectovskim mahanjem. Špil 
bo postavljen v steampunkovsko leto 2082, ki nena- 
vadno sliči na drugo svetovno vojno. Lahko bomo kot 
prašinar tekali in bili mitraljirani v jetra ter želodec, a 
srž igre bo skok v ogromno hodeče železje, ki ga bo- 
mo upravljali z mahanjem. Še enkrat: veliki, do zob 
oboroženi roboti, ki jih bomo nadzorovali s kinectom. 
"čeljust pod mizo" Kaj pa datumi izidov omenjenih 
petih špilov? Nimamo pojma. Morda tudi oni ne. 


Hec Radiant Silverguna je v izbiri pravega od sed- 
mih orožij za posel. Vsa so dosegljiva čisto od 
začetka igre in jih prožimo s kombinacijami knofov. 


Glej, ni robot! 

Sony, ki si tokijski dogodek spričo Nintendovega vz- 
trajnega ignoriranja lasti kot svoj becirk, je navidez 
potegnil kratko. Njegov štant je bil v znamenju nam že 
znanega 3D-prikaza in predstavljanja mova, kajti mav- 
rično mahalo bodo Japonci uzrli praktično zadnji, šele 
21. oktobra! (Za njimi je še Avstralija, ki ga prejme tik 
pred božičem.) No, igroznalci so si vseeno rezervirali 
čas za Sonyjevo novinarsko konferenco, kajti čas je bil 
za najbolj samosvoje naslove na vsem sejmu. 

Marsikaj se je vrtelo okoli The Last Guardiana ter na- 
povedi o prenovljeni izdaji uspešnic Ico (J107, 92) in 
Shadow of the Colossus (J151, 93). Njihov avtor, Fu- 
mito Ueda, je imel nakdnadno lastno okroglo mizo in 
je razložil naslednje. Oba proslavljena naslova bo Ev- 
ropa na PS3 ugledala spomladi v skupni pakungi, 
podobno kot God of War Collection. Ne bo šlo le za 
hiter prenos v višjo ločljivost, saj se trudijo s podrob- 
nejšimi teksturami, za nameček pa bo moč obe igri 
zreti tudi v 3D. Močno upamo, da s tem misli tudi na 

pošten framerate, kajti včasih prav ostudno zatikanje 
je Colossusa stalo megablastične ocene 94. Zbirčica 
bo ob tem povsod po svetu imela evropski zaključek 
izvirnega lca (ta je imel na Japonskem in v ZDA po 
starem drugačnega). Za prihajajoči The Last Guar- 
dian pa Ueda še ni vedel povedati, ali bo premogel 
3D. Menda, da bi se ljudje preveč ustrašili, ko bi per- 
nata beštija pogledala iz ekrana PRESS. 

Morda se iz slike ne vidi, ampak Trico je pernat, ne 
kosmat. "nejevoljni vzdihi deklet" Saj si ga lahko 
predstavljate kot malega vrabčka. Recimo. 


Vem, da si srčno želite izvedeti karseda veliko o tej 
nadvse pričakovani igri. A spet so nam vrgli drobtine. 
Iz tretje osebe bomo nadzorovali zaenkrat še brezim- 
nega fantiča, ki bo ploščadil po ogromnih starodavnih 
ruševinah. Ob tem bo naletel na velikansko, krilate- 
mu levu podobno žverco, ki bo slišala na ime Trico. S 
sprva sovražno živaljo se bo spoprijateljil in pomaga- 
la mu bo pri reševanju ugank. Trica ne bomo nadzo- 
rovali neposredno, ampak v stilu 'če mi prineseš tisti 
kamen, ti izdrem sulico iz riti'. O boju ali štoriji ne ve- 
mo še ničesar, izjasnili so se le okrog naciljanega izi- 
da, ki naj bi bil za božične praznike ... 2011. Pozno, a 
ne zamerimo, ker špil izgleda božansko. 

Umotvori Uedove grupe Team ICO niso bila edina 
svežina iz Sonyjevih logov. Plod sodelovanja med slo- 
vitim Mijazakijevim animejskim studijem Ghibli (Moj 
sosed Totoro, Princesa Mononoke) in igrarsko tvrdko 
Level-5 (Professor Layton) je čudovit risankasti nas- 
lov Ni no Kuni, ki v prevodu pomeni 'V dveh svetovih". 
Sledili bomo fantiču Oliverju, ki bo v družbi domiš- 
ljijskih bitjec raziskoval pravljični svet. lnačica za PS3 
dospe naslednje leto, medtem ko bodo tisto za DS Ja- 
ponci ugledali že letos decembra. O evropskih izidih 
še nič. Studio From Software, ki je le nekaj ur prej na 
Microsoftovi konferenci udaril z novim Steel Battalio- 
nom (STEEL BATTALIONOM!!), je potem na Sonyje- 
vi spustil še eno bombo. Težki, a izredno zadovoljujoči 
frp Demon's Souls dobi naslednika, ki se zaenkrat 
imenuje Project Dark. Igra naj bi prišla tako na PS3 
kot na xbox 360 in bo takisto tretjeosebna sekljačina 
beštij in demonov. Hočemo zdaj. ln kot da je Sony le- 
tos hotel postaviti rekord v res novih novitetah, je po- 
kazal še eno ekskluzivo za PS3. Tokyo Jungle bo ... 
2D-preživetvena ploščada. Brez ljudi, kajti dogajala 


V predstavitvah DmCja Danteju manjka še nekaj: 
ogromen meč. Glede na nov imidž prestopniškega 
mulota ima morda pod plaščem skrit kak pipec. 

se bo v prihodnosti, ko človeštvo izumre in se zverine 
stepejo med sabo. V vlogi psa in še nekaterih bitij se 
bomo potepali po razdrtem Tokiu in se darvinizma 
učili v praksi. Sonyjeve najave je zaokrožila nova Ya- 
kuza za PS3 s podnaslovom Of the End. Šla bo 
pošteno v tri krasne, saj ne bomo več mlatili gang- 
sterjev, marveč zombije. Včasih izvirnost ni kul. 


Bum, tresk in -1 HP 


Poleg Microsofta je na Daljni vzhod pogumno zakora- 
kal tudi Electronic Arts. V čisto prvi novinarski konfe- 
renci je že dan pred začetkom sejma razkril sadove 
naveze s Šindžijem Mikamijem (Resident Evil) in 
Goičijem Sudo (taistim, ki je dan kasneje predstavil 
Codename D). Možakarja za obe veliki konzoli snuje- 
ta tretjeosebno akcijado Shadows of the Damned. V 
vlogi lovca na demone Garcie Hotspurja se bomo po- 
dali v pekel, da rešimo svojo izvoljenko, rezultat pa 
bo ogromno razčesnjenih glav in smešnega poziranja. 
Pri glasbi sodeluje Akira Jamaoka (Silent Hill). Razen 
tega so EAjevci pokazali še svoj prvi špil za prihaja- 
joči 3DS, barvito simulacijo vrtičkanja My Garden, ter 
povedali, da tračniška srhljiva streljanka Dead Space: 
Extraction z wiija v obogateni inačici dospe na PS3, 
kjer bo za merjenje po razpadležih koristno uporabila 
move. Ampak to smo vedeli že prej. 


Garcia se je videih za Shadows of the Damned 
nenehno dere, da bo peklenščkom že pokazal hu- 
diča. Dozdeva se nam, da njih to ne gane preveč. 


Kot da Japonci še nimajo dovolj sekljalnih akcijad, je 
nato Capcom predstavil kar dve. O Asura's Wrath, 
odpuljenem klonu God of Wara s pobijanjem megalo- 
manskih božanstev, ki bo tekel v Unrealovem srčku, 
dosti še ne vemo, ker je v še zelo zgodnjem stadiju 
razvoja. Toda pustimo to, prihaja novi Devil May Cry!! 
Peti naslov v seriji se bo imenoval enostavno DmC, 
tudi v njem pa bomo demone rešetali z Dantejem. Le 
da bo tu Dante ... nenavaden. Očitno še precej mlad, 
ker se čudno oblači in kadi. Lokalni fani serije so bili 
zaprepadeni. "Čudno frizuro ima, kaj je zdaj to?!" Ko 
postane Dante preveč metro za najbolj metro co- 
splayerje na TGSu, se je treba zamisliti. Še več, špila 
ne dela kaka rižojeda tvrdka, marveč britanski Ninja 
Theory, ki pa se z borilnima sistemoma v Heavenly 
Swordu in Enslaved niso ravno proslavili. Tresemo 
se. Hihi, nismo še fertik s tretjeosebnimi sekljaškimi 
akcijadami. Team Ninja je ravno končal Metroid: Ot- 
her M in trikrat lahko ugibate, kaj bo njihov naslednji 
naslov. O da, Ninja Gaiden 3. Uvodoma omenjeni 
Keidži Inafune je na koncu potrdil govorice, da se bo 
v Dead Rising 2 pojavil tudi protagonist enice Frank 
West. Natančneje, v DLCju Case West, ki dospe po 
izidu igre. Ta bo omogočil sodelovalno igranje dvojice 
West- Greene, torej junakov iz obeh delov, in fotogra- 
firanje iz izvirnika. 

Če se od akcijščin končno premaknemo drugam, 
trčimo na zaporedne izvode japonskih frpjk. Sguare 
Enix počne dvojko Dissidie, bolj akcijskega odvrtka 
Final Fantasyja, tudi za zahod. Tod se bo imenovala 


Dissidia 012 Final Fantasy, kjer oni izgovarjajo 012 
kot 'duodecim'. Res nimamo komentarja. Poleg nje 
pride še en del poimensko podobne serije, namreč 
Disgaee. Disgaje. Disgeje. Kurc. Disgaea 4 pride fe- 
bruarja na PS3 na Japonskem, Raveer pa ima že na- 
ročeno, čeprav je še niso začeli prodajati. Takisto že 
januarja 2011 uleti Valkyria Chronicles 3, ki bo zopet 
za PSP kot dvojka in ne za PS3 kot izvirnik. Gromo- 
zanski spisek napovedi zaključimo s Tekken Tag 
Tournamentom, novo Namcovo stvaritvijo v tem pre- 
tepaškem univerzumu. Tag Tournament se od osred- 
njega niza razlikuje po boju med dvojicami te- 
pežkarjev (tag) in se ne udinja ustaljenemu štorijal- 
nemu kanonu. Poleti 2011 ga bodo najprej videli av- 
tomati, kasneje konzole. Ups, še ena reč: tokijski stu- 
dio Nigoro za WiiWare prireja La Mulano (J193). Kav- 
bojc se raduje zelo. Okej, fertik. 


Zen 


Kljub navdušujočemu spisku špilov, ki si jih morate 
dodati na koledarček (da ga nimate? Niste geek.), bo 
pozoren bralec uvidel, da so le redki od omenjenih že 
v igralnem stanju. Sejemski štanti so utripali v bar- 
vah, ki so sijale že na E3ju in Gamescomu, zato o 
tamkajšnjih naslovih ne gre izgubljati besed. Opozoril 
bom le na nekaj izjem. Child of Eden je naslednik psi- 
hedelične streljanke Rez, ki jo mnogi poznate po HD- 
verziji za XBLA (Joker 176). Tudi ta je otrok Tecuje 
Mizugučija in bo podobno čudna zadevščina, kjer bo 
streljanje narekovalo glasbeno podlago. Tokrat jo bo- 
sta xbox 360 in PS3 videla hkrati, zgodaj 2011. EA je 
kazal Bad Company 2: Vietnam, dolpotegljivi doda- 
tek (DLC) za to svojo prvoosebno streljanko. Štiri no- 
ve blatno-pragozdne karte, petnajst orožij, kup vozilc 
in bambusovo steblo za štih. Pozimi. A najbolj zanimi- 
va reč, ki so jo ljudje lahko uzrli izven novinarskih 
konferenc, je bila NeverDead. Konamijeva tretjeoseb- 
na akcijada (počakajte, no!) ima hecen hakelje: naš 
junak Bryce je nesmrten. Ker je židane sorte človek, 
rad snema svoje ude s sebe in jih meče naokoli. Igral- 
ne posledice so daljnosežne. Te zver grabi za roko? Ni 
problema, pusti si jo odgrizniti in se posveti pomemb- 
nejšim rečem, recimo dejstvu, da ti je medtem nekaj 
že odžvečilo nogo. Ude bo moč nadzorovati posebej, 
zato bomo lahko roko s pištolo zalučali čez zid in vse 
postrelili, preden bomo tja pomolili še glavo. Never- 
Dead ima le eno slabost: na prvi pogled je videti kot 
vse ostale akcijade z letošnjega sejma. In ravno tu kri- 
tično oko najde zlovešče reči. Shadows of the Dam- 
ned, DmC, Asura's Wrath - vse jih je blazno lahko za- 
menjati med seboj. Razen NeverDeada za nobeno ak- 
cijado nismo sigurni, da prinaša karkoli novega. Če 
za zahod velja stereotip, da znamo štancati le prvoo- 
sebne streljanke, je za Japonsko tudi po tem sejmu še 
vedno značilno, da pozna predvsem tretjeosebne se- 
kljačine, grozljivščine in frpjke. Nemara se mister Ina- 
fune kljub vsemu ni preveč zmotil. 


V NeverDeadu bomo falote premlatili z lastno odtr- 
gano roko. Ali pa jo vrgli pošasti v gobec in jo zbr- 
cali, medtem ko bo zaposlena z žvečenjem. To! 


godba o Jugoslaviji se začne 

na pogorišču Evrope po prvi sve- 

tovni vojni, ko se na je našem koščku 

kontinenta naenkrat znašla kopica dr- 

žavic, zelo primernih, da jih popapcajo 
večje sosede. Slovenija, Hrvaška in Bosna, slo- 
vanski ostanki v vojni poražene in razpadle Av- 
stro-ogrske monarhije, so se 29. oktobra 1918 
najprej združile v Državo Slovencev, Hrvatov in 
Srbov. Vendar te tvorbe ni jemal resno noben od 
velikih evropskih igralcev. Zato je bila prisiljena v 
povezavo s Kraljevino Srbijo, ki je bila v vojni 
zmagovita. Bila je bila samostojna že od 19. sto- 
letja in ji je vladal domači princ regent Aleksander 
Karadjordjevič. Tako je precej na horuk nastala 
Kraljevina Srbov, Hrvatov in Slovencev, v katero 
je poleg bivših avstroogrskih dežel in srbske kra- 
ljevine s Kosovom ter Vardarsko Makedonijo vs- 
topila še Kraljevina Črna Gora. 
Nova država je bila izredno raznolika, saj je bilo po- 
dročje Balkana zaradi svoje lege že stoletja na pre- 
pihu različnih kultur, ver in miselnosti. Poleg naro- 
dov iz imena sveže kraljevine je na njenem ozemlju 
živelo kup drugih, kulturno in gospodarsko različno 
razvitih etničnih skupnosti kar petih veroizpovedi. 
Vsak narod je govoril svoj jezik in še te so zapiso- 
vali v dveh pisavah, cirilici in latinici. In kot da vse 
to ni bilo dovolj zapleteno, so bila nekatera po- 
dročja poseljena z narodnostno mešanim prebival- 
stvom, meje med njimi pa meglene. 


Kraljevina Karadjordjevic 


Vse to godlji z imenom Kraljevina SHS ni prav nič 
pomagalo pri zretju v skupno prihodnost. Ni čud- 
no, da so se spori začeli, še preden so jo 1. decem- 
bra 1918 v novem glavnem mestu Beogradu urad- 
no razglasili. Slovenci in Hrvati so si še pred združit- 
vijo želeli zagotoviti, da bodo v novi državi enako- 
pravni in bodo imeli besedo pri tem, ali bodo živeli 
v kraljevini ali republiki. A ker se je mudilo, saj 
bivše avstroogrske dežele niso imele niti določenih 
mej, je pogoje nove države narekovala Srbija, ki si 
je izborila kraljevino in vodilno vlogo v njej. Tako je 
že prvega predsednika vlade samovoljno določil 
princ regent Aleksander in s tem simbolično stopil 
v velik čeber gnoja. Takoj so v luft skočili Hrvati, 
rojstvo nove države pa so pospremili še upori na 
Kosovu in Makedoniji, nasilje nad muslimanskim 
prebivalstvom v Bosni ter državljanska vojna v Črni 
Gori ob združitvi s Srbijo. Zveni znano? 

Še večja farsa je bilo dogajanje v parlamentu, saj 
se je v Kraljevini SHS od ustanovitve do leta 1928 
zvrstilo kar petindvajset vlad, ki so v povprečju zdr- 
žale vsaka po štiri mesece. Razlogi so tičali v tem, 
da so se posamezni narodi zbrali okoli strank glede 
na nacionalno pripadnost, dočim so vsakršno nor- 
malno delovanje države ohromila poslanska kupč- 
kanja, škandali, sovraštvo med narodi in podkupo- 
vanja. Vse skupaj se je stopnjevalo do te mere, da 


»Od Vardara do Triglava, 
od Derdapa do Jadrana, 
kot ogrlica Derdanova, 

s svetlim soncem obsijana, 
ponosno sredi Balkana — 


Jugoslavija, Jugoslavija,« 
so v osemdesetih letih z 
zanosom peli državljani 
Socialistične federativne 


republike Jugoslavije. 
Večina ni slutila, da se bo 
kmalu vse spremenilo. 
Skupna država je razpadla 
pred skoraj dvajsetimi leti, 
rodile so se nove genera- 
cije, ki se je komaj ali sploh 
ne spomnijo. Je torej napo- 
čil pravi čas, da si Šerlok 
nadene profesorsko kapo in 
se z orisom zgodovine Juge 
vrže v jedro večnega spora 
med jugonostalgiki in jugo- 
fobi? Bolje zdaj kot nikoli. 
Kar pogumno torej po poti 
spominov in tovarištva v 
družbi diktatorskih kraljev, 
narodnih herojev, uporniš- 
kih maršalov in genocidnih 
norcev. 


je med posebej vročo sejo v skupščini 
prišlo do streljanja, v katerem je črnogorski 
poslanec ubil dva in ranil tri hrvaške poslance. 
Hkrati je postajalo očitno, da v novo državo ne zau- 
pa niti prebivalstvo, čeprav so skušali narode po- 
vezati s skupnima vojsko in valuto, dinarjem. 
Poleg notranjih kolobocij je kraljevina izgubljala boj 
za meje. Italiji so sile antante v tajnem Londons- 
kem sporazumu leta 1915 obljubile dele avstroogr- 
skega ozemlja, če stopi v vojno na njihovi strani. A 
po koncu bojev so Italijani zasedli veliko več slo- 
venskega in hrvaškega ozemlja, kot je bilo dogo- 
vorjeno. Kot eni od zmagovalcev vojne, ki imajo 
vedno prav, so Italijani čezmerno nagrabljena po- 
dročja z Rapalsko pogodbo 1920 uradno dobili v 
zameno za priznanje Kraljevine SHS. Drugi udarec 
za slovensko ozemlje je še isto leto padel na koroš- 
kem plebiscitu, kjer se je slovenska večina prebi- 
valstva v coni A ob določanju meje med novima dr- 
žavama raje kot za nestabilno Kraljevino SHS odlo- 
čila za priključitev k socialistični Avstriji. Slovenci 
so bili tako razdeljeni med tri države, za kar so kri- 
vili popustljivost beograjske vlade. S tem so naložili 
novo poleno na ogenj sovražnosti med narodi. 


Porcelanska diktatura 


Aleksander, ki je medtem po smrti očeta Petra po- 
stal kralj, je spletkarjenje in pričkanje v parlamentu 
grobo prekinil tako, da je januarja 1929 uvedel dik- 
taturo. Kot se od vsakega diktatorja pričakuje, je 
oblast vzel v svoje roke, s cenzuro utišal nergače in 
državo, ki jo je uradno poimenoval Jugoslavija, 
začel voditi po svoje. Razdelil jo je na deset bano- 
vin, večinoma oblikovanih tako, da so na narodno- 
stno mešanih območjih omogočale prevlado Sr- 
bov, kar je dodatno poslabšalo že tako zastrupljene 
srbsko-hrvaške odnose. V tistem času je med hr- 
vaškimi emigranti v Avstriji in na Madžarskem An- 
te Pavelič organiziral ustaško gibanje, ki je izvajalo 
teroristične akcije proti velikosrbstvu. Grožnje so 
prihajale tudi od drugod, saj sta se medtem v Evro- 
pi pojavila fašizem in nacizem, ki sta videla razdrob- 
ljeno Kraljevino Jugoslavijo kot lahek plen za čim- 
prejšnjo polastitev. No, ker je bil večja nevarnost 
italijanski fašistični sosed Mussolini, ki je vedno 
bolj javno grozil z napadom na 'diktatorja iz porce- 
lana', kot se je rogal Aleksandru, je ta poiskal za- 
veznika v nacistični Nemčiji. Da je s tem stopil iz 
dežja pod kap, je marsikdo začutil že takrat. Eden 
od tedanjih profesorjev na beograjski univerzi je 
Hitlerjev vzpon preroško komentiral takole: "Po 
Židih smo na vrsti mi, Slovani." 

A še preden so se njegove zlovešče besede ure- 
sničile, je padel kralj, ki so ga med vedno večjimi 
upori proti njegovi diktaturi že obhajale zle slutnje. 
Usoda ga je dohitela na obisku v francoskem Mar- 
seillu, kjer ga je 9. oktobra 1934 s strelom ubil 
domnevno od ustašev poslani morilec Georgijev. 
Tega je nato razjarjena množica na mestu linčala. 


Čeprav je resnica verjetno za 
vedno izgubljena v historičnih 
meglicah, zgodovinarji kot na- 
ročnika Aleksandrovega umora 
najbolj sumijo Mussolinija, ki je 
imel za to največ razlogov. 
Jugoslavija se je na umor odz- 
vala z žalostjo, predvsem ob 
(sicer izmišljenih) zadnjih be- 
sedah umirajočega kralja "Ču- 
vajte Jugoslavijo!" Varovanje 
države je prevzel njegov bratra- 
nec Pavel, ki ga je zamenjal na 
prestolu, dokler ne bi polnole- 
ten postal Aleksandrov sin Pe- 
ter. 'Nadomestni' kralj Pavel se 
je izkazal za boljšega od svoje- 
ga predhodnika. Omilil je dik- 
taturo in cenzuro in celo uspel 
izboljšati gospodarske razme- 
re. Toda za reševanje nabuhlih medverskih in medna- 
cionalnih sporov je bilo prepozno. Zafrustrirani av- 
strijski striček Dolfe je s svojim zariplim italijanskim 
kolegom Benitom že začel sproščati svoje travme na 
prebivalstvih sosednjih držav. Ostale države pa so 
njuno haranje dolgo le nemo opazovale. 

Ko je Pavel uvidel, da mu nobena od starih evropskih 
zaveznic ne bo pomagala proti nacistom in fašistom, 
je bil leta 1941 prisiljen pristopiti k trojnemu paktu 
med agresorskimi Nemčijo, Italijo in Japonsko. Pred- 
stavniki kraljevine so bili ob podpisu pakta vidno po- 
trti, saj je to dejanje pomenilo priznanje poraza in ver- 
jeten bližnji konec države. Jugoslovanska javnost pa 
je ob podpisu trojnega pakta eksplodirala. Protesti v 
Beogradu so se s podporo britanskih agentov sprevr- 
gli v državni udar vojske, ki je strmoglavila regenta 
Pavla ter za kralja proglasila 17-letnega Petra. Ta si- 
tuaciji seveda ni bil niti približno kos in jo je po hitrem 
postopku popihal v tujino. 


LUTK 
y . 


Regent Pavel, fin gospod, izobražen v Oxfordu, 
se je v strahu pred napadom Italije za pomoč obrnil 
na Hitlerja. Jugoslovansko ljudstvo je Pavlovo ve- 
liko napako nagradilo z brco v rit. 


Hitler je zaradi državnega prevrata ponorel in se od- 
ločil Jugoslavijo vojaško kaznovati. Sile osi so 6. ap- 
rila bombardirale Beograd in v naslednjih dneh brez 
odpora zasedle Kraljevino Jugoslavijo, katere vojska 
se je sesula kot hišica iz kart. S tem se je končala do- 
ba mnogih kraljev in cesarjev, pod katerimi so narodi 
Jugoslavije živeli dolga stoletja. 


V krvavem vrtiljaku 


Vojna se je začela z neusmiljenim razkosanjem Jugo- 
slavije. Slovenija je bila razdeljena med Madžarsko, 
Italijo in Nemčijo, Hrvaška pa je vsaj na papirju dobi- 
la samostojnost, ko je ustaški predstavnik Slavko 
Kvaternik razglasil Neodvisno državo Hrvaško, ki je 
zajemala tudi ozemlje Bosne. Srbijo so si 'bratsko' 


Kralja Aleksandra Karadžor- 
dževiča opisujejo kot nerazgle- 
danega birokrata, ki je rad pre- 
cenil svoje omejene sposobnos- 
ti. Še kot diktator je bil zanič. 


razdelili sosedje in agresorji - Makedo- 
nijo so zavzeli Bolgari, Kosovo je pri- 
stalo v Albaniji pod italijanskim vod- 
stvom, nekaj ozemlja si je priključila 
Madžarska, ostalo so zasedli Nemci. 

V tej novi vojni situaciji so se vsa stara 
sovraštva med jugoslovanskimi narodi 
hitro sprevrgla v vsesplošno klanje. 
Okrog častnikov nekdanje kraljeve 
vojske so se začeli zbirati četniki, ki so 
se oprli na srbsko protiturško uporniš- 
ko tradicijo in se najprej spopadli s ko- 
sovskimi Albanci. Na Hrvaškem pa je 
ustaš Pavelič odobril 'rasno revolucijo' 
proti Srbom, Židom in Ciganom. Žrtve 
so se štele v sto tisočih. 

V ta krvavi vrtiljak sta med vojno vsto- 
pila Komunistična partija Jugoslavije 
in njen vodja Josip Broz, ki so mu mo- 
skovski botri najprej nadeli vzdevek 
Walter, kasneje pa tistega, pod katerim ga poznamo 
vsi - Tito. Iz mednarodne zveze komunističnih strank 
(kominterne) so Titu naročili, naj se vključi v boj pro- 
ti okupatorju, a da naj se najprej posveti zmagi in šele 
potem komunistični revoluciji. Toda samosvoji Tito je 


spremenila meje in razdelitev Jugoslavije. SIP ia 

Levo je zemljevid predvojne kraljevine, razdeljene na deset banovin, 
Slovenija in Hrvaška pa sta brez velikih delov obmorskega ozemlja; kisi ga je tedaj 
pfigrebla'Italija"Desno pa povojna Jugoslavija; sestavljena iz-šestih republik in dveh"a 


partizanom zaradi njihovega 'brezverskega komuniz- 
ma'. Italijanski general Ruggero je to nepričakovano 
vojaško podporo ljubljanskemu škofu Rožmanu ko- 
mentiral takole: "Nam Italijanom mnogo pomaga, a 
med vami Slovenci ustvarja takšno sovraštvo, da ga 
še petdeset let ne boste mogli odpraviti." Da je imel 
še kako prav, pokaže bežen pregled kateregakoli 
spletnega foruma, na katerem se razpravlja o sloven- 
ski politiki ali zgodovini. V predvolilnih borbah se člo- 
veku zazdi, da smo še vedno leta 1943. 


Tito: iz Jajca v maršala 


Po drugih republikah so se odvijale podobne brato- 
morne vojne, vpletene strani pa so zavezništva skle- 
pale glede na trenutno situacijo. Partizani pod vod- 
stvom KPJ so na začetku vojne sodelovali s četniki v 
boju proti Nemcem, kasneje pa so nacisti pritegnili 
četnike na svojo stran, a jim niso nikoli povsem zau- 
pali. Britanci so v Jugoslaviji posredovali v želji, da bi 
četniki in partizani spet skupaj nastopili proti okupa- 
torju. Vendar jim tega med zdaj dobesedno na smrt 
sprtima skupinama ni uspelo organizirati. 

Ko so Nemci v letu 1943 sprožili nove operacije za 
uničenje tako partizanov kot četnikov, so Titove eno- 


nomnih pokrajin. V taki obliki je zdržala skoraj 50 let: Danes je'na istem ozemlju sederiru 


zadnji del sporočila malce preslišal in raje delal po 
svoje, s čimer je zasejal bodoči spor s Sovjetsko zve- 
zo, ki v komunističnem taboru pod svojim vodstvom 
ni želela nobenih z lastno glavo mislečih kavbojcev. 
Tito je svoje partizanske enote dobro organiziral in 
KPJ je postala nosilka upora proti okupatorju v večini 
Jugoslavije. 

Le v Sloveniji je bila stvar drugačna. Slovenska ko- 
munistična partija se je po nasvetu kominterne pove- 
zala z nekaterimi zmernimi silami (krščanskimi socia- 
listi, intelektualci in demokratičnim krilom Sokolov) v 
Osvobodilno fronto - OF. Ta je imela na začetku na- 
roodnoosvobodilnega boja koalicijski značaj. Pred- 
vsem pa se je borila tudi za združitev vsega sloven- 
skega naroda in ozemlja, ki je med vojnama ostal raz- 
bit med tri države. A v nadaljevanju vojne so v OF 
prevzeli oziroma ostalim vsilili vodilno vlogo komuni- 
sti, kar je dodatno poglobilo predvojna razhajanja v 
slovenski družbi. Spor med komunisti na eni ter pred- 
stavniki meščanskih strank in deloma klera na drugi 
strani je v Sloveniji povzročil še neke vrste državljans- 
ko vojno. Ko so Italijani zaradi odpora prebivalstva 
Ljubljano 1942 obdali z bodečo žico in ukazali Slo- 
vence uničiti ali asimilirati, so se pojavile domače pa- 
ravojaške skupine: vaške straže in bela garda. Pod 
pokroviteljstvom Italijanov so se te enote borile proti 


Tito je bil eden redkih, če ne celo edini vodja 
katere od povojnih evropskih držav, ki boja proti 
okupatorjem ni vodil iz varnega štaba, ampak je tu- 
di sam poprijel za orožje in jedel iz skupne sklede. 


te v bitkah pri Neretvi in Sutjeski z velikimi žrtvami 
uspele odbiti napad. Njihov pogum je prepričal Bri- 
tance, da so s hrano in orožjem podprli Tita. A so pri 
tem imeli svojo računico, saj so si s podporo najbolj 
verjetne zmagovalne 'ekipe' hoteli zagotoviti vpliv v 
povojni Jugoslaviji. 

Ta se je začela oblikovati novembra 1943 v bosan- 
skem mestecu Jajce na 2. zasedanju AVNOJa (Anti- 
fašističko viječe narodnog oslobodenja Jugoslavije), 
političnega organa osvobodilnega boja. Tam so spre- 
jeli odločitve, ki so nakazovale, da nova Jugoslavija 
ne bo podobna razpadli kraljevini. Imenovali so začas- 
no oblast, prepovedali kralju Petru vrnitev v domovino 
in napovedali šest v Jugoslavijo združenih republik. 
Mnogo kasneje, proti koncu obstoja skupne države, je 
na račun tega otvoritvenega zasedanja krožil dovtip: 
"Vse se je začelo v Jajcu in potem šlo v kurac." 


Tito je zunanjo politiko vodil na prefrigan način. 
Angleški zunanji minister Bevin je leta 1949 rekel: 
"Tito je sicer baraba, a je naša baraba." 


Partizanska vojska je že med vojno osvobodila veliko 
ozemlja, oktobra 1944 pa je v Beograd prikorakala 
sovjetska Rdeča armada. Seveda so v jugoslovanski 
prestolnici komunistične 'brate v boju' najprej sprejeli 
z navdušenjem. Toda ko so začeli Sovjeti po Srbiji ro- 
pati, moriti in posiljevati, so se pri- 
srčni odnosi hitro ohladili. V osta- 
lih delih države so partizani oku- 
patorja večinoma porazili samo- 
stojno, za razliko od mnogih dru- 
gih vzhodnoevropskih držav, ki so 
svobodno zadihale šele, ko jih je 
preplavila sovjetska vojska. 

A še preden je bila domovina v 


čenje tujih elementov', se pravi 
okupatorjevih sodelavcev in na- 
sprotnikov komunistične stranke. 


Eden od od narodnih junakov 
NOB je bil tudi nemški ovčar 
Luks. Med bitko na Sutjeski naj 
bi Titu rešil življenje tako, da ga 
je s telesom zaščitil pred eks- 
plozijo letalske bombe. Ganljiva 
zgodbica, za katero pa mnogi 
dvomijo, da je resnična. 


DRŽAVNA HIMNA 
SFRJ HEJ SLOVANI 


Ob slavnostnih priložnostih se 
je v časih SFRJ pela državna 
himna Hej Slovani, ki je obsta- 
jala v slovenski, hrvaški, srbski 
celoti osvobojena, se je začelo 'čiš- — im makedonski različici, a ni ime- 
la nikakršnega jugoavtorstva. 
Besedilo izvira iz slovaške pe- 
smi iz 19. stoletja, melodija pa 
je sposojena od poljske himne. 


Hej Slovani, naša reč 
slovanska živo klije 
dokler naše verno srce 
za naš narod bije. 


Živi, živi, duh slovanski, 
bodi živ na veke, 
grom in peklo, prazne vaše 
proti nam so steke. 


Naj tedaj nad nami 
strašna burja naj se znese, 
skala poka, dob se lomi, 
zemlja naj se strese. 


Bratje, mi stojimo trdno 
kakor zidi grada, 
črna zemlja naj pogrezne 
tega, ki odpada. 


rano — 
ČUVAJMO BRATSTVO | JEDINSTVO KAO ZJENICU OKA SVOG! 


Grb SFRJ je sprva tvorilo pet bakel za pet narodov: 
Slovence, Hrvate, Srbe, Črnogorce, Makedonce. 
Kasneje so svojo plamenico dobili še Bosanci. 


Ko se je maja 1945 NOB uradno končal, je držav- 
ljanska vojna po vseh republikah divjala še mesece. 
Čeprav je pri oblikovanju začasne vlade Demokra- 
tične federativne Jugoslavije leta 1945 Tito še sode- 
loval z vlado v izgnanstvu, da bi se prikupil Angležem, 
je kmalu dal vsem vedeti, da bo v novi Jugoslaviji 
glavna komunistična partija z njim na čelu. A kraljevi- 
na mu je zapustila ubogo dediščino: uničeno državo, 
milijon žrtev vojne in mednacionalna in še nova ideo- 
loška sovraštva, ki so se med vsesplošno morijo 
kvečjemu dodatno razplamtela. 


Halo, informacijski biro? 


Tako se je začel drugi, socialistični del zgodbe Jugo- 
slavije, države 'bratstva i jedinstva' med njenimi naro- 
di, ki starih zamer in sporov niso nikoli zares pozabili. 
V prvih povojnih letih je v državi vladal kaos, ki ga je 
partija s pomočjo vojske in tajne policije skušala kro- 
titi s trdo roko. V tujih medijih so cinično opozarjali, 
da se od Aleksandrove diktature v tem pogledu ni ve- 
liko spremenilo, le kralja je zamenjal maršal. Tito je 
resno zastavil tudi socialistično revolucijo in v imenu 
države zaplenil zemljo ter premoženje bogatim zaseb- 
nikom, bankam, cerkvi in podjet- 
jem, predvsem pa vsem, ki so pod- 
vomili ali si celo upali kaj reči čez 
novi sistem. Enako so bili komuni- 
sti nastrojeni do treh glavnih religij, 
ker večinoma niso zagnano poma- 
gale pri narodnoosvobodilnem boju 
ali so celo potegnile z okupatorji. 
Nova država si je novembra 1945 
nadela ime Federativna ljudska re- 
publika Jugoslavija - FLRJ. Po 
sovjetskem vzoru je bila sestavlje- 
na iz šestih republik in dveh avto- 
nomnih pokrajin, Vojvodine ter Ko- 
sova. Po očiščenju nasprotnikov 
novega režima se je leta 1946 začel 
čas obnove s prvo petletko, v kate- 
ri naj bi se Jugoslavija iz večinsko 
poljedeljske spremenila v industrij- 
sko državo. To je bilo za komuniste 
nadvse pomembno, saj je bilo pro- 
letarcev, v imenu katerih so si pri- 
lastili oblast, v državi le tristo tisoč. 
Jugoslavija je tako postala veliko 
gradbišče, tovarne in ceste pa so 
gradili predvsem vojne naveličani 
mladi ljudje, organizirani v mladin- 
ske delovne brigade, ki so se z da- 
nes nepredstavljivo vnemo vrgle v 
prostovoljno delo. Bolj so ga nasr- 
kali kmetje, ki so morali, če so ho- 
teli ali ne, nahraniti prebivalce dr- 
žave v povojnem razsulu. 


Že med vojno začeta nesoglasja s Sovjetsko zvezo, 
ker si je Tito pot v socializem predstavljal preveč po 
svoje, so po vojni dosegla nevarne razsežnosti zlasti 
zaradi vprašanja Trsta. Mesto je zasedla Jugoslavija, 
čeprav so ga imele za svoje vplivno območje zahodne 
države. V Trstu je jugoslovanska vojska pobila nema- 
lo kolaborantov in njihova trupla odvrgla v kraške ja- 
me, fojbe. To je še zaostrilo odnose med državami, ki 
so bile do pred kratkim zaveznice v vojni proti silam 
osi, sedaj pa so se znašle v novi, hladni vojni ideologij 
med vzhodnim komunizmom in zahodom. Iz Moskve 
so Titu sporočili, naj se iz Trsta umakne, ker se zara- 
di tega ne mislijo zaplesti v tretjo svetovno vojno. Mu- 
hasti jugoslovanski maršal je iz mesta vojsko sicer 
odpoklical, a ob tem ni bil preveč zadovoljen. 
Dokončno je med državama in partijama počilo, ko je 
Tito leta 1948 zavrnil sodelovanje v Informacijskem 
biroju, organizaciji, ki je pod taktirko Sovjetov pove- 
zovala vse komunistične stranke sveta. Ostale komu- 
nistične države so stopile na Stalinovo stran in na me- 
jah Jugoslavije se je začela kopičiti vojska. Z njo so 
hoteli porednega Tita disciplinirati in njegovo državo 
vrniti v naročje sovjetske matere. A dasi je najprej ka- 
zalo, da je šel maršal korak predaleč, se je zgodil ne- 
predviden preobrat. Zahodne države so v Brozovi 
uporniški drži videle možnost, da ustavijo širjenje ko- 
munizma, in ga podprle, kar je v končni fazi odvrnilo 
napad komunističnih vojska na Jugoslavijo. Tako se 
je začelo Titovo lisjaško deskanje med komuni- 
stičnim vzhodom in kapitalističnim zahodom, ki sta 
mu rada zagotovila denarno ali kako drugo pomoč 
samo zato, da ne bi prešel v tabor nasprotnikov. 


AL x 


V kakšnih razmerah so se znašli podeželski pre- 
bivalci v tistih letih, naj vam pokažejo igralci Polde 
Bibič, Ivo Ban in Milena Zupančič v legendarnem 
slovenskem filmu Moj ata, socialistični kulak. 


Ko se je zaplet s Sovjetsko zvezo na nepričakovan na- 
čin začasno razrešil, so se v Jugoslaviji začele inform- 
birojevske čistke. Oblast je jela preganjati, ubijati in 
zapirati vse, ki so izrazili naklonjenost Informbiroju. V 
ta namen je ustanovila taborišča za politične zaporni- 
ke, med katerimi je najbolj zloglasen Goli otok v Ja- 
dranu. Zapornike so na skalnatem otočku prevzgajali 
z mučenjem in nesmiselnim težkim fizičnim delom - 
lomljenjem, nakladanjem ter prenašanjem kamenja z 
enega kupa na drugega. Kot poslednji znak preloma s 
Sovjetsko zvezo je Komunistična partija Jugoslavije 
(KPJ) spremenila ime v novega s podobno vsebino, 
ki se je glasilo Zveza komunistov Jugoslavije (ZKJ). 


V družbi neuvrščenih 


Jugoslavija se je tako odlepila od joške mednarodne- 
ga komunizma pod diktatom Sovjetov in začela iskati 
svojo pot v 'mehkejši' socializem. Gospodarstvo so 
oblasti malo sprostile in začele uvajati idejo samo- 
upravljanja, po kateri naj bi delavci sami vodili tovar- 
ne in s tem imeli več vpliva na razporejanje denarja. 
Toda v praksi proletariat od takega vodenja ni imel 

glede na neizobraženo silo in vodilne gospodarstveni- 
ke z osnovnošolsko izobrazbo niti ni bilo presenetljivo. 
Čeprav je primež partije rahlo popustil, so v življenju 
ljudi še vedno obstajale stroge ideološke omejitve in 
kazni. V Sloveniji je bila denimo prepovedana Revija 
57, njen sodelavec Jože Pučnik, po katerem se danes 
imenuje brniško letališče, pa je bil obsojen na deset 
let strogega zapora. Med intelektualci so take omejit- 
ve svobode povzročale odpor do režima in partije, o 
širšem nezadovoljstvu s stanjem v državi pa je zgovor- 
no dejstvo, da je v Avstrijo in Italijo iz Jugoslavije v ti- 
stih letih na mesec prebegnilo okoli dva tisoč ljudi. 

Kmalu so na dan spet privrela tudi nacionalistična 
čustva. Kje drugje kot na nogometni tekmi med hr- 
vaškim Dinamom in srbsko Crveno zvezdo v Zagrebu 
leta 1951. Taki izgredi so začenjali vlado skrbeti, odz- 
vala pa se je s poudarjanjem jugoslovanstva, ki naj bi 
v skupni zavesti združevalo različne narode in vere Ju- 
goslavije. Ta ideja ni preveč dišala Slovencem, Hrva- 
tom in Makedoncem, ki so niso hoteli izgubiti svojih 
kulturnih posebnosti v talilnem jugoloncu. Vseprisot- 


na je bila mitologija narodnoosvobodilnega boja in 
njegovih junakov. Skoraj vsak trg, osnovna šola ali 
ulica so bile poimenovane po Titu, kakem lokalnemu 
odredu partizanov ali partijskem veljaku. Nenazadnje 
se je glavno mesto Črne Gore že po koncu vojne pre- 
imenovalo v Titograd (danes Podgorica), medtem ko 
je pri nas maršalovo častno predpono dobilo Velenje. 
Po Stalinovi smrti so se jugoslovanski odnosi s komu- 
nističnimi državami vrnili v normalno stanje, Tito pa 
je začel svojo pot iskati še v zunanji politiki. Povezal 
se je z mnogimi azijskimi in afriškimi državami, ki ni- 
so bile vpletene v hladno vojno med vzhodnim in za- 
hodnim blokom. Leta 1961 je prav v Beogradu Tito 
gostil ustanovitveno konferenco izvenblokovskih dr- 
žav, ki se je je udeležilo 25 državnih poglavarjev bolj 
ali manj eksotičnih držav tretjega sveta. Svetovni tisk 
je Jugoslavijo pohvalil, da je zaradi svojega edinstve- 
nega položaja v srcu razdeljene Evrope idealna po- 
srednica med svetovnim severom in jugom. 


x Leta 1956 so Tito, egipčanski predsednik Naser 
in indijski premier Nehru podpisali Brionsko dekla- 
racijo. V hladni vojni se niso hoteli postaviti na no- 
beno od strani, ki sta si žugali z jedrskimi konica- 
mi, in so kasneje ustanovili Gibanje neuvrščenih. 


'Starega' grabi preganjavica 
V šestdesetih letih prejšnjega stoletja, ko se je FLRJ z 
novo ustavo preimenovala v Socialistično federativno 
republiko Jugoslavijo - SFRJ, se je država z novo ge- 
neracijo politikov gospodarsko še bolj odprla. Posa- 
mezne republike pa so postajale vedno bolj samostoj- 
ne, saj je bilo nadzora zvezne vlade iz Beograda vse 
manj. Edini res skupni organ države je postala vojska, 
Jugoslovanska ljudska armada (JLA), ki pa je zaradi 
svoje velikosti požrla toliko državnega denarja, da je 
resno trpelo gospodarstvo. Ali, kot se je takrat izrazil 
Mitja Ribičič, predsednik zveznega izvršnega sveta: 
"Vojska je slon, ki veliko žre, a malo kaka." 

No, na tega požrešnega slona se je vedno bolj nasla- 
njal Tito, ki je v sedemdesetih letih že razmišljal, kaj 


se bo zgodilo s SFRJ po njegovi smrti. Na stara leta je 
postajal vedno bolj paranoičen in ni zaupal nikomur. 
Spet je začel menjavati preveč svobodomiselne kadre 
in vladati s trdo roko ter s pomočjo tajne policije. V 
nemilost je padla celo njegova žena Jovanka, ki so jo 
sumili vohunjenja za Sovjetsko zvezo in je zato hitro 
izginila iz političnega življenja, v katerem je dolgo 
imela pomembno vlogo. 

'Stari', kot so Titu pravili njegovi sodelavci, je bil ved- 
no bolj osamljen v svojem razkošnem življenju, za ka- 
terega je letno zapravil tri proračune Črne Gore. Slav- 
ni Galeb na Hrvaškem v Rijeki zdaj počasi razpada in 
nabira dolgove. Podobno usodo je od sedemdesetih 
naprej doživljala tudi Jugoslavija njegovega lastnika. 


4 Poleg mnogih luksuznih avtomobilov — nekatere 
od njih si je mogoče ogledati v Tehniškem muzeju 
v Bistri — je najbolj slavni pokazatelj maršalove lju- 
bezni do dobrega življenja njegova ladja Galeb. Na 
njej je gostil tako državnike, kot so bili Mahatma 
Gandhi, kraljica Elizabeta Il. in sovjetski generalni 
sekretar Nikita Sergejevič Hruščov, kot velike face 
iz šovbiznisa, na primer igralce Kirka Douglasa, 
Elizabeth Taylor ter Sophio Loren. 


Zadnjih let svojega življenja maršal ni mogel šteti za 
najbolj uspešne, saj se mu je vse začelo podirati tako 
znotraj države kot na mednarodnem prizorišču. V no- 
vi, obsežni ustavi iz leta 1974 je oblast skušala go- 
spodarstvo urediti z novim konceptom samoupravlja- 
nja. Glavni tuhtar pri ustvarjanju novega gospodar- 
skega sistema je bil Titov stari komunistični kolega in 
sodelavec Edvard Kardelj, ki je svoje idealistične na- 
potke za ustvarjanje 'delavskega raja' zbral v knjigi 
Smeri razvoja političnega sistema socialističnega sa- 
moupravljanja. V državi so ustvarili temeljne organi- 
zacije združenega dela (TOZD), najmanjše enote v 
vsakem podjetju, ki naj bi vsakemu delavcu omogo- 
čile soupravljanje pri razporejanju dohodka. S tem so 
se nadejali, da bo bodo spodbudili učinkovitost dela. 
TOZDi so se združevali v OZDe (po naše podjetja), te 
pa naprej v SOZDe. A rezultati tega kompliciranega 
sistema so bili kvečjemu nasprotni od pričakovanih. 
Ker so vsi soupravljali, se ni nikoli vedelo, kdo je šef, 
zaradi česar je prihajalo do sporov in neučinkovitosti. 
Ko je v sedemdesetih usekala svetovna gospodarska 
recesija, se je razbohotil še gospodarski kriminal, ko 
so si ljudje na položajih prisvajali družbeno lastnino. 


% Pisane narodne noše so ponazarjale raznolikost jugoslovanskih narodov. Nekatere od njih še vedno radi uporabljajo ilustratorji in striparji za prikaz ste- 
reotipnega pripadnika posameznega naroda. Čeprav boste na cesti redko videli Srba s šajkačo in opankami ali Slovenko v polni noši s tradicionalno avbo. 

Pri delavcih je skladno z vedno manjšimi plačami pa- 
dala delovna vnema, zato so raje delali zasebno na čr- 
no, v službo pa hodili poredko, saj je bila plača itak 
zagotovljena. Zanesenjaštvo in prostovoljno delo po 
koncu vojne sta se tako sprevrgla v životarjenje v smi- 
slu takrat popularnega slogana: "Nihče me ne more 
tako malo plačati, da ne bi mogel še manj delati." 

V svojih zadnjih letih življenja je tako Tito le še opazo- 
val, kako se njegova država delovnega ljudstva utap- 
lja v stavkah, medtem ko je tozdiranje razdrobilo vse 
velike jugoslovanske skupne sisteme in dodatno po- 
večalo razlike med bogatejšim severom ter revnejšim 
jugom države. Povrhu je zaradi popuščanja napetosti 
med ZDA in SZ upadel pomen gibanja neuvrščenih, 
znotraj njega pa je Titu vodilno vlogo speljal kubanski 
revolucionar Fidel Castro. 


%X V Jugoslovanski vojski, ki imela recimo drugo 
najjače letalstvo in artiljerijo v Evropi, so služili 
mladeniči iz vse države. Po vojni dve do štiri leta, 
kasneje dve leti ali manj. V SFRJ se je splačalo 
končati višjo šolo tudi zato, ker si si tako skrajšal 
čas bivanja v armiji. In kolikor nabornikov, toliko 
zanimivih zgodbic. Vprašajte fotre in dedke. Urad- 
ni pozdrav v vojski, pa tudi šolah, je bil ponavadi 
kar tisti iz NOB: smrt fašizmu — svoboda narodu! 


"Umrl je tovariš Tito" 


V zadnjih dneh maršalovega življenja se je vse vrtelo 
okoli njegove bolezni. Vsaka poročila so se začenjala z 
novico o njegovem zdravstvenem stanju, življenje v 
državi se je upočasnilo v nekakšno otrplo pričakova- 
nje. Tito je umrl 4. maja 1980 v ljubljanskem Klinič- 
nem centru po dolgem boju z boleznijo, med katerim 
so mu morali amputirati nogo. Jugoslavija je v solzah 
spremljala, kako so njegovo krsto v modrem vlaku 
prepeljali od Ljubljane do Beograda, kjer so ga poko- 
pali v Hiši cvetja. Povsod se je pelo tisto znano "Druže 
Tito, mi ti se kunemo", in v tistem trenutku so bili na- 
rodi Jugoslaviji združeni še poslednjič. 

Na Titovem pogrebu, ki so se ga udeležile delegacije 
iz 127 držav s štirih celin, se je pokazalo, da so Josi- 
pa Broza svetovni voditelji kljub njegovim napakam 
čislali. V prvi vrsti zaradi upora najprej proti naci- 
fašizmu in kasneje proti stalinizmu. Ta velika dejanja 
in besede so manj zanimala jugoslovanske otroke, ki 
so maršalovo smrt najbolj občutili zato, ker so med 
žalovanjem za štirinajst dni nehali predvajati risanke. 
Ko se je tugovanje končalo, pa se je v ljudi prikradel 
strah. Kaj se bo zgodilo z Jugoslavijo brez povezoval- 
ne vloge pokojnega maršala? In situacija se je na 
vseh področjih res obrnila še bolj strmo navzdol. Go- 
spodarstvo je propadalo, življenjski standard se je 
znižal na raven izpred petnajstih let. Poleg tega so na 
dan z vso močjo udarile želje nezadovoljnih Sloven- 
cev po odcepitvi in apetiti Srbije po priključitvi Koso- 
va. Tam je bilo albansko prebivalstvo v veliki večini in 
srbsko se je zaradi tega počutilo vedno bolj ogroženo. 


Slobodan Miloševič, predsednik Zveze komunistov 
Srbije, je naraščajoči srbski nacionalizem izkoristil za 
podreditev medijev in vojske. 

V Sloveniji se je vedno bolj pogumno in naglas govori- 
lo o odcepitvi, kritike sistema so padale z vseh strani. 
Glasni so bili mladinski listi, kot so bili Tribuna, Ka- 
tedra in Mladina, danes kultna pa je 57. številka Nove 
revije, ki je leta 1987 objavila prispevke za slovenski 
nacionalni program. Pojavil se je uporniški punk in 
trboveljska skupina Laibach, ki je s pojavo, delova- 
njem in glasbo odkrito izzivala komunistično oblast. 
Sistem pač očitno ni deloval. Nekaj časa so bili v ve- 
kov mesečno lahko kupili omejeno količino goriva. 
Toda če je kdo hotel na daljši izlet, je moral bone na- 
fehtati od kakih manj mobilnih penzionistov. Ker so 
bile trgovine založene vse prej kot bajno in so bili vsi 
izdelki domačega porekla, je ljudstvo začelo špegati 
čez meje. Predvsem v Sloveniji, ki je imela precej od- 
prto mejo z Italijo in se je Trst marsikomu zdel kot 
obljubljena dežela, kjer si lahko dobil praktično vse, 
kar je zahodni kapitalizem dobrega ponujal. Zato je 
ljudstvo v svojih cotah iz Jugotekstila in čeveljcih iz 
Borova hodilo v italijanske štacune ter si tam maso- 
vno nabavljalo lepše, boljše stvari. Stara oblačila so 
za mejo letela v smetnjak, nekaj novokupljenih parov 
kavbojk in jaken si navlekel nase in pred sumničavim 
carinikom glumil gljivo, češ, tako se zdaj to nosi, in 
švercanje je bilo šport številka ena. 


x Titov pogreb je bila ena največjih tovrstnih slo- 
vesnosti vseh časov. Njegovo 'javno grobnico' Hišo 
cvetja je odtlej obiskalo 16 milijonov ljudi, med- 
tem pa je šla pod rušo tudi njegova Jugoslavija. 


Dobri stari časi? 


Ko je proti koncu osemdesetih inflacija udarila na 
polno, je jugoslovanski dinar iz dneva v dan izgubljal 
vrednost in vsaka nova izdaja bankovcev je imela ne- 
kaj ničel več. Ko je na listku malo vrednega papirja, 
ki smo mu rekli jugoslovanski dinar, zmanjkalo pro- 
stora za nule, so jih pač šest ali sedem izbrisali in krog 
začeli znova. Ljudje so se morali znajti po svoje, ker je 
bila lahko konec meseca njihova plača vredna pol 
manj kot na začetku. Zato so začeli privzeto denar 
menjati v bolj stabilne nemške marke, ki so marsikje 
postale neuradno plačilno sredstvo. Spectrume, com- 
modorje in videorekorderje smo večinoma nabavili 
kar v nemški valuti od koga, ki jih je pretihotapil iz tu- 
jine. Tisti, ki nam spomin seže v ta leta, verjetno zle- 
pa ne bomo pozabili bizarne izkušnje kupovanja dojč- 
mark na tržnicah ali bolšjakih od branjevk in sumljivih 
tipov, ki so po rokah premetavali debele šope nemš- 
kih bankovcev. Zadnjo trohico upanja za zakreditira- 
no gospodarstvo je ponudil Ante Markovič, ki je po- 
stal jugoslovanski premier marca 1989. Njegovi uk- 


HAPOJHA BAHKA JSTOCJABNJE 
NARODNA RANKA JUGOSLAVIJE 
HAPOJHA BAHKA HAJVTOCIABHJA 


Dve jugoslovanski valuti. Ko je začel dinar v os- 
emdesetih hitro izgubljati vrednost, se je ljudstvo 
inflacije branilo tako, da ga je množično menjalo v 
nemške marke. Evra še ni bilo na obzorju. 


repi za umiritev padanja vrednosti dinarja in finančno 
okrepitev obubožane Juge so bili do neke mere us- 
pešni, zaradi česar je hitro postal eden najbolj priljub- 
ljenih politikov. Kasneje je v njem mednarodna sku- 
pnost videla celo možnega rešitelja Jugoslavije, saj 
so menili, da bi pod njegovim vodstvom morda lahko 
ostala v enem kosu. A stvari so se odvile drugače. 

Mogoče se komu zdi čudno, da smo takrat bežali iz 
slabih jugoslovanskih razmer, danes pa se mnogim 
kolca po stari državi. Jugonostalgija je večplasten fe- 
nomen, katerega del je seveda običajno toženje po 
mladosti ali dobrih starih časih, ko je tič še stal in 
joške še niso visele. A ljudje pogrešajo tudi druge st- 
vari. Verjetno najbolj preprostejše življenje, ki je bilo 
kljub temu, da si imel na primer namesto petdesetih 
vrst sokov v trgovini samo pingo s slamico, še vedno 
lahko srečno. Juga je imela razgibano rock sceno, 
snemali so se kultni filmi in TV-serije, skupne športne 
reprezentance so redno uspešno harale po svetovni 
sceni - vse to so stvari, ki so marsikomu bolj po- 
membne kot to, kateri bunkelj je trenutno na oblasti. 
Predvsem pa so imeli novi rodovi jasen, preprost cilj - 
otresti se jarma in dobiti tisto, kar so imeli onstran me- 
je. Danes je tarča veliko manj očitna, zaradi česar se 
bohotijo čezmerno uživaštvo, malodušje in neumnost. 
Čeprav so nacionalizmi vedno brbotali nekje pod gla- 
dino bratstva in enotnosti, je marsikdo iskreno verjel 
v jugoslovanstvo in v to, da bo na Ohridskem jezeru, 
na jadranskem otoku ali na sarajevski Baščaršiji 
sprejet kot domačin in ne tujec. Po vsem pobijanju, ki 


Utrinki iz časov jugoslovanske televizije: hrvaš- 
ka mladinska nanizanka Smogovci, jugoslovanski 
evrovizijski logo, narodnoherojski film o bitki na 
Neretvi, Kviskoteka, vsejugoslovanski oglas za Ra- 
densko, legendarni film Ko to tamo peva, turistični 
oglas Slovenija, moja dežela, Mustrovi zajčki in 
partizanska nadaljevanka Otpisani. 


je sledilo po razpadu države, je na človeškem nivoju 
več kot razumljivo, da kdo s solznimi očmi razmišlja o 
časih, ko so, če si sposodimo bend Zaklonišče prepe- 
va kot naše največje glasbene jugonostalgike, "ljudi 
imali Šiptara za brata." Poleg tega je imela Jugoslavi- 
ja širino, bila je prepoznaven igralec na svetovni sce- 
ni, kar bi za državice, nastale na njenih ruševinah, 
težko trdili. Ko smo pred leti na Kitajskem skušali lo- 
kalcem razložiti, od kod prihajamo, so se jim ob ime- 
nu Slovenija v očeh pokazali samo vprašajčki. Nato 
smo jim razložili, da je to država, ki je bila včasih v 
Jugoslaviji, in takrat jim je iskrica hitro preskočila: 
"Yes, yes, Nansilafu, Jugoslavija! Tito, Tito!" 


Zadnji izdihljaji 

Če je bil v zgodovini skupne države najbolj napet od- 
nos med Srbi in Hrvati, jo je na koncu pokopal spor 
med Slovenci ter Srbi. Incidenti med narodoma so se 
konec osemdesetih kar vrstili. Najprej z afero JBTZ, 
ko je proti sojenju Janši, Borštnerju, Tasiču in Zavrlu 
v Ljubljani protestiralo trideset tisoč ljudi. Nato je Mi- 
loševič v Ljubljani napovedal Miting resnice, na kate- 
rem naj bi se v Ljubljani zbralo sto tisoč Srbov, da bi 
uporniškim Slovencem preprečili odcepitev in vcepili 
poslušnost. Ob morebitnih nemirih bi bil to hkrati 
odličen povod, da se v vse skupaj vmeša vojska. 

Ena najbolj slavnih jugoslovanskih znamenitosti je 
bil Stari most čez reko Neretvo v Mostarju. Zgradili 
so ga v 16. stoletju, med vojno pa so ga porušili, le 
da se še vedno ne morejo zediniti, kdo, Hrvati ali 
Srbi. Zdaj je obnovljen. 


Slovenska skupščina je zborovanje sicer prepovedala 
in do mitinga nikoli ni prišlo. A vedno bolj je postaja- 
lo jasno, da je pobeg ene ali več republik iz Jugosla- 
vije neizbežen. 8. januarja 1990 so bile v Sloveniji raz- 
pisane prve svobodne volitve, Zveza komunistov Slo- 
venije pa se je razpustila kar sama. Na volitvah je 
zmagala koalicijska stranka Demos in Lojze Peterle je 
postal prvi slovenski premier. Podobno so se stvari 
odvijale na Hrvaškem, kjer so ljudje na volitvah izvo- 
lili nacionalistično usmerjeno stranko HDZ s predsed- 
nikom Franjom Tudjmanom. Ta je zaostril politiko do 
Srbov na Hrvaškem, kar je na koncu pripeljalo do 
vojne med narodoma. 

Ko sta 25. junija 1991 Slovenija in Hrvaška razglasili 
neodvisnost, je JLA pod Miloševičevim vodstvom s 
tanki nemudoma prestopila meje Slovenije. Začela se 
je desetdnevna vojna, ki pa je že del nove zgodbe, saj 
je Jugoslavija v tistem trenutku nehala obstajati. V 
zraku se je čutilo, da je v teku zgodovinsko prelomno 
obdobje, ki so je v svetu zaznamovali konec hladne 
vojne, razpad Sovjetske zveze in nastanek mnogih 
novih držav. Tudi v glasbi je v letu osamosvojitve Slo- 
venije prevladujoči kičasti pop zamenjala bolj surova 
rock glasba, grunge, ki ga je poosebljala Nirvana. In 
po Sarajevu so začele padati prve granate. Jugoslavi- 
ja je tako izstavila svoj zadnji krvavi račun, ki ga je 
plačalo nekaj deset tisoč žrtev vojn in genocida ter 
stotisoči beguncev vseh narodnosti. 

adnje čase je med prebivalci mn3njalnika 

izjemno priljubljeno gojenje čilijev. Bolj 

pekočega kot vzgojiš, večji frajer si. Če- 

mu tudi ne, ko pa gre za izjemno čedno in 

hkrati nadvse uporabno sobno rastlino. 
Toda znanstveniki imajo še boljši hobi: ustvariti sku- 
šajo tekočino, ki bi jo lahko dihali namesto zraka. 
Ja, tako kot Langdon v Izgubljenem simbolu. In ne- 
kako jim celo uspeva, čeprav ne toliko, kot bi bilo 
moč sklepati iz pisateljske domišljije. 


Kateri čili je najbolj pekoč? 

Paprika je v slovenski kuhinji priljubljena, v madžars- 
ki in daljnovzhodni pa nepogrešljiva. Zato človek tež- 
ko verjame, da gre za še eno rastlino, ki jo je v naše 
kraje zanesel Krištof Kolumb. Ker ga je okus ploda 
spominjal na poper, jo je poimenoval pepperoni in za- 
hodni svet papriko še danes poimenuje tako. Slovani, 
Madžari in vzhodnjaki smo raje povzeli madžarsko 
besedo paprika, ki pa je ravno tako pomenila poper. 
Iz pepperonov so nato nastali feferoni. Beseda čili je 
po izvoru indijanska in je prav tako označevala vse 
vrste paprike in feferonov. Tri imena za domala isto 
stvar, torej. No, danes pri nas besedo paprika uporab- 
ljamo za velike, sladke, okrogle plodove, dočim sta 
feferon in čili rezervirana za podolgovate, praviloma 
pekoče. Na zahodu Evrope in v ZDA je drugače: pa- 
prika je tam zgolj posušena in zmleta začimba. Mimo- 
grede, niti kajenski poper ni poper, ampak posušen in 
mlet kajenski čili. 


€ Posušeni plodovi paprik in čilijev so nepogrešlji- 
va začimba v vsaki kuhinji. Hvala Kolumbu za dos- 
tavo v Evropo in Madžarom za paprikaš. 


Madžari pravijo, da dobra paprika peče dvakrat. Saj 
veste, jedeš peče sereš peče. Krivec za to situacijo je 
alkaloid kapsicin, ki ga vsebujejo vse rastline iz rodu 
paprik (z latinskim imenom jim pravimo Capsicum). 
Omenjeni toksin je njihov obrambni mehanizem, ki 
naj bi sesalcem preprečeval hranjenje. Nobena žival 
namreč ne mara, da bi jo po ustih in riti peklo. Meha- 
nizem delovanja še ni povsem dorečen, trenutna teo- 
rija pa pravi, da se veže na vaniloidne (ti so ime dobi- 
li po vaniliji, ki jih ravno tako vzburi, a na dosti bolj 
prijeten način) receptorje živčnih končičev in jih čez- 
merno stimulira, kar se izrazi kot žgoča pekočina. Po 


Ko je bil Ouattro mlad, je pojedel kozarec feferonov. 
Ko se je usral, se je počutil tejkersko posiljenega. 


drugi strani le-te ptiči ne zaznavajo in ravno njih čiliji 
vabijo s svojimi sočnimi plodovi, da bi raznosili seme 
čim dlje naokoli. Ljudje moramo seveda biti izjema in 
se prostovoljno vdajamo mazohističnim užitkom. 

Še več, za pekočnost smo sestavili pravo lestvico. Za 
to je odgovoren ameriški kemik Wilbur Scoville, ki se 
je k problemu vročine v ustih prvi spravil empirično. 
Alkoholni ekstrat (v vodi ta alkaloid ni topen) različ- 
nih feferonov je redčil s sladkano vodo in dajal po- 
kušati petim prostovoljcem. Tako je našel točko, kjer 
je napitek prenehal peči, in rezultate spravil v tabelo. 
Sladka paprika (babura) ima po tej tabeli vrednost 0, 
čisti kapsicin pa okrog petnajst milijonov. To pomeni, 
da ga lahko začutimo na jeziku, čeprav ga v petnajst 
kubičnih metrov vode, kar je čisto soliden otroški ba- 
zen, zlijemo samo en mililiter. Najbolj vroč čili, kitaj- 
ska sorta naga jolokia, doseže 'samo' milijon točk na 
Scovillovi lestvici. Večina hudih paprik, ki jih zauživa- 
mo, se giblje tam od dva tisoč (tabasko) do kakih 
petdeset tisoč točk, kolikor jih ima kajenski poper. 
Kot zanimivost: policijski žepni solzivec, ki ga pogos- 
to vidimo v ameriških filmih kot priljubljeno babje 
obrambno sredstvo, ima vrednost pet milijonov. 
Kljub priljubljenosti lestvice pa ji strokovnjaki očitajo 
nenatančnost, saj je nastala na podlagi subjektivne 
presoje degustatorjev. Zato se zadnje čase bolj uve- 
ljavlja kromatografska metoda, dasi se njeni rezultati 
od Scovillovih ne razlikujejo kaj dosti. Prav tako so 
znanstveniki odkrili druge alkaloide, ki delujejo enako 
kot kapsicin, a so še močnejši. Eden takih je resinife- 
ratoksin, ki ga najdemo v enem od maroških kaktu- 
sov in je tako pekoč, da tkivo celo omrtvi. Zato že ra- 
ziskujejo njegovo potencialno rabo kot sredstvo proti 
bolečinam ali kot lokalni anestetik. 

In kako se pekočega občutka v gobcu znebiti? Nikar- 
te z vodo, stereotipom navkljub. Kot sem dejal, kapsi- 
cin v vodi ni topen, se pa fino topi v maščo- 
bi. Zelo pomaga mleko, baje zaradi kazeina, 
ki dodatno omili pekoč občutek. Iz istega ra- 
zloga naj bi bil za lajšanje trpljenja primeren 
sir. No, pa sem našel odgovor, zakaj gre moj 
sir s feferoni tako dobro v promet! 


Obstajajo tekočine, ki jih lahko dihamo 
namesto zraka? 

Čisto pravilen, a čisto neuporaben odgovor: 
da. Reče se jim ogljikofluoridi. To so organ- 
ske spojine ogljika in fluora - fluor je na me- 
stih, kjer bi načeloma moral biti vodik. lma- 
jo lepi lastnosti: so povsem inertni (to pome- 
ni, da zelo neradi reagirajo s čimerkoli), še 
pomembneje pa je, da brez problema vsrka- 
jo tako kisik kot ogljikov dioksid. Če še 
pomnite kaj organske kemije, vam je jasno, 


CO Videti je kruto, a miš- 
ka diha s kisikom nasi- 
čeno flourokarbonsko te- 
kočino, v katero je na- 
močena. Slike z ribicami 
na vrhu žal ni. 


da nižji fluoridi za to rabo niso primerni, ker so v plin- 
skem stanju. Uporabni postanejo tam nekje pri osmih 
do desetih ogljikovih atomih. Tu se zlasti izkaže perf- 
luordekalin (C,,F,,) in prvi poskusi z njim so se začeli 
že v šestdesetih letih, ko so ameriški znanstveniki 
vanj prvič potopili miške. 

Razlog za to na prvi pogled nehumano početje je bil 
dvojen, akoprav z istim ciljem: preprečevanjem plins- 
ke embolije. Ta se rada pojavi pri pacientih med ope- 
racijo, ko namesto njih diha aparat, prav tako pa so z 
njo dobro seznanjeni potapljači. Slednji imajo še teža- 
ve s širjenjem in krčenjem plinov zaradi vodnega pri- 
tiska, ki ga jeklenke, polnjene s helijem, ne rešijo po- 
polnoma. Tekočine pa so, vsaj za praktične namene, 
nestisljive. 

A vrnimo se k miškam. Že leta 1966 so živalce brez- 
skrbno dihale s kisikom bogato tekočino, vendar so 
po nekaj urah poginile. Obdukcija je pokazala, da 
glavni problem ni bil v tekočini, ampak v majhnosti 
sapnika. Pri vdihu in izdihu se je izmenjalo premalo 
fluorokarbona, zato je ogljikov dioksid pričel zastajati 
v pljučih. Dr. Leland Clark, izumitelj procesa, je po- 
skusil z ohlajevanjem znižati hitrost dihanja, kar mu je 
tudi uspelo. Pri temperaturi 18 stopinj je ena od mišk 
živela celih dvajset ur, kar je porodilo novo upanje in 
namigovalo, da so v prihodnosti možne kriogenske 
celice, kot jih poznamo iz ZF-filmov in iger. A ko so 
preživele glodalce spustili nazaj na zrak, so šli po ne- 
kaj tednih vsi rakom žvižgat. Razlog: kritične poškod- 
be pljuč. Pljučni mešički so vajeni plinov, zato jim ne- 
kaj stokrat težje in gostejše tekočine ne prijajo. 
Razvoj je zato kar za nekaj časa zastal, a je pred kaki- 
mi petnajstimi leti metoda znova postala zanimiva. 
Posebej pri posegih na novorojenčkih, ki še nimajo do- 
volj razvitih pljuč. Ker pa popolno tekočinsko dihanje 
zahteva drago in zapleteno mašinerijo, so se zdravniki 
zatekli k delnemu. Pri tem pljuča 
napolnijo s tekočino samo do re- 
zidualne dihalne kapacitete (to je 
zrak, ki ga ne moreš izdihniti, am- 
pak za vedno ostane v pljučih in 
znaša skoraj dve petini človekove 
dihalne kapacitete), nakar te pri- 
klopijo na običajen anestezijski 
aparat in dovajajo le kisik. Tak sis- 
tem pogosto uporabljajo v inku- 
batorjih, ker drastično zmanjša 
poškodbe in vnetja pljuč pri ne- 
donošenčkih. Očitno je tekočins- 
ko-plinska kombinacija alveolam 
dosti bolj prijazna, zato gre veči- 
na razvoja v to smer. Na komoro 
iz Izgubljenega simbola bomo mo- 
rali cakati se lep čas 

amera je klasična: ta in ta igra nima zgod- 
be ali pa je fabula osnovna, nerazdelana, 
klišejska, nepomembna. A pri tovrstnem 
kritiziranju špilov skoraj vedno razmišlja- 
mo na način, kakršnega smo vajeni iz 
drugih medijev. Najbolj iz filmov. imevno nam je, da 
se štorija tudi v igrah podaja skozi govor med liki, da 
jo gradijo s srčkom narejene in vnaprej pripravljene 
(prerendered) animacije, kjer se nagnemo proč od 
tipkovnice in miške ali odložimo kontroler ter se pre- 
damo opazovanju. Istočasno se vse manj ljudi zgra- 
ža nad naslovi, ki so za igranje preprosti, da bi s tem 
zgradili čimbolj kinematografično izkušnjo, recimo 
tomesečni Enslaved. 
Toda ker rad brskam po tistem, kar se zdi kristalno 
jasno, se mi je začelo po glavi motati vprašanje. Vp- 
rašanje o tem, ali je to edini način, kako naj bi izkusi- 
i štorijo v igrah. Še več: ali je to PRAVI način, kako 
naj bi jo doživeli? Špili so namreč poseben medij. So 
interaktivni. Ne le, da oni vplivajo na nas, hkrati mi 
vplivamo nanje. Kjer smo pri branju knjig, gledanju 
filmov in poslušanju glasbe pasivni, smo v igrah de- 
javni. Ravno ta naša aktivnost je tisti ključni dejav- 
nik, ki elektronsko zabavo loči od ostalih načinov 
preživljanja časa. A vendarle smo nadvse pripravlje- 
ni prekinjati svojo aktivnost in zreti v zaslon po nekaj 
minut, da izvemo, kako je lik jezen in čemu nas ba- 
ba, ki itak ni naga, ne šmirgla. Ali celo po pol ure, če 
vzamemo kake japonske ekstravagance, katerih av- 
torji bi radi bili filmski režiserji. Ja, tebe gledam, Hi- 
deo. Prav tako nenavadno veliko odjemalcev nič ne 
protestira, ko mora skozi ves špil v bistvu le kot tre- 
nirana opica pritiskati gumbe v skladu z navodili na 
zaslonu in se premikati po vnaprej določeni poti, 
čeprav jim to prinese le najbolj temeljno interaktiv- 
nost in ima za posledico nekaj, kar je po vizualni pla- 
ti kilometre slabše od filma ali (iz)risanke. Ja, vas 
gledam, Ninja Theory. 
Čemu se torej glas ljudstva ne dvigne do nebes? Za- 
kaj se malokomu zdi čudno, da sredi igranja bulji v 
animacije? Mislim, da zato, ker so se igre od nekdaj 
hotele približati filmom in knjigam. Hotele so pove- 
dati zgodbo, le da je nismo odpletali z obračanjem 
strani ali spremljanjem posnetih scen, marveč z las- 
tnim udejstvovanjem. Nič čudnega, da je pojav full- 
motion videa na CDjih sprožil tako vzhičenje in da 
interaktivni film', se pravi film, v katerem sami izbi- 
ramo dogodke in poti, ostaja večno prisoten. 


6 objavljamo še zadnji spomin na senčnato 
obalo, kjer ti je poleti med šumljanjem akacij 
takale deklica priklicala morsko peno 

na vrh ribiške palice. Odslej jo bo 

treba najprej sleči iz smučarskega 
kombinezona. 

Načeloma to ni problem. Heavy Rain kot najnovejši in 
morda najboljši primerek interaktivnega filma je iz- 
vrstna izkušnja. Grajati pa moram splošno pretirava- 
nje z udinjanjem sistemu igraj - glej - igraj - glej. Še 
zlasti tedaj, ko je to igranje v slednjem zaporedju le 
plehek, ponavljajoč se, nenavdihnjen, neizzivalen iz- 
govor, da prideš od točke A do točke B. Vem namreč, 
da je lahko zgodba v špilih spretno vpletena v samo 
igranje. To od avtorjev zahteva več truda, a je lahko 
izplen hudirjevo slasten. 
Vzemimo za primer eno najboljših frpjk zadnjih let, 
Demon's Souls za PS3. Igra je v Jokerju 195 dobila 
zasluženih 90, takrat še v azijski inačici, medtem pa 
je izšla tudi v Evropi. Tedaj sem v opisu resda pogra- 
jal manko formalne štorije, ki bi bila podana na 'nor- 
malen' način. A igra je bila sposobna to nadomestiti z 
drugimi načini podajanja. Ni ti izrecno povedala, kaj 
se je zgodilo z določeno lokacijo, recimo gradom. Ni- 
kogar nisi srečal, ki bi pojamral o preteklosti in s ka- 
terim bi imel dvogovor z izbiranjem opcij. Vendar si 
slutil, čutil in naposled vedel, kaj se je pripetilo. Zlo, ki 
je obiskalo deželo, je v podzemno cerkev recimo na- 
selilo ostudno coprnico, ki se je norčevala iz vere. Že 
iz same podobe cerkve in čarovničinega obnašanja 
med bojem sem izvedel vse, kar je bilo treba. Brez 
enega ločenega čveka, brez ene vmesne animacije. 
Le s tem, kjer sem bil, kako je tam bilo in kaj sem tam 
počel. Zgodba je bila torej vpletena v igralno izkušnjo, 
namesto da bi bila pripeta nanjo. Podobno sem 
doživel v miselni arkadi Limbo za xbox 360. Tam sem 
se v vlogi silhuete dečka prebudil v strašljivo črnem 
gozdu in se odpravil iskat izginulo sestro. Med hojo v 
desno, reševanjem ugank, umiranjem in naletava- 
njem na pošastke ter nenavadne prebivalce sem zo- 
pet brez pogovarjanja, branja in gledanja animacij 
skozi igralno srčiko spoznaval, v kakšni situaciji sem. 
Seveda je to težko narediti, pa tudi prekrivajo se lah- 
ko načini podajanja zgodbe. Ničkoliko je špilov, v ka- 
terih spodobne fabule ne izveš ne na klasičen, ne na 
igralski način. In dosti je takih, ki svoje povedo na 
knjižno-filmski način, zraven pa dostavijo nemalo 
odličnega igranja. Toda vseeno mislim, da je prava 
pot za igre to, da izkoristijo svojo interaktivno moč in 
pripoved zgradijo skoznjo. Le tako bodo sprostile svoj 
pravi potencial in šle po lastni poti, ki jih lahko pripe- 
lje resnično daleč, namesto da bi zgolj posnemale ob- 
stoječe medije. 

zakaj Šlovenci niso igralna 
frakcija v Civilizaciji? 
Ker njihova posebna enota, 
., patria, dela več skode 
njim samim kot pa sovražnikom. 

M4 
e odštejem seriji Resident Evil in Left 4 Dead 
ter manjši ocean cenenih izdelkov, je zombij- 
skih iger na računalnikih manj, kot bi človek 
pričakoval glede na splošno popularnost ho- 
dečih trupel. No, vsaj takih ni, ki bi bile nemrtvakom 
posvečene v celoti in se ne bi jemale skrajno resno. 
Zato gre Capcomovo odločitev, da z nadaljevanjem 
prvenca (J159, 80) svoje konzolne mrtvožive franšize 
osreči lastnike velikih kalkulatorjev, pozdraviti z glas- 
nim GRUUURGHHH!!! 
Tematika tretjeosebne akcijade Dead Rising 2 je jas- 
na: krvavo, masovno, izredno zadovoljujoče iztreblja- 
nje nenaravnežev. Zombiji so se tokrat zaredili v zaba- 
viščnem delu izmišljenega lasvegasoidnega mesta 
Fortune City, ki je pravzaprav en sam velik - kaj pa 
drugega! - nakupovalni center, obogaten z igralnica- 
mi, diskačem, faro in stadionom. A medtem ko se je 
režiser George A. Romero za to ponarodelo lokacijo v 
svojih filmih odločil zato, ker mu je rabila kot prispo- 
doba sodobne družbe, ki misli le na zadovoljevanje 
lastnih potreb, je bila računica avtorjev v DR2 dru- 
gačna. Kje bi lahko našel več potrošniškega materiala 
na kupu in ga po potrebi spremenil v sredstva mno- 
žičnega uničenja? Nikjer! 
Dejansko je količina blaga, ki ga lahko bivši motokro- 
sist Chuck Greene med obiskovanjem trgovinic, loka- 


C iskanje in ustvarjanje odbitih smrtonosnih sredstev ima poleg komičnega 
še en učinek. Bolj unikatno orožje kot uporabljamo, več točk dobimo. 


CO strelna in druga orožja, uporabna z razdalje, so nepogrešljiva zlasti pri 
čiščenju občasnih nezombijskih sovragov, kot je zgornji ropar. 

lov in ulic pobira s polic, pultov ter miz, tako rekoč ne- 
skončna. V mladostniški štacuni ln The Closet recimo 
smukne v skejtersko opravo in si zdravje povrne s 
sendvičem ali plastenko soka. Gnilkotom, ki so dovolj 
neumni, da mu sledijo, nato glave z nekaj dobro mer- 
jenimi zamahi odrobi tako, da v roke vzame kovinsko 
blagajno ali ogromen zvočnik oziroma jih obmeče z 
opekami. Prodajalna Astonishing lllusions med drugo 
sočno robo hrani petarde, s katerimi heroj za nekaj 
sekund presumeri pozornost pritiskajoče mase zombi- 
jev in jo podurha na varno. Toy Manor pa prispeva da- 
ljinsko voden helikopter, ki je z ostrim propelerjem kot 
nalašč za dekapitacijo tavajočih monstumov. Žvajz! 
In tako dalje. S steklenicami šampona, otroškimi trici- 
kli, vibratorji, pustnimi maskami in invalidskimi vo- 
zički trohnečim nasprotnikom resda ne uspemo zada- 
ti dosti škode. Čeprav je vredno poskusiti že zaradi 
komičnega učinka. Zato pa toliko hudejšo karnažo 
omogočajo bejzbolski kiji, katane, motorke in red- 
kejša strelna orožja. Kakor tudi motocikli, avteki in 
ostala vozila, v katera se je na izbranih lokacijah moč 
usesti, zapeljati v godrnjavo gručo ter občudovati sla- 
stni krvošpic. 

Za doseganje slednjega ima špil v rokavu še enega 
asa - kombiniranje predmetov. Mehaniko je v serijo 
prejšnji mesec vpeljal konzolaški preddel Case Zero in 

Barn Burner 


769 KILLED 


rabi natanko temu, na kar namiguje ime. Če v delav- 
nice, postavljene na ključne točke Fortune Cityja, do- 
stavimo dva skladna morilska artefakta, dobimo tret- 
jega, še nevarnejšega. Ognjemetna raketa - svinčena 
cev? Raketomet. Bejzbolska palica 4 žeblji? Špljosk! 
Nekatere kombinacije, kot je združek vozička in aku- 
mulatorja, so samoumevne, druge, na primer spoj 
cestnega signalizacijskega stožca in spreja, ki izrodi 
navijaško trobento ter povzroči komične eksplozije 
zombijskih betic, pa manj. Za vsa običajna in hecna 
improvizirana 'orožja' sicer velja, da po določenem 
številu uporab razpadejo. Do receptov (combo cards) 
zanje pa se prikrademo s stopenjskim razvijanjem li- 
ka. Osebna rast je v dobrem delu odvisna od točk, pri- 
dobljenih s stilsko navdihnjenim pobijanjem ostudne- 
žev, dočim se Chucku z napredovanjem samodejno 
povečujejo postavke, kot so moč, hitrost in količina 
predmetov, ki si jih lahko oprta. 

Masaker enovrstnih počasnih zombakljev, ki jih špil 
nadgradi šele v zadnji tretjini, je izveden več kot zado- 
voljivo. Brezmožganski nasprotniki vse stavijo na šte- 
vilčnost in oprijemalne napade iz neposredne bližine, 
iz katerih se izmuznemo s preprostimi sekvencami 
GTE (pritiskanje gumbov v skladu z navodili na zaslo- 
nu). Chuck se za nameček izkaže za bistveno manj le- 
senega od svojega predhodnika Franka Westa iz eni- 
ce. Sčasoma se nauči novih tepežkalnih in otepalnih 
tehnik, denimo udarca z nogo v zraku in delanja pre- 
valov, ki pri izvajanju ne povzročajo več prstnih žuljev. 
Drži sicer, da vsa znanost mlatenja tiči v besnem udri- 
hanju oziroma držanju edine akcijske tipke za napad, 
s čimer izvedemo sekundarno karafeko, če jo krepelo 
predvideva. Toda orožarna je neobičajno pestra, 
načinov pokola pa ničkoliko. 


Find katey Z 


Mectike c 


€ Lokacije različnih vozil si je dobro zapomniti, saj je motorizirano premika- 
nje neprimerno hitrejše in varnejše od počasnega tekanja med nemrtveci. 


€ Z razprtim sončnikom, ki ga izmakne izpred kavarne, si Chuck na promena- 
di, kjer je gostota ostudnih množic izdatno visoka, pomaga pri redčenju gužve. 

bavnosti ne bi prenajedli, skrbijo dejavnosti, zaradi ka- 
terih se Chuck iz centralnega zavetišča sploh podaja 
na klavske pohode. Še bolj kot vsled nezdrave količi- 
ne zombijev in obešenjaškega humorja je DR2 namreč 
zanimiv zaradi vrste odpuljenih likov. Te je treba z ra- 
zličnih lokacij bodisi pripeljati do varne cone, bodisi jih 
z nekaj dobro namerjenimi udarci rešiti trpljenja. Za 
oboje smo nagrajeni s posebej mastno količino napre- 
dovalnih točk in, juhej!, novimi combo kartami. Ljude- 
ke, ki nam sledijo z enega konca karte na drugega, z 
namensko tipko bodrimo k napredovanju in jih izje- 
moma vzamemo v naročje. Lahko pa jih opremimo z 
izbranim orožjem in jih okrepčamo s hrano. 

Kaj pa srečanja s psihopatskimi klovni in drugimi na 
nek način šefovskimi neuravnovešenci, ki so bili v 
enici ključen element žura? Capcomovci so se s ka- 
rakterizacijo stereotipskih osebkov, ki jim je virusni 
incident dokončno skisal možgane, tokrat potrudili še 
izdatneje. Chuck sreča bivšega športnega tekmeca, ki 
mu sledi z motorjem, na katerem ima namesto sme- 
rokazov motorki. Spopade se s Slappyjem, ubrisano 
otroško maskoto, ki bi se rada maščevala za smrt 
svoje ljubezni. Pot prekriža kmetavzarski družini, ki 
preživele strelja za rekreacijo. Ti spopadi, ki jih je vsaj 
za kaka dva ducata, so zanimivi zlasti zato, ker jih 
spremljajo lične animirane sekvence, skozi katere se 
seznanimo z njihovimi čudaškimi manijami. V suro- 
vem bojnem smislu pa bi ti obračuni lahko vseeno bi- 
li občutno bolj finesni in manj odvisni od srečnega iz- 
mikanja šefovskim jurišem. Glavarji, ki so mestoma 
prašičje zahtevni, si sicer lastijo dovolj raznolike napa- 
de, da nas silijo k iskanju učinkovitih taktik. Če ne gre 
z enim artefaktom pogube, gre običajno z drugim. 

€ ob tiščanju akcijske tipke si junak privošči dodobra okrutne usmrtitve, kjer 
se posveti posameznim zombijem. Na napade ostalih je tačas imun. 


€ Zdravilo zombrex heroju podarijo rešeni liki ali premagani šefi. Na voljo je 
v zastavljalnicah, kjer med drugim tržijo že sestavljena krepela. 

Ah, težavnost. Križ in naslada prvega dela. Na tem 
mestu velja omeniti, da si Dead Rising 2 lasti enako 
samosvojo napredovalno mehaniko kot enica. Špil se 
tako ali drugače zaključi v treh oziroma štirih igrinih 
dnevih, ko v mesto prispe vojska. Domala vsi osrednji 
in stranski štorijalni dogodki, v katerih raziskujemo, 
kdo je kriv za zombijsko epidemijo, se sprožijo ob na- 
tanko določeni uri, dostikrat istočasno. Trajajo pa so- 
razmerno malo časa. Če torej Chuck zamudi rok po- 
ljubnega 'primera' ali recimo okuženi hčerkici Katey 
vsako jutro med sedmo in osmo uro ne dostavi zdravi- 
la, bo ta umrla, nam pa bodo na voljo tri opcije. Nada- 
ljevati z igranjem, vendar brez možnosti napredovanja 
v štoriji; včitati zadnji shranjeni položaj; ali začeti zno- 
va od prve zgodbovne misije, pri čemer obdržimo na- 
brani denar in trenutno stopnjo razvoja. Ta realnoča- 
sovna struktura po eni strani poudarja osvežujočo 
nelinearnost in osmisli večkratno igranje. Po drugi pa 
zna biti izredno tečna. Sekretov, kjer lahko shranimo 
igro, tudi v kapitalističnem raju drugega dela ni na 
pretek, čeprav so tokrat namesto enega samega na 
voljo trije snemalni položaji. Kakšno neverjetno izobi- 
lje! Računalniški publiki, vajeni tipke za guick save, bo 
tak sistem vsaj spočetka deloval skrajno arhaično, da- 
siravno gre za pritiklino, zaradi katere je Dead Rising 
to, kar pač je. Enim bosta shranjevalna in časovna 
neizprosnost prijali, drugi boste sistem zasovražili. 

Sploh zato, ker težavnostna stopnja ostaja ena sama 
in ni niti pod razno primerna za nedeljske lovce. Špil 
postane občutno lažji le, če nam med nabijanjem 
kampanje po spletu priskoči na pomoč kolega, s ka- 
terim nato družno čistita zombijsko zalego ter opra- 
vljata zgodbovne naloge. Tako sodelovalno igranje je 
kul, dočim je oskubljeni tekmovalni večigralski mo- 

dus Terror is Reality, ki nudi serijo arenskih miniigric 
za štiri igralce, precej nezanimiv. Dopušča pa, da tam 
prislužene zelence prenesemo v enoigralsko denarni- 
co, kar je nezanemarljiv plus. 

Stvari, ki jih gre naslovu očitati, se s tem še ne 
končajo. Spremljevalni liki nam včasih odpovejo po- 
slušnost in nam ne znajo slediti skozi kar pogoste na- 
lagalne zaslone, ki se pojavijo ob prehodu v novo sek- 
cijo zabavišča. Nerodno je tudi neprestano kukanje na 
zemljevid v meniju, kar bi igrotvorci rešili z vključitvijo 
karte na zaslonu. Bolje uravnovešeno kot v prvencu, a 
še vedno ne povsem idealno težavnost sem omenil, 
dočim je špil po grafični plati enak verziji za konzole. 
Daleč od tega, da bi bil grd, ampak na pecejih kak 
bonbonček več ne bi bil odveč. 

Je Dead Rising 2 zaradi naštetega slabši, kot bi lahko 
bil? Absolutno. Je zavoljo kopice manjših zamer bi- 
stveno manj zabaven in privlačen? Sploh ne. Če se 
vam mesarija zombijev na samosvoj način dopade, 
zdaj tudi na računalniku veste, kam s svojimi evri. 


Ko odpade še druga bradavička, se zave, da 
smrdeči zadah le ni simptom praznega želodca. 


navdušujoč nakupovalni center 

zabavno klanje zombijev v krohota 

vredne kombinacije orožij v spletno 
kooperativno igranje v unikatna napredovalna 
struktura ... v ... ki pa zna biti neizprosna x pos- 
kakujoča težavnost x peščica manjših zameric 
osnoven večigralski modus 


Blue Castle / Capcom 


ČO spreji so hecen, dasi precej nedolžen predmet. Je pa z njimi pogojen do- 
sežek, v katerem moramo v Fortune Cityju pobarvati vse oglasne posterje. 


9BB KILLED 


€ Pogosto včitavanje novih predelov okolice je tečno zato, ker špil čez te 'ne- 
vidne šive' ne dopušča selitve v morilsko-prevoznih sredstvih, kot je sfera. 

arsikdo bi porekel, da po osemnajstih letih 

predelav, nadaljevanj in dodatkov ne mo- 

reš iznajti tople vode. A Sid Meier in kom- 

panija znova presenečajo. Česa drugega, 
resnici na ljubo, niti nismo pričakovali. Za razliko od 
prejšnjih Civilizacij, ki so z leti postajale vse bolj za- 
pletene, novinka ubere pot, ki jo je zakoličila njena 
konzolna sestrica Revolution (J180, 78). Ne razumite 
tega, kot da so igro pobebavili, kot baje pritiče kon- 
zolam. Boljša primerjava bi bila strokovno obrezova- 
nje mladega drevesca, da bo imelo pravilno obliko in 
obrodilo dober sad. 


Prvi imperatorjevi koraki 


Redki so, ki se v vsem tem času ne bi srečali z vsaj 
eno igo iz serije. Pa vendarle povejmo. Civa je potez- 
na strateška igra, v kateri moraš svoje izbrano pleme 
popeljati iz kamene dobe do modernih časov in po 
možnosti z Zemlje med zvezde ter tako dokazati rival- 
skim plemenom, da so v primerjavi s tabo nevzgojeni 
barbari. Tokrat je na voljo osemnajst civilizacij, vsaka 
od njih z lastnimi posebnimi enotami in neko značil- 
nostjo, ki jih loči od ostalih. Z njo pride voditelj, ki je 
tokrat le eden, za razliko od štirice, v kateri sta bila 
dva. Izbor narodnosti je jako pomemben. S Francozi 
boš laže dosegel kulturno zmago, Nemci in Japonci 
delajo vojaški masaker, Egipčani hitreje zidajo čude- 
sa in tako dalje. Pred igranjem določiš še velikost in 
tip karte ter izbereš težavnostno stopnjo. Umetna pa- 
met je od nekdaj na vseh težavnostih enaka, le da na 
lažjih stopnjah dobiš bonus pri gradnji, enotah in na- 
ravnih virih ti, na težjih pa računalo. 

Igra se vedno prične leta 4000 pred našim štetjem in 
ima do konca leta 2050 natanko petsto potez. Zem- 
ljevid je vnovič čeden in ga lahko približaš do posa- 
meznih enot ter ga oddaljiš, da vidiš vso poloblo. Z 
njim izjemno sovpada igralni vmesnik, ki je še pre- 
prostejši, še bolj intuitiven in nudi vse na dosegu 


RANGEOG ATTACK 


CATAPULI 
pe A AVE 


Mestne državice so kot razvajeni otročaji. Od vas zahtevajo, da se jim ves 
čas prilizujete, sicer padete v nemilost. A brez njihovega prijateljstva diplo- 
matske zmage ne boste dosegli, pa še kako luksuzno dobrino dobite. 


prstov ali le en klik stran. Ni 'konzolno poneumljen', 
ampak tenkočutno dodelan. Na zaslonu je vse in sa- 
mo tisto, kar potrebuješ, enote imajo pametne pojav- 
ne menije, opisi ploščic so lepo vidni, a diskretni. 
Skratka, upravljanja ne morem opisati z drugo bese- 
do kot malodane perfektno. 

Prva konkretna sprememba na karti so šestkotniki, ki 
so zamenjali kvadratke. Najbolj ortodoksni igralci 
lahko pri tem preklopijo v ploski 'strateški' pogled in 
si mislijo, da je igra izšla pred četrt stoletja. S čebe- 
ljim satjem vštric gre še pomembnejše dejstvo, da sta 
lahko na posamezni celici po novem le ena bojna in 
ena nebojna enota. To pa reči zabavno zaplete. Po tis- 
tem, ko sta nas trojka in štirica razvadili z artmadami, 
se tovrsten pristop zdi staromoden. A v resnici ni ta- 
ko. Že ob izidu Revolutiona je Firaxis nakazal, v kate- 
ro smer kani peljati razvoj naslednice. Sid je menil, 
da velike armade spreminjajo Civilizacijo v različico 
Riska, zato se je namenil temu v petici napraviti ko- 
nec. Manjše število močnejših enot taktiko spremeni 
in jo približa izvirnici izpred osemnajstih let. 


Najhujši nasprotnik je 
narava ... 


No, bistvo Cive nikoli ni bilo vojskovanje s sosednjimi 
vladarji. Pravi boj je bil tisti z ozemljem in naravnimi 
viri, iskanjem primerne točke za prvo in vsa nadaljnja 
mesta, njihovim razvojem ter širitvijo. Skratka, v kro- 
tenju divjaškega planeta, ki si mu hotel vtisniti pečat. 
Druge civilizacije niso tam zato, da ječijo pod tvojim 
škornjem, marveč da s tabo trgujejo, se povezujejo 
proti močnejšim nasprotnikom in ščitijo svoje intere- 
se. Moč je sicer igrati tudi bolj vojaško, ampak Civa v 
prvi vrsti ni bojevalna strategija. 

Naslednja opaznejša novost so mestne državice, ki 
ne spadajo k nobenemu imperiju, vendar s prisotnost- 
jo znatno vplivajo na vse igralce. Pri njih si je namreč 


zuni šča 
A UNIT NEEDS ORDERS 


v" m... 
Skoraj dve desetletji je bilo treba, da so se mesta končno naučila sama 


aktivno braniti pred napadalci, ne le zanašati se na zgradbe z defenzivnimi bo- 
nusi. Imeti kako enoto v bližini vseeno ne škodi. 


treba pridobivati vpliv. Bodisi z nalogami, ki jih oprav- 
ljaš zanje, bodisi z darovanjem denarčkov in enot, 
bodisi z razglasitvijo protektorata. V zameno nato do- 
bivaš kulturo, luksuzne dobrine ali celo velike oseb- 
nosti. Lahko jih tudi uničiš, a si s tem ponavadi nako- 
plješ jezo rivalov. 

Tvoja mesta še vedno ustvarjajo naseljenci, medtem 
ko so izboljšave okoli njih prepuščene delavcem. 
Slednje je moč avtomatizirati, a to ni najbolj pamet- 
no, ker je namembnost polja zdaj porabljena bolj pre- 
brisano kot nekoč. Džungle recimo v kasnejših fazah 
prinašajo dodatne točke znanosti, gozdovi pa pro- 
dukcije. Zato ni pametno krčiti vsega povprek in gra- 
diti kmetij, cest ter železnic. Kot pameten igralec bom 
gledal na to, katere resurse mesto najbolj potrebuje, 
in izboljšave primerno prilagodil. Za prometno infra- 
strukturo je takisto po novem treba plačevati vzdrže- 
karte v starih Civah, je preteklost. Podobno je z grad- 
njo v mestih. Seznam je pregledno razdeljen na eno- 
te, zgradbe in čudesa. Za določene potrebuješ narav- 
ne vire. Tovarne brez premoga ni moč zgraditi. Še 
več, narediš jih lahko le toliko, kolikor enot premoga 
nakoplješ v svojih rudnikih oziroma nakupiš pri sose- 
dih. Sem rekel, da so naravni viri zelo pomembni. 
Čudesa so dveh vrst. Ena lahko gradiš, ko osvojiš do- 
ločeno tehnologijo, medtem ko druga zahtevajo, da 
imaš v vseh mestih postavljeno neko izboljšavo. Pri- 
spevek novih bajtic je dvojen. Najprej neposredno 
prispevajo k produkciji, znanosti ali kulturi, nadalje 
pa odpirajo delovna mesta za specialiste, s čimer pri- 
našajo točke k velikim osebnostim. Specialisti ne po- 
trebujejo nobenega šolanja, kot recimo v Colonizatio- 
nu. Pač njive okopava en meščan manj. Velike oseb- 
nosti so več vrst: generali, znanstveniki, umetniki in 
trgovci. Vsi so nebojne enote, kar pomeni, da jih pro- 
sto premikaš po karti, a jih lahko uniči že zablodel 
neandertalec. Tudi generala, ki samo dviga moč os- 
tali vojski okoli sebe in v spopade ne posega. Lahko 

Socialne politike so kot perki v frpjkah. Ob vsakem novem nivoju kulture 
lahko izberete eno in za vsako naslednjo potrebujete več kulturnih točk. 


pa tak patron postavi utrdbo, ki da znaten malus vsa- 
ki sovražni enoti v bližini. Znanstveniki gradijo lastne 
akademije in tako prinašajo točke na dolgi rok ali in- 
stantno odkrijejo eno od tehnologij iz drevesa. Vse to- 
vrstne akcije enoto uničijo. Posebno moč imajo kul- 
turniki, ki so sposobni kulturne eksplozije. Ta instant- 
no razširi tvojo mejo, magari v nasprotnikovo ob- 
močje. Toda z mejami je sedaj križ. Religijo so ukinili 
(hvala Bogu, porečemo nekateri), zaradi česar so 
meje odvisne samo od kulturnih točk. A ko jih mesto 
zbere dovolj, boš pridobil le en ali dva heksagona 
ozemlja. Kulturni vpliv torej raste počasi, če si pri de- 
narju, pa lahko parcelo enostavno kupiš. To je sprva 
edina možnost, če je kak nujno potreben vir ravno iz- 
ven meja tvojega mesta. Sploh ker so polja za kultur- 
no širitev izbrana naključno. 

Kot že v štirici, družbene ureditve niso več del razvoj- 
nega drevesa, temveč imajo lastno upravo, ki je odvis- 
na od kulturnega razvoja. Razporejene so v deset sku- 
pin s po petimi politikami, spočetka pa je na voljo le 
prva. Ostale odkleneš z zbiranjem kulturnih točk in 
napredkom po razvojnem drevesu. Tako recimo ni 
moč aktivirati avtokracije pred industrijsko dobo, 
medtem ko se pobožnost in racionalizem izključujeta. 
Za kulturno zmago moraš aktivirati vseh pet politik v 
petih skupinah. Ko ti to uspe, dobiš možnost izgradnje 
Utopije. Verjetno ni treba poudarjati, da tako Utopija 
kot vesoljska ladja nasprotnikom nista všeč, zato je 
pametno imeti pri roki kakega suličarja za obrambo. 


... a brez gorjače ne gre 


Heksi in ena enota na polje se slišita kot recept za 
stare vojaške potezne strategije. Ravno temu se sku- 
ša CiV znova približati. Enote so zdaj pomemben re- 
surs z lastnimi stroški. Ja, tudi za tanke velja, da jih 
napraviš le toliko, kolikor nafte načrpaš - prav zato je 
vsak toliko bolj dragocen. In ni čudno, da lahko kom- 
pletno igro na normalni težavnosti končaš z desetimi 
do dvajsetimi vojaceljni. Ter enim velikanskim robo- 
tom smrti, hehe. Kljub temu so spopadi glede na šti- 
rico dokaj nespremenjeni. Igra upošteva osnovno 
moč ene in druge enote, bonuse in maluse na vkopa- 
nost, tip ozemlja ter lastništvo, plus vpliv socialnih 
politik. Spopad lahko traja več potez, načeloma pa 
naj ne bi bilo nič odvisno od sreče. Za vsak konflikt 
enota prejme izkustvene točke (tudi, če zbeži) in si 
tako nabira dodatne bonuse, od prednosti pri boju v 
gozdovih do tega, da se sama zdravi. Nadgradnja 
enot na modernejšo različico stane, a je smiselna, ker 
soldatki ohranijo vse izkušnje od prej. 

Tudi v mestu je lahko nastanjena le ena enota in pri- 
speva k njegovi obrambi. Ampak mesta lahko po no- 
vem streljajo na sovražnike na svojem ozemlju. Temu 
primerno je nasprotnikove polise teže zavzeti. Oble- 

VELIKA CIVILIZIRANA 
DRUZINA 


Četudi se je v zgodnjih devetdesetih pojavilo precej 
strateških iger, med katerimi sta prednjačila Popu- 
lous in SimCity, je leta 1991 ravno Civilization spro- 
žila poplavo klonov in definirala žanr, ki ga tuji znal- 
ci imenujejo 4X (explore, expand, exploit, extermi- 
nate — raziskovanje, širitev, izkoriščanje, iztreblje- 
nje). Vendar ideja ni zrasla na Sidovem zelniku. Da- 
si je kasneje to zanikal, je osnovna pravila pobral iz 
istiomenske namizne igre, katere licenco si v ZDA 
lasti Avalon Hill. Obstajajo tudi poročila, da sta se 
podobne zamisli pred njim lotila še vsaj dva progra- 
merja, a sta obupala. 


Založnik Microprose, katerega ustanovitelj je bil Sid, 
je popularnost novega žanra dobro iztržil. V nasled- 
njih nekaj letih so založili tri instantne klasike. Sami 
so napravili Colonization, ki je premnogim ena naj- 
ljubših tovrstnih iger. Prenovljena inačica, ki smo je 
bili deležni predlani, ni bila tako dobro sprejeta — v 
Jokerju je dobila oceno 76. Za drugi je bila odgovor- 
na tvrdka Simtex. Imenovali sta se Master of Orion 
in Master of Magic. Zgolj ob omembi slednjih se 
marsikateremu veteranu orosi oko. Oboje je moč za 
nekaj evrov kupiti na bolšjaku starin Gog.com. 
Naval je nadaljevala CivNET, večigralska različica 
enice, ki je tekla pod Okni 3.1, leta 1996 pa je pri- 
spela Civilization 2. Ta je uvedla izometričen pogled, 
enote z življenjskimi točkami in dosti boljšo umetno 
pamet. A Sid ni imel zraven prav nič. Tiste dni je nam- 
reč spakiral kufre, svoj delež prodal in ustanovil 
hišo Firaxis. Istega leta je izšel še Master of Orion 2, 
potem pa je civiliziranje za nekaj časa zamrlo, če od- 
mislimo, da so Civ2 leta 1998 predelali za playsta- 
tion. 

Nato pa so leta 1999 na kupu uleteli kar trije tosor- 
tni špili. Najbolj ambiciozen je bil Activision s Civili- 
zation: Call to Power. Raji so ponudili vse, kar je 
manjkalo dvojki: združevanje enot v armade, delav- 


Če sem nad čim razočaran, je to mednarodna politika. "Daj mi to, dam ti ono 
ali pa greva v vojno," je bolj ali manj vse, kar lahko poveš drugemu vladarju. 


ce, ki so izboljševali ploščice, igranje do leta 3000 in 
nepregledno kopico novih enot. To je šlo do absur- 
da, ko so se na koncu odvetniki bojevali proti korpo- 
racijskim zastopništvom. Hasbro je kot novi lastnik 
Microprosa odgovoril s Civ2: Test of Time, v kateri 
sta bila vilinski in znanstvenofantastični scenarij ... 
ter pogorel. Sid pa je pri Firaxisu spisal Alpho Cen- 
tauri, 'nadaljevanje' izvirne Civ na tujem planetu, ki 
je kritikom zelo dogajala, prodajala pa se ni dobro. 
Leto in pol kasneje je izšel Call to Power 2 in enako 
pogorel. Ob tem je Activision izgubil pravico do rabe 
imena Civilization. Kupili so namreč licenco od Ava- 
lon Hilla, Sid pa jih je zvlekel na sodišče, ki je ime 
prisodilo njemu, saj je ravno takrat izdeloval tretjo 
Civo. Zganili so se tudi pri Avalonu in trojka, ki je ra- 
vno zaradi Call to Power 2 izšla prezgodaj in temu 
primerno hroščata (a vseeno svetlobna leta boljša), 
je postala Sid Meier's Civilization. Igro so nato poli- 
rali, izdali še dva dodatka in leta 2005 splovili štiri- 
co, ki še danes velja za zlati standard. 

Drugi studiji so osnovni koncept tačas raje nadgra- 
dili z drugimi elementi, recimo realnočasovnim bo- 
jevanjem, in tako znova obogatili žanr. Sem spadajo 
recimo serije Total War, Galactic Civilizations in 
Sins of the Solar Empire. Same dobre igre, za vse 
pa se moramo zahvaliti oni, ki je v prvem Jokerju 
dobila oceno 65, saj je bila slabša od SimAnt. 

Armade pogube so preteklost. Zdaj vas srce boli za vsako enoto, ki jo izgubi- 
te. Se vedno pa se dogaja, da vam pehota zaradi zbranih bonusov sesuje tanke. 


ki 


SID MEIER 


Ko govorimo o starostah in- 
dustrije iger, ne moremo mi- 
mo njega. Za razliko od drugih 
velikih imen, ki so si zadnje 
čase bolj v posmeh kot ne (te- 
be gledam, Peter Molyneux), 
njegova zvezda ni nikoli po- 
temnela. Soustanovitelj Microprosa in Firaxisa si 
zasluži samostojen članek, velja pa na tem mestu 
omeniti, da Civilizacija ni njegov edini dosežek. V 
malhi ima vsaj še dve legendarni igri: Pirates in 
Railroad Tycoon. Malokdo pa ve, da se je njegovo 
programiranje pričelo z letalskimi simulacijami, kot 
so F-15 Strike Eagle, Gunship in F-19 Stealth Figh- 
ter, ter z eno prvih simulacij podmornice, Silent 
Service. Zanimivo je, da se k svoji prvi ljubezni, le- 
talščinam, ni vrnil, baje pa sanja o igri z dinozavri, a 
se mu nobena ideja ne zdi dovolj zabavna. 

Sid je drugače človek trezne glave, ki se nikoli ne 
sili v ospredje. Tudi v Firaxisu ne vlada z železno 
roko. Nosi titulo kreativnega direktorja in se vidi v 
vlogi svetovalca ter večino dela prepušča mlajšim. 
Kakšen maher je, priča tudi dejstvo, da so ga leta 
1999 kot drugega človeka sprejeli v Dvorano slav- 
nih (Hall of Fame) igričarske industrije. Pridružil 
se je Mariovemu fotru Šigeru Mijamotu. 


WORKER 


ganje lahko traja in skrajno primerno je, da za tovr- 
stno početje uporabite topniške enote ali njihove sta- 
rodobne različice. Zavzeto naselje lahko priključite 
svoji državi ali iz njega naredite lutko. Prednost sled- 
njega je, da ne trpite nezadovoljnosti ter anarhije (do- 
kler ne pozidate sodišča) in bo vse, kar proizvajajo, 
teklo v vaš mošnjiček. Pomanjkljivost pa je, da nima- 
te nadzora nad tem, kaj rulj v mestu počne. Kajpak 
bodo zidali same neumnosti. Potem je tu še osvobo- 
ditev. Mesta si zapomnijo, kdo jih je naredil, zaradi 
česar ponovna osvojitev nekoč lastnih naselij ne pri- 
naša malusov. Lahko pa ga osvobodite za nekoga 
drugega in mu ga dobrohotno vrnete, za kar vam bo 
hvaležen. Oh, in po novem lahko vse enote premika- 
te po vodi od trenutka, ko ste odkrili morjeplovstvo. 

Z vključitvijo mestnih držav in osvoboditvami mest bi 
človek pričakoval, da je ustrezno napredovala diplo- 
macija. A ni. Ravno obratno. Jaz vržem na mizo to, 
nasprotnik ono, nakar ON pove, kaj je treba dodati, 
da bo reč delovala. Pri tem ima računalo čudne ideje 
o poštenosti takih kupčij, razen če naglas rožljaš z 
orožjem. Vohunov, ki bi kradli tehnologijo ali spodbu- 
jali nezadovoljstvo, pa ni. Skratka, diplomacija je zre- 
ducirana na barantanje o odprtih mejah in trgovanju z 
dobrinami. To postavi pod vprašaj vrednost diplo- 
matske zmage, ki jo dosežeš z izgradnjo Združenih 
narodov. Potrebno število glasov lahko nabereš s 
podkupovanjem mestnih državic in radost nad koncem 
je nato piškava. Ne dvomim, da na to temo ne bomo 


Ni igralca, ki ne bi v svojem prvem špilu na nepokorne rivale zabrisal vsaj ene atomske bombe. Nakar 
je ugotovil, da je škoda glede na učinek enostavno prevelika. Katarza ob gobici je vseeno nepopisna. 


IKDIKRČO.aL. 
UNIT NEEDS ORDERS 


Najljubše mi je igrati na Zemlji, kar je hkrati test v primerjavi s predhodni- 
cami. Da Rimljani pričnejo igrati v Sibiriji, je povsem normalno. 


doživeli dodatka. Sploh, ko je Beyond the Sword po- 
stavil tako visoke standarde. 

Podobno je z večigralstvom. To zdaj teče prek Stea- 
ma in je po statistikah sodeč nadvse popularno. Šte- 
vilo igralcev je odvisno od velikosti karte: dva na 
majhnih, do dvanajst na največjih. Da je igranje hi- 
trejše, so poteze vseh igralcev hkratne (sprva slaba 
minuta za potezo, kasneje se ta čas povečuje), kar 
pred spopadi privede do zanimivih dirk za ploščicami 
z obrambnim bonusom. Simultanko lahko izklopiš, a 
kdo bo čakal pol ure na svojo potezo? Na voljo je še 
igranje po lokalni mreži, žal pa se je poslovil vroči stol 
za igranje na enem računalu. 


Manj je včasih več 

Akoprav je petica zasvojljiva in kljub spremembam 
prava Civilizacija, jo pestijo slične težave, kot so ob 
izidu predhodnice. Ne govorim o splošnem občutku, 
saj potrebuješ nekaj časa, da se privadiš na spre- 
membe, nakar se ti vse skupaj zdi naravno in se 
vprašaš, kako si sploh mogel igrati štirico, ki te ali 
one reči nima oziroma jo predstavi na nerodnejši 
način. Gre za konkretne hrošče, kot sta muhavost in 
zaletavost umetne pameti, ki se potem izkaže v agre- 
sivnosti brez pravega razloga, pa napake v skriptah, 
ki sovražniku v vojni na tujem teritoriju dajejo bonuse 
namesto malusov. Ali za nekajminutno mletje raču- 
nala v kasnejših dobah, ko preračunava nasprotniko- 
ve poteze. In robot je tako premočna enota, da sploh 
ni smešno, ko med dretjem "POWEEEERR!1ena" ga- 
zi vse pred sabo. Nenazadnje bi lahko omenil manko 
dodatnih izdelanih scenarijev, ki bi bili vključeni v os- 
novno igro. A vsaj slednje je moč potegniti s spleta 
kar iz špila, medtem ko bodo hrošče verjetno hitro 
potolkli, vsaj doslej so jih še vedno. Gre pač za naslov 
z visoko vrednostjo preigravanja tudi čez leta in pre- 
več ostro soditi ga po prvih korakih bi bilo nepošteno. 
Sploh, ker gre za banalne napake, ki jih je moč eno- 
stavno odpraviti, a zmotijo ravno zaradi celokupne 
odličnosti. Brez skrbi lahko znova rečemo, da imamo 
igro, ki bo, zvesta lastnemu sloganu, z lahkoto zdrža- 
la preizkus časa. 


Nova Civilizacija je le otresena balasta, pravi 
Sid. odvrne, da mora malo špeha na 
mesu vseeno ostati. 


domala popoln vmesnik v mesta 
mestne državice 
diplo- 
robot je imba 


lahko streljajo! 
so zanimiva popestritev 


macija je nazadovala x hroščki 


Firaxis / Take-Two 

MOBITEL, D. D., VILHARJEVA 23, 1537 LJUBLJANA 


OGLASNO SPOROČILO 


Mobitel Ena 
Enostavno uporaben 


Medgeneracijske meje so dandanes 
bolj ali manj zabrisane. To se kaže tu- 
di v uporabi mobitelov, ki v gledališču, 
pekarni ali na tržnici v torbah zvoni- 
jo starejšim. Večinoma jih ne zanima- 
jo dodatne aplikacije pametnih mobil- 
nikov, ampak najbolj osnovne funkci- 
je, ki razdalje med njimi in njihovimi 
najdražjimi zmanjšajo. Družba Mobi- 
tel je tako prav za starejše od 60 let in 
upokojence ponudila novost v paketu 
Penzion plus, in sicer priročen in eno- 
staven mobilnik Mobitel Ena. 


Mobitel Ena je prava rešitev za vse, ki 
mobitel uporabljajo predvsem za klice, 
dodatno pa ponuja še različne praktič- 
ne funkcije. Pregleden zaslon in veli- 
ke tipke omogočajo lažje branje in tip- 
kanje, preprost meni pa uporabniku 


zagotavlja hiter dostop do osnovnih 
funkcij, kot so govorna telefonija in 


Družba Mobitel za 
starejše od 60 let in 
upokojence 
ponuja novost 
v paketu Penzion 
plus, in sicer 
priročen in 
enostaven mobilnik 
Mobitel Ena. 


Mobitel 


kratka sporočila SMS. Za prostoročen 
pogovor je na voljo vgrajen zvočnik, 
ne manjkata pa niti svetilka in budil- 
ka, ki prideta prav v marsikateri situ- 
aciji. Mobitel Ena kljub zelo enostav- 
nemu delovanju ponuja vse kar starej- 
ši uporabniki potrebujejo. Posebnost 
predstavlja rdeča SOS tipka na hrbtni 
strani. S pritiskom nanjo, lahko upo- 
rabniki hitro pokličejo na določeno 
številko, brez iskanja v imeniku. Mo- 
bilno številko za klic v sili si nastavi- 
jo po lastni presoji. Kontaktna oseba 
pa je navadno nekdo, na katerega bi 
se obrnili v sili. Tako bodo uporabni- 
ki Mobitela Ena lahko brez skrbi, da v 
krizni situaciji ne bi bili kos poklica- 
ti na pomoč. 


Naročnina za paket Penzion plus zna- 
ša le 5,99 EUR in vključuje brezplačne 
klice v Posvetovalnico za srce in oži- 
lje, udeležbo na različnih meritvah 
in posvet z zdravnikom. Ob skleni- 
tvi oz. podaljšanju naročniškega raz- 
merja Mobitel GSM/UMTS v okvi- 
ru splošne naročniško-prodajne ak- 
cije in ponudbe paketa Penzion plus, 
za obdobje 12 mesecev, je novi Mobi- 
tel Ena na voljo za samo 5 EUR. Pa- 
ket Penzion plus lahko sklenejo sta- 
rejši od 60 let in upokojenci, pri če- 
mer je ob sklenitvi/ podaljšanju na- 
ročniškega razmerja potrebno pre- 
dložiti le osebni dokument in kopi- 
jo davčne številke. Upokojenci, ki še 
niso dopolnili 60 let dodatno potre- 
bujejo kopijo odločbe o pokojnini ali 
pokojninski odrezek. 


Več informacij o Mobitelovi ponudbi 
je na voljo na Mobitelovem spletnem 
mestu www.mobitel.si, v Mobitelovih 
centrih in prek klica v Center za po- 
moč naročnikom na številko 041 700 
700. Klici so za Mobitelove uporabni- 
ke brezplačni. 


AM 4 
eprav nekateri formuli 1 oporekajo športnost, 
saj naj bi imela oprema prevelik vpliv na rezul- 
tat, gre za eno najbolj gledanih in medijsko iz- 
postavljenih tekmovanj, skozi katero se preta- 
ka ogromno denarja. Veliko zaslug za uspešnost in 
zlatonosnost cirkusa ima Bernie Ecclestone, ki z Veli- 
ko nagrado upravlja že več kot trideset let. On je tisti, 
ki prodaja licenco, najsi za spominke ali televizijske 
pravice. Sem sodijo tudi igre, ki so že od nekdaj do- 
nosne. Resno računalniško formuliziranje se je začelo 
s Formulo One Grand Prix (1992) znamenitega avtor- 
ja Geoffa Crammonda, ki pa ni imela uradnega blago- 
slova, zato so bila vsa imena izmišljena. Za zelo priča- 
kovano dvojko, ki je sledila štiri leta kasneje, je Micro- 
prose odštel denarce in igra je vključevala sezono '94. 
To je bil hkrati vrhunec serije, saj trojka in štirica kljub 
svoji tehnični izjemnosti tržnega uspeha nista ponovi- 
li. Vmes sta poskusila še Psygnosis in Ubisoft, nakar 
je pred desetletjem pravice zakupil Electronic Arts in 
jih držal do leta 2003. Zadnji njihov izdelek je bil od- 
lični F1 Challenge 99-02, ki zaradi moderske skupno- 
sti še vedno kljubuje času. Zatem se je na sceno zrinil 
Sony, ki je nadaljnjih pet let samo za playstation izda- 
jal vse slabše arkade. Domačim dirkačem je tako zai- 
gralo srce, ko so licenco kupili Codemasters. Angleži 
so se pridušali, da bodo prevetrili blagovno znamko in 
omogočili njeno dostopnost na vseh aktualnih siste- 
mih. Lani smo tako dobili formulščino za wii in PSP, 
zdaj, žal praktično na kraju sezone, pa so jo izdobavili 
še za PC, PS3 in xbox 360. Obeti so bili veliki. 
Pričakovanja se zvečine niso izjalovila. Najprej opaziš, 
da je bencinska gonja ena najlepših. Grafični pogon 
sicer ne prinaša česa novega, a se izkaže z realnimi 
odbleski. Podoba je pri nižjih nastavitvah povprečna 
močan mlinček. Kar zunanjost dela izjemno, so števil- 
ne podrobnosti, od nadstandardno zmodeliranih dir- 

Umetnopametni rivali so lepi za pogledat, se pa obnašajo kot ovce brez pa- 
stirja. Prehitiš jih le tako, da hitro smukneš mimo v upanju na najboljše. 


kalnikov do animiranih mehanikov. Spregledana nista 
ostala noben kombinezon ali zgradba ob dirkališču, 
saj se niso osredotočili le na asfaltni trak in travo do 
prve zaščitne ograde, marveč na ves ambient. Pogled 
je zapolnjen s podrobnostmi tudi v drugem in tretjem 
planu, vse tja do obzorja. Tribune se čez vikend vse 
bolj polnijo in navijaški pripomočki so lokalno obar- 
vani. Doživetje je v Monte Carlu in nočnem Singapur- 
ju res enkratno. Nadalje so šli tako daleč, da niso ani- 
mirali le zastavičarjev ob stezi, ampak so med mošt- 
vene bivalnike vpletli menije, s katerimi se sprehaja- 
mo po nastavitvah in igralskih načinih. Sistem ni slab 
in se je v njem lahko znajti, res pa je, da začno sčaso- 
ma najedati vedno isti novinarji in hihitajoče se spon- 
zoruše. Tudi zven kričečih motorjev je odličen, sploh 
zvok omejevalnika vrtljajev še nekaj časa ostane v 
glavi. Razvijalci so se sicer hvalili, da so posneli hru- 
menje za vsak bolid posebej, a na posluh ni kake ra- 
zlike med njimi. Hecno pa je, da se sliši navijanje, ko 
peljemo mimo tribun. Ferrarijevi ljubitelji so resda 
glasni, a ne verjamem, da preglasijo 2,4-litrski V8. 

Še važnejše odlike so natančno prenešene steze, poš- 
kodbe in spreminjajoče se vreme. Prog niso premerili 
z zadnje čase moderno metodo laserskega oblaka 
točk, ampak bolj tradicionalno, z načrti, fotografira- 
njem vsakega metra površine in GPS-izmero. Tako so 
zagotovili izredno zvest prenos. Vdelan je detajlen 
poškodbeni sistem, ki je na višjih težavnostih zelo 
krut. Za odpadlo krilce je dovolj že nežen dotik tekme- 
ca, pri težjih trkih pa spektakularno razpade skoraj 
ves dirkalnik in ostane le zaščitna lupina z voznikom. 
Za vsak močnejši dotik tekmeca ali ograje so vnesli 
učinek zamegljevanja, kar je smiselno pri izključenih 
poškodbah, pri vključenih pa je igralec tako ali tako 
kaznovan s pokvarjenim bolidom. In tu je občudova- 
nja vredno dinamično vreme. Po izvedbi ga lahko pri- 
merjam le s Crammondovim Grand Prixom 4 iz dav- 


nega leta 2002, saj smo v kasnejših dirkačinah na 
tem področju videli zgolj nepopolnosti. Mokra pista ni 
videti kot gladko steklo ali malo temneje obarvan as- 
falt, saj se na njej tvorijo lužice, na vizirju se preprič- 
ljivo nabirajo kapljice in prš spredaj vozečih ti včasih 
popolnoma zamegli pogled. Včasih začne deževati le 
na enem delu proge in sprva, dokler se površina do- 
dobra ne zmoči, ni velikih sprememb v oprijemu dir- 
kalnika. Prav zanimivo je ko sredi kvalifikacij začne 
rahlo kapljati in veš, da moraš hiter čas postaviti zdaj, 
saj kasneje to ne bo mogoče. Ko se proga do konca 
razmoči, sploh pa v nalivu, moraš biti zelo zelo previ- 
den in je plin bolje božati kot pritiskati. Ko dež pone- 
ha, se dirkaška linija začne sušiti in je tam oprijem 
najboljši, medtem ko se dežne gume pregrevajo, zato 
je čas menjave zelo pomemben. Ne prekmalu, saj na 
še vlažnem asfaltu gladke pnevmatike nimajo oprije- 
ma, in ne prepozno, saj tvegamo pregrete gume. 

Rdeča nit igre je kariera, v kateri so se ustvarjalci zelo 
potrudili, da bi se odmaknili od dolgočasnega štanca- 
nja velikih nagrad in pokazali, kaj se dogaja tudi izven 
prog. Kot zelenec podpišem pogodbo za več let - na 
izbiro je tri, pet ali sedem sezon. To je hkrati največja 
nelogičnost kariernega načina, saj so bolidi in proge 
le iz leta 2010! Začnem v od enem slabših moštev, 
kot so Virgin, Lotus ali Force India, toda z izpolnjenimi 
cilji se lahko po izteku sezone potegujem za novo po- 
godbo s hitrejšo ekipo. Lepo je, da lahko za vsako dir- 
ko posebej določim težavnost in dolžino, od najkrajše 
20-odstotne do celotne, ki je praviloma dolga nekaj 
čez tristo kilometrov. Med sezono se z moštvenim ko- 
legom borim za primat v ekipi, saj prvi voznik prejme 
rahle izboljšave dirkalnika. Za primerjavo se štejejo 
kvalifikacije, uvrstitve in najhitrejši krog na dirki, izziv 
pa so tudi mini naloge med treningi, kjer moram v do- 
ločenem številu krogov doseči precej hiter čas in tako 
prispevati k razvoju bolida. Borba z moštvenim sotrpi- 


V podobo dirkališč in.njih okolice je šlo še pa še truda. Škoda le, da žerjavi 
ne funkcionirajo-in-da ni varnostnega avta. Vzdušje bi bilo še boljše. 

Počasni posnetki bi bili še bolj navdušujoči, če bi lahko bolje kontrolirali ka- 
mere in bi bila spremljajoča grafika enaka kot v televizijskih prenosih. 


nom je na začetku sezone skoraj bolj pomembna kot 
visoka uvrstitev. Šteje celo, kako sem spreten z medi- 
ji, saj moštvo ocenjuje moje odgovore na novinarska 
vprašanja po dirki. 

Za konkurenčnost s kolegom v moštvu in ostalimi dir- 
kači pa ni važna samo znamka dirkalnika, ampak to, 
kako ga znajo moji mehaniki nastaviti. Za pomoč 
imam najprej svojega inženirja, ki mi na splošno na- 
stavi dirkalnik, recimo takega za mokro progo ali suhi 
asfalt, v več stopnjah, od počasnega, a stabilnega set- 
upa z močnim podilakom do hitrega, prekrmarjenega 
z nizko nastavljenimi krilci. Tako osnovo lahko popra- 
vim ali korenito spremenim z lastnimi bezanji po spoj- 
lerjih, zavorah, razporeditvi balasta, trdoti vzmeti in 
geometriji podvozja. Vseeno pa je mehanikarija dokaj 
osnovna in določenih postavk sploh ni, denimo nad- 
zora odziva blažilnikov. Pohvalim, da je za neznalce 
vključena kratka razlaga o vplivu sprememb. Kajpada 
so vnešene vse novosti letošnje sezone. Kvalifikacije 
so, tako kot v resnici, sestavljene iz treh delov, toče- 
nja goriva med dirko ni, če pa vključimo simulacijo 
porabe gum, jih imamo na voljo natanko toliko, kot je 
predpisano. 

Že krepko pred izidom F1 2010 se je množično ugiba- 
lo, kako realen bo fizikalni pogon. Strahovi, da bo šlo 
za arkado, se niso uresničili, želje po največji zvestobi 
resničnosti pa tudi ne. Dobili smo omehčano simula- 
cijo, kjer je obnašanje vozila na mestu in logično, le 
ne tako ekstremno kot v kakem iRacingu. Vključena 
pomagala naredijo igro dokaj prijazno nedeljskemu 
igralcu, saj jih je zvrhan koš, od ABSa in kontrole 
zdrsa pogonskih koles do prikaza idealne linije ter av- 
tomatskega menjalnika, tako da se lahko avto vozi 
skoraj sam. Na suhem tako ne bodo ostali niti najbolj 
neizkušeni, niti tisti, ki furajo s tipkovnico. Če bergle 
izklopiš, pa je šofiranje kar izziv. Res je, da se dirkal- 
nik ne zavrti mimogrede, saj je treba s plinom na suhi 
cesti kar pretiravati, toda za hiter krog so potrebne 


Na menjavo gum je treba pripeljati previdno. Na prejšnji dirki sem tegale 

vse primesi dobrega dirkanja, se pravi pravilna linija 
od robnika do robnika, pravočasno zaviranje, gladko 
dodajanje plina in natančno prestavljanje. 

Za to je kajpak dobro imeti volan. Igra pohvalno pod- 
pira večino njih in ponavadi so dovolj dobre že privze- 
te nastavitve, kar je redkost. V Ferrarijevi formulščini, 
takisto opisani v tem Jokerju, za pravi občutek na vo- 
lanu potrebujemo kar nekaj časa in dela. S tipkovnico 
se bomo seveda mučili in vključenih bo treba imeti 
nekaj pomagal. Že z analognim gamepadom pa je 
vožnja kar fina. Na volanu je povratni učinek prese- 
netljivo dober. Je močan, podrobno opisuje dogajanje 
pod kolesi in ne deluje niti malo zlagan. 

Skozi kariero ali posamezne dirke se lahko pomerimo 
z umetnimi nasprotniki ali z ljudmi po lokalni mreži ali 
internetu. Vsemrežna koda je dobra in nezatikajoča 
se. V čakalnici lahko ustvarimo ali se pridružimo dirki 
po vnaprej nastavljenih pravilih oziroma naredimo 
eno ali več tekem po svojem okusu, s poljubno dolži- 
no in dovoljenimi pomagali. Vključimo ali izključimo 
lahko tudi porabo goriva ali obrabo pnevmatik. Na 
strežnikih je vedno dovolj dirk, na žalost pa se hkrati 
pomerimo le z enajstimi živimi nasprotniki, kar pome- 
ni, da odpadejo obračuni, kjer bi sodelovala vsa vir- 
tualna dirkaška karavana. Popolno štartno vrsto lahko 
sestavimo le na tekmi z računalniškimi nasprotniki, 
katerih pamet pa ni najboljša. To je hkrati največja 
slabost te dirkačine. Obnašajo se precej nepredvidlji- 
vo in v nasprotju z dirkaškim bontonom. Ko kakemu 
iz zavetrja planem v prehitevalni manever, začne noro 
vijugati, pri čemer ne vem, ali je to obramba iz obupa 
ali bi se mi rad le nespretno umaknil. Tudi v ovinku, 
ko si vštric z njim, fanatično brani svoj položaj ne gle- 
de na nesrečo. A sistem je narejen tako, da si za ne- 
srečo vedno kriv ti, ne računalnik, kar ima za posledi- 
co kazen. Tudi hitrost nasprotnikov se da nastaviti le 
v treh stopnjah - želel bi si jih več, saj so razlike med 
njimi prevelike in je včasih težko najti pravo zase. Po 

Mehaniki bodo delali dolgo v noč, saj sem že na kvalifikacijah dodobra raz- 


stavil bolid. Kaznovan sem s pet mest slabšo štartno pozicijo. 


spletu so se kot požar razširile še druge ugotovitve: 
časi na kvalifikacijah so naključni, med dirko računal- 
niški nasprotniki ne gredo v bokse kljub obveznemu 
postanku, zaostanki se ne ujemajo z dejanskim sta- 
njem na progi in podobne nedoslednosti. Codema- 
sters napak sicer niso direktno priznali, kljub temu pa 
menda že delajo na popravku. 

Kljub napakam je F1 2010 dober izdelek, ki vključuje 
vse elemente sezone, s korejsko pisto vred. Vidi se, da 
je šlo v igro ogromno dela in da so se ustvarjalci trudi- 
li ponuditi več kot prežvečeno kroženje od semaforja 
do kariraste zastave. Kariera z novinarskimi konferen- 
cami, bojem z moštvenim kolegom, dekleti in atmos- 
fero dirkaških vikendov je prava osvežitev. Igra je pri- 
merna tako za občasneža, ki bi si rad po svoje priredil 
razplet letošnjega, še negotovega prvenstva, kot za 
vajene bolj podrobnih simulacij. Razočarani bodo le 
največji ljubitelji realizma, ki naj gredo trenirat v Fer- 
ravni, da ga umetna pamet biksa in da manjkajo stva- 
ri, ki smo jih v dosedanjih vozačinah že videli, recimo 
varnostni avto in žerjavi, ki odstranijo uničen dirkal- 
nik. A upanje je, da bodo vse to popravili v F1 2011, 
ki ga menda že vneto razvijajo, in da serija ne bo sta- 
gnirala, tako kot je Sonyjeva. 


se ne zmeni za navijačice, zapre se v bivalnik 
in išče tolažbo za razsuti bolid pri menedžerki. 


tako arkadna kot dokaj realistična 

formula 1 v dinamično vreme 

karierni način v popolna sezona 
grafika, zvok in vzdušje v okorna pamet x ni 
varnostnega avta x le enajst živih nasprotnikov 


Codemasters 


Ples v dežju. Poleg tega, da pogled megli prš spredaj vozečih, je treba biti 
nežen s plinom. Videti je, da imajo ostali enake težave. 


ma a 


o je Enzo Ferrari leta 1929 ustanovil 
moštvo Scuderia Ferrari, kar v dobesed- 
nem prevodu pomeni Ferrarijeva ko- 
njušnica, si najbrž ni obetal, da je zase- 
jal seme za najbolj žlahtno avtomobil- 
sko znamko. Šlo je zgolj za ekipo za novačenje novih 
dirkačev, ki je delovala pod okriljem Alfe Romeo. 
Sodelovanje je trajalo celo desetletje, nakar je Enzo 
tovarno zapustil in se naslednja leta ukvarjal z izde- 
lavo strojnega orodja. Resda je vzporedno razvijal 
svoj prvi hišni motor, osemvaljnik z oznako 815, a 
zavezniško bombardiranje njegove delavnice v Mara- 
nellu je projekt pokopalo. Po vojni se je spet vrgel na 
delo in to pot je izgotovil model 125 F1 s prisilno 
polnjenim 1,5-litrskim agregatom V12. Z njim je 
zmagoval na mnogih dirkah poznih štiridesetih in so- 
deloval na drugi tekmi takrat ustanovljene Velike dir- 
ke formule 1 v Monaku leta 1950. Odilej je vranec 
na rumeni podlagi prisoten v vsaki sezoni kraljice 
motošporta in je domala sopomenka za formulo 1. 
Nič čudnega, saj je Ferrari s šestnajstimi odličji da- 
leč najuspešnejši konstruktor. Zasledovalec McLa- 
ren jih ima denimo pol manj. Nadalje imajo rdeči naj- 
več zmag in enega najbolj razkošnih proračunov. 
V zadnjih letih pa so varčevalni ukrepi in omejitve 
budžetov znižali število testiranj. Zato so moštva izde- 
lala lastne dirkaške simulatorje. Čeprav večinoma 
uporabljajo grafični pogon iz Rfactorja, to niso igre, 
marveč verne učilnice na hidravlični platformi, v ka- 
tere inženirji vseskozi vnašajo izboljšane komponen- 
te, nastavitve ter čuda podrobnosti. Okoli tega je Fe- 
rrari osnoval Driving Academy, šolo, kjer mladce uri- 
jo v dirkaških tehnikah, angleščini in timskem duhu. 
Kot promocijo za drago izobraževanje v akademiji in 
kot reklamo za blagovno znamko pa so izdali še Vir- 
tual Academy 2010, prizemljeno izvedenko svojega 
profesionalnega programa. Zadevo si je moč za 15 
evrov potegniti s Ferrarivirtualacademy.com. 


Akademija izven Ferrarija 


Pogonsko jedro pripada dirkačini NetKar Pro italijan- 
skih Kunos Simulazioni, ki se ponaša z izrednim fizi- 
kalnim modelom. A ne pričakujte celotne simulacije 
športa, konkurence F1 2010. Avto je en sam, tako 
kot proga in igralni način. Edini cilj je karseda hitro 


O Fernando in Felipe sta prejšnji mesec na novi- 
narski konferenci demonstrirata tale 'ljudski" dir- 
kaški izdelek. Kdo ve, kako gledata na takole igrico. 


omaka SOBNA 
DIRKASKA AKADEMIJA 


prevoziti en krog na Ferrarijevi testni pisti v Fioranu z 
aktualnim bolidom F10. Pri tem merimo moči z igral- 
ci z vsega sveta, kajti časi se beležijo na uradni strani. 
Tam vidimo svoje stanje na lojtri in analizo vsakega 
sektorja v primerjavi z rekordom. Tega je postavil kdo 
drug kot Ferrarijev pilot Felipe Massa. (14. oktobra je 
prišlo za dolpoteg še dirkališče Nurburgring, 11. no- 
vembra pa pride Mugello. Vsako za 10 EUR.) 


Tri kilometra dolga proga Fiorano, ki so jo naredili le- 
ta 1972, računalniškim volanizatorjem ni poznana. Je 
osmica, torej ima uravnoteženo število levih in desnih 
zavojev, ki segajo od najpočasnejše lasnice za prvo 
prestavo prek srednje hitrih do najhitrejših z za sedmo. 


vna, saj so gume prilepljene na podlago i in zavore de- 
lujejo nemudoma. Ko med tuljenjem motorja, ki je 
stoodstoten posnetek resničnega, pospešim, pa je 
konec brezbrižnosti. Ko skušam s ciljne ravnice z naj- 
večje hitrosti ujeti točko zaviranja, moram že gledati v 
ovinek in ciljati idealno linijo. Pretikanje iz sedme v 
drugo prestavo mora biti pravilno tempirano, ne pre- 
hitro, saj bo elektronika zaradi previsokih obratov to 
preprečila, in ne prepočasno, da enostavno ne zmanj- 
ka časa. Povrhu moram zmanjševati pritisk na zavo- 
re, saj se pri manjši hitrosti aerodinamični tlak krilc 
na tla manjša in kolesa bi blokirala. Vse to je stvar 
delčka sekunde, takoj nato pa je treba že pospešiti s 
pravo mero občutka in postopek ponavljati do konca 
kroga. Robniki me pošljejo v pirueto in če zapeljem s 
proge, se krog razveljavi, kar onemogoča goljufanje. 
Povrhu se na gumah nabere umazanija, ki vpliva na 
oprijem in zanjo potrebuješ pol kroga, da se očisti. 


Osamljen, a ne zdolgočasen 


Dosti napisanega velja za vsako doslejšno resnejšo 
simulacijo, le da je tu vsaka komponenta še bolj po- 
drobna, bolj poudarjena in bolj zahtevna. Zato gre 


kljub manku sredobežnih sil in strahu pred nesrečo za 
daleč najbolj pristno vožnjo formule 1 doslej. Vsesko- 
zi moramo loviti mejo med vožnjo po jajcih in zdravo 
mero odločnosti in noben krog ni prevožen brez mno- 
gih, pa čeprav manjših napak. V ospredju so natanč- 
nost, koncentracija in zlasti garanje, ne igralno uži- 
vanje. Massin na videz z lahkoto prevožen krog bo za- 
to uspelo izboljšati le najbolj nadarjenim vesoljcem. 
Ostali smo lahko srečni, če se mu uspemo približati 
na sekundo ali še več zaostanka. 

Res je, da je vsebina hudo omejena. Ni duhca, ni vre- 
mena, ni poškodb in ni obrabe. V treningu je možno 
vključiti nekaj pomagal, recimo idealno linijo, a to je 
tudi vse od možnosti. Niti mehanikarije ni, le štiri vna- 
prej določene 'profi' nastavitve dirkalnika. A po drugi 
plati so vsi podatki fabriški, model šasije je ustvarjen 
do poslednjega vijaka natančno in bolj fizikalna je le 
resničnost. Slično so se potrudili pri asfaltu, saj je 
vključena poslednja grbina prave steze. Ni pa grafika 
drugače nič posebnega in ne pozna ne posebnih za- 
megljevalnih učinkov, ne kakršnihkoli okoliških po- 
drobnosti. 

Špil se ne pretvarja, da je namenjen tistemu, ki bi še 
sam odpeljal dirko, ki jo je pravkar gledal na televizi- 
ji. Raje naj nabavi F1 2010, kajti tole je izdelek za 
hardcore vozniške garače, ki jih v stanje zamaknjeno- 
sti pošljejo piljenje linije, lovljenje desetink in plezanje 
po lestvici najhitrejših. Taki imajo tudi konkreten cilj, 
saj bo najboljših pet prejelo nekaj lekcij Ferrarijevih 
inštruktorjev in ogled dirkališča ter tovarne. 

PlayStation 3 


Ii Medi J 


Kupci igre na dan promocije prejmejo 
še darilo: majica Medal of Honor! 


PlayStation3 igra 

Medal of Honor 

Medal of Honor se vrača na prve bojne črte, prvič v 10 letni zgodovini pa 
dogajanje ne bo umeščeno v čas druge svetovne vojne, temveč v sedanjost. 
V vlogi posebnega operativca se boste znašli sredi razdejanega Afganistana, 
čakajo pa vas najtežje misije, katerim druge enote preprosto niso kos. V želji 


Velika promocija igre 15. 10. 2010 v trgovini Big Bang Mega BTC City! 


po stvarjenju karseda pristne, moderne vojaške izkušnje, razvojni studio 

že od samega začetka tesno sodeluje z resničnimi ameriškimi specialci. 
Navdahnjena z resničnimi dogodki, pa bo igra Medal of Honor lepo 
poosebljala naravnanost sodobnega vojaka - njegovo voljo, miselnost in 
brezkompromisni profesionalizem! Darilo: original majica Medal of Honor. 


rel S, 


PlayStation 3 


349, € 


Igralna konzola 
PlayStation3 320 GB Starter Pack Move 

Platforma PlayStation Move je igranje z zaznavanjem gibov popeljala 
na naslednjo raven. Igralci bodo vstopili v nov virtualni svet sistema 
PS3 in se lahko povezali z virtualnim okoljem, kot bi to bili predmeti v 
njihovi dnevni sobi. Upravljalnik gibanja skupaj s kamero PlayStation 
Eye za izračun vašega položaja v tridimenzionalnem prostoru 
uporablja lučko na vrhu upravljalnika. S spreminjanjem barve lučke 
lahko kamera hkrati sledi več upravljalnikom. 


po] S. 


PlayStation 3 


59, € 


Igralni plošček 
Sony DualShock3 Wireless 
Plošček zasnovan na tehnologiji Bluetooth, ki združuje funkcijo 
vibriranja z možnostmi ploščkov serije SIXAXIS" in tako ustvari 
pristnejše igralno doživetje, zaradi česar je prva izbira za vsakogar, ki 
želi doživeti najboljšo igralno izkušnjo na konzoli PlayStation3. 

PlayStation 3 


59,?? € 


PlayStation3 igra 
NBA 2K11 


videoiger serije NBA. NBA 2K11 je pravi način, da se vključite v 
kulturo NBA. Igra je namenjena vsem - od najbolj elitnih športnikov 

in zvezdnikov NBA, kot tudi za začetnike. NBA 2K10 bo izpolnila svojo 
obljubo, da vas prevzame. NBA 2K11 značilnosti, ki vas bodo prevzele: 
"gameplay", Al, predstavitve, vizualne, zvočne, "online" in še več - za 
zagotavljanje najboljše izkušnje košarkarske video igre. 


€: 


Logitech 


29," € 


Igralni plošček 
Logitech Rumblepad 2 
Z igralno blazinico s povratnimi vibracijami začutite vsak 
udarec, trk, eksplozijo. Natančne smerne tipke vam omogočajo 
boljši nadzor. Začutite dogajanje! 


a 


IGROVJE 


olikor so uveljavljeni žanri neoriginalni, vsaj 
pri razlagi njihovih osnovnih značilnosti ni 
problemov. Večina bralcev ve, da ti v prvo- 
osebnih streljankah pred nosom binglja ror od 
puške in se na zaslonu, ko stisneš miškin gumb, radi 
narišejo prizori, ki naj jih mlajši od dvanajst let ne bi 
gledali. Fino bi bilo, ko bi to končno obveljalo tudi za 
način igranja najbolj slovitega moda za Wareraft 3, 
Defense of the Ancients! Heroes of Newerth so nam- 
reč še en njegov posnetek, zato bom v nadaljevanju 
osnove po podobnih Demigodu (J190, 87) in League 
of Legends (J198, brez ocene) našteval že tretjič. Ker 
je HoN pravzaprav čista kopija vzornika, se torej ne- 
kaj zmenimo. Tule še spišem pravila, vi pa si zabe- 
ležite številko Jokerja in stran na velik list, poleg na- 
pišite 'KAJETO DOTA' ter nalimajte na steno. Velja? 
A anale da bi radi? Kristus. 
Za zvrst se je nekako prijela oznaka multiplayer onli- 
ne battle arena (MOBA), ki namigne, da gre za več- 
igralsko pogruntavščino, zgrajeno okoli približno tri- 
četrturnih bitk. Na bojišče med klikotanjem zremo od 
zgoraj, nadzorujemo pa eno samo enoto. Svojega he- 
roja, ki je fantazijsko bitjece z nizom posebnih spo- 
sobnosti. Vse ostalo, se pravi dve nasprotni si bazi in 
no valovih marširata iz njiju, ima v oblasti računalo. 
Umetna pamet na obeh straneh karte trči s povsem 
enakima silama, naša naloga pa je, da s kolegi razbi- 
jemo ta status guo, svoji armadi pomagamo razsuti 
obroč obrambnih stolpičev okrog sovražne postojan- 
ke ter jo na koncu uničiti. Hakeljc je seveda ta, da so 
na drugi strani junaki z enakim ciljem, v našem mošt- 
vu pa sami nesposobneži..Pa net laga za popizdit. 
OMGLAME. 
Dve ozemlji, ki sta v Heroes of Newerth trenutno na 
voljo, podpirata boje pet na pet in tri na tri. Globina 
igre in njen sloves pa prideta iz nujno potrebnega so- 
delovanja igralcev, ki:se morajo z veščinami svojih ju- 


eroes of Newerth 


€ Ker ni botov, se moraš tega, kateri urok sproži denimo vijoličen zmazek na tej sliki, naučiti zgrda. Je 
pa tako v igri kot na spletni strani dosegljiv spisek herojev z vsemi lastnostmi. Še bolj pomembni so vo- 
diči, za katerimi le pobrskajte po forumih, saj so pri izbiri opreme neprecenljivi. 


nakov karseda dobro dopolnjevati. Vsak šampion 
ima štiri sposobnosti klasične fantazijske baže: kurje- 
nje na blizu in daleč, kladivo po glavi, zdravljenje, iz- 
ginjanje v megli. Število se nemara zdi majhno, a 
upoštevati je treba, da veliko strategije leži v izbiri he- 
rojev, ki jih je trenutno 69. Različnih, ja. Oziroma ne le 
različnih, temveč dejansko raznolikih. (56 jih je sko- 
piranih ali povzetih po DotA, ostali so povsem origi- 
nalni.) Veliko partij gre po zlu že zaradi ponesrečene 
izbire junaka, če moštvo nabaše na sovražnika, ki 
ima zanj najbolj neprijetna 'orodja'. 


€ Heroes of Newerth in League of Legends se med seboj dajeta tudi, ko gre za videz, HoNova grafika 
nedvomno premore natančnejša drevesca in zverce, kljub temu pa bi se težko odločil, katera je zmago- 
valna. V LoL je namreč zaradi preprostejše risankavosti večji kontrast in s tem boljša preglednost. 

Stvar dodatno zaplete dejstvo, da se moč likov skozi 
potek igre spreminja. Šampioni namreč s pobijanjem 
vojske in sovražnih junakov ter rušenjem obrambnih 
stolpov nabirajo izkušnje, s katerimi lahko splezajo do 
25. stopnje. Ob tem se jim krepijo tako statistike kot 
omenjene štiri veščine. Druga važna reč je oprema, 
za katero ima sleherni lik v inventarju šest mest. Ku- 
puje jo na treh bazarjih (eden je v bazi, ostala dva sta 
sredi karte), in sicer z denarci, ki takisto pritekajo iz 
uspehov v boju. 

In tu začne HoN zahtevati spretnost. Če je za zbiranje 
izkušenj dovolj, da prodajamo zijala blizu bojev, je za 
cekine nujno, da smo mi tisti, ki neko zver fentamo 
(last hit). Lahko mahamo po creepu, kolikor hočemo, 
a če bo na koncu mimo pridrvel kolega ali naš creep 
in ga kresnil zadnji, bo denar njegov. Ne le to, celo 
sovrag se lahko odloči, da bo fental svojo beštijo in 
nam tako odtegnil zlatnike (deny). 

Prva faza se vrti okoli tega, da skušamo zbrati čim 
več izkušenj in bogastva ter hkrati čimbolj zagreniti 
življenje nasprotniku, da mu to ne bi uspelo. Pri tem je 
treba biti pazljiv, saj nas vsaka smrt oropa dragoce- 
nega časa za bildanje, hkrati pa našega krvnika obda- 
ri z dodatnimi sredstvi. Če končamo pod rezilci na- 
sprotnega heroja, smo ga polomili dvojno, saj smo 
sami šibkejši, nasprotnik pa še močnejši, zaradi česar 
nasankajo naši soborci. Ki nam v zameno seveda iz- 
kažejo veliko ljubezni. Ali pa opazka, da sem gej, 
morda pomeni kaj drugega? 

Umreti ni težko, saj so te nekateri temu namenjeni 
heroji sposobni razčetveriti že z eno dobro odmerjeno 
kombinacijo svojih sposobnosti. Zato je treba biti ne- 
nehno na preži, vselej kriti svoje tovariše in motriti 
karto, če je kak sovražnik izginil iz vidnega polja, saj 
moraš v tem primeru privzeti, da ga imaš za hrbtom. 
Vzdušje v takih obračunih je res izvrstno. Čopatenje 
osamljenih in izgubljenih herojev predstavlja sredino 
igre, medtem ko se v končni, tretji fazi ta preseli v 

€ Veterani DotA se mi bodo smejali, saj so takega razporeda predmetov v štacuni vajeni, ampak klinc jih 
gleda. Spisek opreme je v primeri s tistim iz LoL res neintuitiven. Predvsem mučita čudno grupiranje v 
vmesniku in slabo združevanje nekaterih vrst v močnejše — še ena zapuščina izvirnika. 


vsesplošen moštveni boj, ko skušata ekipi grupno 
vdreti v nasprotno trdnjavo in zaključiti bitko. 

Fino je, da ima veliko herojev več vlog, saj so lastno- 
sti odrejene tako, da zlepa ne gre za klasično razpore- 
ditev tank - zdravilec - sadistični morilec. Za primer: 
nekateri junaki so oblikovani tako, da so spočetka ze- 
lo šibki, a se z napredovanjem najbolj krepijo, zaradi 
česar so na koncu neustavljivi. 'Carrierje', kakor se 
le-ti imenujejo, onemogočimo tako, da jim pre- 
prečimo lagodno nabiranje izkušenj in zlata. Spet dru- 
gi junaki so 'pusherji' - primerni za podiranje stolpov 
in praženje valov vojske. Z opremo je moč herojevo 
vlogo v boju dodatno prirediti, pri čemer pa moramo 
spremljati, s čim se zalaga nasprotnik, saj je različnih 
kosov železja z mnogoterimi posebnostmi več kot sto. 
Za uspeh mora biti pregled nad situacijo brezhiben, 
postavitev junaka matematično natančna, da ne pa- 
demo v doseg kakega bolečega uroka, in odmera bo- 
lečine natančno tempirana, da je sinergija veščin op- 


timalna. Pol sekunde zamude lahko pomeni, da omrt- 
vilni udarec (stun) zgreši sovražnega heroja, ki nato 
sproži svoje uničevalno darilo in pokolje pol našega 
moštva. Heroes of Newerth je zategadelj visoko spret- 
nostna zadevščina, ki mnogo zahteva, a ob zavzetosti 
tudi ogromno povrne. Toda ki zlepa ne odpušča na- 
pak. Če želiš triumfirati, moraš natančno poznati vse 
možne heroje in kombinacije opreme, s katero se po- 
javljajo v igrah. Vse. 

Kaj pa naj napravi začetnik, vržen levom, ki DotA 
igrajo že od 2003? Lahko na primer krepne. Mnogo- 
krat. Ob tem se bo naposlušal zabavnih trditev v zve- 
zi s svojo mamo v sedmih jezikih in petnajstih ra- 
zličnih oblikah, spoznal repertoar žaljivk in kletvic ce- 
lotne Evrope ter Severne Amerike in pogruntal, da je 
knof 'utišaj' na slušalkah njegov najboljši prijatelj. 
Nakar bo krepaval še malo. Ne hecam se, tole je za 
začetnike najbolj neprijazna igra, kar jih poznam. K 
temu prispevajo trije dejavniki. Prvi je odsotnost bo- 


€ Majhno število kart bo zbodlo marsikoga, toda svežina v tem žanru že od nekdaj prihaja predvsem iz 
smeri raznolikih junakov. Ogromno kletvic bo poletelo, preden se boste kakega ozemlja naveličali, saj je 


— IGROVJE 


tov, ki jih League of Legends in Demigod imata. To 
pomeni, da je treba že v štartu imeti ljudi, s katerimi 
se lahko greš poskusne igre. Ja, da se na glavo sko- 
čiti v dogajanje, a tu spoznaš drugi oteževalni dejav- 
nik: najbolj nezrelo in elitistično skupnost, kar jih je 
kdaj tlačilo virtualne prostore. Tečnobe iz Modern 
Warfara in cvileči mulci iz Hala so proti igralcem He- 
roes of Newerth pobožni menihi Hare Krišne. Na 
začetku je najbolje privzeti, da te bo po nekaj neuspe- 
hih polovica igralcev blokirala, druga pa ti bo dovolila 
na seznam iger samo zato, da ti bo lahko spet pove- 
dala, kako si nesposoben. 

Tretja težava se pak tiče dizajna igre. Ta je, brez dla- 
ke na jeziku, popolnoma skopiran iz DotA. Ne tako 
kot Demigod ali League of Legends, ki imata vse he- 
roje originalne. Ne, HoN je kopija. Je Defense of the 
Ancients z boljšo grafiko in superiorno nalinijsko 
hrbtenico. Osnovno ozemlje je enako, tričetrt herojev 
ima zgolj drugačno podobo in imena, lastnosti pa so 
enake tistim iz moda. Namesto frakcij Sentinels in 
Scourge sta tu takenako fantazijski Legion in Hell- 
bourne: Ob pogledu na beštije se ni moč znebiti 
občutka Blizzardovega stila, zato HoN nima baš sa- 
mosvoje identitete. S tem je sicer podedoval več let 
zorečo uravnoteženost, odličen koncept in noro zas- 
vojljivost izvirnika. A hkrati veliko njegovih nerodno- 
sti. Predvsem po nepotrebnem zapleten sistem stati: 
stik likov, ki so svoje strength, agility in intelligence 
kajpak podedovali od herojev iz Warcrafta 3. Enako 
velja za predmete, katerih seznam je pregleden kot 
mravljišče in kjer za sestavljanje boljših iz več slabših 
še vedno potrebujemo glupe 'recepte'. League of Le- 
gends je večino stare navlake odrezal, zaradi česar je 
ranogo elegantnejši in hitreje dojemljiv. 

Kar Heroes of Newerth napravi vrednega denarja, sta 
nenehna podpora z dodajanjem nove vsebine in nali- 
nijska robustnost. Avtorji (pre)ubornega števila kart 
žal še niso povečali, so pa v preteklih nekaj mesecih 
priobližili več junakov in funkcij. Če zaradi težav z in- 
ternetom pademo ven, se lahko hitro priheftamo na- 
zaj v boj. Takenako je moč zaznati in odstraniti beb- 
ce, ki spopade zapuščajo nalašč. Uradni strežniki de- 
lujejo brezhibno in premorejo samodejni iskalnik na- 
sprotnikov, dočim je parametrov za nastavljanje po- 
drobnosti bojev mnogo več kot pri konkurentih. To še 
posebej velja za načine izbiranja junakov na štartu, ki 
jih je kar šest. Vdelano je snemanje posnetkov (re- 
plays) in odličen sistem govornega sporazumevanja, 
kar kaže, da je HoN usmerjen v tekmovalne vode. 
Dejansko se že spogleduje z mednarodnimi ligami. 
Sledi logičen zaključek, zaradi katerega tej igri nerad 
sploh dajem oceno: Heroes of Newerth je neposred- 
na, a kvalitetna kopija moda DotA. Kdor je njen vete- 
ran in mu ob vzkliku "FFS IDIOT N00b" zasijejo oči, 
ima domačo stran Heroesofnewerth.com, kjer zadevo 
v digitalni obliki kupiš za 30 dolarjev plus davek, itak 
že pod zaznamki. Novinci pa se ji ognite v velikem lo- 
ku, ker boli. League of Legends je prijaznejši in povr- 
hu vsega (recimo) zastonj. "OMG butl dej pejt spat 
Lol je za n0Obe HoN pa za proje tko govoru sm pea- 
ce." No, to. 


je lameass gay nooh feeder, ki 4$%%$ 
mamo in sploh vse po spisku. 


zasvojljiv, posrečen igralni sistem v uravnote- 
ženost v tekmovalni potencial v nalinijska ro- 
bustnost v podpora v obupna, elitistična skup-| 
nost se le dve-karti ob, izidu % neprijaznost do |. 
začetnikov < kopija. moda DotA Bk 


wo-kei je tukej! In začne se novotarijsko, ek- 
splozivno, nič kaj klasično, kot bi človek priča- 
koval od že dvanajste igre v seriji košarkaških 
simulacij, v katerih občinstvo rado drgne pred- 
vsem večigralske obračune eden na enega in se za 
samotarstvo ne zmeni pretirano. 2K11 namreč svoje 
privlačno puščaništvo štarta s prvo tekmo končnice 
prvenstva NBA iz leta 1991. Dame in gospodje, BULLS 


dvorani!!!! Farboviti snopi žarometov!!! Bikec, ki ma- 
ha z zastavo!! Where amazing happens! Ja, vem, to je 
novi slogan National Basketball Associationa. A čisto 
ustreza starim prizorom. 

Šov je logičen. Tedaj ni šlo za navaden finale, niti si 
nasproti nista stali zgolj proslavljeni moštvi iz Chica- 
ga ter Los Angelesa. Spopadli sta se največji ikoni 
ameriške košarke tistega časa. Pri Jezernikih je bil to 
Earvin 'Magic' Johnson - 2,06 metra visoki in 116 ki- 
logramov težki krilni center (power forward), ki je 
kasneje fasal HIV in zato leta 1991 končal kariero, a 
ni nehal migati. Pri Bikih pa neponovljivi, legendarni, 
karizmatični, bestialni, vesoljski, nadangelski Michael 
'Air' Jordan - 1,98 metra visoki in 98 kilogramov 
težki branilec (shooting guard), ki s ciklonskimi zabi- 
janji ter splošno virtuoznostjo zaseda prestol najbolj 
prepoznavnega košarkaša vseh časov. Te dni je 'nje- 
gova zračnost' Jordan lastnik moštva Charlotte Bob- 
cats in uspešen poslovnež. HIVa po splošno dostop- 
nih podatkih nima. 

Opilek njegovega bizniserstva je NBA 2K11, omenje- 
na tekma pa je le uvod v novi enoigralski modus, v 
katerem je treba v vlogi različno starega Michaela 
najprej opraviti deset izzivov v stilu 'nasuj Celticom 
vsaj 63 pik, naredi šest podaj in bodi pri tem šekši for 
da ladies, yo'. Vsi izzivi temeljijo na resničnih podvi- 
gih, ki jim je včasih kar težko verjeti. Ko jih opraviš, 
kar kljub Jordanovim izpostavljenim sposobnostim ni 
mačji kašelj (težavnost lahko srečoma nastaviš), od- 
kleneš podnačin MJ Become a Legend. Tu rataš mla- 

di MJ v NBAJu današnjih dni, pri čemer nisi že spo- 
četka polbog. Pri katerem moštvu se boš udejstvoval 
in kako boš napredoval, je odvisno od tebe. Jordan 4 
LeBron -- Wade pri Heatu? Milina. V bistvu gre za ver- 
zijo načina My Player, ki ga je vpeljal 2K10, in je za- 
nimiva za tiste, ki tripajo na edinega človeka, ki je 
znal v resnici zabiti žogo kot v NBA Jamu ter pri tem 
moleti jezik iz ust v slogu zblaznelega orangutana. 
Ostali puščavniki se bodo raje posvetili direktorske- 
mu načinu Association, ki je pretežno enak kot lani, a 
izboljšan z bolj realističnim obnašanjem konkurenčnih 
virtualnih trenerjev in 'trade finderjem', iskalnikom 
primernih igralcev za menjavo po sistemu 'jaz tebi 
mašino Vujačiča in noč s Šarapovo, ti meni nekaj, če- 
sar itak ne potrebujem'. Association ostaja odličen 
način za lahkotno menedžersko prebijanje časa - pri 
materi, da je boljši od International Basketball Mana- 
gerja 2010-2011, ki sem ga inštaliral za sedem minut 
in ga zbrisal med vreščanjem od groze. Ni perfekten, 
saj so menjave včasih čisto zgrešene, a vleče. Takisto 
se morejo udejstvovati v posameznih tekmah, navad- 
ni ligi, turnirju in ulični košarki, kjer lahko uporabiš 
nakajenega Snoopa Dogga, ki repa v enem od koma- 
dov, ter se poleg ostalih podnačinov (1 na 1 do 5 na 5, 
trojke, do 21 pik ...) udeležiš tekmovanja v zabijanju. 
No, največ časa zna v osami iti v običajni My Player. 
Tod začneš kot zelenec na izbrani poziciji v košarkaš- 
kem taboru, nakar te na draftu izbere moštvo NBA ali 
se znajdeš pri amaterjih. Točke za frpjski razvoj mno- 
gih vidikov, od meta do atletskih sposobnosti, deloma 
dobivaš z ločenimi vajami v slogu meta, obrambe ter 
preigravanja, deloma pa na tekmah. Na srečo tvoj 
tipček kmalu rata normalno sposoben, ne tako kot v 
2K10, ko je imel kljub petdesetim tekmam bildanja 
statistik dve levi roki in eno nogo. Leseno. Z igranjem 
kmalu uvidiš, da ima tvoja prisotnost na igrišču ključ- 
no vlogo, saj gre voz hitro nizdol, če si na nivoju kme- 
tavza iz Vrdlovcev. A če si dober, fašeš spodobno mi- 
nutažo in postaneš celo član začetne peterke. 


k. [FT] je NBA 2K10 zamorila obilica hroščev. Pips letos ni bil povsem učinkovit, saj nekaj zalege ostaja. Če recimo po internetu igraš z joypadom, so nu. za 
—7 izbiro igralcev napačne, kak košarkaš včasih zbezlja, žoga leti v tri krasne, ker se je prejemnik spomnil, da bo buljil v navijačke levo zgoraj, in podobno. A < 
hroščave golazni je letos vseeno neprimerno manj. Žal ni svetovnih reprezentanc in moštev ter ustreznih tekmovanj FIBA, kar je denimo imel NBA Live 10 za ' 
MM X360 in PS3. Škoda, skal bi v ume pogonu prav sedlo igrati svetovno prvenstvo V Turčiji in s Slovenijo preseči ovire, e, kjerj je Bečiroviču z druščino spodletelo. de A 

V My Playerju ni vse perfektno. Zlasti v zadnjih se- 
kundah so tvoji moštveniki nedejavni in ti radi ne po- 
dajo za zaključni met ali le-tega izvedejo mlahavo. 
Takisto je znova premalo razgibanosti, zaradi česar 
se zna modus vleči. Vmes so sicer ključne tekme, ki 
dajo dvakratne izkušnje, in po srečanjih imaš novi- 
narsko konferenco, kjer lahko na zadano novinarsko 
vprašanje odgovoriš profesionalno, omledno, aro- 
gantno ali klubu zvesto. S tem si višaš ali nižaš prilju- 
bljenost v moštvu, v ligi in pri navijačih. A vse to ima 
na igranje bolj malo vpliva. Po drugi strani pa je My 
Player orenk poštiman glede na lansko hroščato 
zmedo. In najbolj pohvalno je, da v njem ni bistveno, 
da sipaš koše, marveč da si koristen član ekipe. Ra- 
ting, ki ti ga podeljujejo soigralci, se ti sproti viša in 
niža, toda daš lahko kup pik in če drugače nisi storil 
ničesar, boš imel povprečno oceno. Lahko pa nisi 
prispeval ene same točke in imaš vrhunski rating, ker 
si omogočal akcije, oviral nasprotnike, bil natančen 
pri prostih metih, skakal ... 

NBA 2K11 s takim pristopom zadene žebljico košar- 
ke na glavico, kajti ključ do uspeha je v ekipni, inteli- 
gentni igri. Ne rečem, včasih nekdo da kup točk - re- 
cimo Jordan - in na lastno pest odloči tekmo. A to ni 


pravilo. Ko tovrstno pravo, razgibano, moštveno ko- 
šarko simuliraš v vlogi lastnoustvarjenega lika, ki so- 


Jordanov vpliv je tudi v odklepih superg air jor- 
dan, s katerimi izboljšaš igralca v My Playerju. 


—iiH 
Ma —NAY 


t zo < MI ži t 
V 


najraje onega za X360. Zanimivo je, da se drseče 


deluje s profiči, je občutek božanski. Sploh ker špil 
občudujoče oponaša različna moštva. Mojega obe- 
tavnega organizatorja Snetka Snetkovskega so po- 
draftali Memphis Grizzlies, nakar so me čez kakih 
petnajst srečanj zamenjali h Golden State Warriors. 
Pristopa ne bi mogla biti bolj različna. Pri Grizlijih sem 
zlasti podajal in omogočal akcije Gasolu ter Gayu, pri 
Warriorjih pa sem se prelevil v točke štampajočo 
mašino, ki je postala še steber dotlej nezanesljive 
obrambe. Z 2-4 smo šli na 7-5 in Snetkovski je ble- 
stel, le obračun z Lakerji smo izgubili za točko, ker je 
bilo pokrivati Bryanta skoraj nemogoče. White men 
can't jump! Kobe je igral, kot bi ga gledal na pravem 
parketu, tako kot v drugih moštvih Dirk, Nash, Kidd, 
Parker, Ming ... 

Ne le posamezniki, tudi moštva se obnašajo v skladu 
z resničnostjo. Tekma proti defenzivnim Pistonom bo 
čisto nekaj drugega kot proti Oklahoma Cityju, kjer 
multipraktični Kevin Durant sipa iz vseh položajev in 
mlado moštvo drvi pod koš. Srečanje s Celtici bo sila 
bolj krčevito od tistega z Wizardi ali Knicki, čeprav 
tudi moštva s spodnjega dela razpredelnice niso le- 
vaška. Umetno pamet gre pohvaliti kljub temu, da 
včasih dela neumnosti. Mestoma se zdi, da je ne- 
poštena, ampak večinoma gre za to, da se moraš pri- 
lagoditi in uporabljati tako subtilno prenovljeni sistem 
isomotion za finte, ki omogoča mnoštvo finih potez, a 
hkrati zatira zlorabljanje, kot desno joypadovo gobico 
za met (shot stick) in izbirati iz množice prednasta- 
vljenih akcij. Brez takih naprednosti boš na spodob- 
nih zahtevnostih in simulacijskih nastavitvah tenko 
piskal. Res pa je, da si lahko narediš košarko bolj ar- 


je izmenično bik, raptor, oven, grizli, je- 
zernik, kelt in zračni kralj. Od višin se mu že vrti. 


najbolj košarkaška košarkaščina 

sposobna, raznolika umetna pamet 

privlačno, z MJjem cepljeno enoig- 
ralstvo v polovična cena v spet težave z nalinijst- 
vom se ni učne ure x napredek bi bil lahko večji x 

Po tekmi si lahko ogledaš 
fotografije ključnih trenut- 
kov, ki jih zna igra mojstr- 
sko izbrati. Prav tako vidiš 
izbiro igralca tekme in 
slišiš analizo umetnih ko- 
mentatorjev, ki je boljša 
od one govorcev na TV 
Sloveniji. Podrobna stati- Me 
stika je pa samoumevna. 

MM Levo je ulična košarka, v sredini trening, kjer ti špil z ikono pokaže, kakšen je bil izmet, in desno začetni trud v My Playerju. Za vse moduse priporočam joypad, — 
prestavljanje vsega telesa pod težo nasprotnika godi redkeje kot v prejšnjih delih in zvečine ne pod košem. 3% 


kadno in z drsniki ukažeš, da ti zadeneš vse in raču- 
nalnik ničesar. 

Tudi vzdušje je krepko na nivoju. Animacije košarka- 
šev pred tekmo, ko si ožemajo prepucije v slačilnici 
ali gredo mimo avtov na parkirišču, so sicer češke. 
Takisto se igralci ob klopi premikajo robotsko in 
mnogi frisi res niso za nikamor. Larry Bird pač ni bil 
tako grd, kot bi nekdo zbrcal buldoga v fris. S stališča 
količine poligonov se vidi, da je pogon že malo osta- 
rel in da ga zavira vezanost na konzole. Toda šov je 
na nivoju, folk navija in skandira, pod se blešči, ko- 
mentar iz dveh ust je izvrsten, odlične akcije (ne le 
zabijanja!) so nagrajena s posnetki, med četrtinami si 
deležen napovednikov in statistik ... Ma, seka. Poli- 
gonski modeli navideznih košarkašev ter fizika žoge 
pa so narejeni tako, da marsikak neznalec ne bo ločil 
špila od resničnosti. 2K11 deluje naravno tako glede 
gibanja in številnih detajlov, od ščitenja žoge do pol- 
korakov pri fintah, kot tempa in razmerja med eks- 
plozivnostjo ter premišljenostjo. Zlasti navduši izbolj- 
šan stik med športniki, obogaten z mnogimi animaci- 
jami. Prerivanje je prepričljivo in tisti, ki hoče z glavo 
skozi zid, je kaznovan z opotekanjem, zaletavanjem, 
favlom v napadu ali izgubo žoge. Treba je uporabiti 
glavo, driblati, izvajati akcije, izkoriščati višinsko ali 
mišičnjaško premoč, uporabljati ščite soigralcev ter 
iskati prazen prostor za met. 

Tudi na liniji? Hja, s to platjo je spet križ. Strežniki so 
na dan izida igre kot ponavadi klecnili in se pojavili 
čez dva dni, ko takisto niso bili prav zanesljivi. Tekme 
proti oddaljenim nasprotnikom, recimo Američanom, 
znajo biti prav ostudno počasne. Proti Slovencem je 
dosti bolje, čeprav gladkost v internetnih tekmah niti 
tu ni idealna in je igranje obrambe težje kot v samo- 
tarstvu. Povezava se zna za nameček itak prekiniti in 
priti v rangiran spopad proti naključnemu nasprotni- 
ku je praznik. Treba je iti v čakalnico in s povabili ba- 
rati folk. Na vsemrežne tekme 5 proti 5 pa kar poza- 
bite, ker je laga kot peska. Spletna plat je tako zaen- 
krat sicer malo bolj prisebna kot ona v 2K10 in fino 
je, da se postave (rostri) ob priklopljenosti na net sa- 
modejno posodabljajo ter da se lahko udejstvuješ v 
spletnih ligah. A gladkost internetnih tekem je še 
vedno daleč od idealne, dostikrat celo od igralne. Ti- 
stim, ki bi radi špil nabavili predvsem zaradi slednjih, 

V Associationu si ekipo oblikuješ po svoje. Po- 
tem se je kar težko navaditi na uradne rostre. 


svetujem, naj spremljajo uradne forume na 2ksports. 
com/forums. Zna biti, da bodo avtorji že jutri vse ure- 
dili - ali pa, da ne bodo storili ničesar in bodo patchi 
prišli le za inačici na PS3 in xboxu 360. Tu spletne 
tekme delujejo bolje, a sta dvakrat dražji, saj peceje- 
va stane borih 25 evrov. 

V določenih pogledih sem od 2K11 pričakoval več. 
Manjka spodoben tutorial, ki bi začetnike uvedel v že 
kar strašljivo globino naprednejših elementov, ne da 
moraš brskati po suhoparnem priročniku in po foru- 
mih ter buljiti v Tubo. My Player bi lahko bil bolj dina- 
mičen, med minutami odmora bi lahko v roke prijel 
tablo in z miško risal akcije, Association pa bi mogel 
bolj napredovati in vsebovati več popiljenosti. Prej- 
mem recimo ponudbo za menjavo igralcev in si ne 
morem ogledati statistik ponujenega košarkaša, sup 
with dat nigga?! Da ne omenjam še zmeraj precej in- 
validne spletne komponente, ki igro stane dosti višje 
ocene. Če bi online šibal, kot bi bilo treba, bi ji dal ka- 
kih 87, tako pa res ne morem seči v osmico, nizka 
cena gor ali dol. Smo leta 2010 in ta plat mora biti v 
resni športni simulaciji poštimana. Ob izidu! A po 
drugi strani je enoigralstvo obsežno in nenavadno za- 
dovoljujoče, medtem ko lahko špilanje proti kolegom 
na enem računalniku ali konzoli ob odsotnosti inter- 
netnega stresa traja vse leto. In tudi bo, verjemi. Z le- 
gendarnimi starimi moštvi, ki so notri poleg novih, ali 
brez njih, saj je 2K11 najbolj košarkaška košarkašči- 
na doslej. 

O Več prebivalcev v mestu ti pomen 


almo, 16. avgust 1372. Zarukani Holgerson 
me je spet nascal. Pristal je pred dvema 
dnevoma in prodal ves tovor svojega smrd- 
ljivega mesa. Cene so zato nikakve in s svo- 
jimi prvovrstnimi danskimi šunkami lahko samo še 
berače futram. Je pa zato medica tu poceni, sto sodov 
bo v Hamburgu prineslo vsaj 18.000 guldnov. Ko bi le 
vedel, po koliko imajo tam soljene ribe? 

Nekako takle bi bil lahko vpis v dnevnik resničnega 
srednjeveškega trgovca, ki si je vsakdanji prepečenec 
služil nekje v pristaniščih hladnejših geografskih širin. 
Obenem pa skoncentriran povzetek Patriciana IV, ka- 
rierne realnočasovne pomorske trgovske strategije. 
Ta primerek dokaj spregledanega žanra se osredo- 
toča na golo mešetarjenje, z vsemi ekonomskimi za- 
konitostmi vred. In to natanko takimi, kot so veljale 
okrog leta 1400 na širšem območju severne Evrope. 
Kot član Hanse (glej okvir) na debelo trgujemo v dva- 
intridesetih mestih, od Novgoroda do Londona in še 
naprej. Zato ne čudi, da se glavnina igre odvija na or- 
jaškem zemljevidu tega območja, nakar znotraj posa- 
meznih mest pedenamo izredne posle. Recimo popra- 


€ Pogled v mesto lahko približamo do fac prebivalcev. Ampak dobro. 
za Vraga se avtorji matrajo pri videzu, če potem ne najdeš tistega, kar iščeš? 


nujno več p rometa. Bogataši porabijo pret 
račev. - Glavni povpraševalec pajei ustja, na katero imamo sicer neposreden v 


vila, gradnje in najemanje posadke. Tam krojimo tudi 
lokalno politiko. Na severu in vzhodu pretežno povpra- 
šujemo po izdatnih, cenenih osnovnih surovinah (les, 
opeke, železo), hrana pride z juga (žito, vino, med), 
prodajne police zahodnih naselbin se šibijo s končni- 
mi izdelki (obleke, orodja, slanina), začimbe pa spo- 
radično najdejo pot iz Sredozemlja. Skupno je v špilu 
dvajset raznolikih kosov trgovskega blaga, ki dina- 
mično sledi zakonu ponudbe in povpraševanja. Za- 
sičen trg torej strmoglavlja cene in obratno. Pri tem so 
proizvodne verige omejene in dostop do poceni suro- 
vin le pospeši ter poveča izdelavo končnih izdelkov. 
Volna gre tako za obleke, žito za pivo, konoplja in sol 
koristita pri sušenju rib. Mesta drugače v različnih ko- 
ličinah in času konzumirajo prav vse dobrine, kar je 
odvisno od industrije in števila ter kaste prebivalcev 
(berači, meščani, aristokrati). Ker pa lahko proizvaja- 
jo le do pet različnih, je priložnosti za dobičkonosno 
tovorjenje vedno dovolj, če veš, kaj delaš. 

Začnemo čisto na dnu. Od strica iz Libecka sfehtamo 
plesnivo pisarnico, malo večji čoln in žepnino za nekaj 
sodov soli, nakar odplujemo v sončni vzhod. Ali za- 


Čemu 


60 Hanzeatska liga, praptednikE Evropske e unije, n ni THE, enotne valute. Lokalno 
kovani guldni, marke, funti in šilingi pa tudi niso gledali na poreklo. lastnika. 4 

hod. Po želji. Na začetku je veliko slepomišenja. Zem- 
ljevid sicer kaže, katero mesto proizvaja kaj, ne pa ko- 
liko, kaj ima v skladiščih in kakšne so cene. Vsaj do- 
kler se tam ne zglasimo osebno ali ne postavimo pi- 
sarne. Te niso poceni in jih je treba vzdrževati, pa še 
narediti jih je moč le ob soglasju meščanov, ki se jim 
da v rit lesti predvsem z redno in ugodno preskrbo de- 
ficitarnega blaga. Tudi posebne želje v obliki kurirje- 
nja in lovljenja piratov naredijo vtis, takisto darovi cer- 
kvi in beračem. Po drugi strani ugled nižajo nedejav- 
nost, spodkopavanje trga, nadlegovanje konkurence 
in neizpolnjevanje želja. Instantni način za slabo voljo 
je na primer nakup zadnje smotke začimbe. 

S tem, ko flota, ugled in račun rastejo, se odpirajo no- 
ve karierne možnosti. Za začetek je treba nagrabiti 
80.000 guldnov zgolj za dovoljenje za nakup druge la- 
dje, vredne četrt toliko. Kasneje nadgrajene pisarne 
omogočijo postavljanje najemniških hišk, manufaktur 
in skladišč. Gospodarstvo zato spiralno raste, na- 
raščajo število, zadovoljstvo in bogastvo prebivalcev, 
z njimi pa naš vpliv. Odpre se možnost za obisk Sre- 
dozemlja, kjer na odkritje čaka še dvajset mest, s ka- 
terimi pa lahko trgujemo le v omejenem obsegu, z 
največ dvema (sicer neverjetno poceni) dobrinama 
naenkrat. Raziskujemo in gradimo lahko vse večje lad- 
je ter naprednejše obrtne delavnice, s čimer manjša- 
mo vhodne stroške, pospešujemo trgovino in večamo 
proizvodnjo ter skladišča. 

Proti sredini igre se lahko potegujemo za župane. Ti 
odločajo o davkih in izgradnji prestižnih objektov (ka- 
tedrala, obzidje, okrasje), ki tako ali drugače godijo 
poslom. Na koncu nam ponudijo službo vodje Hanse, 
ki je zmožen celo ustanavljanja mest iz nule in tako 
poskrbeti za popoln trgovski monopol. 

Ne gre pa vse gladko, saj prefrigana umetnopametna 
konkurenca ne počiva. Dobiček usmerja v plovila in 
gradi fabrike. Kopira tvoje dobičkonosne fure. Za- 
držuje blago v skladišču in tako umetno viša cene. 
Mestnim oblastem leze v rit. Kaže sredinec izza obzid- 
ja in prosto po Monty Pythonu načelno prdi v našo 
smer. Ni, da ni. Sčasoma se začno pojavljati pirati, ki 
skrbijo, da imajo draga oborožena spremstva dovolj 
dela. Varovanje ladjevja je tako ključnega pomena, 

saj brez tovora ni profita. Kot da še to ne bi bilo dovolj, 
se na polovici igre pojavijo izsiljevalski aristokrati in 
terjajo harač, sicer z obleganjem gospodarsko hitro 
uničijo mesto. Seveda pa lahko tudi koristijo, če smo 
z njimi v dobrih odnosih. Lahko jih na primer našču- 
vamo, da uničijo konkurenco. 

Politikantstva je v kasnejših fazah žal močno preveč in 
resno štrli iz konteksta poslovne simulacije. Zato lah- 
ko le masiramo podplate avtorjem, da so vdelali av- 
tomatsko trgovanje. Določimo najvišje in najnižje ce- 
ne nakupa in prodaje za posamezna skladišča ter 
vzpostavimo redne ladijske poti s fiksnimi tovori. Am- 
pak, spet. To je zapleteno in brez kakršnihkoli navo- 
dil. Človek potrebuje dve uri, da ugotovi, kako zadeva 
deluje. Gumb za nakladanje in razkladanje je recimo 
prav mojstrsko skrit. 

Kapitane je moč trenirati v trgovanju, boju, hitrosti in 
mehankarskih sposobnostih. Število flot je neomeje- 
no, je pa smiselno uporabljati isti tip barkač. Od sed- 
mih vrst namreč nekatere ne zmorejo čezmorske 

e Letni časi vplivajo na proizvodnjo surovin. Sredi zime cena pšenice in ko- 
noplje strmoglavo naraste. Pomen skladišč tako dobi povsem novo razsežnost. 


plovbe, druge imajo preglobok ugrez za plutje po re- 
kah, tretje s počasnostjo ovirajo preostanek flotilje. 
Patrician premore tudi čisto korektno pomorsko boje- 
valno komponento. Običajno plovilo najprej opremi- 
mo z dragimi topovi in gremo patruljirat, terorizirat 
konkurenco ter ganjat gusarje. Sam spopad je tipična 
pokaži-in-klikni simulacija z nekaj taktičnimi izbirami 
(napadalno, obrambno, pobeg) ter štirimi vrstami 
streliva, ki se razlikujejo po škodi in dometu. Dobro- 
došla je možnost avtomatičnega izida boja, saj stra- 
teški računovodje ne maramo očitnega nasilja. 

Zamera leti predvsem na odsotnost učnega scenarija. 
V zgodovinskem kampanjskem načinu sicer dobimo 
nekaj začetnih kratkih navodil, a nobenega namiga o 
naprednejših trikih. Drugi modus, peskovniški, se od 
prvega razlikuje še po možnosti nastavljanja zvitosti 
umetne pameti, števila mest, prebivalstva in naključe- 
njem resursov. Večigralstva pa ni. Škoda, ker bi isto- 
časna gradnja trgovskih imperijev sedla. Pravijo, da 
bo, ko bo in če bo. V dodatku. Tudi preglednic je pre- 


malo in so preveč omejene, tako da kasneje v igri hi- 
tro spregledaš konvoj, ki je začel delati izgubo, ali pre- 
polno skladišče, ki redno zavrača nove pošiljke. Upo- 
časnjevanje na račun nadzora pa pač ni kul. Vmesnik 
je sicer luštkan, a nedosleden, vse nekam štrli razen 
tistega, kar trenutno iščeš. Zato pa ne gre ničesar oči- 
tati grafiki, kameri in glasbi, ki se spreminja glede na 
geografsko lokacijo. Dude na Škotskem, pihala na 
Švabskem. Vse to pripomore k sijajnemu vzdušju. 
Patrician IV je v vsakem primeru nišen izdelek, ki pov- 
prečnega igričarja brez knjigovodske žilice začne fru- 
strirati in/ali dolgočasiti, še preden razvije jadra. Tudi 
pravoverni trgovski strategi mu očitamo nedosledno- 
sti, brezvezno rinjenje v politiko in spletkarjenje. Kljub 
neskončnemu številu permutacij ne bi škodila kaka 
dobrina in mesto več. Po drugi strani pa zadeva vleče, 
saj je zelo dinamična, kar se pri tovrstnih naslovih do- 
gaja redko, in vsekakor smo lahko Kalypsu hvaležni 
za spodobno obuditev nekdaj ponosnega žanra. Ča- 
kamo na Ruse, da jih kopirajo. 

Hanzeatska liga ali na kratko Hansa je bila 
mreža trgovskih pisarn 4(kontorjev), kije" 
delovala predvsem na območju Baltika in 
Severnega morja, čet je njen vpliv sega 
daleč v Sredozemlje. Zametki združbe so" 
nastali v 13. stoletju, ko so važnejša neod- 
visna (priznavala so samo svetorimskega 
cesarja brez posrednikov) severnonemška 
mesta začela sklepati politična in trgovska 
zavezništva. Primat je prevzelo mesto Lii- 
beck, nakar je skupaj s Hamburgom, Brem- 
nom, Rostockom, Kelmorajnom in drugimi 
s pisarnami preplavilo omenjena območja. 
Na vrhuncu moči, v drugi polovici 14. in v 
15. stoletju, so jih imeli okrog dvesto in so 
v njih obrnili pošteno količino cekinov. Vme- 
»Šavali so se"v vojne, določali zakone, ome- 
| jevali pravice nečlanom cehov in so bili na 
" splošno »par sto let bog in batina tistega 
konca vrope. Konkurenca, zlasti danski, 
PI SRE vladarji, so imeli Ne 

"Gotovo je lesen, " odmahne le hip, 
preden se sovrag s tankom zapelje čezenj. 


inovativne ukane v globina v po- 

doba v uživaški večigralski boji 

dolgočasna kampanja s slabimi li- 
ki x luknjav nadzor x švoh pamet v skirmishu 


Eugen Systems / Ubisoft 


aja 1944 se je nemški oklepni general Hans 
Cramer vračal v Nemčijo, kamor so ga za- 
radi hude astme iz ujetništva izpustili zavez- 
niki. Ob tem je, misleč, da se pelje čez po- 
krajino Kent v južni Angliji, zapazil hudo koncentraci- 
jo 21. zavezniške armadne skupine, ki se je pripravlja- 
la na invazijo v Francijo, in ob prihodu takoj poročal 
generalštabu. Videti je bilo logično. Kent je Franciji 
najbliže, saj leži nasproti Pas-de-Calaisa, proti katere- 
mu se bo očitno pognalo ladjevje. Toda čeprav je Cra- 
mer res videl 21. armadno skupino, ni potoval prek 
Kenta, kot so mu natvezili Britanci, marveč tristo kilo- 
metrov zahodneje. Junija 1944 so zavezniki napadli - 
presenetljivo v Normandiji, ne v Pas-de-Calaisu. 
V realnosti vojaških spopadov ne odločajo le tankov- 
ski naskoki, marveč tudi trganje preskrbovalnih linij in 
informacijska vojna. Sovraga, ki ga ne vidiš, ne moreš 
napasti. V realnočasovnih strategijah je obveščevalst- 
vo ponavadi sesekljano na pošiljanje izvidniških enot 
po karti. Ubisoft pa se je z R.U.S.E. O.D.L.O.Č.I.L., 
khm, odločil ta vidik postaviti v središče pozornosti. V 
osnovi gre za preprost RTS. Znajdemo se v drugi sve- 
tovni vojni, kjer na CSCjevski način gradimo bazo, iz 
skladišč, razporejenih po kartah, zbiramo zaloge ter z 
njimi štancamo tankce in soldate šestih vpletenih na- 
rodov. To so Američani, Britanci, Nemci, Sovjeti, 


Odsotnost vmesni a a grajen, 


si 
PRA aNKA 


x 


igor 


EZE PP a — 


svojo dolgočasn 
časa vodijo za roko kot šolarčka, ki 


nost, Tudi Kozolašže znaj več kotlet! 4. — 
; 4 sm TVE as 


z 
kn: 
ANKO Zd 


mo Se — 


ate ZE 


PE a TR — 

€ grajenje in ukaneszvečine slik ni nakl 
ga ne potrebujemo, 'se.v'čeloti ugasne. Tedaj ostanejo.le šte 
| njih kotih in značke z zagrabljenimi vozilci ob spodnjem robu 


Francozi in Italijani. Seznam opreme je obsežen, saj 
najdemo vse mogoče, od pehote in oklepnih avtomo- 
bilov do vsaj petih vrst tankov na frakcijo, plus top- 
ništvo, lovce na tanke in letala. Le barkač in podmor- 
nic ne ne, saj ozemlja ne premorejo velike vode. Ker 
so strani samostojno uravnotežene, pa je jasno, da frči 
zgodovinska verodostojnost skozi okno, saj se italijan- 
ski tanki v resnici pač niso mogli bosti s sovjetskimi, 
kot se v igri. 

Toda drugod zna biti R.U.S.E. bolj skladen z realnost- 
jo. Razdalje, na katerih oklepniki odpirajo ogenj, so 
navdušujoče in ozemlja velikanska! Kamero na več 
mestih v približanem pogledu upreš v sosednja hri- 
bovja in občuduješ panoramo. Eugen Systems (Act of 
War) so se z grafičnim pogonom nadvse potrudili. In 
kaj je to - ko frcam miškin kolešček, se pogled še kar 
oddaljuje? Oho, vsa karta je pod mano in tankci so se 
spremenili v barvne žetone, ki so lično naloženi eden 
na drugega, da gruče laže premikam! Končno se je 
nekdo učil od Supreme Commanderja. Toda čakaj 
malo! Zakaj se mi zdi, kot da sploh nisem na bojišču, 
marveč da zrem na mizo v vojaškem štabu? Okrog 
ozemlja vendar koracajo možje v uniformah in sliši se 
zvok strojepisk! Kakšna prevara je to?! 

Ne, ko gre za smisel, R.U.S.E. ne okoliši. Z vtisom, da 
zremo v poveljniški zemljevid, da takoj vedeti, da bo- 


9 "Navzlic dejstvu, da skorajda nikoli ne igramo v takole približanem po- 
gledu, so se avtorji s podobo zelo potrudili. Mesteca so videti imenitno. m 

do najpomembnejše odločitve padale v najbolj odma- 
knjenem pogledu. Prej omenjena velikost ima svojo 
vlogo. Ko enote nekam pošljemo, potrebujejo dosti 
časa, da se pojavijo na cilju - časa, ki je izgubljen, če 
jih pošljemo v napačno smer. In hkrati časa, ki ga lah- 
ko sovrag izkoristi, da jih prestreže ali kako drugače 
onemogoči. Zgrešeni ukazi se vrnejo kot bumerang in 
prav na tem R.U.S.E. gradi pristop, ki ga predstavljajo 
(proti)obveščevalski ukrepi - ruses. Ruse v angleščini 
namreč ne pomeni česa moskovskega, ampak zvi- 
jačo, ukano. Vlečemo jih iz zaloge, ki se samodejno 
obnavlja, in z njimi spreminjamo lastnosti posameznih 
sektorjev, na katere je razdeljeno bojišče. Njihovo tra- 
janje je časovno omejeno na nekaj minut, zato se raz- 
mere nenehno spreminjajo. Katere in kdaj bomo zme- 
tali sovragu v fris, je povsem naša odločitev. Omejuje 
nas le maksimalna količina dveh na območje in njiho- 
vo počasno obnavljanje, ki traja približno eno ali dve 
minuti, odvisno od scenarija. 

Nekatere ukane so očitne, recimo vohun, ki razgali 
sovražne enote, radijski molk, ki potuhne naše solda- 
te, in kamuflaža, ki skrije stavbe. Med zanimivejšimi 
so dekripcija, ki razodene nasprotnikove ukaze, pre- 
vara, ki pehoto v sektorju zamenja s tanki, in slepilni 
manevri, kamor spadajo tako kartonaste bazne hiške 
kot leseni tanki. Preostanek jih udari po morali na- 

sprotnika in povzroči, da jo v boju njegove enote hitre- 
je podurhajo, ali podžge naše, da se borijo do bridke 
smerti. Osebno sem pogrešal prijem, s katerim bi so- 
vraga prisilil v prijateljski ogenj, pa seveda onega, ki 
bi njegova vozila ukoreninil na mesto. Ravno omrtvi- 
čenost je bila namreč v drugi svetovni najpogostejša 
posledica motenj v poveljniški strukturi. 

Kako drugače se R.U.S.E. zaradi svojih U.K.A.N. igra 
od tipske predstavnice žanra? Odgovor se glasi, da bo 
zmagal tisti, ki bo upošteval tako klasični RTSjevski 
zakonik kot smelo uporabljal zvijače. Igra ne stavi 
vsega le na trike, ampak je zanimiva tudi sicer. Maši- 
nerija uboga princip kamen-škarje-papir v surovi obli- 
ki. Če se pehota na odprtem znajde pred tanki, ji ni 
rešitve, enako velja za letala in protizračno obrambo. 
V gozdovih in mestih je štorija obrnjena, saj se pešadi- 
ja tam lahko skrije ter pripravi grde zasede. Pohvalno 
je, da je na zemljevidih množica urbanih in gozdnatih 
preprek, zato bitke ne minejo v dirjanju z eno vrsto 
tanka. Soldatje lahko poleg tega zasedejo nasprotne 
bazne hiške in že en dobro tempiran skok padalcev 
lahko obrne razmere na bojišču. 

Vozila nimajo pokazatelja 'zdravja', marveč se poš- 
kodbe kažejo na modelih, ki počrnijo in začno goreti. 
Ob znatni izmaličenosti nad njimi izgubimo nadzor in 
se začno umikati. Če se udarci nadaljujejo, gredo tan- 
ki po gobe, sicer se hitro sami od sebe spet popravijo. 
Popreproščenost se nadaljuje z dejstvom, da ne nabi- 
rajo izkušenj. A naj to ne zavede, da jih lahko množič- 
no žrtvujemo, saj so so dragi in se gradijo počasi, 
krepnejo pa hitro. To da še večji poudarek razpostavi- 
tvi in s tem prednost premisleku pred hitrostjo, saj pri- 
ložnosti za popravljanje napak ni veliko. Zato je igra 
prijazna tistim s karpalnim sindromom. Kaj ti pomaga 
ustrezna kombinacija vojaštva, če je čakalo na lažni 
naskok, medtem ko ti je falot pripeljal tanke na zadnja 
vrata? Psihološke igrice so podkrepljene z dejstvom, 
da je prizorišče v bistvu odkrito in vidimo, kje so vse 

enote, razen skritih v zasedi - ne vemo pa, kakšne 
vrste so in ali so prave. Raznolikosti je ravno prav, da 
imamo vselej na voljo več prijemov, a hkrati je igra 
dovolj preprosta, da bo potegnila manj izkušene. 
Umetna pamet v skirmishu ni na visoki ravni, zato 
mehanizmi zasijejo šele v boju med ljudmi. Naše zvi- 
jače koristijo vsemu moštvu in dobra komunikacija je 
dobrodošla. Proti izkušencem ti ukrepi hitro poidejo in 
igra postane hudirjevo napeta, ko ne veš, kaj se na 
karti zares dogaja. Fenomenalno. R.U.S.E. realnoča- 
sovke najbolj neposredno doslej približa šahu - am- 
pak takemu, kjer ne veš, če je konj morebiti kraljica. 
Eugen so za večigralske manijake pripravili 23 kart za 
dva do osem igralcev in v redu nalinijsko ogrodje z 
močnim iskalnikom strežnikov in hitrih iger ter sne- 
manjem replayjev. 

Povsem drug špas pa je žal enoigralska kampanja, ki 
je občutno slabša od multiplayerja. Triindvajset nalog 
obsega, ki vas bodo zaposlile za dober ducat ur, kar 
za RTS ni kajvemkaj. A glavni problem je razvlečenost 
in duhamornost stopenj, med katerimi je prvih deset 
itak uvajalnih. Šele nato računalo pred nas postavi 
nekaj približno izzivalnega, pa tudi takrat je velikost 
kart le redko izrabljena za lepe manvere. V vlogi an- 
glo-ameriške sile nas igra vodi po zgodovinskih bitkah 
severne Afrike in Italije (pohvala!), pa skozi Francijo v 
rajh. Toda nosijo jo tako brezzvezni in antipatični liki, 
da te vsakih deset minut mine poslušati njihovo slabo 
govorjeno žlobudranje. Izmišljenega ameriškega ge- 
nerala, ki nas predstavlja, bi sploh usekal čez gofljo. 
Nato pa še tistega, ki si ga je izmislil. Škoda, saj R.U.- 
S.E. nima težaške Ubijeve zaščite proti kopiranju iz 
Assassin's Creeda 2 (uporablja Steam) in smo priča- 
kovali, da bodo v enoigralstvo vložili več. 

Mlahava kampanja ni edina opaznejša slabost, kajti 
ob bok ji postavljam preveč poenostavljen nadzor. 
Resda je razpostavljanje žetončkov po ozemlju bistve- 
nega pomena. Toda nemalokrat bi si želel enotam na- 

tančno odrediti obnašanje, ne formacijam, ne tankom 
pa se ne da ukazati usmerjenosti! Norost gre tako da- 
leč, da ni niti postavke za prenehanje ognja, zato se 
redno zgodi, da z artilerijo poškodujemo zavezniške 
enote, saj ji ni moč zapovedati, naj za vraga preneha. 
Take neresnosti iz R.U.S.E. napravijo igro, ki jo je fajn 
pognati na LAN-zabavi ali po napornem dnevu za 
sproščujoče boje, do odličnosti pa ji zmanjka nekaj 
stopnic. Je pa ideja zanimiva in upam, da jo v morebi- 
tnih nadaljevanjih ali razširitvah razvijejo, saj so z njo 
nasprotniki starcraftovskega klikotanja dobili v redu 
alternativo. Ni ga čez zvijačno hehetanje v pripravi 
masterplana ... dokler ne pogruntaš, da si ti tisti, ki se 
mu ostali režijo. 


U.K.A.N.A. NAT.V. 


R.U.S.E. je prva realnočasovka s sočasnim izi- 
dom na PCju, xboxu 360 in playstationu 3. Stroj- 
na podhranjenost konzol v primeri s spodobno 
močnim računalom se kaže v omejitvi več- 
igralstva na do štiri ljudi (na PCju osem), med- 
tem ko lahko vsak sodelujoči nadzoruje največ 
petdeset enot. Kontrola z joypadom je na obeh 
konzolah standardna, s križcem v sredini zaslona 
in vrstičnimi namesto krožnih menijev. Zanimi- 
vost pa je podpora movu na PS3. Pogled po zem- 
ljevidu premikamo z navigatorjem, medtem ko 
križec sledi mahanju z move controllerjem. Zal se 
tovrsten nadzor po natančnosti in odzivnosti ne 
more kosati z mišjo, saj je zamik nadležno očiten. 
Čudna je tudi vezava primikanja pogleda na za- 
mahe, saj bi bolj sodila na gumbe. A kljub temu je 
move v R.U.S.E. zaradi osvobojenega kurzorja 
dobra, čeprav utrudljiva alternativa. Podpore ki- 
nectu do nadaljnjega ne načrtujejo. 

Ko greš s Fifo 11 enkrat na splet, ni več poti nazaj. Z mn3njalničarji se za srečanja dogovo- 
rite v namenski temi, sicer pa obiščite kanal Hfifjansa na IRCnetu, kjer se rulja takisto zbira. 


ZA SPORTS /REA 1,0. MARA 


DAVID VILLA 


Zmogljiv urejevalnik prekinitev je še ena novotarija. Soigral- 
ce lahko v miganje prepričamo pri kotih in prostih strelih. 

Ponovljenih posnetkov v Fifi 11 na raču- 
nalih ni moč shraniti lokalno. Zakaj že?! 

Vratarjem se je kvocient nogometne inteligence še povečal. Z razdalje se dobro upirajo silovi- 
tim kanonadam, neprimerno manj problemov kot lani pa imajo tudi s postavljanji pri predložkih. 


zimzelenem svetu nogometnih simulacij po- 
teka sveta vojna med nizoma FIFA in Pro Evo- 
lution Soccer. Razlogov za bojkot tako ene kot 
druge fuzbalščine smo imeli računalničarji si- 
cer precej. Konami je po letih oranja ledine zapadel v 
čedalje bolj rutinsko osveževanje bivšega kralja, do- 
čim so se veljaki na čelu mogotca Electronic Arts 
odločili, da si pecejaši ne zaslužimo next-gen Fife, ki 
že vrsto sezon mazili čute lastnikom xboxa 360 in 
PS3ja. Namesto tega so nas posiljevali z vedno bolj 
starikavo inačico, ki je zrasla na playstationu 2. No, 
do letos, ko naj bi oba tabora na računalnikih končno 
zakorakala v žogobreno renesanso. Sta res? 


Juhej, končno Fifa, ki je enaka tisti, ki letos krasi na- 
prednejše konzole! Rajt? <tišina> Rajt!? E, skoraj. Fi- 
fa 11 za računala je, grobo rečeno, našminkana pre- 
delava lanskoletne Fife za PS3 in X360. Le da so ka- 
nadski avtorji primaknili nekaj grafičnih drobtinic, ki 
so krasile letošnji World Cup. To pomeni, da bomo v 
njej zaman iskali dobrote iz Fife 11 za PS3/X360, kot 
sta mehaniki 'pro passing' in 'personality plus', ki na 
konzolah botrujeta še verodostojnejšemu obnašanju 
digitalnih umetnikov na zelenici. Takisto ni igranja v 
vlogi vratarja, osveženega izvajanja enajstmetrovk, 
shranjevanja ponovljenih posnetkov na trdi disk, vno- 
sa navijaških napevov in še kakega bonuska, denimo 
(plačljivega) tedenskega osveževanja forme igralcev 
v Live Seasonu. Po eni strani sicer drži, da je najvid- 
nejši napredek zadnjih let zabeležila ravno Fifa 10 in 
da novosti v konzolni enajstici niso pretresljive. Po 
drugi pa je dobiti nekakšno Fifo 10,5 res trapasto. 
Okej, to rekši se preselimo na zeleni pravokotnik, kjer 
na nevšečnosti iz prejšnjega odstavka človek na 
srečo hitro pozabi. Če ste do včeraj po sili razmer na- 
bijali žalostni skupek kode, zvan Fifa 10 za PC (J195, 
58), se boste že po začetnem stiku z novogeneracij- 
skim stvarstvom počutili v nogometnem raju. Pozdra- 
vijo nas dizajnsko všečni, balasta oteti meniji, ki go- 
stijo kup načinov in domala vse znane klube ter re- 
prezentance, kajpak pokrite z uradno licenco. Tu je 
vselej dostopna vadbena arena, kjer se učimo dribler- 
skih trikov in se kratkočasimo med včitavanjem 
srečanj. Par ducatov do zadnjega sedišča oblikovanih 
realnih stadionov ter volumetrična trata pa kar kličejo 
po tem, da se zapodimo po njih. Fuzbalerji so prepo- 
znavni že od daleč. S tribun valuje pesem tifozov, 
medtem ko se komentatorja ne omejujeta le na spod- 
obno opisovanje dogajancije na igrišču, pač pa znata 
povedati marsikatero glede izbranega prizorišča ter 
medsebojne zgodovine tekmecev. Rušilna prezentaci- 
ja in pristno vzdušje Fifi kot seriji nista tuji, a korak 
naprej je letos tudi s tega vidika kričeč. 

Še glasnejši je po igralni plati, saj gre glede na prej- 
šnje Fife za žival iz naslednje kvalitativne dimenzije. 
Pozabite na staro lesenost premikanja umetnih šport- 
nikov, napol arkadno odbijanje usnja in, no, tako re- 
koč na vse, kar so na PCju nudile pretekle inkarnaci- 
je špila. Žogobrcarska pljuča desetice so namreč ne- 
kaj najboljšega po evrogolu s sredine igrišča. Tako 
zaradi prelomnega, analogno 360-stopinjskega vode- 


s kopačko v roki in solzico na obrazu 
prisostvuje oživitvi odpisane fuzbalščine. 


navdušujoča igralnost v tehnična 

odličnost v tekoče večigralstvo 

pecejaška FIFA, ki ne zaudarja 

odsotnost pritiklin s konzol x pretežno enaki na- 
čini x kupček nedodelanosti Electronic Arts 


nja žoge, ki za razliko od lanskega poskusa res do- 
pušča popolno svobodo pri gibanju in načrtovanju 
akcij. Kot zavoljo odlične fizike, sparjene s prvovrstno 
animacijo. Ko uzremo svileno eleganco, s kakršno se 
po igrišču sprehajajo zvezdniki, kot so Villa, Sneijder, 
Ronaldinho in Kaka, se nam milo stori. Realistično 
potovanje idealno obtežene žoge občutimo tako pri 
vsakovrstnih podajah, ki jih lahko pri vklopljenih 
ročnih nastavitvah (slavni 'manual') dostavimo na 
decimeter natančno, kot pri prefinjenih in običajnih 
strelih z razdalje, katerim so moč povečali do top- 
niških proporcev. Še dobro, da so vratarji na splošno 
sposobni in ne trpijo za sindromom deskastega odbi- 
janja žoge, ki je v preteklih Fifah znal skaziti obraz 
fuzbalskega realizma. 

Predvsem pa sta za pričaranje občutka, da ne nadzo- 
ruješ več enajstih figuric iz lepenke, marveč ljudi, ki si 
lastijo gravitaciji podvržena telesa, zaslužna sistem 
preigravanja ter mehanika, zadolžena za trke in preri- 
vanja nogometašev. Fuzbal je pač kontaktni šport in 
nekaj najlepšega, kar si lahko zaželi ljubitelj televizij- 
skega fuzbalskega spektakla, je občudovati, kako se 
se Felipe Melo ter Dejan Stankovič na italijanskem 
derbiju žokata ob avt liniji, pri čemer si pomagata z 
rokami, nakar en pade, drugega pa hitrostni momen- 
tum odnese čez črto. Ali kako Ribery preskoči Sergia 
Ramosa, ki se mu je z brutalnim nizkim štartom na- 
meril amputirati nogo, in se po pristanku komajda 
uspe obdržati pokonci. 

No, ker brezmadežne preslikave najlepše igre od špi- 
la (še) ne gre pričakovati, ne manjka stvari, ki bi lah- 
ko bile izvršene bolje. Napadalna faza rahlo prednjači 
pred obrambno in zaradi malce preveč učinkovitih 
nizkih štartov trpi igra na sredini. Pri igranju z asistira- 
nimi podajami in streli usnjevina često potuje, kot bi 
bila na tirih, kar zna ob lenobnem igranju privesti do 
ponavljanja situacij na igrišču. Lobi so pretirano efe- 
ktivni. Taktični meni ni tako bogat kot PESov. Surova 
telesna moč je v primerjavi s hitrostjo in agilnostjo ne- 
koliko preveč poudarjena, saj gorostasni in štorasti 
bek De Ceglie v resnici ne bi mogel tako suvereno za- 
drževati nadzvočnega Messija. Dasi ga lahko slednji 
kadarkoli pusti v prahu. Ampak, no, za take in vse 
ostale reči je tu resnični fuzbal. 

Kar se tiče modusov, se vsebina s prehodom na 
svežo nogometno matriko ni bistveno popestrila. Ma- 
lo pa le. V pokrpanih oblačilih se vračajo ponarodeli 
menedžerski, turnirski in 'be a pro' način. Novost pa 
so profesionalni klubi, lastnoustvarjene ekipe, v kate- 
re je moč po spletu povabiti kolege in se pomeriti 
proti drugim izmišljenim moštvom. Ravno internetno 
večigralstvo je tisto, kjer se bodo najdlje zadrževali 
ambiciozni Fifaši, saj je merjenje talenta z živimi na- 
sprotniki bržkone najboljši del izkušnje. Problemov s 
povezavo ni, vmesnik pa je dovolj modern. Škoda le, 
da online tudi letos podpira igranje največ pet na pet, 
medtem ko gre v konzolni verziji enajst na enajst. 
Švajnen! 

Ta manjši, docela nepotrebni zaostanek v primerjavi z 
aktualno verzijo za PS3 in xbox 360 je tisti, ki sicer 
navdušujočo Fifo 11 stane še višje ocene. A do na- 
slednje sezone, ko naj bi prišlo do dolgo pričakovane 
izenačitve ponudbe, bomo zdaj precej laže potrpeli. 


Pro Evo je v zadnjih štirih edicijah zagrešil nekoč ne- 
predstavljivo hudodelstvo. Z neskončnim premika- 
njem drsnikov in blagim, kvečjemu površinskim po- 
seganjem v nogometno kodo se je uspel zameriti tai- 
stim trdojedrnim ljubiteljem, ki so v temnih časih Fifi- 
nega monopola širili njegov evangelij in mu pomaga- 
li do prestola. Mnogi izmed dotičnih so hočeš nočeš 
(hočeš!) prestopili na stran EAjevega prvaka in naj se 

Občutek o različnih dimenzijah igrišča je bolj kot ne posledica malenkostno drugačne posta- 
vitve kamer in tempa. Messi zelenico v domala enakem času preteče tako v PESU kot v Fiti. 

Jap, to so dresi Slovenije v Pro Evu. Prestope 
igralcev so na srečo posodobili s popravkom. 


PES 2011 dopušča urejanje imen stadionov, z všečnim, dasi 
nekam osnovnim editorjem pa lahko ustvarimo tudi svoje. 

Trenažni modus že vrsto let ni hil deležen pozornosti avtorjev. Na voljo so prosti trening ter 


vadbi kotov in prostih strelov. Kje so časi, ko smo v Pro Evo Soccerju vijugali med količki! 


ZNA IE 
SISSKSAB TEKI 


je slavni producent Šingo 'Seabass' Takatsuka s so- 
delavci še tako trudil (se ni!), nove revolucije do lan- 
skoletne izdaje ni uspel zanetiti. 

Ampak, hm, tokrat so pri Konamiju čisto zares zavi- 
hali rokave. Vsakomur, ki se je s Pro Evom 2010 
ukvarjal več kot en popoldan, bo že po urici v družbi 
novinca jasno, da so nadgradnje simulacijske srčike 
letos padle na plodna tla. Umetni športniki se zdijo 
težji, njihove animacije so polnejše, gladkejše, skoraj- 
da fifovsko buržoazne, dočim je gibanje tako kot pri 
EAjevem tekmecu polnokrožno, vsestransko ter po- 
vsem analogno. Namečkoma je na odpad romal do- 
bršen dela značilno pinkponkastega odbijanja in po- 
dajanja okroglega usnja. Tako zaradi dodelane fizike 
kot dosti naravnejšega sistema oddajanja žoge, ki ga 
zdaj spremlja enak merilnik za določanje moči kot pri 
strelih in visokih podajah. Resnična manualnost je pri 
tem oddaljena le za tiščanje levega sprožilnika na 
ploščku ali ustrezne tipke, kar bo h kombinirani rabi 
napol vodenih in ročnih podaj prepričalo marsikoga, 
ki se je slednjih v prejšnjih verzijah otepal. Najboljše 
od obeh svetov dalje nudi unikatno preigravanje. Z 
drezanjem desne gobice kot prej izvajamo posame- 
zne karafeke, z zaporednim potiskanjem paličice v 
eno od štirih osnovnih smeri pa lahko z zvezdniki v 
spektakularne kombinacije povežemo največ štiri tri- 
ke, ki smo jih prej izbrali v namenskem meniju. Po- 
gruntavščina še kar deluje in ni od muh, dasiravno bi 
bržkone bolj sodila v kak PES Street, če bi ta obstajal. 
Najbolj očitna posledica novih mehanik je, da je sveži 
Pro Evo v splošnem bistveno bolj organski fuzbal kot 
njegovi bratje iz bližnje preteklosti. Res pa je, da se tis- 
ta latentna navitost iz zadnjih let, ki se odraža v ne- 
nadnih pospešitvah igre in žoge ter peklenskih poda- 
jah v prostor, ni porazgubila v tri krasne. Predstavlja- 

te si estetsko neoporečno akci- 
jo Barcelone z desetimi zapo- 
rednimi podajami na prvo, jo 
dvakrat pospešite in dobili bo- 
ste nekaj, kar zelo spominja na 
določene trenutke iz PES 2011. 
Kar pa seveda še ne pomeni, 
da je igra v primerjavi s Fifo 11 
arkadna. Igranje vseeno krojijo 
simulacijske prvine. Dodelave 
rutin, ki poveljujejo prerivanju, 
vlečenju za drese in moda, pa- 
danju čez nasprotnike ter osta- 
lim medsebojnim interakcijam 
nogometašev, skrbijo za to, da 
tempo ne preskoči meje dobre- 
ga okusa. Le nekoliko drugač- 
no, samosvojo, direktnejšo vizijo tega, kako naj bi iz- 
gledala digitalna preslikava najpopularnejšega športa 
na obli, si pač lasti PESnik za 2011. 

Je torej vse dobro? Hja, niti ne. Dasiravno nas pri tep- 
tanju trave letos vseskozi spremlja že malo pozabljen 
občutek, da je niz krenil v pravo smer, tale Pro Evo ni 
povsem nov. Stare in nove nevšečnosti so Seabass in 
klapa sicer pometli pod preprogo, niso pa jih čisto 
skrili. Na tem mestu gre recimo omeniti sodnike, ki se 
še niso povsem naučili razlikovati med nizkim štartom 
na piščal ter takim, s katerim se slednje sicer dotakne- 
mo, vendar pred tem žogo jasno zadenemo. Rumen 
karton si prislužimo v vsakem primeru. Dalje je tu 
sumljivo nihanje zaznane hitrosti strelov, saj nas 
računalnik z roba kazenskega prostora često presene- 
ti z navidez polžjimi prefinjenimi udarci ob vratnico, ki 
golmanom kalibra Buffona ali Casilliasa ne bi smeli 
povzročati večjih preglavic. Končajo pa seveda v 
mreži. Nožno oddajanje usnja štima, pri podajah z gla- 
vo pa imamo občutno manj nadzora nad tem, kako 
daleč bo odfrčala žoga. Umetna pamet je dalje znova 
bistveno uspešnejša v obrambi kot napadu, kjer vča- 
sih navdušuje, včasih pa muti do neskončnosti in tudi 
zicerje. ln, pes jih plentaj, kako dolgo bomo še čakali 
na ukaz, s katerim bomo soigralce tako kot v Fifi pri- 
silili k utekanju v prostor?! Dejstvo, da je kompanjo- 
nom v strateškem meniju moč nastaviti bistveno več 
obnašalnih postavk kot pri EAjevi konkurenci, ni ra- 
zlog, da ne vključijo te samoumevne pritikline. 

Te zamere bi špil sicer konkretno omilil, če bi bil v 
ostalih pogledih celokupen in navdušujoč konglome- 
rat pristne fuzbalske vsebine. Pa spet je in ni. Glede 
razočarajoče licenčne pokritosti, ki jo je na abakih 
hvalabogu moč zaobiti s popravki vselej aktivne mo- 
derske skupnosti, nima več smisla izgubljati besed. 
Južnoameriški pokal Libertadores, ki se letos pri- 
družuje uradni Ligi prvakov, ligi Europa in evropske- 
mu superpokalu (slednjih dveh se lahko udeležimo le 
skozi Master ligo), je za niz nedvomno zanimiva pri- 
dobitev, čeprav bomo po 
njem redno posegali zlasti ti- 
sti, ki nismo pozabili legen- 
darnih gest bajska Ronalda, 
ki igra za brazilski Corint- 
hians. Menedžersko Master 
ligo so po letih moledovanja 
končno ponudili tudi v všečni 
spletni večigralski obliki, 
vendar modus preveč spom- 
ni na rangirano igranje posa- 
meznih srečanj, ki so mu 
enostavno dodali kopičenje 
goldinarjev. Denar trošimo 
bodisi s plačevanjem obvez- 
nih pristojbin za nastop na 
posameznih tekmah ter dne- 


vno organiziranih grupnih tekmovanjih, bodisi za ku- 
povanje šampionskih nogometašev, katerim se vred- 
nost viša glede na povpraševanje preostalih živih 
udeležencev lige. Način become a legend pa nudi 
standardno kariero z individualnim vodenjem svojega 
drugega jaza, ki se mu lahko v večigralskemu načinu 
legends pridružijo trije pajdaši. Ta bi bil še toliko bolj 
uživantski, če bi sicer solidno internetno kodo avtorji 
končno uspeli spraviti na blesteči nivo Fifine. 

Pro Evolution Soccerja 2011 največ ocenskih točk in 
zmrdovanja s strani starih simulacijskih mačkov tako 
stane ravno dejstvo, da se mora primerjati z EAjevo 
ponudbo, ki ostaja nadmočna in je zdaj taka tudi na 
računalnikih. Japonci so letos položili obetavne te- 
melje za prihodnost, upajmo le, da jih znova ne ujame 
spanec. 


Konkurenca rula! 


Izbira je na računalnikih letos zopet precej jasna, le 
obrnjena na glavo. Fifa je nedvomno bolj zloščena, 
zapeljiva, vseobsegajoča in boljša simulacija usnjenih 
radosti. Primerna je tako za nedeljskega nogometne- 
ga navdušenca, ki tripa na prezentacijo in vzdušje, 
kot za veterana, ki ima mehanike igre v mezincu. 
Vendar pa Pro Evo ne zaostaja toliko, kot bi šlo skle- 
pati po negativnih čustvih, ki jih do njega goji pred- 
vsem slovenska skupnost entuziastov. Čeprav ni dvo- 
Tako pač je. Fifa je danes boljša tudi zato, ker se je 
zgledovala po PESu, prihodnjo sezono pa se situacija 
nemara zopet obrne. Konkurenca, stari. 

Izbira, ki resda ni pretirano težka, je v končni fazi se- 
veda vaša. Toda nekaj vedite: če si ne lastite igralne- 
ga ploščka - joypada, ki ga spričo analognega nadzo- 
ra oba naslova štejeta za malodane nujno orodje, in 
vztrajate pri tipkovnici ter miši, ne bo zmag proti PES- 
janskim in fifaškim izvedencem. Pljunite že tistih ne- 
kaj deset evrov in si omislite kvaliteten džojped, ki je 
itak obvezna oprema slehernega resnega igričarja. 
Najraje onega za xbox 360. Žičnega sodobna Okna 
prepoznajo takoj, za brezžičnega pa potrebujete 
vmesnik, imenovan wireless receiver for windows iliti 
wireless gaming receiver (test v Jokerju 166, id na 
stranki 3834). Dolgujete si ga. 


oktober 2010 


RiRoe 


a serije vojaških poteznih strategij velja, da jih 
je treba pustiti nekaj časa zoreti, saj pri prvih 
izvodih mali studiji še pošiljajo preizkusne stre- 
le v prazno, preden zadenejo v črno. To velja 
tudi za poljsko hiško Wastelands Interactive. Pohod 
je pred leti začela z World War 2: Road to Victory, ki 
je ne priporočam, ker je muhasta kot prvi prototip 
novega letala. Lani je dobila nadaljevanje, World War 
2: Time of Wrath, ki ga bralstvu svetujem že v šeste- 
rokotniških analih, saj gre za zabavno in priljudno 
strategijo. Je pa omejena na staro celino. Tu nastopi 
Storm over the Pacific, ki je v bistvu Time of Wrath z 
nekaj dodatne municije, zadegana na tihomorsko 
bojišče druge svetovne vojne. 
Gre za potezno vojaščino na strateški ravni, kar po- 
meni, da šestkotniška karta, gledana iz izometrične 
perspektive, obsega res veliko zaplato zemlje in da 
imamo v oblasti proizvodnjo v državah. SOtP skupaj 
z uvajalnim vsebuje štirinajst scenarijev. Deset jih je 
manjših in predstavijo bitke za Okinavo, Guadalca- 
nal in podobne piknike v deževni hosti (ajmo brat ve- 
dež v Jokerju 139, id na stranki 1363), obsegajo pa 
od ducat do sto korakov. Preostali štirje se odvijajo 
na večini Tihega oceana. Kakopak je med njimi tisti 
z začetkom v Pearl Harborju, medtem ko je največji 
gromozanska 552-potezna kampanja od japonske 
invazije na Kitajsko do konca 1945. Vsebine torej 
zlepa ne zmanjka. 


l 14 July 1942 (Turn 17314) | 

Skladno s tem upravljamo večje vojaške enote, to so 
divizije in korpusi. SOtP ni zapletena in pozna le štiri 
različne kopenske sorte vojaštva: pehoto, motorizira- 
no pehoto, oklepne sile ter padalce. A nič bati, 
prišteti je treba še širši zbir vojnih ladij in letalstvo. 
Igra navduši ravno z načinom, kako so vsi ti rodovi 
povezani v prepričljivo celoto. Kopenskih enot se de- 
nimo na posameznem polju ne da nalagati in premoč 
je treba iskati z obkrožanjem sovražnih polj. Napada- 
mo lahko z več heksov hkrati in za resno možnost 
uspeha je treba nasprotnika praktično obkoliti ter mu 
pretrgati oskrbo. A pedantni manevri v džungli solda- 
tom praviloma izpijejo vse akcijske točke, iz katerih 
se napajajo tako premiki kot napadi. Zato se že s po- 
stavljanjem v položaj za napad v svoji potezi izposta- 
vljamo možnosti protinapada v nasprotnikovi, kar je 

Vmesnik preseneti z gladkim oddaljevanjem pogleda, dokler nimamo pred seboj'vsega kontinenta! 
Nemalo pritiklin, kot so ikone in meniji, lahko zagrabimo in jih po zaslonu-razpostavimo po svoje. In 
ja, prav vidite, v desnem zgornjem kotu je naša zaloga jedrskih bomb. 


da 


prav tista negotovost, s katero so se srečevali marin- 
ci, pogreznjeni v blato. Otoške bitke so počasne in 
požirajo može kot mesoreznica, zato jih je neobhod- 
no podpreti z mornariškim transportom in letalskimi 
napadi. 

Morska gladina ni razdeljena na šestkotnike, marveč 
na cone, med katerimi se gibljejo pomorske skupine 
različnih velikosti. Ko zaznamo sovražno grupo, lah- 
ko zaukažemo spopad, ki pa ni nujen, saj se lahko 
nasprotnik tudi izmuzne. Ocean je pač velik. Ker je 
ocean. Doh. Ko naposled pride do udara, se znajde- 
mo v nekam hecni bitki s podobo šestkotniške karte, 
na kateri si letalonosilke, bojne ladje in križarke obeh 
skupin izmenično delijo udarce, dokler ena nima do- 
volj in pobegne. Ta zadnji del razočara, saj mu manj- 
ka resne globine in je daleč od prepričljivosti pre- 

ostanka igre. Prevlada na morju zagotavlja, da kon- 
voji nemoteno dovažajo okrepitve, toda njihove 
zmožnosti niso brezmejne, saj je v vsakem koraku na 
voljo le omejena kapaciteta prevozov. Treba se je 
pogumno odločati, kje koncentrirati sile, saj bodo 
drugje nujno šibkejše. 

Hkrati nas špil sili v širjenje, saj nam zasedena mesta 
dostavljajo produkcijske točke. Z njimi proizvajamo 
nove enote in v zelo preprostem raziskovalnem dre- 
vesu nadgrajujemo obstoječe. Diplomacija v praksi 
pozna le opciji 'si z mano' in 'no, pa še boš z mano, 
bemusunce!', a ni za odmet, saj so zavezništva po- 
membna. V roke lahko primemo katerokoli od 26 
držav tistega območja z zgodovinsko natančnimi si- 
lami in v katerikoli kombinaciji, torej lahko tudi vse 
naenkrat! Preostanek prepustimo umetni pameti, ki 
je čisto zadovoljiva, ali enemu sočloveku po elek- 
tronski pošti, ki predstavlja edini vidik večigralstva. 
Med resne šibkosti Storm Over the Pacific poleg švoh 
pomorskih bitk sodi še nezadosten prikaz potez osta- 
lih strani, saj se je v šmornu tekstovnih reportaž tež- 
ko znajti. Navzlic tem slabostim pa gre za zabavno in 
začetnikom prijazno poteznico, ki ji uspe predstaviti 
dileme, s katerimi so se srečevali vodilni na Tihem 
oceanu. V škatli ali kot digitalni dolpoteg jo najdete v 
spletni štacuni na Matrixgames.com, v pretočni obli- 
ki pa še na Impulsedriven.com in Gamersgate.com, 
povsod za okrog 40 evrov. - 


Postrani zroči se sonči na Havajih. 
Pod japonsko zastavo, hehe. PA 


1 ka: prepričljivi izzivi dostopna in za- 


bavna obsežni scenafjji ge prila- 
godljiv vmesnik del pomorskega 


boja je zanič slab prikaz nasprotnikovih potez. 


Wastelands / Matrix 


IGROVJE 


DOGFIGHTER 


ale indiejanka je enostavna in hitra arkadna le- 
T tavščina s šestimi avioni iz prve svetovne vojne. 

Ti temeljijo na legendarnih modelih, kot sta fok- 
ker Dr.I, ki ga je vodil Rdeči baron, in sopwith camel. 
Vsako ima svoje statistike, toda v praksi so razlike 
minimalne. Jih je pa mogoče nadgraditi z bonusi, ki 
visijo v zraku in ko zapelješ skoznje, s kril poženejo 
dodatne strojnice, dobiš ščite, prožiš rakete in spuš- 
čaš mine. Na voljo sta celo railgun in nevidnost. 


€ v piramido lahko poletiš, vendar je manevrira- 
nje po njej precej zagamano, izkupiček pa je vpraš- 
ljiv. Dobrote raje pobiraj naokoli, saj jih je zadosti. 


Žal pa ni prave vsebine, kjer bi jih izkoristil. Enoigral- 
ske kampanje ni in le delno uspešno jo skuša nado- 
mestiti turnir, kjer skušaš pod različnimi pogoji doseči 
zadano število točk in s tem osvojiti kolajne. Še najbolj 
zanimiv za puščavnika je preživetveni modus, kjer te 
zasipavajo čedalje večje skupine sovražnih zrakoplo- 
vov, čeprav se kmalu izpoje. Prosti let je brezzvezen, 
ugonabljanje botov v hitrih bitkah pa zaradi ne prav bi- 
stre umetne pameti ni privlačno, saj se računalo vse 
prepogosto zaletava v tla in stene ter škilasto zgreši 
skoraj vsak strel. Večji poudarek je na spletnem multi- 
playerju za največ osmerico sodelujočih, ki uvede sve- 
to trojico navadnega in moštvenega deathmatcha ter 
prisvajanja zastave. Ta bi znal biti zabaven, če strež- 
niki ne bi bili skoraj povsem prazni. 

Ne rečem, arkadna mehanika je v redu in 3D-grafika 
lična. Zaokroženih aren je pet in so tematsko prijetno 
razgibane, saj segajo od vulkanov prek puščave s pi- 
ramidami, skozi katere je moč poleteti, do zasnežene 
kopije Kitajskega zidu. Vsaka ima skrita področja, kot 
je na primer notranjost vulkana, kjer je moč pobrati 
dodatne priboljške. Toda manko rdeče niti, na katero 
bi bile nanizane misije, slaba umetna pamet in nepri- 
ljubljenost internetne plati pri občinstvu so konkretne 
cokle. Tudi sicer špilčič preveva krepak občutek ne- 
dodelanosti in neizpolnjenega potenciala, kar ga nare- 
di za svojo ceno za nepriporočen nakup. Gigen 
Dark Water Studios e 11 EUR 


O Če igraš z miško, se lahko na okretnost letala 
mirno požvižgaš, dasiravno so v meniju nastavitve 
za njeno občutljivost. 


BROKEN SWORD: 
SHADOW OF THE TEMPLARS 
- THE DIREGTOR'S CUT 


NM 4 

tirinajst let mineva od izida ene najodličnejših pu- 

stolovščin, katere klovnska slika je septembra 

1996 dičila Jokerjevo naslovnico. A kljub častit- 
ljivi starosti še vedno nosim v jasnem spominu njene 
slikovite lokacije Pariza, zapomnljive like in za tisti čas 
svežo štorijo o templjarskih skrivnostih, s katerimi se 
je spopadel naključni ameriški turist George Stobbart. 
Pot je blondinca vodila po petih državah, kasneje pa je 
svojo podobo vsesvetovnega pustolovca in raziskoval- 
ca mitov dodatno izklesal skozi tri nadaljevanja. Dvoj- 
ka je bila narejena na enak način, slaba trojka in solid- 
na štirica pa sta bili v treh dimenzijah. 


€ Zgodba je podobi primerna: risankasta. Ne mo- 
re se kosati s Heavy Rainom, je pa čisto posreče- 
na. Spisali so jo pred Da Vincijevo šifro. 


Za vsem nizom Broken Sword stoji neodvisni jorški 
studio Revolution, ki se je proslavil že v prvi polovici 
devetdesetih z avanturama Lure of the Temptress in 
Beneath the Steel Sky. Očividno jim je v zadnjem 
času zmanjkalo idej, kajti po zadnji Georgovi dogo- 
divščini The Angel of Death iz leta 2006 niso izdali 
ničesar izvirnega, le nadgrajeni različici dveh klasik. 
Najprej so za iphone predelali Jekleno nebo, prvi Bro- 
ken Sword pa še za ipad, DS ter wii. Zdaj smo dotično 
inačico, ki se baha z razširjeno vsebino, dobili še na 
računalnike, zato je prav, da izdelek predstavimo. 

Nova izdaja na žalost ni lupinsko prenovljena igra na- 


€ Miselnic v izvirniku ni bilo, zdaj jih nekaj je. To- 
da ob primanjkljaju inteligenčnega količnika jih je 
moč zaobiti s pomagalnim načinom. 


lik prebarvanima Monkey Islandoma, marveč ostaja v 
originalni obleki. To pomeni ploskovno, risankasto 
grafiko ločljivosti 640 x 480, ki v celozaslonskem na- 
činu deluje precej neostro. A kljub temu se bo ob po- 
dobo obregnil le cepidlačen igralec, dočim bo vsak 
ljubitelj šnofanja za predmeti in njihovimi kombinaci- 
jami to prezrl in užival v brezčasni pustolovski kako- 
vosti, ki so jo le še dodelali. Največja novost je razšir- 

(ngida ha drowar i found o note 
written in some kind of code. 


€ Podoba 14 let stare igre jasno ne more biti navdu- 
šujoča, a dvorazsežna risanost ima daljši rok trajanja 
kljub (pre)nizki ločljivosti. Poleg tega je slog barvit, 
veder in privlačen. Edinole so ga pobiksali z velikostjo 
besedil, ki je fiksna v pikslih in zato v visokih zaslon- 
skih ločljivostih premajhna. Tole je slika s 640 pi- 
kami, ko preklopim v 1920, je tekst trikrat manjši. 


jena zgodba in z njo novi igralni deli z reporterko Ni- 
cole. Ta je bila v prvotni verziji le spremljevalka, kajti 
vodili smo izključno Žorža. Z dodano pripovedjo o 
njenem očetu pa je babničina vloga bolje osmisljena. 
Špil se celo prične z njo dan pred doslej znanimi do- 
godki, ne več z Georgovim kofetkanjem. Resda Nico- 
lini vložki ne dopolnijo osnovne fabule o sprijenih no- 
vodobnih templjarjih, vendar so dobro umeščeni in 
vključujejo nekaj čednih ugank, tudi logične puzle. 

Med dorisanimi lokacijami ni nobene nove dežele, gre 
bolj za dodatne prostorčke na obstoječih krajih. Če- 
prav so ozadja ustvarili dobro desetletje pozneje, ni 
opaziti odstopanja v slogu in videzu. Prav tako so no- 
ve nekatere kratke vmesne sekvence in portreti likov 
med čvekanjem. Vsi dialogi so kajpakda govorjeni. 
Posodobili so takisto vmesnik, ki ne zahteva več fino- 
mehaničnega prečesavanja zaslona, saj se vroča me- 
sta blizu kazalca samodejno osvetlijo. Teh točk je 
manj kot poprej, določene rešitve so olajšali, umrtij ni 
več in za nameček so za najbolj nedomiselne vključili 
še sistem namigov. Ker je ustroj avanture tak, da na- 
enkrat omogoča obisk le nekaj prizorišč, je napredo- 
vanje povsem tekoče in znatno hitrejše kot prej. Nad 
čemer se znajo starošolci zmrdovati, a trend je tak. 


€ Minus napram izvirniku je rokovanje z inventar- 
jem, ki ni več na zgornjem robu, marveč ga mora- 
mo priklicati, za nameček pa je treba predmete iz 
njega vleči, ne le klikniti nanje. Drugače je kombi- 
niranje reči in njih ponujanje ljudem spodbujano. 
Cetudi problemi praviloma niso večrešljivi, so od- 
zivi pogosto edinstveni. 


Broken Sword ni bil ob izidu nikakršna žanrska revo- 
lucija, le dobro udejanjena klasična avantura z inteli- 
gentnimi problemi, živahnim obrazom in brezhibnim 
vmesnikom. Dandanašnji je ob žalostnem stanju pod- 
ročja vse to vredno celo še več. Zato tole ponovno iz- 
dajo, dasi ni 'HD', brez zadržkov priporočam vsake- 
mu navdušencu nad to sorto špilanja. LordFebo 
Revolution e 10 EUR 


oktober 2010 


MASS EFFECT 2: LAIR OF 
THE SHADOW BROKER 


a Biowarovce se lahko zaneseš, da bo vsaka na- 
N slednja igra boljša od prejšnje. Mass Effect 2 

(J199, 88) je v primerjavi z enko to nedvomno 
bil, podobno pa velja za najnovejši dodatek k druge- 
mu delu odiseje kapetana Sheparda in kompanije. 


€ Trud, ki so ga vložili v izdelavo vozniškega seg- 
menta, se po igralni plati ne obrestuje. Vsega sku- 
paj je konec v dobrih treh minutah. 


Prinaša LotSB ure in ure novih galaktičnih dogodivš- 
čin? V praksi gre sicer za najdražji in najobsežnejši 
podaljšek vesoljske akcijske frpjke. A to pomeni, da 
ga je namesto v poldrugi uri moč končati v dobrih 
treh, kvečjemu štirih. Pod štorijalnimi reflektorji se 
znajde Liara T'Soni, eden osrednjih likov v prvencu. 
Izkaže se, da je bila prav modroglava zapeljivka tista, 
ki je iztrgala ostanke preminulega Sheparda iz kremp- 
ljev Shadow Brokerja, skrivnostnega prekupčevalca z 
informacijami. Od mrtvih vstali junak je zatem še dru- 
gič rešil galaksijo, sedaj pa mora Liari priskočiti na 
pomoč pri iskanju brloga senčnega mešetarja. 
Razlog, zaradi katerega je LotSB občutno bolj zanimiv 
od preteklih odprav, je preprosto ta, da nudi več vse- 
ga. Vohljanje za indici se začne na planetu lllium, kjer 
se druščina po seansi čvekanja in ležernega detektiv- 
skega dotikanja predmetov snide s sovražnikovimi 
hordami. Mešanica skakanja v zavetje okoliških grad- 
nikov, streljanja in igračkanja s futurističnimi coprni- 
jami je zavoljo navdihnjenosti dizajna ter uravnoteže- 
nosti bojev še boljša kot sicer. K vzdušju pa pripomo- 
rejo tudi pregovorno odlične animirane sekvence in 
tekoče govorne izmenjave. Po prvi polovici misije, ki 
se z epskim spopadom zaključi po vizualno sezuva- 
joči, igralno pa malo manj navdušujoči vožnji med fu- 
turističnimi nebotičniki v slogu filma Peti element, nas 
čaka selitev na bržkone eno najbolj dih jemajočih lo- 
kacij v zgodovini niza. To je zunanjost kolosalne ve- 
soljske križarke, ki polzi skozi naelektreno, z oblaki 
bogato atmosfero oddaljenega planeta. ZF-poezija. 


€ Za osvojitev peterice dosežkov v prvem sprehodu 
skozi dodatek je težavnost že na začetku dobro na- 
staviti na 'hardcore' ali 'insanity'. 


maronek 2010 


Z malo švicanja lahko postanemo bogatejši za pet 
svežih dosežkov, dočim Liare po zaključku misije ni 
moč priključiti naši posadki. A DLC se za dotično za- 
merico oddolži z dostopom do baze podatkov Shadow 
Brokerja, kjer je zabeleženih čuda sočnih podatkov o 
likih serije. To je bržda najslajši sadež. Vas zanimajo 
logi Mirandinih e-zmenkov, Legionov profil v mmo- 
rpgju Galaxy of Fantasy ali Garrusovih najljubših pet 
glasbenih komadov? Odštejte, se splača. Case 
Microsoft 10 EUR 


DRAGON AGE: THE 
GOLEMS OF AMGARRAK 


daj pa že resno nategujejo s temi dodatkiči za 
Z>- zmajev. Golems of Amgarrak je še en v 

vrsti DLC-grižljajčkov za PC, PS3 in xbox 360, ki 
za par evrov prinesejo kako urico vnovične potopitve 
v svet Sivih čuvajev. A kot ponavadi je razmerje med 
ceno in kvaliteto oziroma količino igranja kumrno. 
Tokrat ni na spregled klasičnih sovražnikov Dark- 
spawnov, saj gremo pod zemljo v rove iskat skrivno- 
stno izginulo škratjo ekspedicijo. Na delu je nekaj, kar 
nima zveze z orčjimi zobatci. Toda zgodbica se izkaže 
za kratko, prazno in brez globljega pomena ter pove- 
zave s širšo zapuščino, povrhu pa se zaključi na izred- 

€ imenu dodatka ustrezno v škratjem podzemlju srečaš kup gole- 
mov, ki pa za spodobno razvitega Grey Wardena niso večja težava. 


no beden način. Osrednji lik v njej je tvoj Grey War- 
den, uvožen iz prejšnjih ekspedicij ali ustvarjen na no- 
vo. V tem primeru začne na dvajseti stopnji, kar je rav- 
no prav za nekaj izziva na normalni težavnosti. Druš- 
čina je določena vnaprej in sestoji iz tvojega čuvaja, 
golema, ki s pridnim brskanjem po skrinjah dobi ekst- 
ra sposobnosti, kot je zdravljenje, in dveh škratov, od 
katerih je eden hrbte zabadajoč lopov. V dokaj majh- 
ni večnadstropni temnici, kjer je treba proti koncu kli- 
kati po precej samoumevnih raznobarvnih stikalih, da 
odpreš vrata naprej, čakajo golemi, fantomski soldatje 
in prikazenski čarodeji, ki znajo s svojimi udarci in co- 
prnijami, kot je ledeni vihar, ob nepazljivosti hitro 
prešteti rebra. Po drugi strani pa so v DLCju največ tri, 
štiri poštene bitke, kamor skorajda ne morem šteti za- 
ključne, saj ne bi moglo biti bolj očitno, kako v njej 
zmagati. Res je, da je šef nov, a pri oblikovanju njego- 
ve podobe in obnašanja se niso pretegnili. 

Na zahtevnosti hard sem s svojim uvoženim warde- 
nom 29, stopnje precej rutinsko razbil vse pred sabo 
v petinštiridesetih minutah in se počutil zložno nateg- 
njenega, saj mi je bil obljubljen 'an advanced challen- 
ge for even the most experienced adventurers'. Ni- 
sem ga dobil. Pa tudi predmeti, ki jih je moč prenesti 
v ostale odprave, so se izkazali za bolj kilave. Smeti 
Electronic Arts e 4 EUR 


Jo 


IGROVJE 


THE SIMS 3: 
FAST LANE STUFF 


imčkom so bili avteki prvič zaupani v dodatku 
S Nightlife za dvojko, medtem ko trojka to mož- 

nost pozna že od vsega začetka. Spisek tod ob- 
sega deset modelov (v zbirateljski različici enajst), ki 
segajo od zarjavele karjole prek terenčkov do para 
zaobljenih elitnih mrcin. Precej standardno in nenav- 
dihnjeno. Tu nastopi Fast Lane. Gre za paket stufa, ki 
za razliko od večjih razširitev vsebuje le predmete. V 

€ "Vau, kako carski avto imam. Z njim ne morem 
početi ničesar novega, ker ni zanj nobenih kvestov 
ali dosežkov. Ampak še vedno je pa carski, ane." 


tem primeru najprej ducat novih pre- 
voznih sredstev. 

Brundajoči pleh je tokrat bolj raznolik 
in vsebuje starinske modele, pajsnje- 
ne iz Titove garaže. Moderni in retro 
dirkalni bolid plus motor, nekaj po- 
zersko nafriziranih ameriških ladij iz 
petdesetih ter za konec tri futuristične 
bondovske hitrostnike. Avtomobili 
niso licenčni, bodo pa bržda taki na 
voljo za dodatni dolpoteg, kot so pri 
dvojki to storili s Fordovimi. 

Vozilca so porazdeljena v štiri sloge: 
staroelitnega, dirkalnega, rockabilly 
in špijonskega. Poleg sodi kupček 
dodatne robe. V omarah bomo našli 


DirectX11" z novo serijo HD 5xxx 


Narejena za lgričarje. Po ceni za Igričarje. 


SD. HE 


Pripravite se na resnično 
izkušnjo HD igranja z grafičnimi 
karticami SAPPHIRE ATI Radeon 

w serije HD 5xxx. 


PC H.AND d.o.o. - IOC Trzin 


Tel: 01 - 530 08 00 - into 2 pchand.si - WWW.PCHAND.SI 


IGROVJE 


ČO Tudi na animacijo sedanja v karjolo še čakamo. 
Začetek vožnje je videti tako, da se avto iz parkirišča 
teleportira na cesto, mi pa za volan. 


dirkaške kombinezone in večerne toalete za visoko 
družbo, na steno pa je moč pribiti nekaj spoliranih 
okraskov, ki kažejo, da je naš Simček mahnjen na je- 
klene konjičke. Opreme je precej malo, po nekaj ko- 
sov za vsak stil. Še največ novega si postavimo v ga- 
ražo, ki bo zdaj zapolnjena z orodjarno in prometno 
signalizacijo (?). 

Saj ne, da lahko zadeve koristno uporabimo. Edina 
nova funkcija Fast Lana je prijateljevanje s prevoznim 
sredstvom, ki se sedaj znajde na spisku prijateljev. Ko 
dovolj časa tlačimo njegovo usnje in nam zaupa vse 
skrivnosti, mu moremo podeliti ime. liji! Ja super. Da 
bi dejansko lahko zapregli novo orodjarno in vozilce 
obdelali, to je za EA preveč. Morebitne dirkaške pro- 
ge? Nak, nič. Tudi sicer je z avti še vedno premalo in- 
terakcije - naš Sim ga lahko 'opazuje' šele, ko sta hu- 
da prijatelja, in ko parkiraš svojo limuzino na sredo 
dovoza lastne vile, med prišleki ni ravno posebnega 
navdušenja. Obiski tujih prostorov še vedno potekajo 
tako, da se naših avtov tamkaj sploh ne vidi. 

Kaj je potem poanta? Isto kot pri ostalem predmetov- 
ju - zbiranje v lastni garaži. Za tiste, ki imajo preveč 
simske valute in jim je dolgčas. In hkrati preveč evr- 
ske, kajti Fast Lane košta dobrih petnajst evrov. Pre- 
več. Uborno. Aggressor 

Electronic Arts e 15 EUR 


ARMA 2: 
OPERATION ARROWHEAD 


ImA 2 (J192, 77) lahko po razočaranju nad nje- 
A: glavno tekmico Operation Flashpoint: Dra- 

gon Rising (J195, 69) okličemo za trenutno naj- 
boljšo med realističnimi vojaškimi streljankami. Torej 
igrami, ki so varne pred 'noobtuberji' (posiljevalci z 
bombometi) iz Modern Warfare, saj se tu ramboidno 
norenje hitro konča s skrbno merjeno kroglo v goflji. 
S svojo gozdnato Černarusijo ima balkanski pridih, 


60 Rastja je po Takistanskem hribovju malo, zato na 
smukanje v travi pozabite. Dinamika je sveže drugač- 
na in večjo vlogo ima zlitje uniforme s peskom. 


toda ker je danes bolj v modi streljanje po možeh s 
turbani, vskoči samostojna razširitev Operation Ar- 
rowhead, ki se napoti v Afganistan. Pardon, Takistan, 
ki leži zahodno od Černarusije. Dežela je drugačen 
špas od izvirne, s prostranim, golim kamnitim hribov- 
jem, kjer se lahko potuhneš kvečjemu za kako kozo. 
Praksa veli, da je tam na oblasti vojaška hunta, ki 
pretepa ženske. Eh, nič posebnega. Nakar pokuka k 
sosedom na njihovo naftno polje. "KAKO SI DRZNE- 
JO!?" se oglasi mednarodna skupnost in nadnje 
pošlje božji srd. V tem primeru ameriško kopensko 
vojsko v podobi enote Task Force Knight. Nova eno- 
igralska kampanja je torej šeškanje Talib ... pardon, 
takistanskih militantnežev in vključuje naloge v vlo- 
gah štirih ameriških soldatov: dveh pešakov, tankista 
ter pilota. Iz patrulje po sovražnem ozemlju skočimo v 
sredo oklepnomehaniziranega voda, nakar se v noč- 
nem napadu s termovizijsko optiko delamo norca iz 
slabo opremljene sovražne milice. Tudi tokratno mar- 
širanje premore nekaj nelinearnosti, z vejitvami in po- 
stranskimi nalogami. Hecna podrobnost je denimo 
reševanje pilota svojega helikopterja, če poprej z njim 
zgrmimo na tla. Vendarle pa to ni svobodnjaški pe- 
skovnik iz izvirnika, zaradi česar je igra priljudnejša za 
začetnike. Tako slednji kot veterani bodo veseli dej- 
stva, da je bolje zloščena in manj hroščata. 


€ Nadzor celotnega oklepnega voda ni mačji kašelj, 
na srečo pa AO premore zares odličen skupek vodi- 
čev. Če boste kupili oba dela igre, uporabite tega. 


Problem je njena sterilnost, ki bolj daje občutek, da 
gledaš reportažo s History Channela, kot da si sredi 
dogajanja. Za razliko od izvirnika Arrowhead ne pre- 
more zapomnljivih likov. Špil se začne in konča pri 
tiščanju k tlom, šolskem študiranju razdalj zaradi kri- 
vulj leta krogle in poveljevanju po zemljevidu. Drugi 
težavi sta kratkost s pol ducata urami dogajanja, če- 
sar ne omili niti osem dodatnih samodejnih scenari- 
jev, in še vedno hecna umetna pamet. Predvsem vo- 
zila rada plešejo valček okoli točk, kamor naj bi šla. 
Arrowhead je zato spet laže priporočiti tistim, ki se 
udejstvujejo na liniji. Novih strojev in kosov opreme je 
več kot tristo, denimo oklepnika bradley in stryker, 
čeprav je dosti variacij mašin od prej. Omembe vred- 
ni so nov nadzor brezpilotnih letal, pa boljša optika 
(termovizija!) in protiraketni sistemi na letalih, med- 
tem ko se vozni model ni spremenil. Vsekakor si v 
večigralstvu najdite gručo stalnih soigralcev. AO zasi- 
je šele z uigranim timom, tako v bitkah več desetih 
mož na velikih kartah kot v posrečenem sodelovanju 
v kampanji. Tam so lahko kameradi del povsem dru- 
gega voda kot v solo igri in vam denimo pomagajo s 
helikopterjem, medtem ko ste sami na tleh! 

Veterani dodatek najverjetneje že imajo, ker ga zahte- 
va večina modifikacij (špil je noro dobro orodje za 
modanje). Prišlekom pa najbolj priporočam ArmaA 2: 
Combined Operations na recimo Steamu, ki združuje 
izvirnik in dodatek za le desetaka evrov več od Arrow- 
heada samega. Aggressor 

505 e Games30 EUR 


94 


HACKER EVOLUTION - 
UNTOLD 


acker Evo je sicer izšel leta 2007, Untold pa 
H okoli novega leta 2009. A za opis imamo vali- 

den razlog. Pred kratkim sta se ta neznana na- 
slova v posodobljeni obliki pojavila na Steamu in tako 
prišla pred oči množic. Vpogled si zaslužita, saj sta 
kul, samotni avtor pa prihaja iz Romunije. Fant ni no- 
vinec, saj je predtem spacal enostavni hekerski špil- 
čič BS Hacker. Danes pa se bavi zlasti s špili za ipho- 
ne in ipad, akoprav na računalnike ni pozabil. 
Dobro veste, da o igrah vzhodnega porekla dostikrat 
nimamo lepih besed. Če ne zaradi drugega, zavoljo 
vseobsegajoče hroščave šlamparije, ki pokvari dober 
vtis. Hacker Evo in Untold ne bi mogla biti dlje od te- 
ga žalostnega dejstva. Igri sta na oko preprosti, mini- 
malistični, a spolirani do visokega sijaja. Le kratkost 
je tista, ki vrže malo sence na vse skupaj. 
Hacker Evolution v nasprotju z imenom ni simulacija 
hekerja. V resnici gre za hibrid med tekstovno pusto- 
lovščino in reševanjem zagonetk, le da so slednje po- 
stavljene v hekersko okolje in zakamuflirane v vlam- 
ljanje v sisteme. Hacker te, kot pred leti legendarni 
Uplink, posadi v sedež za nadebudnega hekerja. Ta 
skuša izslediti neznanega krekerja, ki je vdrl v sistem 
megakorporacije Xenti in tam napravil štalo. Tvoje 
orodje je precej uborno računalo, katerega kompo- 
nente lahko kasneje nadgradiš s procesorjem, pom- 
nilnikom, požarnim zidom in hitrejšim modemom. 
Tvoja povezava v svet pa je ukazna vrstica. Jap, za 
razliko od večine špilov, ki se ukvarjajo z vdiranjem v 
sisteme, se Evolution najbolj približa pravi stvari. 
Praktično vse ukaze, ki jih, roko na srce, ni kaj dosti, 
tipkamo. Miš uporabimo le pogojno, ker je laže pokli- 
kati kak strežnik na karti sveta kot pisati dolg ukaz. 


€ ob igranju Hackerja se spomini vrnejo v dneve, ko 
smo se ubadali s tekstovnimi pustolovščinami. Ter- 
minal je okno v svet, ostalo je le domišljija. 


Vse torej postoriš na konzoli. Skeniraš serverje za od- 
prtimi porti, odstranjuješ šifrirne ključe in vlamljaš. Tu 
ni posebne znanosti, le ukazi SCAN, DECRYPT in 
CRACK. Vsake toliko na kakem terminalu najdeš kak 
program, s katerim zaščite zaobideš, kar ti delo precej 
olajša. Omenjeni ukazi namreč dvigajo stopnjo tvoje 
izsledljivosti in ko ta doseže 100 %, si v temi. Če imaš 
novce, lahko za ne tako majhno plačilo stopnjo sled- 
ljivosti znižaš - kar pomeni, da je treba občasno vdre- 
ti v kak bankomat ali podatke prodati sumljivim kup- 
cem. Vsi strežniki niso enako močno zavarovani, zato 
moraš vnaprej splanirati, kako boš k problemu pristo- 
pil. Shekane mašine namreč uporabiš kot posred- 
niške strežnike, da si teže izsledljiv. A vsako računalo 
lahko kot proxy uporabiš le trikrat ... 

Tako te špil prisili v mozganje. Naenkrat ni važno, kaj 
moraš narediti (navodila, ki jih dobivaš po elektronski 
pošti znajo včasih žlehtno kazati v napačno smer), 


oktober 2010 


ampak KAKO boš izpeljal postopek, da boš privabil 
čim manj pozornosti in prihranil novce za prepotrebne 
nadgradnje računala. Da končaš vseh devet stopenj, 
resda ne potrebuješ najhudejših komponent, a vedno 
se loviš med tem, ali bi kupil hitrejši procesor ali pa 
boš nemara potreboval denar za brisanje sledi. Tudi 
zato ni nič čudnega, če boš stopnjo tik pred koncem 
prekinil in pričel znova, ker si odkril boljši način, kako 
speljati zadevo. Za razliko od Uplinka, kjer so se po- 
datki v misijah generirali naključno, je Hacker Evo 
namreč statičen. V tretjem poskusu lahko stopnjo re- 
šiš praktično na pamet, ker že poznaš gesla in kje boš 
kaj našel. Je to slabost? Morda. A Evolution od igral- 
ca hoče, da sprevidi svoje napake in do konca izkori- 
sti vse, kar mu je na voljo. Konec koncev šteje samo 
rezultat in to je čista dizajnerska odločitev. Vsak od- 
stop od idealne poti je kaznovan in ves špil obrniti 
brez ene same napake je mojstrstvo. 

No, kak kiks se najde. Recimo to, da moraš nivo pre- 
igrati v enem šusu, kar ti vzame od četrt do pol ure. 
Torej lahko vso igro obrneš v treh do petih urah. Prav 
tako se ne moreš vračati na rešene nivoje, da bi iz- 
boljšal rezultat. A to je namerno, kajti končni točkovni 
izplen roma na spletno lestvico. To spremeni izziv, saj 
moraš zaobvladati celotno igro naenkrat. Za tiste, ki 
jim to ni dovolj, je v Steamovo inačico že vključen do- 
datek Reinsertion s tremi novimi stopnjami, ki hkrati 
rabijo kot učna podlaga za izdelavo modov s prilože- 
nim urejevalnikom. 

Hacker Evolution Untold ni toliko nadaljevanje špila 
kot samostojna razširitev. Čeprav je prvencu vizualno 
in igralno skoraj enak, vpelje nekaj dobrodošlih novo- 
sti. Zgodbovno se dogaja pred izvirnikom in spremlja 
novopečenega programerja, ki so mu podataknili zlo- 
čin, zato skuša s svojimi hekerskimi skillsi oprati ime 
in poiskati prave krivce. Tokrat ne heka samo raču- 
nalnikov, ampak mobilne telefone, kamere, semafor- 
je in satelite. Skratka vse, kar ima IP-naslov. A po no- 
vem si vsaka naprava zapomni, da je nekdo skušal 
vdreti vanjo, in sledljivost narašča še bolj skokovito. 
Zato je treba zdaj za sabo brisati dnevniške zapise in 
še bolj zagrizeno odkrivati pravilen vrstni red krekanja 
strežnikov, odkrivati skrite mašine, exploite in drugo 
pomožno robo ter tako lupiti plast za plastjo z opti- 
malne rešitve. Kar je tokrat še teže kot v osnovni igri, 
saj so pogoji za dokončanje stopnje na trenutke prav 
zlobni. Miselna igra je torej to, ne hekerski tečaj. Tudi 
Untoldu je na Steamu priložen dodatek Flight Zero s 
tremi novimi stopnjami in urejevalnikom. 


€ Evolution Untold se toliko potrudi, da na vsaki 
stopnji prikaže statično sliko kraja, kjer uganjate he- 
kerske norčije. Več niti ni potrebno. 


Četudi sem nad igrama navdušen, pa za svojo vsebi- 
no nista poceni. Evolution stane na Pari petnajst 
evrov in Untold dvajset, kar je za dvakrat po nekaj ur 
tipkanja čisto preveč. Če ju najdete za pol manj in se 
vam čujeta zanimiva, ju le pograbite. ln ja, obstajata 
tudi v različici za mace ter Linux. Hekersko. Guattro 
Exosyphen e 15 ali 20 EUR 

THE SILVER LINING: 
EPISODE 2 - TWO 
HOUSEHOLDS 


ruga epizoda zastonjskega, neuradnega nadalje- 
vanja sage King's Guest malce popravi vtis kila- 


vega prvega dela (J205), za katerega sem mne- 
nja, da ga zaradi kratkosti in pičlosti sploh ne bi smeli 
izdati v samostojni obliki. Morebiti so se tega prav ta- 
ko zavedli razvijalci, zato je sedaj na voljo le en sam, 
združen paket. Seveda je mogoče odigrati tudi samo 
drugo poglavje. 
Prejšnjič smo videli senco, ki je znova legla nad mod- 
rokrvno družino. Kralju Grahamu zato ni preostalo 
drugega, kot da izbrska svojo pustolovsko opravo in 
poišče vzrok ter zdravilo za čarobni spanec svojih 
dveh otrok, Alexandra in Roselle. Po turobnem, ne- 
vihtnem predgovoru, v katerem smo storili komaj kaj, 
se Zeleni otoki zdaj kopljejo v sončni svetlobi. Slikovi- 
tost izdelek takoj naredi bolj privlačen. Odprti sta tudi 
knjižnica in mestna tržnica, zato ni čudno, da se kot 
najbolj uporaben kos inventarja izkaže mošnja ceki- 
nov. A čeprav je to pot vključenih celo nekaj klasičnih 
pustolovskih ugank in rabe inventarja, pretirane tovr- 
stne bogatije vseeno ni. Nekaj predmetov, ki bi jih ko- 
mot pridobili na bolj izzivalen način, denimo leži kar 
na tleh, kar je res nedomiselno. Poleg tega je pravega 
igranja spet komaj kaj. Rešitev sestoji iz vsega dese- 
tih alinej. 

CO Kako barvita slikica. Podoba je v drugo bolj sim- 
patična, a za naprej upam, da bo kaj še nevidenih pri- 
zorov. Zvečine so namreč vsi preslikani iz šestice, ki 
se je prav tako odvijala na Zelenem otočju. 


Po količini dialogov in komentarjev se vidi, da je kro- 
žek dajal poudarek pripovedi. Klobčič se je začel 
počasi razmotavati in poznavalci serije bodo prepo- 
znali marsikatere elemente starejših delov, recimo lo- 
kacije iz šestice, pa Manannana iz trojke in Hagatho iz 
dvojke. Avtorji so si očitno zadali nalogo, da štorijalno 
zaokrožijo in povežejo celoten kraljevski niz. 

Po novem Graham teče, kar je zavoljo amaterske ani- 
macije še bolj smešno od hoje, popravili pa so takisto 
velikost tipografije za visoke ločljivosti. Nasploh se vi- 
di, da so se fantje in dekleta z vsega sveta pošteno 
trudili. Le uspelo jim ni najbolje. Govora je denimo res 
veliko, a kaj, ko je dolgovezen in nevzdušen, za na- 
meček pa napovedovalka orenk najeda z enoličnimi 
odzivi na napačne poskuse. Nasploh bi morali več 
vložiti v igralnost, predvsem v število in inteligenco 
puzel. Večino časa namreč le poslušamo. 

Morda bodo prihodnje tri epizode topogledno boljše. 
Na žalost o njih ni znanega ničesar, niti datumi. Dejst- 
vo tako ostaja, da je Srebrna obroba namenjena le 
največjim ljubiteljem King's Guestov in nikomur dru- 
gemu. LordFebo 

Phoenix e zastonj na tsl-game.com 

CDkey.si - Prodaja Steam, Fa Download, Battle.net original 


Po treh letih premora Ouattro preveri, čemu kupiti spletno kamero. Ali v času, ko 
se večina prenosnikov in tablic že hvali z vdelanimi, kupcu ponujajo zadostno do- 
dano vrednost? Je kiberseks v visoki ločljivosti kaj boljši? Razkrili bomo vse! 


pletne kamere so tisti kos hardvera, ki 

ga ima veliko ljudi, a ga večinoma ne 

uporabljajo. Vedno so kupljene z dobrim 

namenom - povezovanjem z oddaljenimi 

prijatelji, znanci ali družino, snemanjem 
video blogov, morda nadzorom domače sobe. A vse 
prepogosto obležijo zapuščene na monitorju ali, še 
huje, v predalu. Morda zato, ker jih tržijo že od tak- 
rat, ko smo se v splet povezovali z modemi in je bil 
višek tehnologije upload statične slike na strežnik 
vsakih nekaj minut. Toda danes, v dobi širokopasov- 
nih povezav, bi moral biti videopogovor nekaj vsak- 
danjega. Vsaj tako so nam pred desetletjem zatrje- 
vali tisti, ki si služijo kruh z gledanjem v kristalno 
kroglo tehnološke prihodnosti. Tehničnih ovir res ni 
več in vsak malo spodobnejši prenosnik (ter pametni 
telefon) ima uč že vdelan. V trgovinah takisto pravi- 
jo, da se kamere ne prodajajo slabo. V eni večjih slo- 
venskih štacun so mi zatrdili, da jih vsak dan proda- 
jo vsaj pet. Predvsem takim, ki bi se po Skypu pogo- 
varjali s sorodstvom na Balkanu, pa čak i šire. Po- 
udarek je na 'bi se'. Očitno smo ljudje tisti, ki pre- 
skoka še nismo napravili. 


Kamere so brezveze! 


Tako bi pomislil marsikdo. Od sodobne spletne ka- 
mere človek pričakuje najmanj sledenje obrazu, po- 
pravljanje svetlosti slike, toliko in toliko megapikslov, 
mikrofon in spodobno zajemanje filmov. Po softverski 
plati pa upravljanje s posnetki in nalaganje z enim kli- 
kom na priljubljene spletne servise, od YouTuba do 
Facebooka. Najbolje bi bilo, če bi snemalka znala 
človeka še polepšati, da ne bi kazal bradavic in po- 
dočnjakov. Večina pa se sprva sreča z vdelanimi na- 
pravami ali najcenejšo robo s slabotnim tipalom, ki v 
najboljšem primeru proizvaja več šuma kot slike in je 
slejkoprej samo sebi namen. 

Zategadelj ni čudno, da je v naši spletni ankici večina 
ljudstva na spletno kamranje gledalo precej prezirlji- 
vo. Od dobrih tisoč jih je le nekaj deset priznalo, da to 
radi počnejo, skoraj tretjina pa kamero ima, a jo je že 
davno zabrisala v kot. Zaradi nekvalitetnega izdelka 
ali gnilega programja? Ker niso vedeli, kaj z njo po- 


četi, ali jih je nemara sram, da bi kdo videl njihov fris? 
Še več: se bojijo, da bi kdo vohunil za njimi? Laik bo 
rekel, da vsega po malem. A če z izdelkom nismo za- 
dovoljni, ga vrnemo in kupimo takega, ki nas lahko 
kvalitetno predstavlja. In s kamero dobro vemo, kaj 
početi. Vsi neposredni sporočilniki podpirajo video od 
pamtiveka, kar je najbolj osnovna raba, kar jih more 
biti. 

Torej nas je očitno sram pokazati se svetu, kakšni 
smo v resnici. Varujemo svojo internetno persono, ki 
je povsem drugačna, mar ne? Najbolj paranoičen iz- 
govor, torej oni vohunske baže, je začuda še najbolj 
validen. Obstajajo namreč trojanci, s katerimi lahko 
vklopiš kamero na oddaljenem računalu in nepovab- 
ljen špegaš v zasebne prostore druge osebe. Verjetno 
se kdo spomni škandala, ko se je februarja letos raz- 
krilo, da je ena od šol v ZDA s šolskimi macbooki gle- 
dala, kaj počnejo doma dijaki. Izgovor, da so samo is- 
kali računala, prijavljena kot ukradena, ni pomagal. 
Sicer ob tovrstnem snemanju na gizmu sveti lučka, a 
marsikdo to spregleda. Zato pa imajo določeni mode- 
li webcamov poklopec, medtem ko tisti, ki povsod vi- 
dijo teorije zarote, objektiv prelepijo s samo- 
lepilnim listkom. Kaj bo šele s kinectom in 
muvom, ki neprestano zijata v dnevne sobe 
in sta vseskozi povezana s spletom. Veliki 
brat je bil amater. 


Kvaliteta trdine 


Vse, kar stane manj kot 30 evrov, lepe slike 
verjetno ne bo dalo od sebe. Tudi telefoni, ki 
se ponašajo s toliko točkami kot cenejši fo- 
toaparati, ponavadi odpovejo v temnejših 
razmerah. Nepisano pravilo pravi, da je 
svetlobni senzor tipa CMOS, ki je 
srce večine cenenih produktov, 
slabši od svojega dražjega konku- 
renta CCD. To sicer ne drži povsem. 
CCD daje boljše rezultate pri neena- 
komerni osvetlitvi in proizvaja manj 
neprijetnega šuma. CMOS pa je bolj 
odziven in je lahko zaradi enostav- 
nejše izdelave mnogo bolj komplek- 


kažejo s kvalitetnim in pred- 
vsem hitrim zajemom ostre 
slike. 


sen. Celo tako, da v čip enostavno dodajo kontrolna 
vezja. To ga napravi idealnega za majhne naprave, 
saj je vsa kamera v bistvu en sam čip. Vseeno so 
boljši izdelki opremljeni s CCDji in temu ustrezno 
dražji. Zato pa zajemajo lepo sliko v manj idealnih 
razmerah, kakršni dostikrat vladajo v prostorih z 
računalnikom. V oglasih za kamere vedno vidiš rajske 
slike iz ultrasvetlih dnevnih sob, kjer se čile in čedne 
babice prešerno smehljajo plešočim vnučkom in je 
vse sterilno kot v Stepfordu. V realnosti pa bolščimo v 
zalimanega sogovornika v kletnih prostorih, ob kate- 
rem brli nočna lučka in je sonce zadnjega pol leta vi- 
del samo v Azerothu. 
Če hočemo kvaliteten izdelek, pestri izbiri v naših 
trgovinah navkljub pristanemo pri dveh proizvajalcih 
spletnih kamer: Logitechu in Philipsu. Spodobnih firm 
na tem področju je precej, a nobenega drugega v Ko- 
koški. Tudi tokrajna založenost s Philipsovimi zadevš- 
činami ni dobra in njihov model 1300NC, ki je eno 
redkih očesc, ki zajema video z 90 sličicami na se- 
kundo, dobiš le po naključju. Kar je škoda, saj oko za 
neverjetno ugodnih 70 EUR ponuja res veliko. Cenej- 
še izvedenke SPZ5000 za 50 evrov pa je 
po trgovinah dovolj. Ta ima tako kot 
prej omenjena tipalo z 1,3 milijona 
točk, a zajema le s šestdesetimi sli- 
kami zajema na sekundo. Kar je še 
vedno dvakrat več od večine ostalih. 
Ne glede na to, da posredovan video 
nikoli ne preseže tridesetih FPSjev, je 
vhodni material toliko boljši, kar se po- 
zna na končnem izdelku. Pri hitrejših 
premikih, kar je za webcam že mahanje 
roke pred ekranom, ko pozdraviš ali 
drkaš, se namreč pojavijo zoprne zame- 
glitve. Krajša ekspozicija pa sliko lepo 
izostri. Zato je razlika med 30, 60 in 
90 FPS opazna in ne gre zgolj za ka- 
prico. To vedo tudi amaterski astro- 
nomi, ki za slikanje nočnega neba 
na teleskope montirajo predhodnico 
tisočtristotke, 900NC. 
Philips torej meni, da milijoni točk 
niso vse, in raje ponuja hitrejše sen- 

zorje. Kaj pa Logitech? Ta izdeluje celo paleto webca- 
mov vseh cenovnih razredih, od takih za drobiž do 
onih, ki človeka oberejo za sto evrov in več in te sp- 
remljajo z vrtenjem. Ravno kak mesec nazaj so splo- 
vili družino novink, ki se ponašajo z zvenečima črka- 
ma HD, pomenita pa natanko to, kar si mislite. Vse 
znajo snemati v ločljivosti 720p, najdražja celo v 
1080p. Najcenejši sta napravljeni za resnične reveže 
in njun nakup za 30 evrov je nesmiseln, ker za dese- 
taka več dobiš C510. Ta je prva, ki ponuja dejansko 
kvaliteten zajem v 720p. Nativna ločljivost kamere 
znaša nadvse spodobna dva milijona pik, čeprav 


€ Pri C910 HD Logitech v ospre, 
optiko, kot da je to nek posebe 
Saj ne rečem, da ni, a z isti 
tudi moja nokia, pa so slike, 
le povprečne. Mar bi raje vd8 
se res imeli s čim pohvaliti. A 


oglašujejo, da fotke posname celo z osmimi megapi- 
kami. Ne pustite se nategniti, gre za interpolirano loč- 
ljivost. Edinole najmočnejša C910, ki sicer zmore tu- 
di 1080p, lahko gleda s šestdesetimi slikami na se- 
kundo, vendar le v nižjih ločljivostih. Velikost slike in 
hitrost zajema sta torej obratno sorazmerna. Če bi ho- 
teli oboje, potem stotak, kolikor stane C910, ne bi bil 
dovolj. Da bi bil zvok primerno kakovosten, je naj- 
močnejše očesce opremljeno s kar dvema mikrofo- 
noma, da vas lahko sogovornik sliši v stereu. 


Kaj pa programje? 

Kot sem dejal v uvodu, mora sodobna spletna kame- 
ra početi še kaj več od golih FPSjev in megapikslov. 
Recimo popravljanje slabih svetlobnih pogojev, ki so 
v računalniških sobah pravilo, omejeno sledenje 
obrazu in bonbončke, kot so posebni efekti. Logitech 
svoji tehnoogiji pravi RightLight, Philips PixelPlus, 
kdo tretji spet drugače. Vse temeljijo najprej na spo- 
dobnem tipalu, da je slika brez neprijetnega šuma, 
nakar gonilnik izenači nivoje svetlobe podobno, kot bi 
se igral z nastavitvami v Photoshopu. Posledično ne 
potrebuješ reflektorja, ki bi ti svetil v obraz, da te na 
drugi strani sploh vidijo. 

Slično je s softverskim sledenjem obrazu. To deluje 
tako, da kamera zajame večjo sliko, kot je prikazana, 
nakar algoritmi ugotovijo, kje je tvoj fris, in sliko spro- 
ti obrezujejo tako, da si vedno na sredini. Enako velja 


za fokus in povečavo. Če bi radi kamero, ki se vrti za 
vami, je tu še vedno častitljiva Logijeva sphere. Ozi- 
roma njena naslednica sphere AF, ki ji je cena kon- 
kretno padla, a je še vedno dražja od recimo 910HD. 
Roko na srce, programska rešitev v večini primerov 
zadošča. 
Philips zajema v formatu WMV in za sliko uporablja 
podatkovni tok 1,4 megabita na sekundo. Nič poseb- 
nega, a zadovoljivo. Logitech po drugi strani oddaja 
2,2 megabita na sekundo - ampak tudi za HD-loč- 
ljivosti! Kakšen je potem video v ločljivosti 1080p, si 
lahko predstavljate. V nastavitvah tega seveda ne 
moreš spremeniti. Okej, razumem, da marsikdo niti 
nima dvomegabitne pipice od sebe, da bi lahko v tej 
kakovosti kazal svoje organele. A vsaj snemanje na 
disk bi lahko bilo manj stisnjeno. Kompresija zna hk- 
rati fino obremeniti procesor, tako da je parjenje HD- 
kebra s kišto, v kateri tiktaka nek cenen celeron, ne- 
smiselno. 

Bolj tenko piska dodatno programje. V upravljavs- 
kem centru obeh proizvajalcev si lahko fris zakrijete s 
še vedno bebavimi avatarji ali ga opremite z enako 
ubogimi efekti, kot je puščica skozi glavo. Takisto 
pregledate zajete slike in filmčke ter jih pošljete po 
elektronski pošti oziroma naložite na YouTube. Pri 
Philipsu se tu zgodba konča, Logi pa celo ponuja ne- 
posredno objavo na Facebooku in malo več otročjih 
učinkov. In čvekalnik VidHD, o katerem pišem v na- 
slednjem poglavju. Bistvenega napredka izpred treh 
let torej ni. 


Ne bom se pokazal svetu! 


Če odmislimo TiTubo in Knjigo obrazov, naj bi kame- 
re zasijale v neposrednih sporočilnikih. Res? Vi, naši 
bralci, pravite, da ne. Jako malo vas namreč spletno 
oko uporablja za čvek in videoseks z ljubico. Podobna 
situacija kot z videotelefonijo, ki jo omogoča vsak so- 
doben telefon, uporabljal pa je ni nihče celo tedaj, ko 
je bila zastonj. Je pa res, da je kakovost slike iz splet- 
ne kamere, prikazane na velikem zaslonu, neprimer- 
no boljša od surlastih, kockastih frisov na mobilnikih. 
Naj bo publike malo ali veliko, čvekanje med dvema 
osebkoma, podprto z videom, omogoča vsak pošten 
mesindžer. O MSNju smo povedali že ničkoliko, na- 
meščenega ga ima praktično vsak in ikonica kameri- 
ce je vedno prikladno pri roki. Le povabila za gledanje 
nihče ne sprejme, pišuka. Potem je tu Skype, ki trg in 
cekin išče predvsem v telefoniji. Neposredno spo- 
ročanje in video čvek sta pri njem le bonusa. To ni 
napačen pristop, saj sem že v uvodu omenil, da zem- 
ljaci radi skajpajo, ker je telefonski klic v Bosno ali 
Srbijo prek njihovega servisa dosti cenejši kot po Te- 
lekomovih kablih. Koliko pri tem uporabljajo kamero, 
je odprto za debato. Imajo pa Estonci, ki so program 
razvili, v rokavu novega asa. Pred nekaj tedni so izda- 
li beta različico Skypa 5, v kateri bo pomembna pri- 
dobitev ravno konferenčni klic z do devetimi sogovor- 


DM ZN Z TUTEN ENI SELI 


€ Del Logitechovega nadzornega centra je od pamtiveka kup pogojno smešnih efektov, ki jih dodajaš na 
svojo faco. Ali slednjo nadomestiš z avatarjem, ki se enako pači kot ti. Philipsov česa takega ne zna. 

Ob naročilu lahko 
med ostalimi darili 
izbereš Assassin's 
Creed ali Red Alert 
3! Prejmi vsak mesec 
še toplega Jokerja 

v svoj domači 
nabiralnik! 


Za nameček vsak 
mesec med novimi 
naročniki izžrebamo 
dobitnika lepega in 
praktičnega darila! 


Tokrat bomo med 
novimi naročniki v 
oktobru izžrebali tri, — 
ki bodo prejeli 

AXE Twist 


Tudi ta mesec pa bodo 
VSI NOVI NAROČNIKI 
prejeli še nadmočen 
razirni komplet 
Wilkinson! 


Naročilnico in vse podrobne informacije 
najdeš na www.joker.si. 


Za nagrado prejme Logitechove zvočnike Z-5. 


niki. Končno! Moram reči, da v pravem trenutku, kaj- 
ti drugih takih programov je bore malo. Na primer 
macov iChat, kjer pa se lahko gledajo le trije. Med 
brskanjem po spletu sem našel še Paltalk, ki naj bi v 
zastonjski različici ponujal komunikacijo desetih, a je 
videti bolj kot IRC, kamor lahko priklopiš webcam, in 
za povrh sliko po nekaj sekundah prekrije oglas za 
nakup polne verzije. Bedno. Ostali podobni servisi so 
zvečine namenjeni poslovni rabi in so ustrezno dragi. 


O Videokonferenca v Skypu kaže kruto resničnost 
kakovosti spletnih kamer. Sogovornika uporabljata 
vdelani kameri v macbooku in dellu. 


Pojavljajo se zato novi igralci, recimo VidHD. To je Lo- 
gitechov program, ki ga dobiš poleg vsake njihove 
kamere in omogoča pogovore v kao HD-ločljivosti. 
No, omenjeni kos softvera je drugače dokaj luštna za- 
deva, ki so jo pridobili z nakupom podjetja Sightspe- 
ed, ki je prodajalo istoimenski videokonferenčni pro- 
gram. Bil je priljubljen, posebej zaradi enostavnega 
rokovanja. Vpisal si prijateljevo elektronsko pošto in 
ta je dobil vabilo, skupaj s povezavo do programa. Ta- 
ko deluje tudi aktualna različica, do katere pa prideš 
le z nakupom Logijevega izdelka ali če te povabi ne- 
kdo, ki si ga lasti. Četudi je zvirni Sightspeed omogo- 
čal pogovore med več ljudmi naenkrat, se je VidHD 
temu odpovedal. To ga v enem zamahu napravi manj 

00 Ne vem, če bom še kdaj šel na Chatroulette. 
Mislim, da je prikazana statistika manj kot enour- 
nega hazardiranja dovolj zgovorna. 


uporabnega od MSNja in še posebej novega Skypa. 
Ne, nisem pozabil na Chatroulette. Simpatični kon- 
cept, ki si ga je izmislil ruski dijak Andrej Ternovski, 
človeka poveže z naključnim lastnikom kamere, na- 
kar naj bi veselo čvekala. V praksi je reč boleče dru- 
gačna. Namesto prijaznega sogovornika te na drugi 
strani najpogosteje pričaka nabreklo spolovilo, četudi 
statistika pravi, da naj bi bilo takih samo osmina, 
stran pa celo omogoča, da se ekshibicionistov za- 
časno znebimo. Se jih ne. Primerkov, kot je Chatrou- 
lettov pianist (vpišite v YouTube 'chatroulette funny 
piano improv') ali slovenska mudžahedina ('chatrou- 
lette terrorists official video'), žal uzreš kaj malo. 


Alternative iz dnevne sobe 


Kamera je integralen del nove Microsoftove in Sonyje- 
ve ponudbe, torej kinecta in mova, o čemer smo že pi- 
sali. A vedno ostane nekako spregledano, da tako 
xbox 360 kot PS3 lahko rabita video pogovoru. Sony 
je ponujal čvekalni program že v časih PS2, če ste 
imeli omrežni priključek in eye toy, MS pa se je s ka- 
merami prav tako že ubadal. Temu ustrezno oba že 
znotraj sistema ponujata videoklic. Na Livu samo z 
enim osebkom, medtem ko PS3 omogoča konferenco 
do šestih. Tu je, vsaj za nas, večji problem najti sogo- 
vornika s kamero, kakor so ovira tehnične omejitve. 


€$ Panasonic, LG in Samsung skušajo v navezi s 
Skypom napraviti iz televizije pravi videotelefon. 
Bomo potrošniki pograbili priložnost? 


Kaj pa, če nimate konzole? Ni problema! V začetku 
leta se je pojavila presenetljiva najava, da bodo do- 
ločeni Panasonicovi televizorji z mrežnim priključkom 
podpirali priklop kamere, za čvekalno povezljivost pa 
ne bo skrbel nihče drug kot Skype! Takoj zatem sta 
se oglasila Samsung in LG ter napovedala isto stvar. 
Prvi televizorji so že na trgu, toda cene kamer so lepo 
zasoljene, okoli 150 evrov. Vendar obstaja alternati- 
va. Če si kdo lasti škatlico apple TV, zanjo obstaja 
vtičnik za Skype, ki deluje s katerokoli kamero, če 
ima gonilnik za maca. Je morda naveza TV in kame- 
re tisto, kar bo končno zagnalo videotelefonijo? Vsi ti- 
sti, ki filme zijamo v spodnjicah in posuti z drobtinami 
čipsa, odločno odkimavamo. 


Je prihodnost res v 3D? 


Takole na prvo žogo bi človek rekel, da nikakor. A ob 
vsej oglasni kampanji, ki jo zganjajo proizvajalci tri- 
razsežnih televizorjev, se je stereoskopija prikradla tu- 
di k spletnim kameram. Eden takih izdelkov je mino- 
ru, simpatična rdeča kamerica z dvema očescema, ki 
spominja na majhnega robotka. Kljub poševnookemu 
imenu (minoru v japonščini pomeni resničnost) ne 
prihaja iz Dežele vzhajajočega sonca. Razvili so jo v 
Veliki Britaniji in jo tržijo kot prvo pravo 3D-čvekalno 
izkušnjo. Niti cena se ne zdi pretirana, kajti gizmo na 


€ Edini program, ki podpira zastonjski konferenčni 
klic, je macov iChat. Za Okna ga seveda ni. Tudi tu 
Apple švindla, saj je zadeva zaenkrat čisto ne- 
združljiva s Facetimom, videočvekom, ki ga pom- 
pozno reklamirajo na iphonu in ipodu touch. 


spletni strani Minorušd.com stane 82 evrov plus 
stroški ladjarjenja, očala pa dobite po pet evrov za pet 
papirnatih komadov oziroma petnajst evrov po kosu, 
če hočete bolj frajerska plastična. Predobro, da bi bilo 
res? Skoraj. Slaba stran kamere sta tipali, ki zmoreta 
zgolj ločljivost 640 x 480 pri mizernih 15 slikah na se- 
kundo oziroma dvakrat toliko v pol manjši. Povejte, 
kdo bi hotel gledati video v velikosti poštne znamke, 
stereoskopskosti navkljub? Da minoru ne gre blazno 
v promet, govori dejstvo, da jo v nekaterih spletnih 
prodajalnah dobiš po polovični ceni. 

Drugo pot so ubrali pri podjetju Hytek, kjer so na sto- 
jalo sparili generični kameri in spisali univerzalni go- 
nilnik, ki združuje sliki. Pri njih lahko naročite tako 
kompletno rešitev ali samo kupite gonilnik in ga upo- 
rabite s kamerama po želji. Slednji stane nič kaj 
skromnih 30 dolarjev, a je na Hytekautomation.com 
dosegljiva brezplačna različica, ki v video prilepi vod- 
ni žig. Baje deluje tudi z dvema različnima kamerama, 
žal pa je spisan samo za 32-bitna Okna, ki počasi od- 
hajajo iz uporabe. 


kamerico minoru. Funkss 
cionalnost? Niti ne. 


Resno, kaj bom s kamero? 


Če si zastavljaš to vprašanje, tovrstna zadevica res ni 
zate. Introvertiranci, zanemarjenci, nečimrneži, dert- 
matološki izzvanci, ljudomrzniki in tisti, ki se bojijo 
svega in svačega, si tovrstnega stika s svetom pač ne 
želijo. Še vedno pa sem prepričan, da je veliko ljudi, 
ki bi radi svojega sogovornika videli in jim ni nerodno 
pokazati se. Včasih oblečeni, drugič morebiti ne. Jas- 
no, vsak ima trenutke, ko meni, da je bolje, da ga 
ostali svet ne vidi, in določena želja po ohranitvi za- 
sebnosti je razumljiva. A navsezadnje vsak program 
omogoča, da video zavrnemo oziroma ga ne pošilja- 
mo, in hkrati daje možnost, da sogovorniku razloži- 
mo, zakaj smo se tako odločili. Kar pa še ne pomeni, 
da bi se morali za vsako ceno ogibati tovrstnim pogo- 
vorom. So le čisto drugačni kot venomer eno in isto 
tipkanje. Bolj iskreni. Tvoj obraz pove več kot kopica 
smeškov. ln ni ti treba pisati LOL. 

MINI TESTISI 


LOGITEGH G700 


ogitech je pred petimi leti igrarsko miš G7 
|: odtrgal od fizičnega podatkov- 
nega vodila. A ker ni bila ravno us- 
pešnica, so jo poslali spat, to pa je dalo 
prostor tekmecem, Razerjevi mambi in 
Microsoftovemu sidewinderju X8. Švi- 
carji so sedaj rekli "OHOHO, NE, NE 
BOSTA!" in pred nami je G700. 
Mišak nadaljuje lani obdelani model 
G500 (Joker 197). Osnova je ergonom- 
ska ledvična oblika za desničarje, ki ji 
sedaj na levi strani ven štrli še malo po- 
daljšano počivališče za palec, podobno kot pri brez- 
žični seriji performance MX. Izdelava je robustna, z 
materialom iz hrapave plastike na robovih. Občutek 
ob pritisku glavnih uhljev je odličen kot vedno, pa tu- 
di kolešček je sedaj že standardni z dvojnim delova- 
njem - klikotavim za natančno menjavanje orožij in 
osvobojenim za dričanje po spletnih straneh. Pozna 
tudi klikanje vstran in zopet je preveč trd, da bi ga 
učinkovito uporabljali kot tretji miškin gumb. 
Druga zgodba so preostali knofi. Trije so postavljeni 
ob rob levega glavnega uhlja. Sprednji je obupno obli- 
kovan in se nenehno ravsa s kazalcem, tista dva za 
njim pa imata čudno mehak, nekvaliteten pritisk. Štir- 
je bočni nad palcem so nagneteni pretesno skupaj in 
da bi jih laže pritiskali, so posebne oblike, da jih suva- 
mo s prečnim gibanjem palca. Ko se na to navadiš, 
nekako gre, a nikarte nanje vezati življenjsko po- 
membnih prijemov v igrah, saj jih je v žaru borbe zelo 
lahko zgrešiti ali pritisniti pomotoma. 
Prostor za uteži iz G500 je prepustil mesto napolnljivi 
bateriji NIMH MA, ki zadošča za slaba dva dneva in- 
tenzivnega igranja. No, če začne notranje napajanje 
odpovedovati, panika ni potrebna, saj se G700 polni 
po žici, ne stojalu. Mini USB kabel ni le električni, 
marveč tudi podatkovni, s čimer lahko glodalca v ne- 
kaj sekundah spremenimo iz brezžičnega v klasične- 
ga, tudi med igranjem. Takrat je moč baterijo vzeti 
ven, s čimer postane miš po teži primerljiva z ožiče- 
nimi. Res uporaben prijem, za katerega upam, da po- 
stane stalna praksa. 
Drobovje serije G že nekaj let opisujemo v superlativih 
in s to mišjo ni nič drugače. Visokokakovostni laser z 
nastavljivo ločljivostjo od 200 do 5700 točkami na 
palec, zajemanje gibanja z od 125 do 1000 herci, po- 
speški nad pet G in podobno so stvari, ki bodo zado- 
voljile celo najbolj zahtevne. Podobno je s programsko 
opremo, z že znanim SetPointom, ki zna poljubno re- 
programirati delovanje vseh gumbov, v pomnilnik na- 
prave zapisati štiri na igre vezane profile in početi ma- 
kro skupke ukazov z več kot tristo ukazi. 
Odzivnost je bila v brezrepem načinu brezhibna, tek 
po podlagi spričo visokokvalitetnih drsnikov takisto. 
Tudi ko sem poleg imel usmerjevalnik in slušalke 
G930, ki oddajata na isti frekvenci 2,4 GHz, ni bilo 
opaziti motenj. Čas strahov pred brezžičnostjo je mi- 
mo in G700 je izjemen izdelek. Sto evrov je sicer 
zajetna cena, ni pa oderuška, saj je denimo 
mamba še dražja, medtem ko je ce- 
nejšega sidewinderja X8 pri nas 
skoraj nemogoče dobiti. Ne 
morem pa mimo slabo raz- 
porejenih drugotnih gum- 
bov. Razvijalci bodo mo- 
rali nehati z eksperi- 
mentiranjem na silo, 
ker samo kvarijo si- 
cer odlične izdelke. 


Aggressor 


€ Medtem 
ko je G510 le površinska pom- 
laditev predhodnice, ima brezžičnost novih slušalk 
občutno praktično vrednost. Lahko pomivamo po- 
sodo in obenem čebljamo s kolegi v WoWu! 


LOGITEGH G510 


510 je nadaljevanje G15, tipkulje, ki je začela z 
G LCD-ekrančki. Pomladitev se kaže predvsem v 
kozmetičnih malenkostih: tipke morejo zdaj 
zažareti v poljubnem odtenku, ne le treh. Farbo lahko 
vežemo na profil, to je seznam makro ukazov za po- 
sebne funkcijske tipke. Te so še vedno ob levem robu 
in spet jih je osemnajst. S tremi knofi nad njimi lahko 
hitro menjavamo med tremi profili, kar skupaj nanese 
54 mogočih posebnih ukazov na dosegu tace. Te ko- 
mande so lahko preproste kombinacije dveh tipk ali 
zapletena makro zaporedja iz več sto ukazov, s kateri- 
mi v eni potezi premlatite lich kinga. Ne, saj ne. 
Tipkovnica ima razen tega vse znane reči, ki smo jih 
pri Gjih vajeni. Denimo izklop nadležnih okenskih 
gumbov in zmožnost zaznavanja do petih hkrati stis- 
njenih tipk, kar običajne tipkovnice požene v norost. V 
desnem zgornjem kotu je obvezen nadzor zvoka z 
luštnim valjastim gumbom za jakost. G510 premore 
vtiča za slušalke in mikrofon, katerih signal šiba skozi 
tipkovničin USB-kabel, ne pozna pa USB-izhoda, kot 
ga ima G19. 
Na otip je petstodesetka luštna kot vsi izdelki serije G, 
tipke imajo dolg hod in jasen odziv. Kljub temu pa se 
zdita mehanizem in izdelava slabša od tistih pri G19in 
G13. Ohišje je zajetno, a za Gje si na mizi itak vselej 
potreboval nekaj dodatnega prostora. Tudi G510 pri- 
lagajo snemljivo podlogo za dlani. 
LCD je praktično enak že znanemu s prenovljene 
G15, torej monokromatski, ki žari z istim odtenkom 
kot tipke. Tudi njegova funkcionalnost je slična kot 
prej - vprašljiva. Sam tudi po mnogo letih uporabe 
originalne G15 ne uspem upravičiti obstoja prikazo- 
valnika. Zakaj bi kdo imel tja zadegane statistike iz 
WoW, ki jih nikoli ne gledamo, ali karkoli drugega iz 
špila, saj samo moti pogled, ki mora biti itak uprt v 
monitor? Dobro, saj kaj uporabnega se najde. Med te- 
sti hardvera sem recimo tamkaj gnal prikazovalnik 
temperatur. A to je primerno res samo za tiste, ki ve- 
do, da tak pristop nujno potrebuje- 
jo. Za ostale je dvajset evrov, 
kolikor je G510 zaradi ek- 
rančka dražja od podobne 
G110, nesmiseln dodatni 
strošek. Če na mizi ni- 
mate že katere iz te 
serije, si lahko G510 
omislite za okroglega 
stotaka, toda sam bolj 
priporočam cenejši mo- 
del G110 brez LCDja. 


Aggressor 


LOGITEGH G930 


ot je G700 naslednica G7 in G510 
K: G15, je slušalni komplet 
G930 otrok G35 (Joker 191). Sk- 
ratka, impozanten skupek igrarskih slu- 
šalk in mikrofona za visoki razred. Na 
prvi pogled sta si oba izdelka na moč 
podobna, dokler ne pogruntaš, da tu opisa- 
ni nima kabla. G930 je brezžična naprava, v ka- 
tero je Logitech zapakiral kar dve anteni, ki prenašata 
nestisnjeni 48-kiloherčni zvok. Škrate fotone strelja 
USB dongelj, ki ga lahko posadimo v priloženi podsta- 
vek, kjer je še kabel za polnjenje. Doseg signala je du- 
cat metrov in v praksi lahko brez posledic kolovratimo 
po večjem stanovanju. Predelne stene komunikacije 
ne motijo, je pa hud sovražnik signala armiran beton, 
zato se med nadstropji povezava rada izgubi. Baterija 
zadostuje za dobrih deset ur uničevanja ušes, nakar je 
treba v slušalke vtakniti USB-kabel. Ta pa NI hkrati 
tudi podatkovni, zato smo v vsakem primeru odvisni 
od anten. 
Navkljub vdelani bateriji G930 začuda niso težje od 
G35! Obdržale so dobro nastavljiv in čvrst prijem, ki 
školjki obdrži na glavi tudi, ko od besa zaradi zanič 
teama, laga in glupe karte v Counter-Striku z glavo 
butamo ob mizo. Hkrati pa to spet pomeni, da jih za- 
radi mase ter oprijema težko odmislimo in po več 
urah znajo utruditi vrat. Gre za zaprt tip slušalk, ki po- 
vsem objamejo ušesa, s čimer učinkovito ubijejo zvok 
od zunaj. Školjki sta veliki in prostorni, s kvalitetno 
usnjeno podlogo, ki bo več kot zadoščala takim z več- 
jimi uhlji, in naravnost imenitno sedita na čebru. Do- 
kler te ne začne matrati teža, so G930 užitek. Poreklu 
primerno na levi strani čepijo trije programabilni gum- 
bi, knof za izklop mikrofona, nastavljalo glasnosti ter 
gumb za pretik prostorskega zvoka. 
Kot G35 tudi naslednik pozira z zmožnostjo predvaja- 
nja 7.1-kanalnega zvoka dolby surround. To je čisto 
programska rešitev, saj v posamezno uho nažiga sa- 
mo en zvočniček. V praksi se obnese predvidljivo: 
prednost v igrah je pred stereom opazna, a pri spro- 
žanju efektov iz različnih smeri še zdaleč ne premore 
ostrine in zanesljivosti obkrožajočih zvočnikov. 
Ker gre za igrarske slušalke, na njih prav tako ne gre 
snovati domačega hi-fi sistema, saj se v primerljivem 
cenovnem razredu najde mnogo boljše izdelke za po- 
slušanje glasbe. Kljub temu pa je od G35 viden napre- 
dek, saj je zvok pristnejši in prasketanja manj, zato so 
te slušalke fine za dvojno igrarsko-glasbeno namemb- 
nost. Basi so žal še vedno medli, toda programska 
oprema zdaj omogoča več igranja z uravnalnikom 
(egualizerjem), s katerim lahko naštimamo izrazitejši 
bas. V ostalem je programje podobno kot prej, z ne- 
kaj hecnimi efekti za dretje v mikrofon, medtem ko 
smo za povezavo funkcijskih tipk in zunanjega pro- 
gramja, na primer igralnikov, odvisni od Logijevih 
vključkov. Najti jih je moč za večino popularnejših 
aplikacij, kot sta WinAmp in Windows Media Player, 
pri kaki obskurnejši pa je to vprašljivo. Najsvetlejša 
zvezda G930 ostaja mikrofon z izjemnim uničevanjem 
šuma in dihanja. Tudi ob tišjem govoru se nas sliši ze- 
lo razločno. 
Slušalke G930 ta trenutek po zmogljivostih med igri- 
čarskimi izdelki nimajo dosti tekmecev. A brez tekme- 
ca so žal tudi glede cene. Že ob G35 smo vihali nos 
nad 130 evri, za G930 pa trgovci hočejo nič manj kot 
180 evrov! Že res, da so na glavi super, a približno pri- 
merljivo kakovost je moč doseči tudi s cenejšimi iz- 
delki. Zato orenk preštudirajte, ali se vam nakup spla- 
ča. Zlasti če imate konkretno zvočno kartico, ki zna 
sama emulirati prostorski zvok. Aggressor 

PREHITITE KONKURENCO! 


" fotografija ohišja je simbolična! 


Wjubezen na prvi 


Jemogoda?!ljubezen napi klik, nam- 
teč... Če izberete zasvoje novo delovno 
orodjeračunalnik PCMLAKO kot mnogi 
uporabniki že 17 let, zagotovo. 


Računalniki PEX zadovoljijo vsem vašim 
potrebameko potrebujete orodje za delo v 
pisarmi/Za pripravo seminarskih nalog, za 
gledanjekiimov'poslušanje glasbe ali pa 
»mašinoc/Stroj/za zelo zahtevne operaci- 
jev kakišnekoli že so vaše želje — izpol- 
nitestjihlahko z izbiro pravega računal- 
nika PCX. 


Neglede'na modelno serijo so v računal- 


niikeWdrajene najkvalitetnejše komponen- 


tesvetovno priznanih blagovnih znamk. 
Poleg Asus in Gigabyte osnovnih plošč z 
ZeWvgrajenimi zvočnimi, grafičnimi in om- 
težnimi karticami, so vanje po potrebi 
vgrajene še samostojne grafične kartice 
Gigabyte in Asus, ki predvsem igričarjem 
omogočajo optimalni užitek pri igranju 
igric. 


V računalnike so vgrajeni Intelovi proce- 
sorji, ki skrbijo, da se delovni procesi odvi- 
Jajo z izjemno hitrostjo; s procesorji nove 
generacije — i3, i5 in i7 - pa sledimo tudi 
trendom čim manjše porabe električne 
energije in varovanja okolja. 


Kingston in Corsair sta blagovni znamki 
pomnilnikov v PCX računalnikih, ki s svojo 
kvaliteto prepričata še tako zahtevnega 
kupca. 


Na WD trde diske lahko shranite do 2 TB 
podatkov. Odlikuje jih tiho in hitro delova- 
nje, ki je rezultat nenehnih preizkušanj 
diskov v ekstremnih okoljih. 


Dodatke — tipkovnice, miške, zvočnike, ka- 
mere. .. - lahko izbirate po svojih željah, 
med blagovnimi znamkami Genius, icon7, 
Transcend, Gigabyte, Logitech. Običajno 
jih v osnovni sestavi računalnika ni, zme- 
raj pa jih lahko dokupite. 


(IT svetovalec - kupujemo PCX računalnik) 


klik 


Ne pozabimo še operacijskega sistema. 
Čeprav so zaradi individualnih potreb kup- 
cev v prodaji tudi računalniki brez 
operacijskega sistema, vsekakor priporo- 
čamo nakup PCX računalnika s predna- 
meščenim operacijskim sistemom Micro- 
soft Windows 7, saj boste ob nakupu pre- 
jeli še bogato dodatno programsko opre- 
mo: brezplačni antivirusni program Micro- 
soft Security Essentials; Microsoft Live 
Suite (Messenger, mail odjemalec, Fotoga- 
lerija, Movie Maker. ..). 


PCX računalniki imajo pri SIO-ju (Slovens- 
ki institut za kakovost in meroslovje) pri- 
dobljen certifikacijski znak CCA EMC, ki 
dokazuje, da naprava ustreza evropskim 
standardom za elektromagnetno združlji- 


vost. Zagotavlja, da je izdelek tipsko preizku- 


šen pri neodvisni instituciji, in da je pod 
nadzorom tudi njegova proizvodnja. 


CE oznaka pa ne pomeni samo skladnosti 
naprave z zahtevami EMC direktive ampak 


NA VOLJO V VSEH BOLJE ZALOŽENIH RAČUNALNIŠKIH IN SPLETNIH TRGOVINAH PO VSEJ SLOVENIJI! 


computers 


vseh tistih direktiv, ki to napravo 
omenjajo. 


In še LVD certifikat. Potrjuje, da PCX 
računalniki delujejo znotraj napetostnih 
mej, ki so določene po LVD direktivi 
Evropske unije. 


Res smo prepričani, da se zaradi kvalitete 
komponent v PCX računalnikih, dveletne 
garancije, izjemne pred- in poprodajne 
podpore ter urejenega servisa v PCX ra- 
čunalnike v resnici zaljubite na prvi klik. 
In, če k temu dodamo še LVD in CCA EMC 
certifikate, s katerimi vam kot edina bla- 
govna znamka računalnikov, ki je nareje- 
na v Sloveniji zagotavljamo, da so le-ti 
okolju prijazni, zdravju neškodljivi ter 
ustrezajo preventivnim ognjevarnim zah- 
tevam?! 


Prepričajte se še sami! 


NreRAa 


litijska cesta 259, 1261 Ljubljana - Dobrunje 
tel.: 01 58 53 640; infoddavtera.si; www.avtera.si 


"Tastar, a teb dela pa dlih sem hotu dat fotomon- 
ljivo Takerja na gnoj." 


Xbox/360. 


A MA ' Bungie / 


Microsoft 


VANA 


MA, um čo šuma ot TM am oi o o o UI to dli no boma 


Nekatere scene so m RANE, nad rejpano prestolni- 


co. Veličastju pomaga mogočna glasba, a tokrat z manj petja. 

a oro se prijavijo lahko do štirje ljudje in se v spli 
A, digrat vse tekmovalne moduse ter firefight. 


Halo: Reach 


Vesoljsko oporišče brani le še Sneti. Utrujen in polnih gat, a zagrizen. 


Razkorak je star. Na eni strani je žgoča želja po izvirnosti in napredku, 
ki ima dostikrat za posledico ambiciozne, toda nedodelane igre. Na 
drugi pa izpiljenost klasične zasnove, zajeten nabor opcij in konkretna 
vrednost za denar, pri čemer izdelku manjka inovativnosti. Reach trdno 
stoji v slednjem taboru in z mrkim glasom izza robokopovske kacige pravi: "Če ti Ha- 
lo doslej ni bil všeč, ne vsebujem ničesar, da te prepričam v nasprotno. Če ti je Halo 
srednje dogajal, bo tako tudi z menoj. Če ti je Halo ljub do te mere, da po mestu ho- 
diš v plastičnem oklepu Master Chiefa in divje strafaš okrog vsakega, ki te čudno gle- 
da, pa boš orgazmiral." Nato si v sklepe nalije svežega olja in gre na sataraš z brutov- 
skimi jetrci, 2 futur-EUR za porcijo. 
Ne bi bilo primerneje, da bi jedel grško solato? Navsezadnje se špartanci, elitni voja- 
ki prihodnosti, ki branijo Zemljo, spogledujejo s staro Grčijo. A je že tako, da je planet 
Reach kolonija z veliko madžarskega prebivalstva. Zaradi česar morda leta 2552 sp- 
loh pride do golaža, ko napadalci iz vesolja, pisana mešanica različnih bitij pod eno 
religijo ter enim imenom Covenant, na poti do modrega planeta napadejo oporišče 
UNSC (United Nations Space Command). Vojna s Covenanti traja že dolgo in če 
Reach pade, se bo morda hitro končala - na slab način za človeštvo. Vse nas bodo 
poklali in za pete obesili v shrambe, da si nas bodo rezali na kolobarčke, ko bodo zla- 
kotnjeni! No, srečoma vemo, da iz te moke ne bo kruha, kajti igra se odvije pred do- 
godki v Halu 1. Reach BO padel, tu ni trtemrte. Toda Master Chief bo v enici, dvojki 
in trojki prinesel boj k Covenantom ter rešil galaksijo pred parazitskimi Floodi. V koži 
Nobla 6, enega Chiefovih tovarišev v supersoldatskem programu SPARTAN in 
ključnega člana reševalne odprave, moraš zgolj rešiti, kar se rešiti da, in samurajsko 
sprejeti poraz. 
S tega stališča je Reacheva zgodba sprejemljiva. Dogodke preveva občutek žalosti in 
izgubljenosti, mesto kleca pod orjaškimi vesoljskimi križarkami in hordami invader- 
jev, civilisti so kanonfuter. Bungie, ki ne bodo več delali Halov (kar ne pomeni, da je 
Reach zadnji del serije, saj ta nese zlata jajca), skušajo razpoloženje dvigniti s pove- 
ličevanjem herojstev posameznikov. Toda groza izgube se dviga zanesljivo kot nov 
dan. Vseeno pa je fabula v dosti pogledih zgrešena priložnost. Pripadniki moštva No- 
ble s tabo vred so zarisani le v osnovnih potezah in trpljenje Reacha spremljaš z raz- 
dalje, tako da je človečnost iz ODST oddaljen spomin. Navezava na Halo 1 pa je ne- 
kam kilava. Večino časa preživiš med tekanjem od ene rešetalne naloge do druge in 
šele na koncu se ozki tunel razpre v širšo sliko, a ne prav zadovoljujoče. V primeri z 
ostalimi Hali je Reacheva pripoved osnovna in neambiciozna, zlasti za nekoga, ki ni 
čustveno navezan na ta univerzum. Bodo pa ljubitelji veseli slehernega koščka poda- 
tkov in videli bodo, da scenarij za igro dopolnjuje onega iz knjige Halo: The Fall of 
Reach pisatelja Erica Nylunda. (Optimistično predpostavljam, da v teh časih še kdo 
bere.) 
Mrko bo gledal tudi tisti, ki je pričakoval čisto nov svet. Planet tvorijo naselbinice, 
vmesne širne zaplate s peščenimi ravnicami in skalnimi kanjoni ter mesto Nova Alek- 
sandrija. Toda vsega se drži močan pridih že znanega, kot bi bili še vedno v zemeljski 
metropoli New Mombasa, po kateri smo se streljali v Halu 2 in ODSTJu, in na površini 
Obroča. Arhitekturno bi reciklažo še razumel, čeprav bi lahko območja, kjer kmetje 
redijo noje in pridelujejo ljute papričice, naredili prepričljiveje. Nobene potrebe pa ni, 
da je narava na Reachu videti kot izvleček ogromnih prstanov - halov, po katerih smo 
že večkrat iskali skrivnosti napredne ancientne civilizacije. Čeprav je grafični pogon v 
primerjavi s tretjim delom boljši, s čudovitimi vremenskimi in svetlobnimi učinki ter 
več zaobljenosti, je slog domala enak. 
Reach-iklaža se tu ne konča, kajti to je Halo kot Halo. Sicer s še malo več dogajanci- 
je in manj neakcijskih delov ter z mnogimi šoferskimi pasažami. Na eni stopnji v 
kampanji po mestu pilotiramo futurističen helikopter, medtem ko se na drugi poda- 
mo v orbito, kjer v imitaciji Wing Commanderja branimo postajo. Ampak Reach ni 
ODST, ki je dodal nelinearno vandranje po mestu, grafični filter za ojačanje svetlobe 
in zemljevid, izpostavil tiholazenje ter umaknil zaznavalnik gibanja (motion tracker). 
Čeprav formalno nisi Master Chief, bi zlahka bil, saj si praktično tak špartanec kot on. 
Izmenjavajo se klasične vrste nalog - napad, obramba in ostrostrelstvo, v katerih je 
čutiti dosti povzemanja, le da ni šefov, saj izostane celo bolj s scarabom. Pretežno se 
trudiš klati stare sovražnike, od gruntov prek brutov in jackalov do hunterjev ter eli- 
tov. Prišlek je skirmisher, hitra čupata volkodlaška beštijica, grunti pa imajo bolje 
oklepljeno varianto. A širše gledano je to blažev žegen, saj počneš natanko tisto, kar 
si doslej, proti domala enakim silam, kjer ti srce najbolj hitro utripne, ko predse fašeš 
mogočne hunterje in zanesenjaške kuščarjevske elitnike ter moraš na roke 
obračunati s covenantskim tankom wraithom. Na enem samem mestu naletiš na lo- 
kalno obarvano živalstvo. Tudi orožarna je domala enaka in čeprav je dobrodošla 
vdelava designated battle rifla, ki napol ostrostrelsko razpošilja posamezne krogle, ter 
needle rifla, needlerja za na daljavo, taktično ni kakih blaznih sprememb. Lahko bi re- 
cimo poveljeval sotrpinom, saj si na številnih mestih obkrožen z naključnimi soldati 
in/ali kolegi špartanci. Lahko bi imel na ključnih mestih v pripovedi izbiro, kaj storiti. 


Lahko bi naletel na ščep nelinearnosti, kar je vpeljal ODST. Ničesar od tega ni. Reach 
je stari Halo v trdo. 

Toliko o izvirnosti. Zdaj pa k izpiljenosti, ki zagotavlja, da se izdelek igra res res RES 
dobro. Bungie so kampanjo zastavili kot nonstop akcijado v nizu mini aren, kjer so 
obračuni z umetno pametjo tekoči, razgibani in nepredvidljivi. Kako se boš lotil cove- 
nantskih prašičev, je povsem odvisno od tvojega sloga, orožij in opreme, saj je bore 
malo skriptanega. Sovražniki so na začetku razporejeni tako, kot so zapovedali razvi- 
jalci, a potem je lahko permutacij obilo, saj odlična silicijeva inteligenca oponaša lju- 
di v nalinijskem deathmatchu. Ker pred tabo običajno ni ozko zamejen hodnik (seve- 
da so prisotni tudi ti, med drugim na vsemirski križarki, kjer se bojuješ v zmanjšani 
gravitaciji), marveč širši nivoji z več nadstropji, ovirami, prehodi, vrati in ozkimi grli, 
imaš na njih občudovanja vredno svobodo gibanja in tega, kako boš kanalje 
pošmajsal. Ali zgranatiral. Ali povozil. Menim, da je ta vidik Reacha in Halov premalo 
izpostavljan ter cenjen. Orožja se bistveno razlikujejo po hitrosti izstreljevanja ter 
ubojni moči glede na razdaljo, nosiš pa lahko le dve, ki jima streliva poide relativno 
hitro. Takisto si na spodobni težavnosti brž mrtev, če ne spoštuješ sovražne ognjene 
sile. Spektakel je vse bolj galaktičen, ko se po nekam počasnem začetku bližaš za- 
ključku, ki je na eni višjih težavnosti oddaljen približno deset ur. Situacije pa so po 
Bungiejevo mojstrsko orkestrirane, odlično tempirane in domala stalno zanimive, 
čeprav jim gre spet očitati, da so preveč slične ostalim Halom. Rekel bi tudi, da so 
tvoji kameradi precej omejeni in da Covenanti še vedno premalo sodelujejo ter jih je 
strah jurišati na tvojo pozicijo. Ko se jim približaš, je ples z njimi sicer napet, toda bi- 
stvenih izboljšav in predrugačitev ni. Le eliti so še za kanec bolj dinamični in znajo zvi- 
to uporabljati powerupe, ki so na voljo tudi tebi. 

Powerupi so nove začasne moči, ki jih menjavaš sproti, a imaš lahko opremljeno le 
eno. Mednje sodijo šprint, s katerim se urno približaš nasprotniku ali zbežiš, raketni 
ruzak, ki omogoča kratko letenje, začasna neranljivost, zdravilsko-obrambna kupola, 
prikritost in hologram, ki ustvari tvojega dvojnika. Ko energije zmanjka, je treba 
čakati, da se zopet napolni. Namen powerupov je, da ti dajo še več možnosti, kako 
pristopiti k bojevanju, pri čemer ni enega samega pravega načina. Triumfiraš tako ali 
drugače, s to oborožitvijo ali ono, z džipom ali brez, z živimi ali mrtvimi sovojaki (ne- 
smrtni so zaradi štorijalne niti le špartanci). Druga izbira je itak smrt. 

Powerupi so hkrati ena svežejših stvari v večigralskem delu, ki po tradiciji tvori po- 
memben del Halov. Za številne važnejšega od puščavništva. Reachev tekmovalni 
multi je idejno tak kot samotarska izkušnja: dosti enakega kot prej, a z nekaj spre- 
membami. Med njimi prednjačijo vnaprej določene kombinacije (loadouti) orožij in 
powerupov, ki jih izbereš na začetku boja in jih lahko zamenjaš po vsaki smrti. Deni- 
mo šprinter s snajperico, jetpacker z raketometom, zdravilec s šibrenico in tako dalje. 
Ker lahko s tal pobiraš orožja ubitih, to niso v kamen vlite izbire, so pa s posluhom 
uravnotežene in pomenijo nekoliko nov taktičen pristop. Postaviti hologram v sobo, 
gledati, kako ga prišlek divje strelja, nakar ga zaklati od zadaj, je bajno. Kart je devet, 
kar ni ogromno, in večina jih ni ravno originalnih, saj si delijo marsikaj s prizorišči iz 
prejšnjih delov. A ne gre jim oporekati domala perfektnega dizajna, filigransko pre- 
mišljene razporeditve praktično vsakega roba in naklona ter širine pristopov. Pone- 
kod si ujet v kockasto strukturo, polno klančin in zidov, drugod se v napadalni ptici 
spreletavaš okrog gromozanskega stolpa, nafilanega s snajperji, potem se greš ko- 
mandosa v leseni bajti ali tankista na poljanah. 

Najbolj popularni so moštveni deathmatchi štirih proti štirim, toda največje število so- 
delujočih je šestnajst in Reach nudi še vse kaj drugega kot napucavanje team slayer- 
ja. Mnoštvu starih načinov se pridružijo headhunter, kjer zbiraš goreče lobanje, ki pa- 
dajo iz pobitežev, in jih skušaš nesti v ciljno polje, preden ti jih vzamejo ... generator 
defense, kjer trije branijo generatorje, ki jih prav toliko nasprotnikov napada ... stock- 
pile, kjer moštvi zbirata zastave ... race, ki je dirka z džipi ... ter invasion 6 na 6, kjer 
en tim skuša ekv ščit i in Ene oe jedro na svojo stran, druga pa to 

Namerilnik s povečavo prikliče z neba bombe, ki takoj razbijejo Pili, 
nike. A njega raba je razumljivo redka. 

nov dolarjev. To je največ za serijo, 30 več od Hala 3. 

a ledu je NHL 11, jubilejni dvajseti del serije, 
konkreten bodiček. Ključna izboljšava je nova 
fizikalna lupina, kajti iz tega, ko se hokejisti 
zaletavajo eden v drugega, se lahko izcimi 
precej več variant kot prej. Ko si trejo jajca, se lahko 
malo odbijejo, se zasučejo ali se na razne načine 
zrušijo po tleh. To je super pred golom, kjer je doga- 
janje luštno bolj nepredvidljivo. Vmes komu odleti ali 
se prelomi palica, nakar ubožec drsa okoli in si išče 
žrtve, na kateri bo sprostil žlehtnobo. Plošček je 
živahnejši in zna bolj samozavestno odskočiti od gol- 
manove roke, nakar ga mimoidoči s palico spusti na 
tla in ga pospravi v mrežo. Tr00. Drugod so močno 


O Ko se v ligi EA več igralcem iztečejo pogodbe, 
jih je treba ročno najti, ročno zamenjati ali na njih 
ročno uporabiti podaljšanje pogodb. Tu sem se z 
moštvom JCT XXX ubadal več kot na ledu! 


dodelali bulije, kjer je treba zdaj posredovati s pote- 
gom desne gobice namesto zgolj drkati knof, kar spet 
prinese nove situacije ... omogočili sodniško razvelja- 
vitev gola, če je bil ta recimo dosežen z drsalko ... 
nadgradili napadalno umetno pamet, ki je na visokih 
zahtevnostih bolj nagnjena k podajam, držanju paka 
in iskanju čiste linije ... naredili vratarje razgibanejše 
.. poudarili vloge, da je rušenje s korpulentnimi bra- 
nilci še bolj hulkovsko ... začeli manj forsirati te- 
pežkanje ... ter vnesli še kar nekaj manjših spre- 
memb. Vsega skupaj okrog dvesto. Privzeti način po- 
dajanja je zdaj ročni - tak, kjer je treba za spodobno 
hitro oddajo ploščice dodati nekaj moči, kar pomeni, 
da moraš bolj premišljati vnaprej. 

Čeprav je splošni tempo malo počasnejši kot lani 
(kar je seveda moč spremeniti z drsniki), je ledena 
akcija najbolj zadovoljujoča doslej in najbolj spomni 
na pravi hokej. A to ne pomeni, da je perfektna. Tvo- 
ji kameradi so še vedno počasni pri kontrah, zaradi 
česar je treba v urejevalniku packati lastne akcije, 


večjih dodelav nadzora ni, nabor taktik nima niti ene 
novosti, v modusu be a pro, kjer igraš kot lastnou- 
stvarjen hokejist, spet prihaja do grafičnih upočasni- 
tev (!!!), hroščadi niso iztrebili in tako dalje. 

No, če bi enajstico ocenjeval zgolj po dogajanju na 
ploskvi in bi me zanimalo predvsem tekmovanje s 
prijatelji na isti konzoli ali po netu, kar lahko traja ce- 
lo leto, bi špilu dal srednjih 80. Ima felerje, a niso pre- 
hudi in vobče se igra odlično ter zadosti drugače kot 
lanska leta. Škoda pa, da so ga EA Canada pobiksa- 
li pri načinih udejstvovanja. Vsebine je tu resda ne- 
malo. Lahko narediš svojega igralca in ga pelješ k 
slavi tako proti umetni pameti kot na liniji. Lahko si 
omisliš ekipo in jo nadgrajuješ samotarsko ali dru- 
žabno. Lahko si menedžer. Lahko igraš posamezne 
tekme, ligo, turnir ali končnico. Problem pa je, da ni- 
so dodali bistvenih popravkov za obstoječo vsebino, 
katere levji delež je od prej. V GM-modu sem naletel 
na domala iste hakeljce. Niti si niso izmislili kakih su- 
per turbo novih modusov. 

Žaromet je na kao frišnem načinu EA Sports Ultima- 
te Hockey League po zgledu Fife in Maddena. Tu vo- 
diš izmišljeno moštvo, v katerem prave igralce iz de- 
setih svetovnih lig simbolizirajo karte. Najprej igraš 
vso sezono, sestavljeno iz ločenih ali turnirskih tekem 
z živimi ali umetnimi tekmeci, in potem končnico, 
dokler nekdo ne postane prvak. To zna biti ostudno 
nalezljivo, saj z uspehi dobivaš sredstva, s katerimi 
kupuješ zavojčke novih kart. S tem dobivaš sveže ho- 
kejiste in jih nadgrajuješ s kartami sposobnosti, po- 
dobice pa lahko tudi menjavaš. Toda EASUHL ima 
dosti težav. Na prvem mestu je neroden vmesnik, ka- 
terega cokli sta nepreglednost in vztrajanje pri stal- 
nem ubadanju s podrobnostmi. Potem je tu dejstvo, 
da moraš biti za Ultimate Hockey League povezan v 
splet, čeprav bi rad tekmoval le z umetno pametjo. 
Če nisi na netu, modus ni dostopen, kar je čisti krete- 
nizem. Ponavljam, KRETENIZEM. In naposled nega- 
tivno preseneti, da je nabiranje sredstev z zmagova- 
njem tako počasno v primerjavi s tem, da odšteješ 
cekin v spletni štacuni za nekaj zavojčkov kart, v ka- 
terih zagotovljeno najdeš dobre igralce. Prokleti za- 
služkarji EAjevski. 

Aja, pa Slovenije še vedno ni v igri, čeprav smo v prvi 
jakostni skupini. Buuuu! 


Šlik šlak, šiba pak, 
Sneti po aii Melor ak "Mater fak!" 

€ samoumevna uradna licenca krije osem lig, 
med njimi NHL, AHL, kanadsko CHL, nemško in 
češko. Lige EBEL seveda ni, pfuj! 


ANALNI PREGLED 


NHL je najdlje trajajoči niz športnih simulacij, saj 
je enajstica že njegov dvajseti del. Prvenec iz leta 
1991 za mega drive ni dvignil ogromnih valov, to- 
da EA so vztrajali, v serijo pumpali denar in talent 
ter si kmalu začeli meti roke. Stari 2D-pogon je 
dosegel višek v NHL 95, dostopnem tako na 
računalnikih kot drkalicah, NHL 96 pa je na peceju 
s sistemom Virtual Stadium prešel v 3D. Triraz- 
sežnost je kajpak ostala in NHL je rastel nekje do 
inačice 2002, nakar je pogrebniško padel in zago- 
del drugo violino novemu prvaku, Take-Twojeve- 
mu ESPN NHL 2K. Ker tega na računala ni bilo, je 
lahko večinska slovenska publika zgolj nemo opa- 
zovala, kako je NHL iz leta v leto bolj zanikrn. A se- 
rija je znova vzevetela z NHL 08 za PS3 in xbox 
360, ki je prinesel nov, nadmočen pogon. Njegova 
osrednja lastnost je bilo oponašanje hokejske pa- 
lice z desno analogno gobico na joypadu, dočim je 
leva nadzorovala trup, medtem ko je bil splošni 
občutek povsem nadmočen staremu motorju s 
PS2. Ja, onemu, na katerem so temeljili računal- 
niški NHLI. 

Ljubitelji hokeja z računalniki se lahko zaenkrat še 
vedno slikajo z nagačenim psom. Toda mogoče se 
serija v next-gen podobi na abake vrne z NHL 12? 
Če se je ojačala FIFA, ni vrag, da se ne bi mogla si- 
mulacija najbolj kul igre na obli! 


C Buliji so ena ključnih izboljšav v NHL 11. Nič več golega drkanja knofa, saj 
uspeh terja spreten, eleganten poteg desne gobice. 


€ Pri vzdušju pomagata lepa grafika in kljub ponavljanju domislic od lani 
odličen komentar Garyja Thorna ter Billa Clementa. 


ji 

yetoy je bil v času pred wiijem pravo 

odkritje. V PS2 si vtaknil kamerico, 

ki je tvojo podobo neposredno 

vključila v akcijo. Tako si s telesom 
sam postal igrator, ko si z mahanjem pomi- 
val okna, razbijal krožnike in se šel ostale mi- 
niigerne štose. Eyepet za PS3 je nadgradnja 
koncepta, zahteva pa snemalo playstation 
eye in move controller. Ponekod v Evropi je 
špil brez podpore movu sicer potihem izšel 
že lani. Ker pa je mahalo tako temeljen del 
izkušnje, so ga poizdali v nadgrajeni obliki. 
V dnevno sobo ti pripelje tamagočijevsko 
živalco, ki se ti mota med nogami in komaj 
čaka, da se bosta skupaj igrala. Kako in kaj, 
razloži znanstvenik iz laboratorija, v katerem 
naj bi beštjico razvili. Strička upodablja 
odličen živ igralec in po simpatičnosti spo- 
minja na babico iz predstavitve Eyetoya. 
Vodi te pri vseh korakih, razlaga novosti in 
je nasploh prijetna očetovska entiteta. 
Iz jajca tako skupaj pomagata bitjecu, ki bi 
ga še najbolje opisala kot križanca med mu- 

nastlane z baloni, polito vodo in raz- 
tresenimi priboljški. Poseben element 
je risanje, saj risbe oživijo in postanejo 
svojevrstne igrače. Ustvariš lahko avto- 
mobilček, letalo, robota, marioneto in še 
4 kaj. Črte vlečeš z movom ali pa se obo- 
VA rožiš s pravim flomastrom in listom papir- 
ja. Stvaritev nato pokažeš kameri, a je 
tak zajem manj zanesljiv. Snemalo ima tu- 
di mikrofon in omogoča učenje preprostih 
napevov. Kosmatinček pesmico sicer inter- 
pretira precej svobodno, a je vseeno ganljivo, 
ko se iznenada spomni in zabrni Na planincah. 
Poleg tega je ščene mogoče do onemoglosti frizi- 
rati, mu barvati dlako ter ga maškarati v 
4 najbolj hecne cunje, od kostuma želve do 
miniaturnih uniformic. Da preoblačenje 
ni samo sebi namen, se trudijo fotograf- 
ske naloge. Zverinico moraš slikati med 
kobacanjem v velikanskem milnem me- 
hurju, jo obleči v godzilo in ji v razsutje 
ponuditi avto ali jo stlačiti v čebeljo opra- 
vo ter jo poslati med balone v obliki sad- 
ja. Fotografije in filmčke lahko izvoziš na 
splet, kjer obenem ždi trgovina z dodatno 
robo. Trenutno je za tri evre naprodaj 
komplet kmečkih oprav. 
A kakor je vse skupaj pisano in lepo iz- 
vedeno, izkušnjo kvarijo dolgi nalagalni 
časi. Vsaka menjava igrač in aktivnosti 


co, opico in psičkom. Hitro ugotoviš, da je 
ljubljenček narejen za gibalno interakcijo. 
Kamera mora biti postavljena tako, da je 


e Špil brez kamere ali mova stane 30 evrov in je primeren za uvajanje 
otrok v svet iger. Navdušujoče je, kako zna predrugačiti znano okolje. 
Akvarij je eden takih elementov, vanj pa nameščaš ulovljene ribe. 


poteka skozi počasen lijak in pogoltne 
blizu trideset sekund. Zamudnost je ne- 
popisna in trga izkušnjo, zato to ni izde- 


igralec v ozadju in je spodnja tretjina prizo- 
rišča prosta. To je eyepetovo igrišče, kjer 
malček teka, se prekopicuje in se odziva na 
premike v vidnem polju. Če dvigneš roko in 
pomigaš s prsti, bo srečno poskočil. Če 
trepneš po tleh, se bo spravil na lov, ob 
nežnih gibih se bo nastavljal božanju. Ra- 
zličica za PSP bo izšla v prihodnjih mesecih 
in bo nekoliko drugačna. Tudi tu bo vključe- 
na kamera, vendar bo oko usmerjeno proč 
od igralca. Žvau bo hopsala po mizi ali pod- 
obni površini in bo vizualno manj dodelana 
od res pristno kosmate kepe na PS3. Ta se 
vsekakor obnaša zelo življenjsko, saj maha 
z repom, prede, si liže tačke, stresa z glavo 
in uganja ostale živalske norčije. Početje os- 
mišlja dvotedenski program z izzivi. Vseh 
nalog je šestdeset, namenjene pa so zlasti 
predstavitvi nove opreme. Čeprav je igra 
načrtovana po dnevih, z enim obiskom brez težav op- 
raviš več od predvidenega. S pridnostjo odklepaš do- 
datna oblačilca, igrače in pripomočke. 

Medij za vse to je igrator move, ki prevzame vlogo ro- 
čaja raznovrstnih artiklov. Medtem ko pred televizor- 
jem mahaš s pisano lučko, tvoja podoba na zaslonu 


€ Diako neguješ z rednim tuširanjem. Barv 
kožuha je na desetine, mogoče pa je tudi ročno 
risati vzorce in spreminjati teksture ter dolžine. 


maronek 2010 


€ wahljanje z lučko ne zanima le navideznih, ampak tudi prave živali. 
Virtualnež tule žveči svoje piškote, mačka pa se je lotila movove vrvice. 


vihti tuš, sušilnik, mrežo, kanglico s hrano, skakalne 
obroče in kup drugega. Tu so pihalnik milnih mehurč- 
kov, vrtni komplet za sajenje rož, trampolin, kegljaš- 
ka steza in celo ribnik. Čeprav kamerica ne zmore 
več od zrnate slike, ki ji manjka ostrine, je iluzija dru- 
ženja z žverco močna. Bivalne prostore imaš kmalu 


O Vse se ne dogaja na tleh. Ko zrišeš letalo, kos- 
matin postane pilot in odfrči lovit mavričke ter 
padajoče zvezde. Ti nadzoruješ višino leta. 


lek za kakorkoli nestrpne in kritične. Ob- 
enem pa ni daleč spoznanje, za kako plit- 
ko košarico dejavnosti gre. Učožvau ne 
raste in se ne razvija, ne lula in ne kaka, 
je brez spola in podmladka. Značajske 
raznolikosti ni, tako da vzgojni orehi, 
omembe vredna paleta čustev in kogniti- 
vne nianse odpadejo. Mali se pač izvali iz 
jajca in to je njegova osrednja ter edina 
življenjska prelomnica, saj tudi umreti ne 
more. Glede na to mu precej manjka do 
statusa pravega virtualnega ljubljenčka, 
saj je vsak tamagoči izpred desetih let 
zahteval več odgovornosti. Plastično zme- 
ne si moral nositi s sabo v šolo in ga 
skrbno pedenati, da ni crknilo in je na- 
predovalo po razvojnem drevesu. Po- 
dobno, čeprav že manj rigorozno je bilo v 
Nintendogs za DS. Cucki so imeli tam ra- 
zlične temperamente in so bili do neke mere nepred- 
vidljivi. Užitek jih je bilo učiti trikov, voziti na tekmo- 
vanja in opazovati pri igri s sovrstniki. Take finosti tu 
manjkajo in odsotnost globine je velika škoda. 
Eyepet je tako sicer luštkana, a v srži toga in samoza- 
dostna igrača, ki je ob tričetrt ure dnevno zanimiva 
kvečjemu kak teden. Neko mero celostne skrbi sicer 
spodbuja, saj lahko živalco pregleduješ s skenerjem 
in ugotavljaš stanje možganov, srčka, želodčka ter 
mišic. Če je kaj zarjavelo, je čas za igro, crkljanje in 
futranje. Poročilo pošlješ v zbirni center, nakar dobi- 
vaš nagrade. Kljub temu pa prave kazni za zanemar- 
janje ni, če ne štejem žalostnih očk ob praznem tre- 
buščku in muh, ki se spreletavajo ob umazanem 
kožuhu. Ker ni posledic in sprejemanja odločitev, ne 
more biti niti navezanosti in dolgoročnega veselja. 


sprejme novega ljubljenčka. Nje- 
na mačka ugotovi, da ji ni tekmec. 


Sony 


65 


Bojevalno je igra kljub debilni cameri boljša 


Svojo palico proti koncu spomni nekje 
me —d ; m4 ič 4 AA. 


0 pilki. Zvezdni prah. Enslaved: Odyssey to the 


West tvorijo koščki tega in onega, povlečeni 

na kup z raznih koncev. Glej, tod svetijo dragu- 

ljaste kapljice strojnega olja iz Matrice in Ter- 
minatorja. Na hrbtni strani roke - kot bi šel v maškare 
- opaziš svetlikajoče se drobce Vojne zvezd, drugod 
pod prsti na nogah začutiš Transformerje 6 Pobesne- 
lega Maksa. In kot bi si mislil, iz tega nasutega zrnja ni 
sveže pečenega kruha. Enoigralska odisejada na kon- 
cu, oddaljenem deset ur, sicer uspe zastaviti nekaj 
svojih vprašanj. Scenarij Alexa Garlanda, pisca sce- 
narija za film 28 Days Later, pove par aktualnosti, ki 
so vendarle večne, kot bi rekel stric Orwell. A kot ce- 
lota se špil predolgo obotavlja, da razkrije slastne de- 
le, preveč se zgleduje po že razglabljanem in ima pre- 
tirano količino igralnih težav. Izkušnja ni skvarjena 
kritično, a vendarle. 
V razsutem postapokaliptičnem svetu se vseliš v kožo 
nabildanega, gibčnega bojevnika, ki ga zaradi gimna- 
stičnih spretnosti kličejo Opičnjak. Po hrumečem 
padcu nebesne ladje pomagaš brhki mladenki Trip, 
da se vrne domov. Zemlja namreč pozna le še dve 
vrsti ljudi: svobodne preganjance in take, ki imajo na 
glavi suženjsko čelado, skozi katero jih nadzorujejo 
robotasti gospodarji. Monkey in Trip sta odločna par- 
tizana, ki ju žene skupni interes. Trip niha med žalost- 
jo in jezo, Monkey pa ji mora slediti, saj ima na glavi 
kacigo, skozi katero mu lahko Trip kadarkoli prizade- 
ja hude bolečine. Toda pokrivalo uporabi malokdaj, 
saj se med junakoma splete prijateljstvo, ki bi lahko 
bilo nekaj več. Predvidljivo, a na svoj način ipak gan- 
ljivo. 
No, romantiko, filozofijo in trpkost ob demoliranem, 
razčlovečenem planetu prežemata akcija in komedija. 
Veliko je zbadljivih debat, sploh ko vstopi komični ele- 
ment v obliki debeluha Pigsyja, ki je prav res eno 


Pogon Unreai pošk za nekaj čudovitih prizorov: "Motijo pa res grde listu: 
re in nezanesljiva gladkost tako na X360 kot PS3. J 


dd Heavenly Sworda. Monkey s. 
ez gaču. 

Zaključni šef (to ni ta).j i dober, medtem ko je Večkratna borba ee, 
psom, ki-je na škatlici z igro; primer slabega dizajna. 


bazdljivo in potrebno prase. Zlasti fino pa je opazova- 
ti čudovito zmodelirane obraze. Ti izrazje dolgujejo 
prejšnji igri skupine Ninja Theory, Heavenly Sword, 
in profi igralcem, kot je Andy Serkis, ki je oživil 
Monkeyja. Subtilne interakcije med liki opazno 
prednjačijo pred večino špilov in ko se enkrat. | 
vživiš v štorijo, te Enslaved prav zasužnji. 

Te pa večkrat ima, da bi preklemano reč odlo- | 
žil, in to iz čisto nepotrebnih razlogov. Zadeva 
je mešanica tretjeosebnega ploščadenja, te- 
peža in streljanja, ki črpa tako iz modernih 
Perzijskih princev in Assassin's Creedov kot 
iz Uncharteda ter Beyond Good 6 Evil. Vse 
plati so enostavne. Za ploščadenje le tiščiš 
gobico v smeri naslednjega bliskajočega se 
oprijema, pri čemer je treba šele na samem 
koncu malce paziti na pravočasen odriv. Za stre- 
ljanje nameriš s svojo čudežno plazemsko palico 
in sprožiš. Če sovrag ni zakrit z modrim ščitom, 
ga lahko takoj poškoduješ z eksplozivnim na- 
bojem, drugače mu protekcijo prej odstraniš z 
onesposabljajočim izstrelkom. Mlatenje pa 
pretežno hoče dokaj slep knofodrk z obdobji 
domala neprebojnega blokiranja in skaka- 
nja vstran. Da smo v njem uspešnejši, 
lahko z nabiranjem rdečih krogel, ki jih 
dobimo od pobitežev in iz skritih kotič- 
kov, nadgradimo ščit, zdravje in palico. 
Količina ojačitev žal ni ravno nabuhla in nima bistve- 
nega vpliva na igranje, zato smrdi po posiljenosti. 

Ker sta Monkey in Trip nenehno skupaj, je treba za 
napredovanje uporabljati njene danosti. V prvi polovi- 
ci igre moraš skozi krožni meni spremljevalki na vna- 
prej določenih mestih nekajkrat ukazati, naj s holo- 
gramom zamoti robote, ki streljajo z nepremičnih po- 
zicij. Tedaj se Monkey laže premesti med zakloni (h 
katerim se ni moč prižeti in nato iz njih streljati kot v 
Gears of War) in pride kovinkotu za hrbet, da ga 
premlati. Kasneje izmenično aktivirata gumbe, s či- 
mer sukata ploščadi, on pa ji pomaga do više ležečih 
oprijemov ali jo meče čez prepade. 


No, če so ukazovanje, nažiganje in plošča- 
denje dokaj neproblematični, odštevši vča- 
sih čudno zaznavanje zadetkov in stika hero- 
ja s podlago, ima udarjanje večje proble- 
me. Je plitko in se odvija proti kakim pe- 
tim vrstam robotskih, nenavdihnjenih in 
ponavljajočih sovražnikov. Kamera je v 
njem ena najslabših vseh časov. Res- 
no. Ne vem, kateri idiot jo je postavil 
tako blizu olive riti, ampak 
preglednost je zanič in natančnost 
temu primerna. 
Takisto je igra docela linearna in 
dosti primitivna, saj je omejena na 
sistem 'pojdi tja in pritisni gumb, ko 
ti bo tako naročeno'. Med Opičnjakom 
in Trip ne moremo menjavati, njuno 
sodelovanje je slabo izkoriščeno, rešitve 
miselnih oreščkov pa znajo biti skregane 
z zdravo pametjo. Monkey ima v žepu le- 
talni disk, ki ga lahko uporabi le tedaj, 
ko to hoče igra, čeprav bi si drugače pri- 
hranil kup težav. In tako dalje. 
Pa vendar, pa vendar. Enslaved pač hoče 
zlasti zabavati in povedati kratkočasno 
zgodbo s kancem soli, in to mu kljub 
vsem težavam uspe. Čeprav je prva po- 
lovica v primerjavi z drugo prazna. 
Čeprav je vse skupaj tako za roko vodeno in osnovno. 
Čeprav je najvišja težavnost od treh zaradi pokveče- 
nega boja dostikrat lobotomizacijsko frustrirajoča. 
Čeprav ni dorasel velikanom, po katerih se zgleduje. 
Vsi vidiki so povezani v gladko tekočo, napeto celoto, 
ki te, ako ji daš priložnost, nagradi s pomnljivimi liki, 
eksplozivnim finalom in hecno toplo-hladnim občut- 
kom v prsih. Priporočam v končanje, ko cena pade. 


niha med željo, da bi to čelado 
sežgal in da bi jo imel na sebi. 


/PS3 Ninja Theory / Namco 

Meksikajnarska trojiča (levo Trip, v sredini Monkey, desno smrduh Pigsy) 
bo deležna novih avantur v že prihajajočih dolpotegljivih dodatkih. 


oktober 2010 


anska konzolna Fifa (J195, 90) je za EA Cana- 
da in nogometščine predstavljala dosežek, vre- 
den vriskajočega sprehoda do tribun in podži- 
ganja navijačev z vihtenjem dresa. Dobili smo 
akcijsko, adrenalinsko simulacijo najlepše igre, ki je 
napad postavljala le stopničko nad obrambo, navdu- 
šila pa z golido subtilnosti. Z desetico so avtorji žogo 
kot Roberto Carlos proti Franciji zadeli s tremi prsti in 
jo v mrežo poslali v tako hudem loku, da je konku- 
renčni Pro Evo (J196, 70) lahko samo nemočno za- 
beležil vodstvo in novo zmago večnega tekmeca. 
Po tako opaznem napenjanju mišic je marsikdo pri- 
čakoval, da si bo Fifino razvijalsko moštvo spet pri- 
voščilo nekaj počivanja na lovorikah. In, roko na grb 
kluba, ta marsikdo se ni pretirano motil. Občutek na 
zelenici namreč ni bistveno drugačnejši od tistega, ki 
nas je navduševal že lani. A hkrati popravkov in nad- 
grajenih mehanik ni moč spregledati. Recimo ele- 
menta 'pro passing', visokoleteče oznake za oteženo, 


Rumeni indikator nas pri nadzorovanju golmana opozarja na idealno 
pozicijo. Ob tiščanju gumba L1 / LB bo vratar krogcu sledil samodejno. 


SPUHIS oPUKNIS 


Mož v črnem dobro sodi, le pri deljenju kartonov po izteku puščene 
prednosti malo pretirava. Taki primeri so v resnici redkejši. 


Ponovljene posnetke je moč na EAjevem portalu objaviti kar med 
potekom srečanj. Najlepše geste pa lahko končno shranimo na trdi disk! 


KONZOLEC 


FIFA 11 


a hkrati pristnejše oddajanje usnja. Natančnost podaj 
je po novem še malenkost bolj odvisna od smeri, v 
katero je fuzbaler obrnjen, ter sile, s katero žogo po- 
tisne do soigralca. V praksi to pomeni, da imata celo 
tehnično podkovana gospodarja sredine, kot sta Xa- 
vi in Iniesta, več težav pri hitrem pošiljanju okrogline 
do sotrpinov za sabo. Asistirano podajanje v slogu iz- 
menjav pri namiznem tenisu je bilo ena ključnih za- 
mer, ki so letele na račun sicer navdušujoče organ- 
skosti Fife 10. Dasiravno napredek ni velik in se je za 
popolno odpravo te tegobe tudi letos treba zateči k 
rahlo mazohističnemu manu- 
alnemu nadzoru podaj in stre- 
lov, ki ostaja simbol fifaškega 
mojstrstva, se novost v praksi 
občuti. 

Druga oglaševana in domnev- 
no večja pridobitev enajstice 
sliši na 'personality plus'. Z njo 
so kovači v bazo podatkov, ko- 
der so s ciframi od ena do sto 
zabeležene splošne sposob- 
nosti igralcev, primaknili sve- 
žo sekcijo, v kateri so zapisa- 
na specifična obnašanja popu- 
larnih športnikov. Denimo Ibro- 
vo soliranje, Messijevo brutalno 
pospeševanje proti kazenske- 
mu prostoru, Rooneyjeva pri- 
sotnost vsepovsod, Sissokoje- 
vo mikastenje na sredini, Mai- 
conovo prodiranje na nasprot- 
nikovo polovico in puščanje 
prostora v obrambi, Iličičevo 
spektakularno tresenje mreže 
po selitvi k Palermu ... Okej, 
slednje niti ne. Vsekakor pa 
gre za občutno dodelavo od- 
lične nogometne srčike, ki na- 
dalje izdatno poveča količino 
nians in poskrbi za to, da je 
zaustavljanje Chelseaja, ki ima 
v konici napada živalskega 
Drogbaja, drugačno od igranja 
proti s talenti revnejšemu Stutt- 
gartu. 

Preostale izboljšave in odstopa- 
nja v primerjavi z lansko verzi- 
jo so bolj kot ne posledica ti- 
pičnega premikanja drsnikov 
in finesnih posegov v kodo. 
Veselo lobanje vratarjev, ki ga 
je omilil že poletni World Cup, 
je stvar preteklosti. Zagradnja 
žoge z nastavljanjem telesa 
ima pri oblikovanju akcij zdaj 
še večji pomen. Umetna pa- 
met soigralcev, ki so v enajsti- 
ci za las bolj nagnjeni k odkri- 
vanju, je takisto subtilno popi- 
ljena, pohvaliti pa gre tudi sili- 
cijske možgane nasprotnikov, 
ki so pri postavljanju obrambe 
vrste še sposobnejši. Za dob- 
rodošlo se za nameček izkaže 


Pritiklina Creation Centre je trenutno v testni 
fazi, sestoji pa iz spletne strani, kjer se poigramo z 
ustvarjanjem igralcev in klubov, ter možnosti uvo- 
za kreacij v špil. Svojega Klitona Bozga lahko nato 
delimo z ostalimi kreativci. 


opcija, s katero je sodnike moč prepričati k upošte- 
vanju igranja z roko. Všečen pa je tudi finesen sistem 
izvajanja najstrožjih kazni, ki je debitiral v World Cupu. 
Penali, kjer štejeta zlasti tempiranje in pedantno do- 
ločanje smeri leta usnjevine, so letos zelo riskantni! 
Za vnos sindakalnega minimuma svežine so Kanad- 
čani poskrbeli še drugje. Zares novih načinov FIFA 11 
nima, odštevši spletno udejstvovanje enajstih proti 
enajstim, se pravi tudi vratarjev. Prej je šlo le deset na 
deset brez varuhov mreže. V vlogi golmana moremo 
nastopiti tudi v prevetrenem kariernem načinu, ki pod 
eno streho združuje sedenje na direktorskem stolčku 
(manager), delovno mesto nadzornika igralcev (pla- 
yer manager) in nadzorovanje izbranega nogometaša 
(bivši be a pro: seasons). Kot vratar obrambe izvaja- 
mo z desno gobico na joypadu, pri predvidevanju te- 
ga, kako bo letela žoga, pa nam pomagajo rdeče lini- 
je, ki se ves čas izrisujejo na zaslonu. Pomagalo mo- 
remo po želji seveda tudi izklopiti. Kul? Do neke me- 
re in vsake toliko, saj je čepenje med vratnicama na 
splošno precej dolgočasno poslanstvo. Med priljublje- 
nimi modusi se vračajo virtual pro, ki omogoča krea- 
cijo žogobrenika in njega uvoz v različne moduse ... 
pro clubs, kjer lahko ustvarimo lastno ekipo ali se po 
spletu pridružimo obstoječim ... način lounge, v kate- 
rem srečanja začnemo s hendikepom in zbiramo me- 
dalje ... lokalna in internetna posamezna prijateljska 
ali rangirana srečanja, lige in turnirji ... ter live season, 
tedensko popravljanje statistik na podlagi stanja v de- 
janskih pomembnejših državnih ligah, kot so italijan- 
ska, angleška, nemška in španska. Žal je treba za to 
znova odšteti dodatne denarce, po 5 evrov za ligo ali 
10 za vse skupaj. V splošnem velja, da se osvežitve 
modusov bolje kot ne tičejo kozmetike, odpravljanja 
hroščev - v direktorskem načinu je končno poniknila 
velika večina primitivnih -, drobnih funkcionalnosti in 
splošne skrbi, da v splošnem vse deluje tako, kot je 
treba, brez večjih zamer, kakršne recimo pestijo ak- 
tualni NHL 11. 

Grdoglasne kritike na račun Fife 11 ni moč zapisati, 
čeprav korenitih sprememb ne prinaša. Po grafični 
plati je napredovala bore malo, fičkarije, kot je 
možnost vnosa poljubnih navijaških prepevanj, pa so 
kvečjemu popestritve. A pokažite mi nogometščino z 
boljšo licenčno pokritostjo, svobodnejšim 360-sto- 
pinjskim vodenjem žoge, večjim vplivom taktik in po- 
stavitev ter naprednejšim preigravanjem, in pokazali 
mi boste - hja, bržkone tekmo na televizorju. 


Juventusu zadnja leta ne 
gre, toda v Fifi so mu dovoljene sanje. 


/X360 Electronic Arts 

ki so jo prehodile nelinearne 


akcijade od enostavnih začetkov do gomazečih peskovnikov. 
Količita ga seriji Metroid in Castlevania ter je važnejši, kot se morda zdi. 


b izrazu 'open world' večina pomisli na 
naslove, kot so Grand Theft Auto, Just 
Cause, Crackdown in trenutno šerifsko 
aktualni Red Dead Revolver. Se pravi 
na igre, kjer lahko ob poljubnem času 
nelinearno delamo skoraj vse, kar nam pade na pa- 
met, naj bo zakonito ali ne. Od lovljenja kriminalcev 
in brisanja sovražnih armad z obličja Zemlje do ropa- 
nja bank ter motoriziranega gaženja pešcev po ploč- 
nikih. Vse to se običajno odvija v okolju, ki deluje 
enotno, živo. Tako je predvsem zato, ker ni razdelje- 
no na posamezne nivoje ali celo sobe. Mimogrede, 
sorodni izraz za odprt svet je peskovnik (sandbox), 
ampak njegov pomen je malo drugačen, saj se ne 
tiče toliko prostosti vandranja po umetni dimenziji 
kot svobode, da k igranju pristopaš tako, kot ti pa- 
še, z orodji, ki si jih lastiš. Sta pa pojma domala ne- 
ločljivo povezana in dostikrat izmenljiva. 
Toda igre, ki so nas pustile, da smo s culo na rami 
ubrali svojo pot po navidezni deželi, smo srečali že 
pred GTAji. Spomnimo se prastare igre Adventure za 
atari 2600 iz leta 1979, ki je zasejala seme koncepta, 
vesoljščine Elite, ki se je uveljavila 1984, in številnih 
raka do modernih odprtosvetovnic stari japonski sle 
cijski seriji Metroid in Castlevania. Rodili sta se na 
konzolah in si delita toliko elementov, da ju označuje 
en sam izraz. To je običajno 'metroidvania', lahko pa 
tudi 'castleroid'. 
Mnogokateri podalpski pecejaš zdaj godrnja, fujfej!, 
to je gotovo pofl ino drek, saj vsi vemo, da konzole 
poneumljajo igralce s poenostavljenim pristopom do 


vsega. Dodatno se mu bo pred očmi stemnilo, ko bo 
izvedel, da je za Metroid zaslužen Nintendo, znan po 
pocukrano luštkanih igrah za vso družino. Mario! Yos- 
hil! Skozi!!! A predsodki lahko na očeh držijo plašnice 
le nekaj časa, saj je metroidvania častitljiva, omembe 
vredna podzvrst s številnimi naprednimi odlikami. Ob 
izidih iger, kot so Castlevania: Harmony of Despair, 
Metroid: Other M in Castlevania: Lords of Shadow, ter 
možnosti igranja starih delov tako z nakupi na konzol- 
nih spletnih servisih kot na PCjevih emulatorjih se 
spodobi, da jo razkrijemo nepoznavalcem. 


INETEOICI 


Metroid je luč sveta ugledal leta 1986 na osembitni 
konzoli NES. Vodja projekta je bil kultni izmišljevalec 
zabavnega Gunpei Jokcoi, ki je dizajniral tudi ročno 
drkalico game boy. V estetskem obratu od rodbinsko 
prijaznih Nintendovih likov in zapletov je Gunpei te- 
matski navdih našel v globinah vesolja, natančneje v 
filmu Osmi potnik iliti Alien. (Če o njem ne veš, beri 
vedež v Jokerju 200, id članka na stranki 7225). 

Že temeljno sovražno bitje, metroid, je izpeljanka 
obrazosesa - facehuggerja, se pravi tiste razvojne 
stopnje aliena, ki se ti pripopa na fris in ti skozi usta v 
prsni koš odloži jajčece. Kreatura je delno meduza, 
kar je za Japonca kot prebivalca otoške države logič- 
na izbira, in delno nezemski stvor s fetišem na betice. 
Žverca ni naravnega izvora, marveč so jo učenjaki 
prihodnosti z bioinženiringom naredili za spopad s ta- 
jinstveno boleznijo, nakar je sama postala smrtonos- 
na nevarnost. 


EH 


Gunpei Yokoi, ata game boya, je leta 97 tragično 
preminil. Po trku na avtocesti sta s sodelavcem us- 
tavila, da bi ocenila škodo. Pri tem pa sta se v avto 
zaleteli še dve vozili in mojstra nesrečno zmečkali. 


Pokloni Osmemu potniku se s tem niso končali, saj je 
po igri haral zmajasti dinozaver Ridley, imenovan po 
režiserju Scottu, medtem ko je bil glavni šef Mother 
Brain (na naslovni sliki zgoraj), kar je pomežik imenu 
računalnika Mother na tovorni ladji Nostromo. In na- 
vsezadnje je bil lik Samus Aran, ki smo ga nadzoro- 
vali, močna ženska, tako kot je pod žarometi v Alie- 
nih železna poročnica Ellen Ripley. Samus je bila prva 
človeška ženska vodilna oseba v igrah, s čimer je na- 
redila podoben pretres, kot če bi bil danes heroj v špi- 
lu črn gej. Zanimivo pa je, da si za njen spol izvedel 
šele na koncu, kjer si jo ugledal v vsej njeni ženstveni 
figuri. Morda niso hoteli preveč šokirati testosteron- 
ske publike. 

Zmaj Ridley je stalnica v Metroidih od prvenca za 
NES (na sliki) dalje. Enako je z melodijami za po- 
brane artefakte in opravljene šefovske boje. Pogre- 
vanje župe ali luštno nostalgični prijemi? Slednje! 


Štart Metroida je bil podoben standardni dvorazsežni 
ploščadni igri, obogateni z orožji. Samus, ki je bila 
odeta v futuristično zaščitno-bojevalno obleko, smo 
vodili v pogledu od strani, skakali po platformah in 
rešetali v štiri smeri. Klasika? Ne čisto. Če so bile do- 
tedanje platformščine - kar je bila v tistih časih sopo- 
menka za akcijade - oblikovane tako, da si nenehno 
premočrtno šibal v desno, je Metroid prebil to ogrado. 
Ko smo z začetnega položaja kot ponavadi krenili de- 
sno, smo naleteli na zid, ki je imel pri dnu manjšo od- 
prtino. Razstreliti ga nismo mogli, preskočiti tudi ne in 
kanalček pri dnu je bil premajhen, da bi se zmigotali 
skozenj. Zato smo se vrnili in šli levo. Tam se je skri- 
vala prva nadgradnja, ki je omogočila, da se je Sa- 
mus ob pritisku na gumb spremenila v kroglo - slavni 
'morph ball'. V obliki kugle smo se prebili mimo zaga- 
mane stene in se tako odpravili na raziskovanje pla- 
neta Zebes. 

Ta je bil sestavljen iz mnogih posameznih zaslonov, 
nanizanih v vse smeri, tako levo in desno kot gor in 
dol. Pri tem smo morali biti skakalno in strelsko spret- 

Od Super Metroida (na sliki) za SNES, ki je izšel le- 
ta 1994, do Metroid Prime za gamecube, ki se je 
skotil 2002, je minilo nič manj kot osem let. Zaradi 
tega je serija Metroid edina Nintendova megafran- 
šiza, ki se ni pojavila na nintendu 64. S tem košč- 
kom znanja boš odtihmal pecal geekice kot nor. 


ni, saj so nam na poti stale tako zajebano razporejene 
ploščadi kot najedajoči sovražniki. Zlasti pa smo mo- 
rali v okolici najti nadgradnje, ki so nam omogočile 
odprtje poti naprej. V prvi vrsti je to veljalo za vrata, ki 
smo jih odpirali z izstrelki. A to še zdaleč ni bilo vse. 
Če nismo mogli doseči police visoko nad sabo, smo 
morali najti šolne za odriv. Še vedno ni šlo? Poiskali 
smo zmrzovalni žarek, otrpnili sovraga v zraku in sk 


čili nanj ter nato na ploščad. Z bombami smo odpira- 
li vidne in skrivne prehode ter smuknili v odpornejši 


oklep, kar je bilo nujno za preživetje. Planetarna favna 
nas je namreč stalno nadlegovala. 
Kakih trideset vrst tečnarijskih or- 
ganizmov je bilo obnašalno prepro- 
stih, saj je bil NES švohoten. A ven- 
dar je bil občutek dober in Zebes 
prepričljiv, saj ni šlo za skupek oh- 
lapno povezanih ekranov, marveč je 
prizorišče dajalo občutek nečesa več- 
jega - resničnega, dihajočega pla- 
neta. Le karte ni bilo, tako da si se 
znal izgubiti. 

Zemljevid je leta 1994 uvedel Super 
Metroid za SNES, ki je daleč prese- 
gel tako Metroid na NESu kot njego- 
vo nadaljevanje Metroid 2: Return of 
Samus za game boy. Super metroid 
so naredili po eničinem kopitu (dvoj- 
ka je bila veliko bolj premočrtna), 
vendar je bil konkretno nadgrajen in 
se uvršča med najbolj čislane ar- 
kadne pustolovščine vseh časov. Na 
dobrodošli karti so bili označeni gla- 
vni priboljški in sobe za shranjeva- 
nje položaja, ki so nadomestile stara 
gesla. Te reštartne točke so bile med 


Bi črti 


sabo oddaljene ravno toliko, da se je 
bilo treba do njih pazljivo prebijati, a 


Trilogija Prime se je s prihodom na wii še bolj potrdojedrnila kot 
sicer. Samodejni zaklep merka si lahko za natančnejšo uporabo wii- 
ljinca izklopil in hitro ugotovil, koliko te je v hlačah. 


nikoli niso bile izven dosega zadane- 


EIST%<-EHtJI METALCICI 


Metroid ni tako dolga (razvlečena?) serija kot Cas- 
tlevania, saj šteje 'le' devet orenk delov. V igranje 
najbolj priporočava Metroid Prime Trilogy za wii 
(Joker 197), kjer na enem ploščku dobiš vse tri 
dele gamecubove trilogije Prime, koristno podkre- 
pljene z wiimotastim nadzorom. Za Prime je ust- 
varjalsko breme prevzela skupina Retro Studios in 
Aranine odprave prestavila v 3D-prvoosebno oko- 
lje. Prvi del je nastajal nič manj kot osem let, pod- 
reja pa se nelinearni zasnovi izvirnega Metroida za 
NES. Ker je bilo odstranjevanje sovražnikov v tri- 
razsežnem prostoru dolgotrajnejše in bolj zoprno 
kot v klasičnih Metroidih, njihovo stalno oživljanje 
pri vračanju na že obiskane lokacije pri marsikom 
ni naletelo na topel odziv. Toda Primi so se kljub 
ne zares tenkočutnemu dizajnu odlikovali po pre- 
pričljivem svetu in zanimivem mešanju raziskova- 
nja ter boja, pri čemer so prišli dotlej najbolj do iz- 
raza elementi srhljivk. Ce ti godi starikav 2D, pa na 
vsak način naloži Super Metroid za SNES, ki je 
kljub bazični grafiki še danes zelo igralen in vzdu- 
šen. Ako se ti uspe prebiti skozi napeti in zahtevni 
začetek, si zanj prave baže junec. 


Metroid (NES, 1986) 

Super Metroid (SNES, 1994) 
Metroid Fusion (GBA, 2002) 
Metroid Prime: Hunters (DS, 2006) 
Metroid Prime Trilogy (wii, 2009) 
Metroid: Other M (wii, 2010) 

ga cilja in so ostale v bližini vseh ključnejših šefovskih 
bojev. Kolovodje so za sabo puščali artefakte, s kate- 
rimi smo se okrepili ali si kot v enici omogočili nada- 
ljevanje. Seveda so tudi ti doživeli razcvet, od okre- 
pljenih bomb, hitrejšega teka in super raket do vrte- 
čega skoka ter novih orožij, med katerimi smo lahko 
prosto preklapljali. V prvencu je sveže pobran kanon 
'povozil' prejšnjega, dočim smo mogli v Super Metro- 
idu njihove sposobnosti kombinirati. Charge beam in 
ice beam sta denimo ustvarila ledene projektile, ki so 
krožili okrog nas in nas varovali. O boljši grafiki, ki je 
zajemala napredne učinke (pol)prozornih plasti me- 
glic in tekočin ter kvazi 3D-rotacijo ekrana (mode 7), 
pa najbrž ni treba posebej govoriti, saj je logična. 
Metroidska zasnova je torej jasna. Veliko prizorišče je 
razrezano na manjše, bolj obvladljive dele, po katerih 
se igralec dokaj prosto sprehaja, dokler ne pridobi 
nadgradnje za svoj lik. Nadgradnja omogoči odprtje 
poti v naslednji predel in hkrati omogoči podrobnejše 
raziskovanje starih lokacij. Tako se pred nami zlago- 
ma razpre ves svet, ki je načrtovan tako, da daje vtis 
razgibanosti in živosti. Seveda to ni isto kot peskov- 
niška svoboda v Grand Theft Autovem New Yorku, 
kjer se lahko v vsakem trenutku odpelješ z enega na 
drugi konec metropole in imaš na voljo tako glavne 
kot stranske naloge. A vajeti zdaj samoumevno odve- 
zane igre, kot je GTA, so nastale ravno na temelju ta- 
kih vmesnih postaj od premočrtnosti do odprtosti, kot 
jih je ubiral Metroid. V spregi z njim pa njegova se- 
strična Castlevania založnika Konamija, ki se ni odvi- 
jala v znanstvenofantastičnem okolju, marveč v fan- 
tazijski srednjeveškosti, naphani z vampirji, netopirji 
in animejskimi junaki emo-gotskega videza. 

Smrt v Castlevanijah navadno nastopi kot predzad- 
nji šef, dočim je zadnji Krvoses osebno. Njene 
leteče kose so krive za marsikateri razbit joypad. 


LASTLEYAHIE 


Prva Castlevania in nekaj njenih nadaljevanj ni bilo 
nepremočrtno raziskovalnih, saj je šlo za linearne se- 
kljaške platformščine. Cilj je bil enostaven: kot član 
klana Belmontovih najti in ubiti Drakulo. Vzdušje je bi- 
lo podobno resno kot v Metroidih, le da še usmerjeno 
v črnino in posnemanje filmskih grozljivk. Toda serija 
se je sčasoma razvila in v njej je nastopilo mnogo za- 
nimivih junakov. Simon Belmont je bil denimo prvi lo- 
vec na vampirje in se je pojavil v šestih Castlevanijah. 
Drakuli je v prvi "Vaniji najprej sprašil rit leta 1691 in 
nato še 1698 v drugi. V dvojki je moral najti kose Dra- 
kulinega telesa, da bi se znebil prekletstva, in ga je 
iskal po vsej Transilvaniji. Alucard iz Symphony of the 
Night je bil edini otrok Drakule, ki ga je imel z običaj- 
no človekinjo. To pojasnjuje njegove nadnaravne spo- 
sobnosti. Konami je z uvedbo takega pankrta s tržne- 
ga vidika nekaj tvegal, a srečoma je občinstvo Alucar- 
da hitro požegnalo, ker je raztural. Richter Belmont je 
bil zvezda epizode Rondo of Blood in odklepabilen lik 
v Symphony of the Night, kjer se proti Drakulinim os- 
tudnim legijam bori zato, da bi rešil svojo ljubav An- 


2D-grafika je pri širši publiki v primerjavi s 3D v ta- 
ki nemilosti kot klasična kitara proti električni. A 
zunanjost Symphony of the Night ostaja veličastna. 


'nette. Ker je odet v moder plašč, se lepo loči od ozadij 


in ni bojazni, da bi mu igralec težko sledil. Soma Cruz 
se sliši kot ženska, toda Maria Renard (odklenljiva v 
Rondo of Blood) ostaja ena redkih ženskih vodilnih li- 
kov v Castlevaniah. Soma je dijak, ki se v Aria of Sor- 
row znajde v Drakulinem gradu in ugotovi, da je nje- 
gova-usoda prepletena s krvosesovo. 
Niz Castlevania se je najbolj proslavil s svobodnjaš- 
delom Symphony ofthe Night, ki so ga za PSI iz- 


> dali leta 1997. Do potankosti je sledil receptu (Super) 


Metroida, z iskanjem nadgradenj, vračanjem na že 
obiskane lokacije in oživljanjem sovražnikov vred. 
Takisto so bili v igri zemljevid in sobe s shranjevalni- 
ni točkami, šefi pa so po potolku izpljunili relikvije, ki 


smo jih uporabili za napredovanje. Prizorišče ni bil 


ak oddaljen vsemirski planet, marveč ogromni grad 
tofa Drakule, v katerem smo tolkli krvosesno zalego 
gospodarja teme - leteče glave, zombije, okostnjake, 


duhove, viteze in podobno. 


Lament of Innocence za PS2 je v Jokerju 127 fasala 
71, kar je bilo od nas kar radodarno. Še zdaleč pa 
nismo opisali vseh 'Vanij. 


'Vanije za N64 niti niso bile zgrešene, kar se tiče 
občutka pri raziskovanju in borbe z vampirsko za- 
lego. Samo početje teh stvari pa precej. 


Toda Simfonija noči ni bila nesramna kopija, marveč 
je Nintendovemu igralnemu sistemu dodala marsikaj. 
V prvi vrsti frpjske elemente, kajti za vsakega po- 
raženega zlodeja smo dobili izkušenjske točke, s ka- 
terimi smo krepili Alucarda, svojega lovca na zobat- 
ce. Tega Metroid ni poznal. Več izkušenj je pomenilo 
višjo razvojno stopnjo, več energije in mane ter boljše 
statistike (moč, napad, odpornost, sreča, inteligen- 
ca). Z vztrajnim klanjem smo si tako krepko povečali 
možnosti za preživetje. Prav tako nam je vse, kar smo 
v gradu našli ali kupili v vmesnih trgovinah, spreme- 
nilo statistike ali sposobnosti - orožja za eno ali obe 
roki, ki niso bila združljiva s ščiti, napoji, ki so nam re- 
cimo začasno povečali moč ali nas razstrupili, čelade, 
oklepi, obutev ... Hkrati je oprema prispevala odpor- 
nost na elemente, kot sta ogenj in led, ter na svetle in 
temne napade. Z zalogo mane pa smo izvajali uroke, 
in sicer s streetfighterjevskimi vnosi tipa četrt kroga 
od dol do naprej plus roka. 

KLJUČNE CASTLEVANIE 


Če bi delala spisek glede gole prijetnosti za igranje, 
bi začela s Super Castlevanio IV (SNES, 1991), ki 
je razširjena predelava enice, in vseprisotno Sym- 
phony of the Night (PS1, 1997) ... nadaljevala z 
Rondo of Blood (PC engine CD, 1993), njegovo 
malo slabšo inačico Vampire's Kiss (SNES, 1995) 
ali predelavo izvirnika The Dracula Kiss Chronicles 
za PSP (2008 — Joker 175, 71) ... seznam ofrišala 
s Circle of the Moon za GBA (nismo opisali), ki 
uporablja castleroidski koncept in kjer ima glavni 
lik starošolski bič, ki spreminja sposobnosti glede 
na interakcijo dveh kart, katere za sabo puščajo 
sovražniki ... in končala z DSovo trilogijo Dawn of 
Sorrow (J149, 89) — Portrait of Ruin (J165, 80) — 
Order of Ecelesia (J188, 79). Trirazsežne 'Vanie za 
N64, PS2, xbox in wii bi na vsak način pustila pri 
miru. 

Če bi se spisek tikal odličnosti nelinearnosti in od- 
prtosvetovnega koncepta, bi bil nekolikanj dru- 
gačen. Na prvem mestu bi bila kajpak Symphony 
of the Night, najbolj znana in vobče čislana epizo- 
da serije, ki je s svojim gnetenjem koncepta iz (Su- 
per) Metroida totalno zažgala. O njej piše v glavni- 
ni članka. Njeno zasnovo so povzeli številni na- 
slednji deli, kot sta Circle of the Moon za GBA in 
Dawn of Sorrow za DS. Novi Lords of Shadow pa 
uporablja bolj klasičen recept zaporednih nivojev v 
slogu God of War. Potem bi bila tu Castlevania Il: 
Simon's Ouest (NES, 1987). Prva Castlevania je 
bila linearna, že dvojka pa je vnesla metroidsko ne- 
linearno raziskovanje nadsveta, po katerem je gla- 
vni junak sedem let po prvencu iskal razmetane 
dele Drakulinega telesa, obiskoval mesta s prebi- 
valci, nakupoval v trgovinah, štefnal po temnicah 
in reševal avanturistične uganke. Res pa je, da je 
bilo vse še precej nerodno ter v povojih, saj običaj- 
no nisi niti približno vedel, kam naj bi šel in kaj je 
treba tam storiti. In naposled bi navedla Castleva- 
nio Ill: Dracula's Curse (NES, 1989). Tretja in zad- 
nja Castlevania za NES ni bila ne povsem linearna 
bojevalna platformščina kot prvi del, ne vandrovš- 
čina kot dvojka. Glavna pot skozi igro je bila pre- 
močrtna, toda lahko si odkril prehode, ki so te do 
končnega obračuna pripeljali skozi različne stop- 
nje. Takisto si mogel izbrati štiri like. 

Gotovo velja obema seznamoma ob rob povedati, 
da so Castlevanije še bolj kot Metroidi starošolsko 
zajebani špili in da je nadzor v njih marsikdaj pre- 
cej lesen, od skokov, ki jim ni moč prilagajati dol- 
žine, kar vodi do 'zabavnih' trkov ob sovražnike 
nad prepadi in do marsikdaj lase siveče hoje po 
stopnicah, s katerih te tolovaji zbijejo ter te s tem 
kljub zalogi energije nemudoma pogubijo. Saj ne, 
da ne bi mogli čisto sami dostikrat zgrešiti začetka 
šteng, kar seveda takisto prinese smrt. 'Vanije 
znajo biti izredno zadovoljujoče, a niso za 
nepotrpežljivce brez retro žilice. 


Castlevania (NES, 1986) 

C. ll: Simon's Ouest (NES, 1987) 

C. Ill: Dracula's Curse (NES, 1989) 
Super Castlevania IV (SNES, 1991) 
Rondo of Blood (PC engine CD, 1993) 
Symphony of the Night (PS1, 1997) 
Legacy of Darkness (N64, 1999) 
Circle of the Moon (GBA, 2001) 
Lament of Innocence (PS2, 2003) 
Order of Ecclesia (DS, 2008) 
Harmony of Despair (X360, 2010) 
Lords of Shadow (PS3/X360, 2010) 


Štiriindvajset let že trajajo Castlevanie. Četudi naj- 
novejši del Lords of Shadow ne bi bil finančno us- 
pešen, se bo serija slejkoprej vrnila. 


No, prava raznolikost je domovala v relikvijah, ustrez- 
nicah artefaktov iz Super Metroida, ki so nam odpira- 
le poti naprej skozi utrdbo. Na eni strani so omogočile 
dvojni in višji skok, tek in dihanje pod vodo. Na drugi 
pa so dodale sposobnost levitve v različne oblike. Ta- 
ko smo postali volk, ki je bil hiter in je skočil dlje, ne- 
topir, katerega prednost je bilo letenje, in meglica za 
prehod skozi rešetke. Naposled smo z relikvijami do- 
bili familiare, priklicane demone, ki so nam pomagali 
v boju ali premaknili kako stikalo in so se z uporabo 
prav tako krepili. 

Konami je bil eden redkih, ki si je upal vzeti Metroido- 
vo formulo in jo pregnesti na svoj način. Mešanica je 
bila dovolj podobna izvirniku in hkrati toliko dru- 
gačna, da je uspela posredovati svojstven okus. Od 
tod besedi metroidvania in castleroid. 


PROSTOST 


Čemu je moralo od prvega Metroida preteči debelih 
enajst let, da so nekomu izven Nintendovih brlogov 
pognala zadosti kosmata jajca in si je upal povzeti 
njegov koncept? Odgovor se skriva v samem dizajnu 
tovrstnega špila, ki je precejšen podvig. Ne le, da je 
treba poskrbeti za prepričljiv igralni prostor - obliko- 
valec mora skrbno paziti na njegovo velikost in ubra- 
nost ter vanj pazljivo umestiti napredovalne priboljš- 
ke, snemalne prostore, sovražnike in šefe. Vsak ne- 
premišljen element, naj bo še tako majhen, lahko po- 
dre ravnotežje in igranje naredi banalno ali zateženo. 
Nedvomno bi isto vižo rado ubralo več razvijalcev, saj 
so bili tako Metroidi kot Castlevanie tržno uspešni. A 
konkurenti marsikdaj niso bili dovolj sposobni, pod- 
obno kot pri Zeldah, ki ima bore malo sličnic. V zad- 
njem času je metroidvanijsko zasnovo dobro skopiral 
le odlični Shadow Complex (Joker 194, 90). 

Pa še nekaj je bil pomemben dejavnik za nekopiranje. 
Marsikatera igra, ki je prišla po Metroidu, je na nek 
način že vsrkala njegove prijeme. Recimo Tomb Rai- 
der, Resident Evil ter Alone in the Dark, ki so orali le- 
dino akcijskih avantur v trirazsežni grafiki. Vsi ti so 
nosili klico metroidskega koncepta: občutek dejan- 
ske prisotnosti v vsaj malo živem svetu, raziskovanje, 
vračanje na znana območja in samodejno kartiranje, 
pa tudi nujnost spretnih prstov ter uničevanje živcev. 
In prav ti elementi so ključno vplivali na razvoj odprtih 
svetov, po katerih danes tako radi trosimo svinec. 


Pred letom 1986, ko je se je v prvem Metroidu za 
NES proslavila Samus Aran, je bila najbolj znani 
ženski lik iz iger dejansko Ms. Pac-Man. 


ZAHTE ARSTYC 


-Časovni rekord za hitrotek skozi prvi Metroid za 
NES je 17 minut in 22 sekund, za Metroid Prime 1 
na gamecubu pa 2 uri in 19 minut. 

-Legendarni azijski režiser John Woo je že leta 
2004 odkupil pravice za film Metroid. Doslej se ni 
na tem področju premaknilo nič, zato pa naj bi 
2011 uletela na platna Castlevania. Najprej jo je ka- 
nil režirati Paul W. S. Anderson, zdaj je zadolžen 
Malezijec James Wan, ki je režiral Zago (Saw). 
-Metroid za NES je bil prva večja igra na Zahodu, ki 
je za shranjevanje napredka uporabljala gesla. 
-Zdaj 38-letna Jennifer Hale, ki posoja glas Samus 
Aran od leta 2002 naprej, je bila glas Disneyjeve 
Pepelke 2 in 3. Prav tako je ozvočila žensko varian- 
to Sheparda v Mass Effectu 1 in 2, Ofelijo v Brtital 
Legend, Tiro v Soul Caliburjih ter Naomi Hunter v 
Metal Gear Solidu 4. Kariero nadaljuje v The Old 
Republic, Bulletstormu in SOCOM 4. 

-Castlevania je uradno najdaljša serija akcijskih 
pustolovščin. Ne upoštevaje ponovne izdaje in 
kompilacije ima nič manj kot 28 delov. Prav tako 
se je ime Castlevania od leta 1986 pojavilo na dvaj- 
setih različnih sistemih, kar je več kot katerakoli 
druga akcijska avantura. 

-Japonsko ime za Castlevanio je Akumajo Dracula. 
-Del 'Akumajo Dracula X Chi no Rondo' (Devil's 
Castle Dracula X: Rondo of Blood), ki so ga izdali 
leta 1993 za japonsko konzolo PC engine, na Ebayu 
danes tržijo za okrog 120 evrov. 

-Sony je sprva nasprotoval izdaji Symphony of the 
Night za PS1. Ker špil ni bil v 3D, naj ne bi prikazo- 
val konzole v dobri luči. Če pozorno prebereš tale 
Joker, boš opazil, da so bili podobno skeptični pri 
Worms. Obakrat so kravatniki s svojim nasproto- 
vanjem brenili v temo. 

-Casovni rekord za hitrotek skozi prvo Castlevanio 
je 14 minut in 10 sekund, točkovni rekord za Cast- 
levanio Ill pa 999.999 pik. 


ETILILIFH.A JIH 


Igranje preteklih Castlevanij je seveda najmanj 
problematično, če imaš izvirne igre in konzole za- 
nje. Težav ni niti za lastnike playstationa 3, xboxa 
360 in wiija. Za PS3 in X360 v njunih spletnih trgo- 
vinah za okrog desetaka prodajajo digitalno dolpo- 
tegljivi Symphony of the Night, medtem ko ima 
wiijeva spletna Virtualna konzola Castlevanio 1 do 
3 (po 5 EUR), Super Castlevanio IV (8 EUR) in 
Rondo of Blood (9 EUR). Metroidi so po drugi 
strani na voljo le v Virtual Console za wii, in sicer 
enica za NES (5 EUR) ter Super Metroid za SNES 
(8 EUR). Tretji način so predelave, saj so se igre iz 
serije pojavile na mnogih platformah - enica tudi 
na amigi in PCju (DOS), kjer za razliko od NESa 
pozna shranjevanje napredka namesto zgolj ne- 
skončno žetonov za nadaljevanje. 

Za mnoge najbolj praktična pot pa je zagon emula- 
torja. Za Super Metroid in Super Castlevanio IV z 
Zsnes.com snemi emulator SNESa in s Coolrom. 
com ali kake podobne strani datoteko z igro. Na- 
mesti emulator, poženi ga, klikni na Open, pokaži 
na filet s špilom in igraj. Za Symphony of the Might 
je postopek za spoznanje težji, ker potrebuješ da- 
toteke z BIOSom konzole playstation 1. Z Epsxe. 
com vzemi emulator PS1, v Google vpiši 'PSone 
bios' in najdene filete shrani na disk, igro pa dobiš 
na Emuparadise.org. Namesti emulator, konfiguri- 
raj ga z vtičniki in včitaj SotN. Mala malica kot sla- 
stni breskvici Nine Ivanišin. 

283 TI NEIDA IE, DI SI SE VEDNO tne 


Ob naročilu lahko 
med ostalimi darili 
izbereš Assassin's 
Creed ali Red Alert 
3! Prejmi vsak mesec 
še toplega Jokerja 

v svoj domači 
nabiralnik! 


Za nameček vsak 
mesec med novimi 
naročniki izžrebamo 
dobitnika lepega in 
praktičnega darila! 


Tokrat bomo med 
novimi naročniki v 
oktobru izžrebali tri, 
ki bodo prejeli 

AXE Twist 

darilni set. 


Tudi ta mesec pa bodo 
VSI NOVI NAROČNIKI 
prejeli še nadmočen 
razirni komplet 
Wilkinson! 


Naročilnico in vse podrobne informacije 
najdeš na w j r.si. 


Srnečnikseprembiski 


izznebaneceje? 
Done Zag 


iz Sečovelj 


Za nagrado prejme Logitechove zvočnike Z-5. 


a čisto po japonsko ugankarskim naslovom se 
skriva igra, ki je in ni Metroid. Številni sicer me- 
nijo, da so edini pravoverni deli te stare razisko- 
valno-strelsko-ploščadne serije tisti, v katerih 
nelinearno brskaš po velikih nivojih, se vračaš na že 
obiskana področja in si tam odpiraš poti naprej s prid- 
obljenimi nagradnjami. Drži, to je prepoznavna značil- 
nost niza. Niso pa taki vsi Metroidi, saj so različni raz- 
vijalci ob upoštevanju tradicije s serijo radi eksperi- 
mentirali. Other M je tako mešanica uveljavljenih ele- 
mentov in novih pristopov, ki franšizo peljejo v neko- 
likanj drugačno smer. To bo vznejevoljilo tradicionali- 
ste, a ti so imeli navsezadnje dovolj klasičnih Metroi- 
dov, od Super Metroida za SNES do trilogije Prime za 
gamecube in wii. Čas je za nekaj svežejšega. Čas je za 
Team Ninja. 
Oziroma za Project M. To je skupno ime za izdeloval- 
ce igre, katerih levji delež tvorijo ljudje iz Teama Ni- 
nja. Skupina službuje pri Tecmu in se je proslavila s 
serijo Ninja Gaiden, a je tokrat združila moči z dolgo- 
letnim vodjo Metroidov, Jošiom Sakamotom. Čeprav 
Nindž ne vodi več enfant terrible naše industrije To- 
monobu lagaki (to je uni tokijski patron s sončnimi 
očali, leder plaščem in epsko samovšečnimi izjava- 
mi), imajo dovolj izkušenj, da so poskrbeli za bolj di- 
namičen in zanimiv boj, kot smo ga bili v seriji vajeni. 
Sakamoto pa ga je uravnovesil s klasičnim dizajnom 
in značilnimi elementi. 
Kot zmerom v Metroidih nadzorujemo znanstvenofan- 
tastično bojevnico Samus Aran, odeto v značilni bojni 
oklep. Po prvoosebnih Primih smo zopet v tretji per- 
spektivi. Če igro postavimo na časovno premico, se 
godi med Super Metroidom in Metroid Fusionom. Sa- 
mus je uničila planet Zebes, dom strašnih mutantskih 
kreatur, imenovanih metroidi, a kmalu po tistem pre- 
streže klic na pomoč, ki prihaja z velikanske vesoljske 
postaje. To ni vsakdanji poziv, saj se ji zdi kot otrok, 
ki kliče mater. Čudno, kajti Samus meni, da je na Ze- 
besu pustila zadnjega metroida - ličinko, ki je našo 


protagonistko imela za roditeljico. Hm! Hmmm! 

Med brskanjem po postaji bo tisti, ki zapuščine ne po- 
zna, deležen samostojne zgodbe. Največ pa bodo od- 
nesli oni, ki sago podrobno spremljajo, saj je v pri- 
merjavi z večino Metroidov fabula orenk osvetljena. 
Deležni smo poštenih, dolgih vmesnih sekvenc, ki so 
zdaj narejene z grafičnim srčkom, zdaj v obliki vna- 
prej pripravljenih animacij. Ne le to: v njih se Samus 
nemalo pogovarja z drugimi ljudmi. Punca je bila do- 
slej skoraj vedno obsojena na samotnjaško potikanje 
po neprijaznih svetovih, kjer je naletela na malokoga 
razen zverin. Nič kaj babje. Other M pa ji kot v soboto 
na tržnici daruje mnoge čvekalne partnerje, na primer 
soldate iz njene bivše marinske čete, na katere perio- 
dično naletava in je z njimi na radijski zvezi. Tudi njen 
glas a zaradi nove igralke drugačen kot v tridelnici 
Kar se sklada z usmeritvijo fabule, ki poleg ščepca 
detektivske drame in žgočih zarotniških skrivnosti, 
pomembnih za širši Metroidov univerzum, dostavi 
pošteno raziskavo Samusine osebnosti. Dolgonoga 
bjonda analizira travme iz svoje preteklosti, pri čemer 
nekajkrat izpade šibka, celo jamrajoča. Nekateri nad 
tem ne bodo navdušeni, saj se ne sklada z imidžem 
slaboritne vesoljske junakinje. A to je njena stara po- 
doba, ki izvira iz golega streljanja vesoljcev. Razvijalci 
bi jo sicer lahko naslikali bolj 'junaško'. Toda to, da 
gre Samus vase, se sprašuje o smislu življenja in je 
vsa animejsko namorjena, je logično. Metroid je ja 

ponski izdelek. Če bi bil ameriški, že na začetku ne bi 
dobili raziskovalščine, ampak navadno akcijado. 

V ironičnem zasuku pa se Other M po igralni plati na- 
gne ravno v to smer. Res je sicer, da do neke mere 
neguje lastnosti odprtih Metroidov. Poglavitna je na- 
slednja: s tem, ko Samus odkriva tematsko raznolike 
dele orjaške postaje, odklepa nadgradnje, s katerimi 
si odpre pot dalje. Običajne rakete nadomestijo super- 
izstrelki ... navaden energijski žarek postane leden in 
nato tak, ki prebije prosojne in manj trdne stvari ... 


sčasoma se je moč s kavljem oprijeti določenih ha- 
keljcev pod stropi ... po nekaj metrih teka začneš 
šibati kot navit, nakar se odženeš čez prepade ali na- 
ravnost navzgor ... tvoja krogelna oblika, v katero se 
seveda lahko kot vedno v seriji spremeniš in se tako 
zarolaš skozi ventilacijske jaške in majhne odprtine, 
pa dobi posebej močno bombo. S temi obrestmi od- 
preš prej zaklenjene duri, dosežeš nedostopne plošča- 
di in zrušiš nepremagljive zidove. To so uganke na 
tradicionalni Metroidov način. Žal se moči ne razliku- 
jejo veliko od prejšnjih delov, tako kot je nekam zna- 
na okolica, ki menjava med kovino, ledom, ognjem in 
aliensko tesnobnimi hodniki. Tudi odklepanje nadgra- 
denj je posiljeno, saj ima Samus vse že pri sebi in jih 
začne uporabljati šele, ko ji to v določeni krizni situa- 
ciji veli komandant. Mater, je blont. 

A bistvena razlika glede na uporabo sposobnosti v 
Super Metroidu in Primih je, da je Other M bolj vodena 
izkušnja, nekako v slogu Fusiona za GBA. Občutek 
raziskovanja je v skoraj petnajsturni enoigralski kam- 
panji - multija ni -, še vedno prisoten. Skozi daš kar 
nekaj nadstropij in različnih vrst okolice ter na poti s 
terminali odkrhneš zakovičene duri. Srečoma brez 
miniigre. Toda avtorji ti vsakič, ko dosežeš (kot vedno 
v seriji) z občutkom razporejeno snemalno točko, na 
zemljevidu pokažejo, kje je naslednji cilj. In tega do- 
sežeš le na en način. Mestoma se je treba vračati, a to 
je daleč od obsežnega backtrackinga iz Super Metroi- 
da. Takisto je veliko manj pedantnega oprezanja za 
prehodi in nepravilnostmi v zidovih, tleh in stropih kot 
v Primih, saj je zvečine dokaj jasno, kako naprej. Če 
kje ni, lahko obrneš wiimote v televizor in tako pre- 
skočiš v pogled iz prve osebe. Tu se med 360-stopinj- 
skim obračanjem brez različnih vizirjev prečešeš pri- 
zor, da zaznaš občutljive točke. Tako razgledovanje je 
na nekaj vnaprej določenih mestih celo obvezno, a ti 
striktno opazovalni deli niso prijetni. Gredo se lov na 
piksle in lomijo siceršnji hitri tempo, ki raste iz boje- 
valne akcijadnosti. 


SD 


mr: prvem šefu ti kameradi povedo, kaj ti je storiti. Tudi pozneje tega.ni težko 
| pogruntati-Nipa: tako čnostavno ratančno streljatičih 


Za uvod pohabiš nekaj hologramskih o nikih v irenažni/areni. — bi 
Tam se ti še čudno zdi, zakaj niso uporabili nunčaka, A sčasoma se navadiš: 


Raketiranje iz prve osebe je močno, a si statična tarča. Menjavanje med p 
di letanjem okoli, ogibanjem in več vrstami streljanja je izredno razgibano! p 
ša IP. 

Taki so spopadi v Other M: množični; masakfatorski in mamojebni. 
Samus je šla na učne ure k Rjuju Hajabusi, grafika pa je za wii izredna. 

Raznolikost flore in fane na "vsemirski postaji je občudovanja vredna i in 


še kako logična, kot kmalu razktije spodobna pripoved. 


Ravno ta je osrednja plat Other M. Na pogled je to ob 
veliki konkurenci tovrstnih špilov, kot je God of War, 
nemodra odločitev. Zlasti na wiiju, ki je grafično zao- 
stal in čigar dvodelni gibalni igrator se ni izkazal kot 
idealen za rezljanje sovražnikov. A Nindžarji so si iz- 
mislili prefrigan sistem, ki obratuje kot ata na mami, 
omogoča obilo pristopov in je toliko bolj impresiven, 
ker zanj potrebuješ le postrani obrnjen wiimote. Sa- 
mus vodiš s križcem, A te spreminja v kroglo, z gum- 
bom 1 streljaš (tiščanje napolni energijo v topu na ro- 
ki močnejši udar) in s knofom 2 skačeš. Jemanje so- 
vragov na muho je samodejno glede na to, kam je bo- 
jevnica obrnjena, kar deluje intuitivno in neproblema- 
tično. Med drugim zaradi disciplinirane kamere. He- 
roina je brzinska in se zna gibčno izmikati nasprotni- 
kom ter njihovim izstrelkom, kar storiš zgolj s tapka- 
njem smeri. Vsak tak izmik takoj napolni energijo v 
kanonu, kar pomeni, da so tekanje, skoki vstran in 
močni streli povezani v napete pobijaške sekvence, ki 
te pustijo potnih dlani in solznih oči. Pod nivojem 
vrhunskosti Other M sicer ostane, ker je malce preveč 
popreproščen. Šefe večinoma zakolješ na približno 
enak način, energijskih žarkov ne moreš menjavati, 
saj nadgrajeni vključi lastnosti prejšnjih, in v izmika- 
nju je premalo tehnike glede na Bayonetto in podob- 

Z bolj pazljivim raziskovanjem odkriješ dosti nadgradenj, 


ki zvečajo energijo in količino raket. To zna kar konkretno vplivati na boje. 


ne težkokategornice. A to ni igra, ki bi se osredo- 
točala le na boj, in dosežek je še vedno impresiven. 
Sploh zato, ker je v Other M res veliko različnih bio- 
loško-tehnoloških sovražnikov, od mesojedih rastlin 
in živčnih tujosvetnih sršenov prek ogromnih štirino- 
gih drevesnikov ter magmatskih velikanov do števil- 
nih, solidno oblikovanih poglavarjev. Pri tem je moč 
ravbarje odstranjevati na različne načine. Nekatere je 
treba pokončati natanko tako, kot so si zamislili av- 
torji, drugi pa omogočajo več svobode. Štirinožce z 
rogovi lahko recimo dlje luknjaš z navadnimi streli ali 
jim zamrzneš tace in jih potem razsuješ z raketami, ki 
se jim drugače izmikajo. Žuželkaste oklepljence ubi- 
ješ s čakanjem, da razkrijejo šibko točko, ali z iztrga- 
njem strigalici podobnega jezika. 

Tudi od nekaterih skritizirani prvoosebni pogled, v ka- 
terem ne moreš premikati telesa, je premišljen. Med 
tretjeosebnim bojevanjem lahko namreč uperimo wii- 
mote v TV in prešaltamo v pogled iz oči, od koder lan- 
siramo rakete. Sprva je preskakovanje neprijetno, 
kmalu pa dojameš, da gre za zanimiv prijem, ki rutini- 
rano proženje izstrelkov spremeni v adrenalinsko po- 
četje. Treba je vedeti, kdaj je pravi trenutek za spre- 
membo vidika, hitro pomeriti in sprožiti. Nato le delec 
sekunde po vrnitvi v tretjo osebo že greš v izmik. 


Vsi tega ne bodo zmogli, saj Other M ne sodi med 
lažje špile. A občutek nagrajenosti in dosežka, ko 
zmoreš, je odmev tistega iz Ninja Gaidena, in zajeba- 
nost ni taka, da bi večina kolikor-toliko resnih igral- 
cev ne zmogla priti skozi. Po koncu se lahko lotiš 
iskanja stvari, ki si jih zgrešil, nakar pri 100 % pobra- 
nega odkleneš način hard, kjer nimaš večine nadgra- 
denj, sovražniki pa so močnejši ter opremljeni z novi- 
mi sposobnostmi. 
Odličnost špila v tvoji glavi je odvisna predvsem od 
tega, česa si od novega Metroida želiš. Če hočeš 
predvsem raziskovanje in nelinearnost, boš ra- 
zočaran. Tudi kake posebne originalnosti in prelom- 
nosti glede na že igrano tu ne boš srečal. Če pa si pri- 
pravljen dopustiti, da svobodo vandranja nadomesti 
bolj vodena in dodelana bojevalno-akcijska izkušnja, 
podložena z lirično zgodbo, boš v Other M našel pogu- 
men, eleganten spoj starega in novega. Se lahko na- 
dejamo prihodnjega dela, kjer bi bilo oboje združeno v 
en sam, nadmočen paket? Iz naših ust v ušesa Nindž! 
Kdo je drugi M? Sneti ima na izbiro ma- 
8 A man ca saker, minerstvo in muflona. Iz vesolja. 

Castlevania: . 
Lords of Shadow.", 


alo, premalo nam ostane od vseh teh silnih 

iger, ki jih vstavljamo v svoje zabavniške 

naprave. Spominček na vznemirjenje ob 

orjaškem šefu tu, posušen drobec adrenali- 
na tam, občutek ponosa in zadovoljstva na polici 
zgoraj desno. Ampak večino preigramo, odložimo in 
pozabimo. Le določeni naslovi se širše vtisnejo v spo- 
min s svojim veličastjem, da znaš iz njih celo po več 
letih našteti mnoštvo navdušujočih trenutkov. 
Prepričan sem, da Castlevania: Lords of Shadow sodi 
mednje. 


Brat Kratos 


Začne se sicer ne najbolj obetavno. Ponovni zagon 
kultne franšize Castlevania, ki so ga v občasnem so- 
delovanju s kultnim Hideom Kodžimo storili španski 
MercurySteam, se otvori leta Gospodovega 1022 v 
deževni, blatni vasi, polni obupanih kmetov. Tja uleti 
tepst volkodlake sveti vojščak Gabriel Belmont. He- 
roj angelskega imena pripada viteškemu redu Bra- 
tovščine luči, ki se itak bori proti vse bolj razprostra- 
njenemu zlodjevskemu zlu, a je tu s še bolj določenim 
plemenitim namenom. Loteva se namreč oživitve 
svoje žene Marije, katere duh se mu prikazuje in ga 
vodi. 

Prvi boj s kosmatimi volkovnjaki razkrije, da to ni no- 
va nerodna Castlevania v 3D, nad kakršnimi smo ja- 
mrali na PS2 in N64. Gabriel je gibčen, zna teči, ska- 
kati, blokirati, s pravočasnim stiskom gumba za blok 
odbijati udarce in se brzinsko izmikati v prevalu, 
vmes pa nenehno vihteti svoje temeljno orožje. To je 
dolga veriga v kovinskem križu, s katero mlati v ravni 
črti ali krogu. Nemudoma pa opaziš tudi, da je no- 
vodobljena eleganca utemeljena na močnem zgledo- 
vanju po seriji God of War. Belmontovo ketnasto kre- 
pelce je na moč slično Kratosovemu lancu od kava- 
sakija, pri kontaktu z okolico naokoli podobno bri- 
zgajo svetlobni efekti in splošni občutek pri masakru 
nezmotljivo spomni na vragolije ihtavega Špartanca. 
Sploh ko Gabriel v vasi naposled mesarsko razčrevi 
alfa samca terorskih ščenet. 


Ker Gabriel upošteva izročila novejših sekljačin, kjer je treba vsakega zlobca 
raztrgati, poscati, posrati in njegov pepel raztrositi v veter, ni z žvalmi nič kaj 
nežen. Drk gumba X prinese kompliciran zlom gobca. 


Medtem ko ljubitelji umetniške glorioznosti čakamo pomlad, ko na PS3 pride HD-zbirka lca in Shadow of the 
Colossus, lahko par titanskih šefetin namahamo že tu. Malo plezamo, malo se držimo in malo udrihamo. 


Ko protagonist zapusti vas in se odpravi v temačni 
gozd, se odmev iz GoW nadaljuje. Od ravnočrtne ježe 
pravljičnega kljuseta skozi goščo, ki vključuje pravo- 
časno pritiskanje gumba za izvedbo animacije (GTE, 
Ouick Time Event), prek dokaj enostavnega plošča- 
denja z veliko visenja z robov do miselnih ugank, kjer 
je treba nekaj pravilno razporediti v prostoru, da se 
odpro duri za naprej. Ko v hordicah pesjanov, veliko- 
nosnih kosmatulj in goblinov srečaš večje zverine v 
slogu megapajkov in vargov, jih lahko po spitju veči- 
ne energije ukrotiš, nakar si z njimi pomagaš čez pre- 
pad, gor po stebru ali pri zrušitvi zidu. Bistveni objek- 
ti so jasno oa V zameno za crknjene robavhe 
dobiš izkušnje, s katerimi odklepaš nove kombinacije 
udarcev. Opustela okolica, ki menjuje med porašče- 
nimi ruševinami, mrzlimi votlinami in smrdljivimi 
močvirji, pa spomni na nek drug špil, in sicer na 
Tomb Raider. Kljub občasni ruševini scenografija ni 

nič kaj grajska, kot bi šlo sklepati po imenu serije. 
Zgledovanje po Bogu vojne ni tako močno kot pri 
Dante's Inferno, ki je bil res klon. A nezgrešljivo je 
vseeno. Tudi zato, ker ni prave nelinearnosti, značilne 
za vandrajoče Castlevanie, kakršna je bila Symphony 
ofthe Night. Včasih je treba na malo večjih nivojih la- 
birintsko nelinearno poiskati nekaj ključev. Toda na 
splošno je pravega raziskovanja bolj za vzorec. Špil 
tvori veliko krajših poglavij, ki si sledijo v zakoliče- 
nem vrstnem redu in so navadno zastavljene v obliki 
levo in desno omejene enosmerne ulice. 


Sestra nožička 


Pa vendar igraš, saj Lords of Shadow na svojstven 
način daje slutiti, da si le jemlje čas zase in da ni na- 
rejen ne na brzaka, ne za nepotrpežljivce. V primerja- 
vi z God of War 3, ki se otvori s spektakularnim na- 


Spočetka je videz igre bolj ubog. Kmalu pa jameš vse pogosteje občudujoče 
strmeti v zaslon ob zobatih tihožitjih, kakršno je tole. Vse več je tudi ume- 


tniških kipov, ob katerih se prav ustaviš, da bi si jih ogledal. 


KONZOLEC 


-. are Z be. 


Pri ploščadenju se od shojene včasih odcepi kaka manj očitna pot, ki vodi do 
skrivnosti. Med njimi so kristali za nadgradnjo svetle in temne energije ter 
zvitki z zapisanimi poslednjimi besedami tvojih padlih viteških predhodnikov. 


začetka navdihuje pri filmih in literaturi. Tako ne umanjkata niti Smrt, niti 
Frankensteinova kreacija. Te prikazni pa so zelo LOTRovske. 


padom na Olimp in jeznoritim tepežem gromozan- 
skega župana, je tale igra kot menih v asketski kuti 
proti postavnemu bojevniku, ob katerem že od priho- 
du klecajo kolena vsem vaškim dečvam. Odlik ne 
razkrije takoj in je namenjena malce drugačnemu 
igralcu od vročekrvnega ljubitelja Kratosovega turbo 
masakra. Pluse nabere počasi, a zanesljivo. 

V prvi vrsti dvigne glavo bojevalni sistem. Kar je spo- 
četka videti kot dokaj navadna drkalka knofov brez 
posebnih elementov, ki bogato črpa iz God of War, 
zraste v intrigantno tepežkarico, ki je tako spektaku- 
larna in brutalna kot tehnična ter globoka. Belmont 
resda ostane pri enem orožju, za katerega pa odpre 
več ducatov kombinacij in sposobnosti ter ga dopolni 
z več sekundarnimi krepeli. Brzinski šolni prispevajo 
hitrejši tek, krila daljši skok, kar pride med obračuni 
zelo prav, čarobna rokavica pa silne udarce s pestjo. 
Potem so tu ostra bodala, flaške svete vode, male ze- 
lene vile, ki sovražnika za nekaj časa uročijo, in opil- 
ki vijoličnega kristala, ki v animaciji po zgledu Final 
Fantasyjevih summonov prikliče joškato hotniško 
zlodjevko za očiščenje ekrana. 

Najpomembnejši sta pak modra zdravilna in rdeča 
napadalna energija. Dokler ju je kaj v merilnikih, ki ju 
vidiš v spodnjih kotih ekrana, ju lahko kadarkoli pri- 
žgeš ali ugasneš z gumboma L1 in R1 (LB in RB). Ko 
je aktivna zdravilna energija, ti udarci po kanaljah 
vrnejo zdravje, dočim napadalna poveča moč zama- 
hov. Toda svetleče krogle, ki zletijo iz poražencev, 
dobiš le, če sovražnika poraziš brez uporabe teh dveh 
specialnih energij. Takisto se samo tedaj polni meril- 
nik, ki, če ga nafilaš do konca, v okolico ob vsakem 
uspešnem zadetku sovraga izpljune tako želene ener- 
gijske krogle. 

Sliši se nadvse zakomplicirano, a ker elemente boril- 
nega sistema dobivaš lepo zlagoma, imaš dovolj 
časa, da se jih navadiš. Če ti začne zmanjkovati zd- 
ravja, uporabiš dohtarsko moč, ko bi se rad bara- 
bežev znebil hitreje, pa rdečo agresivnost. Včasih je 
treba barve uporabljati glede na to, kako se blešči to- 
lovaj. Določeni neprijatelji so bolj občutljivi na do- 
ločene kombinacije, energije, predmete in prijeme, 
drugi na druge. Zelo prav pridejo sekundarna orožja, 
zlasti rokavica. Knofodrk do neke mere deluje, a le, 
če se znaš pravilno postavljati v prostoru, se izmikati, 
blokirati, odbijati in skakati. Ko si na ta način prido- 
biš otvoritev za napad, si lahko načeloma daš duška 
z razbijanjem po knofih. Prej pa slepo drezati joypada 
ni zdravo. 

Še bolj koristno je, če poznaš raznolike značilnosti 
nasprotnikov. Mogočnega viteza za ščitom boš sča- 
soma že nagonil s serijami kratkih udarcev. A če znaš 
izkoristiti njegovo odprtost za maksimalno močan 
rdeč napad, se ga boš odkrižal dosti prej. Fantomski 


mečevalci preizkusijo tvoje sposobnosti blokiranja, 
grozljivi vampirji te radi obkrožijo, mumije se te na- 
menijo začopatiti v gneči, nekromanti pričarajo tru- 
me pribočnikov, hudičkasti rdečkarji te bombardirajo 
iz zraka, zombaklji se ločijo od glave, ki ostane v zra- 
ku, sami pa te skušajo zgrabiti izpod zemlje, goblini 
te obmetavajo z granatami, ki jih lahko pobereš in jim 
jih zatlačiš nazaj v goltance, pritlehni duhovi se skri- 
vajo po krstah ... Nemrtvo-krvosesni beštiarij, ki se 
zgleduje po klasičnih filmskih in knjižnih delih s tega 
področja, obsega na desetine gnusob. Tudi take, ki ti 
med poblaznelim režanjem ukradejo relikvije, nakar 
jih moraš skrivalniško iskati okoli. Mestoma je v boju 
dobro izkoristiti okolico, od objektov, ki rabijo kot 
začasni zakloni, dokler jih mlatenje ne raztrešči na 
kosce, do svetlobe iz oken, v kateri vampirji fašejo 
neprijetne dermatološke težave. 

Škoda, da je mogoče preveč izkoriščati ene in iste 
poteze, zlasti prijem ... da je junak v nekaterih situa- 
cijah premalo odziven ... da imaš za odboj na voljo 
preveč časa, da bi bili tehničarji res zadovoljni ... in 
da do zmage prideš z nekoliko preveč enakimi pote- 
zami. Sovragi so že res raznoteri, toda pristopi do nji- 
hove eliminacije se začno ponavljati. Zlasti je to očit- 
no pri dolgi falangi podšefov in šefov. Tem nikakor 
ne gre očitati veličastnosti, bombastičnosti in spo- 
sobnosti prizadejanja velikih količin poškodb v zavid- 
ljivo kratkem času. Nekateri boji z njimi te pustijo za- 
dihanega, potnih dlani in z na novo pridobljenim kar- 
palnim sindromom. Drugod igra z župani preseže 
God of War, in sicer tako, da se zateče h zelo očitne- 
mu, a vseeno slastnemu kopiranju edine še mogoč- 
nejše igre, Shadow of the Colossus. Ko se vzpenjaš 
po sto metrov visokem kamnitem titanu, za razliko 
od PS2 s spodobnim številom sličic na sekundo, sa- 
mo buljiš. In celo to je zgolj predpriprava na tisto, kar 
še pride! A poti do zmage so utečene in ne najbolj 
raznolike, enako kot animacije ubijanja, ki se ponav- 
ljajo, in zaspani GTEji. V njih je treba zgolj stisniti po- 
ljubnega od gumbov, ko koncentrično manjšajoči se 
krog doseže vnaprej določen položaj, ali besno drkati 
zaukazani knof. Prav tako zna biti malo tečna kame- 
ra, ki je ni moč nastavljati in je včasih nameščena ta- 
ko, da neugodno skrije sovražnike. 

Zato udrihanje v Lords of Shadow ni na ravni prvakov 
žanra, kot sta Bayonetta in Ninja Gaiden. Menim pa, 
da preseže God of Ware, da ne omenjam Darksiders 
in Danteja, ter se postavi v bližino Devil May Cry 4, 
kar je konkreten dosežek. Pri tem se tale tride Castle- 
vania trudi poskrbeti za širok spekter igralcev, saj so 
težavnosti štiri (najvišja je sprva zaklenjena) in jih je 
moč sproti spreminjati, vmesnih nadzornih točk pa je 
obilo. Nekatere so nameščene celo med šefovskimi 
boji, da ja ne bi bilo hude krvi pri bolj šeprtljavih. 


VOBČE ZNANI LJUDEKI 


Da je pri projektu sodeloval japanski majstor Hideo 
Kodžima, avtor serije Metal Gear Solid, je pri mno- 
gih vzbudilo radovednost. A to je bila bolj Konami- 


jeva marketinška poteza, 
saj njegova vloga ni bila 
velika. Skupina Mercury- 
Steam, katere odmevnejša 
zapuščina vsebuje le spo- 
dobni Jericho iz leta 2007, 
je igro zvečine izgotovila 
sama. S stališča pohval- 
nega borilnega sistema in 
slastnega umetniškega vti- 
sa je to pomembno, ker 
gre za studio iz Evrope, 
natančneje iz Španije. Ni 
treba torej vedno najemati 
Japoncev za dobro meta- 
nje črev na plot! 

Sprva so se sicer namenili 
izdelati rimejk čisto prve 
Castlevanije s Simonom 
Belmontom v glavni vlogi. 
A potem so se odločili, da 
bodo serijo vnovič zagnali 
in poskrbeli za novega he- 
roja. Gabriel je imel sprva 
konanske poteze, toda Hi- 
deo-san je predlagal, naj 
ga naredijo bolj prebavlji- 
vega za vsakdanjega špi- 
lavca. Pri tem so mu daro- 
vali nekaj značilnosti obra- 
za igralca Roberta Carlyla 
(Trainspotting, Full Monty, 
28 Weeks Later), ki mu je 
posodil glas. S škotskim 
naglasom vred. Njegov pri- 
spevek ni ravno markan- 
ten, zato pa je toliko boljše 
branje sira Patricka Ste- 
warta, kapitana Jean-Luca 
Picarda iz Zvezdnih stez, 
ki prevzame s svojo kra- 
ljevsko blagozvočno ang- 
leščino. V ostalih vlogah 
sta od znanih še Natascha 
McElhone (žena Davida 
Duchovnyja v Californica- 
tion) in Jason Isaacs (Lu- 
cius Malfoy iz Harryjev Po- 
tterjev) kot... Ne izdam. 

Ena od mnogih ugank. Tri kroge je treba obrniti tako, da se simboli poklopijo 
in rezilo ne ubije ženske. Če ti ne gre, lahko rešitev kupiš. 

da igra vseeno pusti močan vtis, in sicer na rovaš raznoterosti objektov in umetniško navdihnjene risbe. 


Foter pisatelj 


To je hvalevredno, saj je špil dolg in ne udarja na 
prvo žogo. Trajati zna tja v dvajset in celo več ur, kar 
je za dvakratnik ali trikratnik običajne dolžine akcij- 
skih avantur. Vzdušje je hladno, zamorjeno, pripoved 
melanholična, samoizpraševalna, nežna, s kupom bi- 
bličnih referenc. Te nihajo med verskim fanatizmom 
in eksistencialističnim zanikanjem Boga, ki ga od on- 
stranske menažerije praktično edinega ni na spre- 
gled. Analize Gabrielove duše ne dobimo iz njegove- 
ga lastnega jamranja, saj je tip hladen in redkobese- 
den, marveč iz teksta med poglavji, ki ga bere Bel- 
montov občasni viteški kompanjon. 

Ne rečem, v scenariju je preveč naivnosti, klišejev, iz- 
točnic za masaker in romantičnega šunda, tipičnega 
za špile. Visoka literatura to ni. A fabula temu navzlic 
ne poveličuje krvave plehkosti, marveč se nameni 
vsaj med vrsticami komentirati sebe, svet, religijo in 
naše početje v elektronski zabavi. Poleg tega te užge 
z udarnim zaključkom, ki rabi ponovnemu zagonu 
franšize Castlevania. Iz nje spelje novo časovno črto, 
kjer je Gabriel ... No, ne bom pokvaril presenečenja. 


Mama možganka 


Do njega se navsezadnje ne prebiješ samo z bojeva- 
njem, marveč tudi s krepko merico ploščadenja in 
reševanja ugank. Platformsko napredovanje je eno- 
stavno, izdelano po zgledu Assassin's Creeda, saj je 


treba zvečine le tiščati smer, da se Gabriel vzpenja od 
enega ponavadi jasno označenega roba do drugega. 
Vmes stisneš knof za odriv ali zahakljanje z verigo za 
bleščečo modro točko. Le preveč nestrpen ne smeš 
biti in proti koncu je treba v to plat vložiti malce več 
truda, dasi ta na čelo nikdar ne izvabi potnih srag. 
Zato pa to storijo milni orehi, ki jih je čuda in so vse 
pogostejši. Zanje dostikrat uporabiš novodobljene 
moči - bodisi nadgrajeno verigo na križu, bodisi roka- 
vico. Na enem mestu je treba z obračanjem ročic 
premikati ogromne električne sisteme, drugod sukati 
kipce in leče, potiskati simbole, preusmerjati žarke, 
vstavljati prave kristale, udarjati po stikalih v tleh, z 
vklopljeno rdečo energijo šibati po zadanih stezicah, 
obrniti vsa pretikalawv staromodnem fliperju in pre- 
magati vampirsko dekle v zanimivi varianti šaha. 
Test za Menso ravno niso, a levji delež ugank je po- 
srečenih, simpatičnih'in še kar samosvojih. Avtorjev 
ne morem obdolžiti preočitnega kopiranja, kot so se 
recimo Darksiders oprli na Zeldo. O nekaterih orešč- 
kih pa lahko gotovo rečem, da so odlični, vzdušni ter 
velikopotezni. 

Če se zatakneš ali se ti s puzlami ne da ubadati, si 
lahko za nabrana sredstva kupiš njihovo rešitev, le da 
imaš potem manj cekina za dodatne bojne poteze. 
Ako ti zmanjka sredstev, pa greš na enega prejšnjih 
nivojev pobijat ogabe, z uporabo vmes zbranih nad- 
gradenj pridobit manjkajoče kristale, iskat zvitke na 
truplih mrtvih soldatov in morebiti opravit stopnjo 
pod vnaprej določenim izzivom. Ta se lahko tiče 
časa, preostale energije in še česa. Škoda pa, da ni 


ŽE V : 
— s EI OR NE i. MNE, 
DE zg ee. po RI 


Tudi pri mlatenju trolovskih stricljev nas spremlja izvrstna glasba 120-član- 
skega orkestra. OST kupiš ločeno ali ga dobiš v omejeni izdaji. 


ločene bojne arene, v kateri bi se kot v Devil May Cry 
in mnogih drugih tovrstnih igrah spopadal z vedno 
bolj zahtevnimi valovi kanalj. Mlatilni sistem je goto- 
vo zadosti napreden, da bi tako prizorišče padlo na 
plodna tla. Tako ti preostane le, da frendom v prosti 
izbiri nivojev kadarkoli demonstriraš razborite šefe, s 
čimer boš navdušil ljubitelje spektakla. Zlasti s pred- 
zadnjim. 


Več kot zlet žlahte 


Morda se boš tega elementa poslužil tudi sam. A zase 
vem, da se mi ga ni treba, kajti v glavi mi je ostala 
vrsta prizorov in prigod s te epske odprave. Takih, 
dragocenih in cenjenih, ki ne zbledijo hitro. Kot ko mi 
je v Resident Evilu s stropa domala na glavo padel 
orjaški pajek ... ko sem v GTA: Vice City: kruzal po 
miamijskem bulevarju v ukradenem avtu ob sprem- 
ljavi Billie Jean ... ko sem v Call of Duty čolnaril čez 
reko proti obleganemu Stalingradu in so me vmes 
mitraljirali ter bombardirali ... ko se je Aerith v FFVII 
zgodilo, kar se si je pač zgodilo. Lords of Shadow 
imajo dosti takih trenutkov, ki so na eni strani akcij- 
ski, na drugi pa mirno intimni, ko zgolj občudujoče 
zreš v televizor. Najsi bo to tek med vršaci čudovite- 
ga vampirskega gradu, kamor prideš v drugem delu 
igre, raziskovanje pokopališča titanov ali koščeno- 
skalno-črnomagijsko-astronomsko prizorišče, ki ga 
ne nameravam komentirati drugače kot z rahlo po- 
ženščenim vriskom "OMB!" 

Saj je res, da grafični pogon ni tehnični biser (na PS3 
ima velike težave z glajenjem robov) in da gladkost 
odvijanja občasno pade. Takisto kot pribito drži, da se 
LoS preveč zgleduje po drugih špilih - toliko, da mu 
nekaj časa celo grozi izguba lastne identitete, čeprav 
jo kasneje vzpostavi z bolj samosvojimi prizorišči. Za 
nekatere bo enostavno preveč derivativen in bo pre- 
počasi zadegal v višjo prestavo, da bi bil privlačen. In 
marsikdo bi bil radostnejši, če bi naredili odprto, pe- 
skovniško igro, ki bi se zgledovala po Simfoniji noči, 
namesto klasične linearnice. Zanimivo, da je špil ra- 
ziskovanje odvrgel tako kot Metroid: Other M. Ampak 
s kvalitetnim bojem, ki vse bolj razpira krila in zado- 
volji tako manj spretne kot nadrkance, spodobno 
zgodbo, v redu ploščadenjem, množico ugank, veli- 
častno okolico, stilistično izrednostjo ter izvenserijsko 
dolžino so Gospodarji sence kljub zameram igra, kot 
se zagre. Hkrati pa obetaven ponoven štart niza Cast- 
levania na modernih sobnih igralnikih. Reboot, od 
katerega ti bo ostalo veliko. 

SOULCASTER 


e spadaš med tiste, ki menijo, da brez dobre 

grafike ni dobre igre, se drži proč od Soulcaster- 

ja. Neodvisnica, ki jo na Xbox Live tržijo v pre- 
dalu Indie, je namreč videti kot ubežnica iz leta 1988, 
in še tedaj ne bi sodila med pave. Tako pač je, ko vse 
bistvene plati izdela en sam človek, ki ni hodil na obli- 
kovalski faks. A ta mladi mož je v Soulcaster vlil 
igralnost s šeflo velikanko. 
Iz pogleda od zgoraj usmerjaš čarovnika, ki se premi- 
ka po kvadratnih poljih. Coprnik po nesreči stopi v 
ukleto srednjeveško deželo in že prvi lik, ki ga sreča, 
ga naprosi, naj jih odreši Zla. Vendar ne s coprnijami 
ali paličnim mlatenjem, temveč z razporejanjem treh 
vrst nepremičnih bojevnikov v realnem času: viteza, 
lokostrelca in metalca bomb. Vitez je dobro oklepljen 
in udarja s kopjem na sosednje polje; lokostrelec je 
šibek, a njegove strelice imajo velik domet; metalec 
pa posluša Judas Priest, eekhm, v loku meče eksplo- 
zivne buče, ki poškodujejo tudi sosednja polja in v na- 
sprotju s puščicami letijo čez zidove. Med gibanjem 
lahko zaporedoma postaviš največ tri like (če hočeš 
še enega, moraš odstraniti prejšnjega), vsak pa nato 
svojo nalogo opravlja samodejno. 


€ Tale nivo je fino načrtovan. Komaj se v ruševi- 
nah ubranimo navala falotov, se zidovi podro in os- 
tanemo nagih riti na prepihu. Premiiik! 


So vojščaki kot stolpi v igrah tower defense? Do neke 
mere ja. Tudi nadgrajuješ jih lahko v trgovinah, na 
katere naletiš med sprehodom do ukletega keliha. A 
Soulcaster ni čisti TD, ampak mešanica razpostavlja- 
nja stolpov in lazenja po temnicah. Čarodej je namreč 
stalno prisoten in ranljiv, saj se ne zna braniti z 
ničimer. Tudi tvoje masakratorje hitro uničijo, a nič 
ne de, saj jih imaš neskončno. Zato igranje ne temelji 
na tem, da bi v tla zapičil tri soldate in ždel za njimi, 
marveč se je treba stalno premikati in za sabo puščati 
taktično čimbolje razporejene zaveznike. 

S tem, ko se z skozi kanalizacijo in ječe prebiješ v tr- 
dnjavo, naval pravljičnih sovražnikov (okostnjaki, 
zombiji, duhovi, smrtnjaki ...) iz sprva nevidnih porta- 
lov postaja vedno silnejši in raznolikejši. Eni so od- 
porni na ogenj, drugi na strelice, tretjih je več in so 
krhki, drugih manj in so stasiti, vsi pa brezmožgansko 
navalijo na prvega, ki ga vidijo. Zato je treba izkoriš- 
čati ozke prehode, ki ob neprevidnosti hitro postanejo 
smrtonosne pasti, dinamično spreminjati sestavo gru- 
pe in paziti, da ne zaideš predaleč, sicer se odprejo 
novi portali. Na srečo je vmesnik dokaj uporaben, 
čeprav par nepraktičnosti kar kliče po pecejevi miški. 
Igra je sicer omejena, majhna in je je po dveh urah 
konec. A navsezadnje si temu ustrezno malo plačal in 
dokler traja, je super. Nato te čakata težji modus, vre- 
den preigranja, in žgoča želja po ambicioznejšem na- 
daljevanju tega garažnega draguljčka. Sneti 
MagicalTimeBean e xbox 360 e 3 EUR 


FLIGHT CONTROL HD 


ooo, Flight Control na PS3, sem si rekel, tole pa 
0 je nekaj zame. Prvič zato, ker izpuliti Navi ipada, 

da bi igral izvirno verzijo na jabolčniku, ki so je 
prodali več kot dva milijona kosov, je tako, kot dopo- 
vedati ji, da je Robert Pattinson grd metro žgoljo. Dru- 
gič zato, ker je ta arkadna miselnica izvirna, saj po- 
staneš nadzornik zračnega prometa. In tretjič, ker si 
potihem želim opravljati to službo, odkar sem pri os- 
mih letih dvanajstkrat prebral roman Letališče. Za to 
v resnici kajpak nisem primeren, ker imam dioptrijo 
in me pogosto nažene na sekret. To bi bilo vmes ve- 
selo v luftu. 


MSCOREAO 0061 


O Helikopter gre na krog s črko H, letala na barvno 
ustrezne piste. Grafika je flashevsko preprosta, je 
pa res, da to koristi preglednosti. 


No, v igri ni bilo dosti bolje. Znašel sem se nad pre- 
prostim risankastim letališčem s pristajalnima steza- 
ma, eno za večje in drugo za manjše avione, ter 
ploščadjo za helikopterje. Prvi frči so jeli zlagoma 
vstopati v zračni prostor, na meni pa je bilo, da se s 
kurzorjem zapeljem nanje, pritisnem gumb in zarišem 
črto, po kateri naj se gibajo. Nekaterim sem takoj 
zaukazal smer za pristanek, ki je bil mogoč tudi pod 
vratolomnim kotom, druge je bilo treba voditi okrog, 
da se niso zaleteli med sabo. To se je izkazalo za srž 
početja, saj se je vsaka sorta letala gibala s stalno, 
sebi lastno hitrostjo. Srednje veliki potniški letečneži 
so se premikali hitro, veliki jumbo jeti počasneje, he- 
likopterji tečno upokojensko. Skakati je bilo treba od 
enega do drugega, jih preusmerjati in spravljati v viju- 
ge, da niso treščili. Če se je postopek vlekel, sem lah- 
ko uro pospešil. Po srečnem pristanku je krilatež izgi- 
nil in dodal en komad k števcu, s katerim sem se lah- 
ko postavil na internetnih lestvicah. 

Početje me je malo spomnilo na Tetris, kjer se prav 
tako trudiš kar najbolj učinkovito in elegantno čistiti 
igralno polje. A po drugi strani Flight Control HD ni- 
ma enake privlačnosti kot ta 'popolna igra'. Prehitro 
namreč rata neusmiljen in s svojo zlobo, omejeno 
vsebino ter flashevsko grafiko ne daje vtisa, da je vre- 
den petih evrov v Playstation Storu. Že na prvem leta- 
lišču imaš po kaki minuti v zračnem prostoru orenk 


€ Gužvasti nivoji urno postanejo vaja v mazohiz- 
mu. V primeru te igre se mi zdi nenehno ponavl- 
janje od začetka vse prej kot zabavno. 


kaos, v katerem švicaš kot odojek na ražnju, in med 
posameznimi valovi letal je le nekaj sekund oddiha. 
Prekleto, da polovico teh jeklenih ptic pilotirajo osta- 
reli japonski kamikaze ali falirani arabski teroristi. Na- 
slednji nivoji so še težji. Ozemeljsko so sicer večji, a 
bolj kompleksni zaradi dodatnih vrst letal in ekstra 
pist. Da vrsta letal barvno ustreza vrsti steze, ne po- 
maga dosti. Krona žlehtnobe pa je, da moraš po 
enem samem trku od začetka nivoja, pri čemer se zdi 
sproščujoča starinska glasba kot zajebavanje v glavo. 
S tem so skušali avstralski ustvarjalci nadomestiti do- 
kajšen manko vsebine, saj je letališč devet in niso ra- 
vno pošastno raznolika. Je pa kul, da so vsa že od- 
klenjena. Glede na iploščice je med drugimi nov nivo 
Metropolis, kjer se dan prevesi v noč. 

Napredovanje se tako dostikrat prelevi v trmasto po- 
navljanje, v katerem zaradi hkratnega spremljanja pe- 
tih in več letalskih trajektorij bolj garaš kot se zaba- 
vaš. Velikokrat je izid bolj kot od načrtovanja odvisen 
od sreče in od tega, koliko frčev se ti igra v trenutni si- 
tuaciji nakani zgnesti na kup. Risanje črt z muvom je 
bolj intuitivno kot z dual shockom, a sem prepričan, 
da se po natančnosti nič od tega ne more primerjati s 
prstnim drsenjem po ipadovem, iphonovem ali ipod 
touchovem zaslonu. Prav pride pomoč do treh prijate- 
ljev, kar za razliko od čežanske omogoča inačica za 
PS3, a gneča črt je več kot v dvoje pretirana. Vseka- 
kor pa tovrsten špil ni enako efektiven pred televizor- 
jem kot med grižljajčkastem zauživanjem na poti. Ko 
čakaš na letališču in te od živčnosti daje lijavica ali ko 
si v nevihti visoko nad Atlantikom, mora biti igranje 
Flight Controla neponovljivo izkustvo. Sneti 
Firemint e PS3 / jabolčka e 5 EUR 


h 
AIRCRAFT LANDED. O OOIS 


€ Kljub osnovni podobi ter enostavni zasnovi 
Flight Control na PS3 za ščep tehnološke privlač- 
nosti podpira move (potrebuješ le osnovni betič, 
navigationa ne) in trirazsežne televizorje. 


SPAGE INVADERS: 
INFINITY GENE 


h, Space Invaders! Če ste v svoji špilavski karie- 
A: nekako uspeli spregledati ta legendarni, čez 

trideset let stari (klicaj na n-to potenco) naslov, 
takoj v roke Joker 192 (id na stranki: 5948). Invej- 
dersi so pač praoče streljačin in mu svoj DNK zlasti 
dolgujejo vesoljske arkade. Infinity Gene pa je frišna 
izpeljanka v spletnih štacunah xboxa 360 in PS3, ka- 
mor je priletela z iphona. 
Igra se začne nedolžno. Pravzaprav nategunsko, saj 
ugledamo Invaderje, kakršni so po zaslonih harali leta 
"18. To pomeni akcijo na statičnem zaslonu, natanko 
dve barvi in migetajoče sprajte. A še preden očistimo 
pol prvega vala, se špil transformira v nekaj napred- 
nejšega. V nekaj, kar se z vsakim naslednjim levelom 
le še stopnjuje in razvija. Valovi napadalcev in njihove 
sposobnosti postajajo vedno bolj kompleksni, saj se 
kvadratkastim vesoljsko-morskim sovragom pri- 

družuje vedno več vedno večjih vektorsko abstraktnih 
tolovajev, ki uletavajo iz vseh smeri. Zaslon tako po- 
staja vedno bolj zasičen z izstrelki vseh sort in ko na 
tretji stopnji od petih srečamo gromozanskega šefa, 
velikega nekaj zaslonov, nam je kristalno jasno, da ne 
gre za leno pogrevanje starega recepta. 


Če bi semle namesto žičnatih 3D-modelov vtak- 
nili kompleksnejše poligone, polepljene s tekstu- 
rami, in oko solzeče učinke, bi dobili povsem mo- 
deren šuter. Naj vas grafika ne zavede. 


Da bi mnoštvu sovražnikov sploh lahko konkurirali, 
na naprednosti ni imuna niti naša ladjica. Kmalu pri- 
dobi sposobnost prostega premikanja po vsem zaslo- 
nu, tako da nismo več omejeni na dno, iz NLPjev 
začno leteti nadgradnje orožij, z vztrajnim igranjem 
odklenemo druga vozilca, ki nam nudijo širši izstrelek, 
sledilnega ali laserskega ... Pa še nekaj se spreminja: 
videz stopenj in pogled na akcijo. Če je prva stopnja 
dvobarvna, nam že naslednja pričara premikajoč se 
hipnotični vzorec, spet naslednja uvede občutek lete- 
nja 'naprej' nad pokrajino, kjer moramo paziti na pre- 
preke, saj lahko mimogrede treščimo v kak zid, raz- 
nolikost pa doživi vrhunec v zadnjem sklopu nivojev, 
ko se dogajanje sprevrže v kvazi 3D-streljanko na 
tračnicah. Igranje nenehno spremlja huda, butajoča, 
retro minimal-tehno glasbena podlaga, podkrepljena 
s starošolskimi efekti eksplozij in krogel. Seka! 


Po nadvse barvitih Space Invaders Extreme je 
bil prvi stik z Infinity Gene kar manjše razočaranje. 
A kmalu so se možgani umirili in jeli čislati mini- 
malistično dovršeni slog. 


Poleg preganjanja po stopnjah 'štorijalnega' načina 
(zgodbe drugače ni) odklenemo še posebne izzive. Ti 
obsegajo zafrknjene predpripravljene stopnje, modus 
99ih levelov, ki so vedno naključno drugačni, ter mo- 
jega favorita, glasbeno utemeljeno akcijo. Kaj to po- 
meni? Ko za podlago izberemo muziko, ki ždi na naši 
konzoli ali na iphonu, nam špil sestavi stopnjo glede 
nanjo. Tako scena ni enaka, ko poslušamo Misfitse 
ali Freddyja Millerja. 

Infinity Gene žal ne pozna akcije v dvoje, ne za enim 
zaslonom ne po spletu. Seveda pa nudi dosežke ali 
trofeje ter spletne lestvice, ki so za take baže igro ob- 
vezne. Za desetaka (na iphonu za pol manj) tako 
doživimo domišljeno evolucijo 2D-streljačin v enem 
samem naslovu. Taito še vedno zna. Misfit 

Taito e X360 / PS3 / iphone e 10 EUR 

iger presega na številnih ravneh. V lovu na serij- 

skega morilca skočiš v kožo štirih likov: strtega 
očeta Ethana, fotografinje Madison, preiskovalca 
Jaydena in zasebnega vohljača Scotta. Razpletu se 
bližaš iz različnih smeri, ki se med seboj srečujejo. 
Ker moraš vmes sprejemati odločitve in te zaradi in- 
tenzivnosti včasih kar boli, je to ena najbolj prelomnih 
igrarskih izkušenj. 


Hi eavy Rain (Joker 199, 93) ustaljeno dojemanje 


Za še globljo izkušnjo bi igralec moral posne- 
mati položaj lika in stati. Tega stvaritelji ne priča- 
kujejo, zato koš zadeneš tudi iz stola. 


V sredo dogajanja te dostikrat potegnejo sekvence 
GTE, kjer je od tvoje spretnosti odvisno, kako se bo 
zgodba odvila. Izvirna verzija je to dosegla z gumbi in 
gobicami, zdaj pa je špil dobil podporo gibalnemu 
igratorju move. V desnico primeš paličico z lučko, 
dočim levica stiska navigatorski kontroler ali, če tega 
nimaš, levi rogelj ploščka. Jasno se vidi, kako močno 
so se potrudili najti naraven približek slehernemu de- 
janju. Roko z movom iztegneš, da bi prijel kljuko, nato 
jo pokrčiš in odpreš vrata. Ko zviješ zapestje, vžgeš 
avto ali odpreš pipo. Z dvigom nagneš tetrapak in srk- 
neš sok, s počasnim potegom pokriješ otroka, z ener- 
gičnim zamahovanjem treščiš nepridiprava ali divje 
obračaš volan. Poleg smeri je važna tudi orientacija 
kontrolerja v prostoru. Enkrat ga moraš usmeriti proti 
kameri, drugič pokonci ali ležeče. Težavnosti sta to- 
krat dve namesto treh, vendar izrazite razlike med nji- 
ma nisem opazila. Sistem deluje dobro in se mu hitro 
privadiš, čeprav te znajo nenadni ukazi presenetiti. 

Obstoječim lastnikom igre je namenjena brezplačna 
spletna nadgradnja, novincem pa prenovljena škatel- 
na oblika. Ta vsebuje še celo uro odličnih razlagalnih 
filmčkov in dodatno epizodo The Taxidermist. Vse- 
binskih sprememb ni v nobeni od njiju, a kljub temu 
se bo kapljam rad ponovno nastavil tudi star maček. 
Zaradi nelinearnosti in številnih izbir je Naliv itak 
mišljen za večkratno preigranje. Vtisi bodo po pollet- 
nem premoru osveženi in ob pomoči mova boš prese- 
nečen odkrival plasti, ki so ti bile poprej skrite. Navi 
Sony e PS3 e zaplata zastonj, v škatli 35 EUR 


Važno informacijo posreduje tresenje kontroler- 
jev. Odvisno je od tega, kaj s posamezno roko 
počneš. Tu bo udarce čutila desnica. 


mahala move prikaže med zlaganjem geometrij- 

skih teles vseh sort. Move poskrbi, da lahko z ro- 
ko sežeš v njihov navidezni 3D-svet. Iz paličice sega 
žarek, s katerim želene predmete označuješ in dvigaš. 
Obračanje drkala se verno prenaša, pri čemer so v po- 
moč sence z označeno sredino, da lahko gradnjo na- 
tančno centriraš. Želela pa bi si možnosti dviganja več 
predmetov hkrati, gibčnejše kamere in krajših nala- 
galnih časov. Paru igralcev je namenjen bazičen dru- 
žabni način. Če imata le en kontroler, zidata izmenjaje, 
ob dveh pa se gresta hitrostno arhitekturo. 


T umble je miselno-spretnostni draguljček, ki vrline 


Prizorišče spominja na televizijski studio, tako 
da napol pričakuješ, da bo izza kulis skočil Mario. 


Stopnje imajo več medalj in jih podelijo glede 
na rezultat. Po preostale se vračaš kasneje. 


Prekuc ti na pot nameče raznolike sorte izzivov. Tako 
gradiš čim višji stolp ali zlagaš množico zidakov na oz- 
ko mizico, kar zna biti zaradi njihove dobre fizikalne 
interakcije hud podvig. Gradniki se glede na material 
razlikujejo po masi in teksturi. Kovinski so težki, ste- 
kleni drseči, stiroporni zelo lahki. Vdelane so celo ra- 
zlične sorte lesa in lepljiv žmoht, na katerega se vse 
odlično prime. To je pomembno na potresnem, ve- 
trovnem ali nagnjenem terenu ter na gravitacijskih po- 
ljih, ki privlačijo bloke določenih barv. Ne glede na 
zmedo moraš najti notranji mir in navdih, da izpolniš 
zadačo ter pobašeš medalje. 

Sedemdeseterica nivojev je razprostrta po trinajstih 
svetovih. Med običajnimi stopnjami gnezdijo bonusne 
z neobičajnimi nalogami, kjer je treba razmišljati izven 
ustaljenih okvirov. Stavbarstvo tako prekinjajo stopnje 
z zrcalci za usmerjanje žarkov ali take z miniranjem že 
zgrajenih skulptur. To je teže, kot se sliši, kajti špil je 
daleč od eksplozivnega Boom Bloxa. Napotke šepeta 
pohoten glas mladenke, ki se ji zdijo plašči, stranice in 
kolajne najbolj vzburljiva stvar pod soncem. Ne glede 
na zapeljivko pa gre za počasno, osredotočeno in ne- 
spektakularno igro. Relativna sterilnost je vpeta v 
estetiko čistih linij, premetavanje kock pa naredi ne- 
navadno privlačno ravno odličen nadzor, katerega bi- 
stvo je move. Brez njega igrati ni mogoče, a če ga 
imaš in ti opisano početje diši, je desetak v spletnem 
Playstation Storu zelo priporočljiva naložba. Navi 
Sony e PS3 e 10 EUR 


o so pred dobrimi osmimi leti pri 
K: Sguaresoftu napoveda- 

li spojitev svoje največje franšize 
Final Fantasy z Disneyjevimi svetovi iz 
risank, se je v marsikaterem igričars- 
kem umu pojavil vprašaj. Vključivši v 
mojem. Mislili smo si, da bodo vzeli ge- 
neričen vesel otročji animejski lik, do- 
dali ščep Clouda in Aeris, navrgli malo 
Racmana Jake ter Mikija Miške in nare- 
dili neumno tretjeosebno akcijsko frpj- 
ko v japonskem slogu z nekaj skakanja. 
Da in ne. Bojevalni sistem je bil resda 
preveč enostaven za količkaj zahtev- 


Za razliko od prejšnjih špilov imajo Disneyjevi liki 
tokrat bolj pasivno vlogo. Ko se z njimi spoprijateljimo, 
se lahko z njimi povežemo po D-linku. 


nejše, a dogajanje je spremljala solidna, 
skoraj filozofska štorija. Serija je hitro 
postala nadvse priljubljena in enici s 
PS2 je sledilo polnadaljevanje na GBA 
Chain of Memories, čemur so se priklju- 
čili dvojka, polnadaljevanje 358/2 Days, 
odvrtek za telefone Coded ter preddel 
Birth by Sleep za PSP. Skladno s tem pa 
se je malo spremenila tudi osnovna ide- 
ja. Ta sicer veli prikupnost za mlajše, a 
z vsakim nadaljevanjem je spoj svetov 
postajal bolj samosvoj, s svojo prete- 
klostjo in ozadjem. 

Kronološko gledano se tale KH godi de- 
set let pred prvencem in razsvetljuje do- 
gajanje okrog treh glavnih likov - Terre, 
Ague in Ventusa, ki se pri velikem Yenu 
Sidu urijo za mojstre ključomeča (key- 
blada). Nad vesoljem preži tiha nevar- 
nost v obliki nedefiniranih beštij, ki želi- 
jo svetlobo nadomestiti s temo. Zanimi- 
va je tudi struktura, kajti po desetminut- 
nem uvodu se odločimo za enega od 
treh glavnih likov in z njim igramo do 


X Mealcounterhammer, 


Špil izstopa tudi z izvrstno sinhronizacijo, pri kateri 


so sodelovali uradni Disneyjevi govorci. 


Mini špilov je za poln pehar, med njimi pa najbolj 
izstopa Command Board. To je neke vrste monopoli, 
ki nam ob zmagi nadgradi specialke in doda ukaze. 


konca, nakar lahko vzamemo drugega 
heroja in se skozi Birth by Sleep poda- 
mo znova. Zaporedje junakov lahko iz- 
beremo sami, a zavoljo koherence jih je 
najbolj izbrati tako, kot 
jih predlaga špil. 

V stilu enke in dvojke se 
iz tretje osebe pomikamo 
od sveta do sveta. Vsak 
planet predstavlja zaklju- 
čeno Disneyjevo risanko, 
tam opravimo s sovragi 
ter šefom in dogajanje, ki 
ga poznamo iz pravljice, 
vrnemo v ustaljene tire. 
Pri tem so poznani liki iz 
risank v glavnem le NPC- 
ji, ki pri bojih ne sodelu- 
jejo. Tako se Terra bori v 
turnirju herojev proti Her- 
kulu, Ventus živcira sedem palčkov, 
Agua pa pomaga princu iz Pepelke pri 
iskanju prave neveste. Svetovi so, tako 
kot v KH2, sestavljeni precej linearno. 
Raziskovanje omejuje tudi dejstvo, da 
so določeni predeli rezervirani za posa- 
mezne like. Prav tako še vedno ni nobe- 
nih miselnih orehov. 

V bojevalnem sistemu 
imamo še vedno na voljo 
le eno osnovno kombina- 
cijo udarcev z enim gum- 
bom, kar je podobno ze- 
halno kot vedno, dočim 
lahko na trikotnik posta- 
vimo vrsto ukazov in ma- 
gij (spočetka tri, z razvo- 
jem lika se pojavijo nova 
prosta mesta za special- 
ke). Novost pa so zaključ- 
ni napadi, ki se sprožijo 
po daljšem udrihanju po 
sovragih, fokus napadi, 
ki lahko uničijo po več kujonov naen- 
krat, in tako zvan sistem 
D-Link. Ta omogoča po- 
vezavo z drugimi liki iz 
igre, od katerih prevza- 
memo poteze. Svež je tu- 
di slog napadanja, ki na 
podlagi uporabljenih po- 
sebnih ukazov in magije 
za kratek čas spremeni 
osnovni napad s ključo- 
mečem (dodan element, 
večja moč zaključnega 
udarca in podobno) in ti 
tako olajša boj z gnuso- 


TIENT LEVEL 
737 


bami. Te so tokrat precej 
raznolike. Na začetku nam 
nasprotujejo le manjši in 
enostavni škrati, kasneje 
pa se jim pridružijo heli- 
kopterčki, ki te od daleč 
maltretirajo, bombaši, ki 
ob udarcu eksplodirajo, 
neverzni s ščiti, leteči ele- 
mentarci, ki so odporni 
na določene magije ... 
Raznolikost beštij zahte- 
va uporabo različnih pri- 
jemov, vključno s časo- 
vno usklajenimi protina- 
padi, magijo, napadom od zadaj in zrač- 
nimi kombinacijami. Precej bolje kot 
njega dni v seriji, torej. Šefi so pompozni 
in domiselni, žal pa z izjemo končnih za- 
nje večinoma zadošča enostavni mlatež. 
To je pljunek v obraz razvejanim mož- 
nostim, ki jih nudi tokratni bojevalni sis- 
tem. Toliko bolje zategadelj, da je vde- 
lan izvrsten način za več igralcev. V are- 
ni se lahko skupaj z drugimi (lokalnimi) 
igralci borimo proti težjim različicam 
šefov. Vrh pa predstavlja deathmatch, 
kjer vsak pokaže svoje dejanske spos- 
obnosti ključemečevanja. Sodelovalna 
varianta za štorijo žal ne obstaja. 

Birth by Sleep je tako korak v pravo 
smer, čeprav ga še vedno preveč ome- 
jujejo linearni svetovi in enostavni šefi. 
Tri ločene zgodbe, enourni epilog (s tra- 
dicionalnim skritim koncem!), miniigre 
in večigralska arena bodo poskrbeli za 
40 ur igranja, ki bodo navdušile pred- 
vsem ljubitelje serije ter manj zahtevne. 
Se pa utegne igra zaradi simpatičnosti 
in naprednejšega mikastenja priljubiti 
tudi bolj okorelim. 80 Jurec 

Sguare Enix e PSP 


Za širok nabor napadov poskrbi kombiniranje dveh 
ukazov, z dodajanjem kamnov pa lahko novonastali 
potezi prilepimo uporabne sposobnosti. 


Hearts s playstationa 2 ne stavi na 

preprosto tepežkanje, se pa takoj 
pojavi drugačen problem. Kdor je pre- 
igral glavna dela v nizu, bo sicer brez 
večjih težav sledil dogajanju. Neuki pa 
bodo le nemo strmeli v kup referenc in 
povezav, na katerih temelji zgodba. Ta 
pove o mladostniškem glavnem liku 


Pp: DSov odvrtek Kingdom 


Roxasu, ki se z luknjo v spominu zbudi 
v velikanskem gradu. Tam je sedež 
skrivnostne Organizacije XIII, zlikovcev 
iz prejšnjih delov. V črne plašče odeta 
sekta ga začne pošiljati na naloge, v to- 
ku katerih se spoprijatelji z mentorjem 
Axelom in sotrpinko Xion. Miki, Peter 
Pan, Herkul, Aladin in ostala Disneyjeva 
druščina so tokrat zapostavljeni, saj se 
fabula plete okoli Roxasovega odkriva- 
nja svoje preteklosti in povezave s Soro, 
protagonistom iz prejšnjih delov. Tako 
gre za izdelek, namenjem fanom KH, ki 
se ukvarja z razcepljenostjo znotraj Or- 
ganizacije XIII v času prvih dveh vnosov 
in bo neznalce štorijalno v veliki meri 
pustil ravnodušne ter zmedene. 


S preigranjem enoigralske kampa- 
nje odkleneš like za igranje v več. 
Zlasti navdušijo Disneyjeve maskote, 
vsaka z lastnim krepelom. 


Igralno je 358/2 Days jrpgjska zmes 
ploščadenja in realnočasovnega boja, s 
poudarkom na slednjem, Roxasa pa ta- 
ko kot na večjih sistemih vodiš tretjeo- 
sebno iz pogleda od zadaj. Špil je razde- 
ljen na misije, na katere se odpravljaš iz 
gradu. Ponavadi te spremlja druščinski 
član ali dva, ki ti v tepežu samostojno 
pomagata. Cilj se žal ne spreminja dos- 
ti: uletiš na območje, ki se zgleduje po 
eni od Disneyjevih stvaritev, nakar od 
oka petnajst minut porabiš za razisko- 
vanje in uničevanje kanalj, Brezsrčnih. 
To storiš z vihtenjem ključomeča ali z 
rabo posebnih napadov in coprnij. So- 
vrage lahko jemlješ na muho, nakar se 
jim izogibaš, skačeš, frčiš naokoli, blo- 
kiraš. Gate najbolj trgajo pogosti zajetni 
šefi, ki navdušijo s svojevrstnimi prijemi 
in zahtevajo nekaj mozganja ter učenja 
napadalnih vzorcev. Ko zaobvladaš nad- 
zor, vse skupaj postane čisto prijetno. 
Pametno je vključiti drugotno kontrolno 


These balloons oontaln a terrifyina 
trick! Anyone who touches them is in 
for gufte a shock! 


Koščenega dolgina Skellingtona 
zmotiš med pripravami na noč čarov- 
nic (v balone je skril pajke PRESS). 
Risankoti imajo tokrat stranske vloge. 

shemo, ki omogoči prosto upravljanje 
kamere s hrbtnima gumboma, čeprav 
zna pogled kljub temu bizarno pobezlja- 
ti. Za nameček se dostikrat kam zatak- 
ne in pokaže kakega grafičnega hrošča. 
Kljub temu pa je podoba večinoma od- 
lična. Pisanost okolij nekoliko zbledi le 
ob dejstvu, da se vanja nenehno vračaš, 
liki pa spadajo med najbolj podrobne 
na DSu. Med drugim vidiš valovanje las 
v vetru! 

Čas izven misij preživiš v spremljanju 
solidnih, a redko govorjenih dialogov v 
obliki animacij, narejenih z grafičnim 
srčkom. Čebljanje niha med sirom in so- 
lidno gradnjo odnosov med liki. Takisto 
postopaš po graščini, kjer kupuješ zdra- 
vilne žavbe in novo opremo. Le-to upo- 
rabljaš v preprostem, a učinkovitem si- 
stemu, ki nadomešča klasično višanje 
nivojev z nabranimi izkušnjami. Na voljo 
imaš določeno število kvadratkov, ki jih 
polniš s posebnimi udarci, nadgradnja- 
mi za ključomeč, coprnijami in uporab- 
nimi predmeti. Postavitev lahko vselej 
spreminjaš in se tako pripraviš za od- 
pravo. Nekje pride bolj prav blok, drugje 
boš težko preživel brez ledene magije. 


€ Ko ti zlobci zadajo dovolj batin, po 
zgledu serije Final Fantasy vklopiš li- 
mit break. Ta ti za kratek čas omogoči 
rabo najhudejših napadov. 


Za nekaj dodatne zabave poskrbi večig- 
ralstvo, kjer se lahko s tremi prijatelji 
družno odpraviš na naloge in se tam 
považiš s svojim likom. Posebej kul iz- 
pade, da si more vsak igralec nadeti 
kožico kateregakoli od štirinajstih pri- 
padnikov Organizacije. 

358/2 Days je tako na trenutke nav- 
dušujoča in oko roseča akcijska frpjka, 
ki se po počasnem začetku razživi v so- 
lidno štirideseturno izkušnjo. Z nekoliko 
več raznolikosti v misijah in neukežem 
dostopnejšo štorijo pa bi zlahka bila 
mnogo več. 73 Kavbojc 

Sguare Enix e DS 


GASTLEVANIA 
PUZZLE: ENCORE 
OF THE NIGHT 
V tej številki smo se v Castlevanijo 

temeljito poglobili. Izvzeta ni niti 
drkamožna fronta, saj se je zve- 
neče ime nedavno razširilo na iphone. 


maronek 2010 


Jonagoldki so z Encore of the 
Night dobili miselnico, ople- 
meniteno s frpjskimi elemen- 
ti ter gotsko glasbo. 

Zgodba obnavlja in povzema 
trinajst let staro nit iz legen- 
darne Symphony of the Night 
za playstation 1. V pogledu 
od strani igraš kot Alucard, 
sin grofa Drakule, ki kolovra- 
ti po zlohotnem gradu in sku- 
ša preprečiti fotrovo prebuje- 
nje. Graščino sestavlja devet 
obsežnih prizorišč, med dru- 
gim alkimistični laboratorij, 
obzidje, grajski stolp, kapela 
in knjižnica. Vsako ima več deset soban, 
med katerimi se pomikaš korakoma. 
Ob tem te naskakujejo bitja teme, od 
okostnjakov in božjastnih bab do crk- 
njenih rib, šamanov ter cthulhujevskih 
lovkarjev. 

Finta je v tem, da se jih ne odkrižaš v 
običajnem boju, temveč je borilna me- 
hanika povzeta po Super Puzzle Fighter 
li Turbo in seriji Puzzle Guest. Nasprot- 
nika se udarita iz oči v oči v bitki, pod- 
obni Tetrisu in Bejeweledu. Vsak ima 
svoje okno, kamor od zgoraj 
naletavajo dvodelni skupki 
pisanih draguljev. Padanje 
usmerjaš s preprostimi doti- 
ki. Spojiti je treba najmanj tri 
kamne iste barve, da kupček 
izgine. Uspešno čiščenje so- 
vraga neposredno poškodu- 
je, če pa prirediš verižne eks- 
plozije, ga zadušiš s plazom 
neaktivnih ploščic. Slednje je 
treba kresniti dvakrat, da iz- 
puhtijo. Dodatno moč imajo 
uroki, ki recimo zradirajo vse 
bloke določenega odtenka, 
jim spremenijo aktivnost, iz- 
koristijo masovne padavine 
in podobne naprednosti. Na- 
petosti in globine je dovolj, da špil sodi 
v isto skupino digitalnih drog kot ome- 
njena Puzzle Fighter in Ouest. 

Z zmagami dobivaš izkušnje, raznotero 
opremo, živila in napoje za obnavljanje 
energije. Goltanje priboljškov ni samo- 
umevno, ampak v igralno polje padejo 
v obliki kock. Celjenju ran so namenje- 
ne še varne sobe, ki obenem rabijo kot 
trgovine z najnujnejšim in teleportirna 
središča. Žarčenje vsekakor olajša po- 


€ Galamoth je najtrši šef v igri. Take zlobe se ra- 
de skrivajo v zapuščenih krilih in znajo biti večji 
zalogaj od končnega grofa Drakule. 


Castle Entrance 


To Alchemy Lab, "1? 


O Rdeče poti so povezave do še nedosegljivih 
sob, vrata na levi pa prehod v drug del gradu. V 
vsaki kamri te lahko napade kaj grdega. 


janje naokrog, vendar kljub temu manj- 
ka celovit, pregleden zemljevid. Grad je 
namreč zelo obsežen, poleg česar je kot 
v Simfoniji velik poudarek na nelinear- 
nosti. Nekatera krila so nedostopna in 
se moraš k njim vračati kasneje, ko pri- 
dobiš veščino dvojnega skoka, drobilnik 
osti ali aktiviraš kako stikalo. Namigi so 
precej dvoumni, zato zatiki niso redkost. 
Nepremočrtnost prinaša dva konca, 
čeprav je vmesna zgodba podana precej 
telegrafsko in ne izkaže pravega naboja. 

0 izkušenjske točke vlagaš v različne vrline. Hk- 
rati se specializiraš v barvah draguljev. Ti so og- 
njeno rdeči, senčno vijolični, mokro modri, sveto 
beli in električno zeleni. 


Vseeno pa je igra zaradi svoje zasnove 
izredno zasvojljiva. Prijazen način shra- 
njevanja jo dela idealno za mimogredne 
skoke, ki so vsi v službi napredovanja v 
globino gradu in frpjskega jačanja Alu- 
cardovih sposobnosti. 

Ko po devetih urah dosežeš stoodstotni 
vrh, imaš na voljo še način proste igre. 
Tu je na izbiro osem likov, med drugim 
Drakula, Smrt, Richter in Maria. Žal se 
lahko pomeriš le z računalniško pame- 
tjo, saj ni nobene oblike več- 
igralstva. To je kar huda hiba 
in ne morem preboleti obžalo- 
vanja zaradi odsotnosti splet- 
nih bojev. Poleg tega bi taka 
sorta igre še bolje izpadla v 
namenski različici za večji za- 
slon na ipadu. Kljub tem za- 
mujenim priložnostim pa par 
dvoevrskih kovancev za tak 
špil ni veliko, saj kupita velike 
količine privlačne akcije, ki je 
daleč od običajne telefonske 
neobveznosti. 82 Navi 
Konami e 

iphone / ipod touch 


DRKAMOŽ 


LAST WINDOW: 
THE SEGRET OF 
GAPE WEST 


otel Dusk se je pred tremi leti 
[H! (J166, 80) vzpel kot nenavadna 

avantura, meječa na interaktivno 
knjigo. Last Window je nadaljevanje z 
istim glavnim akterjem - nekdanjim de- 
tektivom Kylom Hydom, ki kot trgovski 
potnik živi v Los Angelesu. Od dogod- 
kov v sobi 102, em, 215, je minilo leto 
dni, zgodbi pa sta neodvisni. Kyle se 
znajde v škripcih, saj mu grozi prisilna 
izselitev. Detektivski nagoni ga požene- 
jo brskat po temotni preteklosti svoje 
hiše in njenih prebivalcev, ob čemer pri- 
de na dan marsikaj o njem samem. 

ANSWER. 

O Gesla za nagradno križanko dobiš 
tako, da se pozorno razgledaš po ka- 
fani in uporabiš nekaj logike ter šes- 
tega čuta. Hyde ob tem z užitkom po- 
mlati hamburger z veliko kumaric. 


Tudi drugače je izkušnja slična Hotelu 
Mrak. DS držiš kot knjigo, se udeležuješ 
maratonskih pogovorov in raziskuješ 
okolico. Sogovorniki so odlični, čvek pa 
oblečen v znane stripovske sekvence. 
Pri gibanju vsak od zaslončkov nudi 
svoj pogled: levi prvoosebnega v 3D, 
desni pa tloris, ki je uporabnejši. Okoli- 
ca in Kylova prizemljenost dodatno za- 
živita zaradi številnih komentarjev. Pri 
tem se uganke trudijo biti življenjske in 
rade vprežejo peresce. Z njim zlagaš 
raztreščeno sestavljanko, razbiješ ste- 
klenico z denarjem in izza pohištva be- 
zaš izgubljen prstan. Pogosto se moraš 
razgledovati za predmeti ali namigi. Vo- 
denje je zgledno, zato skoraj ni brezcilj- 
nega poskušanja, čeprav je igra dolga 
in čare odkriva postopoma. V zgodbar- 
stvu gre celo tako daleč, da sočasno z 
napredovanjem piše roman, vendar se 
bodo branja lotili le najbolj potrpežljivi. 
Hkrati je res, da bi osnovo iz Duska lah- 
ko bolj spolirali. Usmiljenja vredne tek- 
sture in ubite barve izdelku niso v po- 
nos. Prerani konci, ki te naskočijo ob 
nerodnih izbirah pri dialogih, pa so ne- 
potrebno zapletanje. Stikanje po sobah 
je resda polno nepričakovanih isker, a je 
počasno in neprimerno za tiste, ki hlepi- 
jo po dinamiki. Hydove tajne so torej 
namenjene specifičnemu okusu. Morda 
zadnjič, saj je razvijalska hiša Cing spo- 
mladi oznanila bankrot. 78 Navi 
Nintendo e DS 


Družina Legovih namiznic se je prijela in se odebelila za kar osem novih članic. 
Navi ima zato spet polne roke dela z razigranimi kockami, ki frčijo na vse strani. 


w 


eprav je Lego že prej gojil priložnostne 
namiznice, se je resnega prodora lotil 
šele lani. Pod taktirko angleškega razvi- 
jalca Cephasa Howarda je nastalo deset 
družabnih iger, kjer si vse rekvizite ses- 
tavil iz legic. Tu ni šlo za pokockane izvedbe šaha ali 
človeka, ne jezi se, temveč za pretežno izvirne zami- 
sli. Igre so bile luštne, pisane in ne predrage, zato so 
več kot uspele. Poleg zidanja so spodbujale tudi 
ustvarjalnost pri prilagajanju pravil. Preizkusili smo 
jih v članku Družabno kockanje (Joker 196) in zak- 
ljučili, da so primerne za vse, ki so naklonjeni koc- 
kam in druženju ob lahkotnem viru zabave. Slednja 
je tem živahnejša, čim več domišljije je v zraku. 
A kakor je bilo Legove namiznice lani težavno dobiti, 
je danes slika lepša. Špili so se z enoletno zamudo 
vendarle tudi uradno prebili v slovenske trgovine, po- 
leg tega pa je Lego vmes izdal še osmerico svežih! 
Ker gozdarji že brusijo sekirice za smrečice, je čas za 
nov popis morebitnih darov. 


Igra s kockami 


Bistvena lastnost Legovih družabnic je v tem, da jih 
sestaviš sam. Iz kock v razsutem stanju tako nastane- 
jo najrazličnejša igralna prizorišča, ki so zelo spre- 
menljiva in prilagodljiva. Črpajo iz ustaljenih Legovih 
tematik, od gusarske prek vesoljske, srednjeveške in 
orientalske. Letošnja novost je v tem, da je med njimi 
prva licenčna. Tako se po zvezdniški namiznici potika 
Harry Potter, kar je skladno s sko- 
rajšnjim 


Lego aktivno spodbuja spreminjanje pravil. Am- 
pak hkrati je res, da preproščin v slogu Gusarske - 
ga ploha ne rešijo še take komplikacije. Pri do- 
brih, kot je Bazar, pa velja previdnost. 

lo e prinaša: O in usi 
a ob razvneti igri kaj polomiti. Ška 


prihodom sedmega filma in Legovo spektakularno 
oživitvijo lončarskih kock. 

Toda čeprav je osem novink zasnovanih povsem sve- 
že, njihove osnovne poteze glede na lanski nabor os- 
tajajo nespremenjene. Orodje sreče je metanje igral- 
ne kocke. Ta je gumirana in ima na vsaki od šestih 
stranic po štiri čepke. To omogoča spreminjanje z na- 
meščanjem različnih ploščic. Tudi igralne figurice ni- 
so običajni strički, ampak mikro bitjeca, ulita iz enega 
kosa in potiskana z raznolikimi obrazki, ki rabijo zbi- 
rateljstvu. Igralni kompleti dodatno zanimanje vzbuja- 
jo tako, da vsebujejo gradnike neobičajnih oblik, barv 
in namenov. Zato njihova privlačnost sega nad dru- 
žinsko zabavalo, saj se krasno povežejo z obstoječo 
zbirko legic. 


Pohod figuric 


Prtna igra pogosto poteka tako, da mečeš kocko, na- 
kar tvoja figurica napreduje glede na vrženo število. V 
naboru lanskih legoiger so bile take Minotaurus, 
Ramses Pyramid, Race in Lava Dragon. Letos smo 
dobili tri nove. Pirate Plank je gusarsko tematiko 
prevzela po lanskem Pirate Code, ki ni preveč navdu- 
šil. Igrica spada med manjše, a ji ne manjka osebnos- 
ti. S krova miniaturne gusarske ladjice segajo štiri de- 
ske in igralci postanejo prevarantski razbojniki, ki jih 
kapitan zaradi izdaje nažene plavat. Kako hitro se po- 
mikaš proti usodnemu robu, določijo meti kocke. Ob 
tem jo dograjuješ s ploščicami v barvah nasprotni- 
kov. Ko čofneš med morske pse, je igre zate načelo- 
ma konec. Videz je krasen, saj je barčica s svojimi ja- 
drci, kanončkom in kapitančkom izredno srčkana. Z 
igralnega vidika je stvarca manj navdušujoča, saj je 
precej enostavna, ob prikrojevanju pravil pa se zna 
preveč vleči. 


Magma Monster se z morskega pršca preseli v votli- 
no, polno oranžne lave. Korajžni raziskovalci se peha- 
jo za zakladom, ki ga straži lačna pošast. Čez ognjeno 
jezero se je treba prebiti z grajenjem brvi v skladu z 
navodili kocke. Ta pove barvo gradnikov, ki jih pola- 
gaš na ploščo. Kleč je v tem, da sosledja kamnov 
enakih barv omogočijo hitrejše napredovanje. Življe- 
nje ti grenijo netopirji, ki se stričku usedejo na glavo 
in ga odvlečejo nazaj na začetek. Ob piratski je tudi to 
ena od manjših igric, ki ne seže zares visoko. 

Še dobro torej, da jo povsem drugače odnese Harry 
Potter Hogwarts. Gre za velik, dodelan naslov, ki pusti 
lep vtis. Namizna Bradavičarka je zasnovana in zgra- 
jena nadvse domiselno. V kotih kvadratne plošče tičijo 
domovi, sredino pa tvorijo spreminjajoča stopnišča. 
Po njih se moraš prebiti do vsake od učilnic in pobasa- 
ti sestavino ustrezne barve, da lahko narediš domačo 
nalogo. Stopnice so pravzaprav drsna puzla po zgledu 
žepnih premikalnic. Plošče so premične in ko dvigneš 
eno, lahko ostale popelješ na želeno mesto. Ker so 
štenge različno orientirane, najpogosteje ne vodijo ni- 
kamor, zato ne gre brez obilice obračanja in prilagaja- 
nja. Potrebno je kar nekaj prostorske predstave in na - 
črtovanja. Ravbarjeva karta ti s skrivnimi prehodi omo- 
goča več svobode, poleg tega lahko na pomoč pokli- 
češ Dumbledorja. Mačja gospodična Norris je po drugi 
strani ovira. Poleg dijakov štirih domov so priložene 
mikrofigurice Harryja, Hermione, Rona in Dreca. 


Zbiraj in kopiči 

Lončarič je z eno nogo tudi v zbirateljskem žanru 
namiznic. V njih mora igralec za zmago nakopičiti za- 
povedano število artiklov. Lani smo se grebli v Magi- 
kusu in Robo Champu, letos pa so kategorijo oboga- 
tile tri novinke. 


oktober 2010 


Shave a Sheep je od vseh najpreprostejša in jo bodo 
hitro zapopadli tudi najmlajši. Vsak igralec dobi svojo 
ovco, od katere si želi pridelati čim več kosov volne. 
Slednje predstavljajo beli zidaki. Ob ugodnem metu 
kocke na tvoji ovčki poženeta ena ali dve merino eno- 
ti. Met ti lahko omogoči tudi striženje, da dlako shra- 
niš na varno. To je ključnega pomena, saj za dozo po- 
balinstva poskrbijo menjave drobnice med igralci ali 
priklici volka. Ta tarčno ovco tako prestraši, da z nje 
nemudoma odpadejo vse kocine. Zaradi nagajanja in 
neskončnih ovčarskih rošad se zna partija razpotegni- 
ti precej dlje od navedenih desetih minut, čeprav igra 
s tem ne pridobi na raznolikosti ali naprednosti. 

UFO Attack je nekoliko resnejši, v njem pa gradiš ra- 
keto za polet na Zemljo. Na vzlet je pripravljena, ko jo 
tvori najmanj sedem energijskih modulov. Te dobivaš 
s srečo pri metanju kocke. Ker so štirih barv, pride do 
izraza kombiniranje. Več kosov iste barve prinaša do- 
datne module, a je hkrati bolj na udaru uničevalnega 
laserja. Poleg tega lahko v enačbo vključiš vesoljca, 
ki konstrukcijo dodatno ovira. Igra je sicer nekoliko 
neosebna, vendar zahteva zdravo mero razmisleka. 


ga; 


lahko na posamezno stojnico usede matična zgradba 
tržnice in prepreči prodajo. Bazar s svojo živahnostjo 
in neusmiljenostjo preseneti ter v sobi pričara vzduš- 
je, vredno cenkanja na vzhodnjaških tržnicah. 


Samosvoji ptiči 


V tretjo skupino uvrstimo špile, ki utirajo nove poti. 
Lani je bil tak biserček Lunar Command, kjer si z 
gradnjo vesoljske baze hudirjevo napenjal možgane. 
Novi Meteor Strike povzame vesoljsko nit in je prav 
tako namenjen igranju v paru, čeprav je ozadna filo- 
zofija povsem drugačna. Igralna plošča spominja na 
fliper, Se je ozka, dvignjena in nagnjena. Z nekaj do- 
ze kometi. Za to poskrbiš s spuščanjem kroglic z 
vrha igralne plošče. Ker so dragoceni, bi jih rad čim 
več ujel v svojo košarico na dnu igralnega polja. To 
se trudiš doseči tako, da v orbito pošiljaš satelite. Gre 
za male kockoidne tvorbe, ki, če je sreča mila, dobro- 
dejno vplivajo na smer padajočih kroglic. Posebno 
vlogo imajo še vrteče vesoljske ladje. Ker je padanje 


Obrij ovco je edina od iger, ki je povsem brez 
mikrofiguric. Vse živalice so narejene iz osnovnih 
kock in spominjajo na tiste iz animirane serije 
Bacek Jon. Volno jemlješ z osrednjega kupa. 


Še več slednjega pride v poštev pri Orient Bazaarju, 
ki je nasploh najmočnejši člen novega vala iger. V 
njem odkriješ odlično trgovalščino, ob kateri se 
spomniš na Monopoli in Naseljence otoka Catan. Na- 
stopaš v vlogi obiskovalca tržnice, kjer z metanjem 
kocke pri krošnjarjih nabavljaš parfume, drage kam- 
ne in ostale orientalske delikatese. Vsak branjevec 
ima na zalogi robo določene barve, met kocke pa do- 
loči, pri kom lahko v posamezni potezi kupuješ. Zbir- 
ke predmetov enake barve nato z mastnim dobičkom 
prodajaš banki. Zmagovalni cilj je pridobitev 15 ceki- 
nov. Ko jih med igro trošiš za nakupe, preračunavaš 
tečaje in razmišljaš o konkurenčnih skladiščih, ugoto- 
viš, da je petnajst dukatov kar veliko. Uspeh stopa po 
tanki meji med pogumom, trgovsko žilico in srečo. Še 
bolje je, če modificiraš pravila tako, da je mogoč 
prevzem celotnih stojnic. Kot lastnik štanta lahko po- 
tem neposredno cuzaš keš od soigralcev. Obenem se 


Bazar ni postavljen na enotno ploščo, marveč je iz 
številnih drobnih elementov. Ti so zamišljeni tako 
prefrigano, da je kupolasto sejmišče votlo in pre- 
cizno pogoltne malo stojnico. 


manj predvidljivo, kot se sliši, meteorski dež skriva 
veliko interesantnosti. Koščki sicer radi odletijo od 
podlage, a to so stvaritelji predvideli in navodila prila- 
godili tako, da ima razdrtje svoje posledice. 

Iznad oblakov se nato odpraviš v morske globine. At- 
lantis Treasure ga sestavi iz kopice turkizno modrih 
ploščic, posejanih z algami in koralnimi grebeni. Vsak 
igralec dobi svojo podmorničko, s katero zbira drago- 
cene kristale. Posebnost pri premikih je v tem, da plo- 
vilo drsi po vodi v začrtani smeri, dokler ga kaj ne us- 
tavi. Na pot vplivaš s kompasnimi gradniki, ki jih gle- 
de na kockina povelja postavljaš po mreži. Kompasi 
spreminjajo smer in z njimi se da skoraj prelahko na- 
pikirati natanko v dragotine. Ob tem koristi dobra 
orientacija v prostoru, čeprav naloga kljub ovirajočim 
koralnim grebenom ni težka. Za trdovratne prepreke 
in nasprotnike ostanejo še torpedi, ki očistijo pot. Vse 
skupaj nadzoruje zlati Pozejdonček s trizobom. 


Kadi 


riporočen 


ar je skuh 


na embalaži. V večji družbi je tudi več zabave, kaja pri Orient Bazaarju. Meteor Strike j je edini, ki se ga 
igra izključno v paru. Da ga lahko pospraviš, so zasnovali zložljivo stojalo. 


maronek 2010 


URE S, NAMIZNIK 


Koliko in kam 


Nove igre se po velikosti delijo v uveljavljene cenovne 
razrede. Mala Shave a Sheep in UFO Attack staneta 
10 evrov, medtem ko za večja Pirate Plank in Magma 
Monster odšteješ tri evre več. Orient Bazaar in Meteor 
Strike prodajajo po 20, Atlantis Treasure po 25 evrov. 
Harry Potter je od vseh edini licenčen, najkompleks- 
neje zgrajen in zato dražji - stal vas bo 35 evrov. Ce- 
ne so razumne, čeprav je treba računati, da to niso 


Bradavičarka je bogat vir zanimivosti. Notranje 
plošče zlahka dvigneš in jih preurejaš kot puzlo. 
Pri drsenju se malce zatikajo, a ni hudega. 


Novink v naših fizičnih štacunah v času pisanja še ni 
bilo, a se jih da dobiti z nekaj razgledovanja. In katero 
v bogatem naboru izbrati? Če nimate še nobene, lah- 
ko začnete pri lanskih. Sploh kul so Creationary, Lu- 
nar Command in Minotaurus, dočim se je Ramzesovi 
piramidi bolje izogniti, čeprav je imel prste zraven 
proslavljeni dizajner Reiner Knizia. Od novih smetano 
poliže odlični Orient Bazaar, ki je presenečenje in pol. 
Tudi Potterjeva Bradavičarka je prijetna in večplastno 
zanimiva. Letos so večje igre nasploh bolj prepričljive 
od manjših. Ne glede na izbor pa znova velja, da se 
bodo špiliči najbolje znašli v mladikavih rokah, ki lju- 
bijo kocke. Takih, ki bodo obenem znale ceniti, s ka- 
ko malo sredstvi znajo te namiznice pričarati vtise 
daljnih svetov in krepiti medčloveške vezi. 


MINIFIGURE 


Posamezne kocke 


UGODNE CENE! 


Po naročilu dobavimo vsak set! 


VELIKA IZBIRA LEGO SETOV 
info(Okockarija.si 031/382 205 

ČRKOŽER 


Maggie Stiefvater: 
SRH 


abavljači nad najstniškim čtivom 
de v luno, kajti poleg vampirjev 

so zdaj začeli napenjati mišice še 
volkodlaki. Nova trilogija se imenuje 
Volkovi iz Mercy Fallsa, otvori pa jo Srh 
oziroma Shiver. 
Niz je več kot očitno odmev eksploziv- 
nega univerzuma krvosesov, saj so- 
mračništvo utripa iz vsake pike in veji- 
ce. Tudi tu so oder za hormonske arije 
gozdovi na mokrotnem ameriškem se- 
veru. Polni so volkov, ki pa niso vroče- 
krvni mutirani Indijanci, temveč okuže- 
ni običajneži. Preobrazbo namesto šči- 
pa sprožijo temperaturne spremembe. 
Volkodlaki so pozimi voleje in poleti lju- 
dje, vendar so jim leta v človeški obliki 
šteta. Prikrito kolobocijo okusi Grace, ki 
jo je pri enajstih letih ogrizel sestradan 
trop. K sreči jo je eden od volkov rešil 
smrti, nakar se je med njima spletla po- 
sebna vez. Punca šele pri sedemnajstih 
ugotovi, da se peča z volkodlakom po 
imenu Sam. 
Tukaj cmokne v bralca vsa nujnost sred- 
nješolske ljubezni, ki je enako cukrena 
in brezpogojna kot tista iz Somraka. Raz- 
lika je pak v tem, da Sam ni edvardoid- 
ni polbog ali jakobinski mister univer- 
zum, temveč tak emo gmizavec, da ni 
za nikamor. No, Grace to ne zanima in 
se izgublja v Njegovih rumenih očeh, 
kar je še ena brezsramna kleptomanija 
iz Twilighta. Oba bi naredila vse, da bi 
ostala skupaj, čeprav se eden od njiju 
nenadzorovano spreminja v zver. Do- 
datne težave nastopijo v obliki novih 
ogrižencev, ki prično divjati po soseski 
in cefrati dobro varovano skrivnost. 
Če damo nadnaravno mitologijo na st- 
ran, doraščajoča mladina v seriji na- 
sploh ne ve, kaj bi sama s sabo. Ena za- 


radi zlatih žlic v orifikah, druga zaradi 
travm iz preteklosti, tretja zaradi ne- 
sposobnih staršev in četrta kar tako. 
Človeške stiske bolj razdela drugi del, 
Linger, katerega slovenski prevod priča- 
kujamo spomladi. Obenem predstavi in 
razvije nekaj boljših likov, recimo pikro 
Isabel, ki ima v babjem krogu edina ko- 
ličkaj karakterne substance. Celo Grace 
je kot glavna junakinja izrazito bleda in 
nekako pokrpana, čeprav ji prične volč- 
ja dediščina kmalu sopsti za vrat. 


Pisanje obenem trpi za pomanjkanjem 
občutka za tempo. Z nepredvidljivim 
kolcanjem preskakuje med tokovi mi- 
sli, slabo razdela važne reči, malomar- 
no ravna z liki in se duši v perju malo- 
vrednih puhlic. Saj je res, da se štorija 
razvije in zna pritegniti, ker volkodlašt- 
vo popelje v svežo smer. Vendar jo zlas- 
ti v prvem delu pohablja pisateljičino 
pomanjkanje izkušenj. Se pa v Linger 
že vidi napredek, poleg česar ji v plus 
štejem nenavaden dar za domiselne 
metafore in opazke. Tretja knjiga, Fore- 
ver, dospe julija prihodnje leto. Navi 


Suzanne Collins: 
THE HUNGER GAMES 


ostapokaliptične knjige so katalog 
mrkih prihodnosti. Dober pisec ima 


ostro oko za zablode vsakdana, ki 
ti jih z nekaj domišljijskimi dodatki glo- 
boko vseka v srce. Suzanne Collins zna 
to zelo dobro in si v svoji bukvi The Hun- 
ger Games na pogorišču ZDA zamisli 
novo državo Panem. Nad njo drži želez- 
no roko Prestolnica, ki v opomin vsako 
leto priredi Igre gladu. Tako kot so mi- 
notavru dostavljali mladeniče, mora vsa- 
ko okrožje priskrbeti fanta in dekle. Iz- 
brance zaprejo v areno, kjer se v grote- 
skni mešanici olimpijskih iger ter resnič- 
nostnega šova vname boj do zadnje kap- 
lje krvi. Sodelujoči postanejo zvezdniški 
mučeniki in se morajo poklati v zabavo 
zaslepljenega ljudstva. Celo najbolj in- 
timni trenutki niso brez vsiljivih kamer, 
ki iz mesarjenja delajo spektakel. 
Katniss Everdeen iz Okrožja 12 ima 
sladkih šestnajst let in se skupaj s so- 
vaščanom Peeto znajde v krvavem me- 
težu arene. Njene zenice in čustva so 
medij, skozi katerega spremljamo, ka- 
ko veliki krojijo življenja malih, kako 
ničvredna so pravila in kako pogrešljiv 
je posameznik. Kako te ne tepe le svo- 
jeglavost, marveč tudi pokornost. Tek- 
movalci so prepuščeni preživetvenim 
nagonom in kapricam snovalcev iger, 
pa tudi lutkarjem širše. Collinsova sko- 
raj kot George Martin kosi po svojih ju- 
nakih, dogajanje pa spomni na Gospo- 
darja muh ter film Kocka. 
Knjiga je zasluženo doživela velik uspeh 
in zrasla v istoimensko trilogijo. Nada- 
ljevanji, Catching Fire in Mockingjay, 
imata podobno načrtovana zgodbovna 
loka, a so osebne tragedije razprostrte 
širše in se vpnejo v revolucionarne niti. 
Ena od močnejših figur je tu mentor 

Haymitch, ki je sicer nepoboljšljiv pija- 
nec, a na njem vseeno sloni nesoraz- 
merno veliko vplivne pronicljivosti. Os- 
tali stranski liki so ošvrknjeni bolj pote- 
zno. Za sestrico Prim bi za Katniss nare- 
dila vse, toda o njej več izvemo šele v 
tretji knjigi. Šibka točka so preskakova- 
nja, kot bi ob filmu pritisnil tipko za hitro 
previjanje. Včasih dobiš občutek, da si 
pisateljica poenostavlja delo in pomemb- 
ne dele zgolj preleti, medtem ko se je 
prej desetine strani ukvarjala z opisova- 
njem razkošne hrane in oblačil. 

Kljub hibam pa je njeno pisanje brez- 
kompromisno, nestrpno in celokupno 
fantastično, kot glavna junakinja sama. 
Sploh bombastičen je tretji del, ki se kot 
feniks ponovno rodi v že znano, a po- 
tencirano grozo. Regulirano podzemlje 
spomni na Dušo, vendar je tu ljubezen- 
ski trikotnik bolje narejen. Obenem z 
drobnimi elementi, kot je maček Butter- 
cup, skrbi za vez s prejšnjima deloma. 
Vse knjige so močne in butajoče, z ak- 
cijskimi scenami jemljejo dih in te glo- 
boko povežejo z osrednjimi junaki. Kak- 
šni filmi bodo to! Navi 

Enka in 7 devetdesetk 


Ko sem prelistal Joker 27, se mi je za tistimi starimi časi, ko še 


nisem bil 


modre krvi, prav milo storilo. A ne zato, ker bi bila 


oktobrska izdaja iz leta 1995 vredna današnjega izpostavljanja. 

Kje pa! Kot se že ponavljajoče ponavljam, mi tiste davne revije 
zavoljo čuda zatipkanih napak, švoh besedil, posiljenega zajeba- 
vanja, splošne pubertetniškosti in neizdelane podobe ne morejo 
biti v ponos. Toda amaterizem nas tedaj ni motil. Nasprotno, pre- 
pričani smo bili, da delamo nekaj nadcarskega. Zato smo se, polni 
zanosa ter brezskrbne mladostniške zagnanosti, opijali z novostmi 
in ideje z lopatami nametavali na kup. To je tisto, za čimer se mi 


toži, dasi je neponovljivo, kakor je neponovljiva mladost. 


oker je bil neizklesan, kakor smo bili zeleni 

tudi njegovi ustvarjalci. Ampak to je bil 

naš peskovnik in neobremenjeno smo se v 

njem igrali, se iskali in ustvarjali. Naše de- 

lo je bilo prežeto s pristno navdušenostjo, 
najsi je šlo za obisk sejma, zagon najnovejše igrice 
ali spoštljivo rokovanje s poznanim razvijalcem. Kaj- 
pakda so bili časi tedaj drugačni tudi za samo pano- 
go, saj kravatarstvo vanjo še ni tako zaoralo kot ne- 
kaj let kasneje. Zato je vse skupaj delovalo mnogo 
bolj iskreno, kar se je odrazilo na pozitivnejših, manj 
zajebanih Jokerjevih besedilih. Da je bilo drugače, 
priča kar sedem iger, ki so dobile oceno nad 90. Zdaj 
take kvote ne dosežemo niti v enem letu. Smo bili 
bolj popustljivi? Vsekakor. Ali kljub temu ni dvoma, 
da nam je srce ob dotičnih naslovih radostno igralo, 
kar se zdaj zgodi premalokrat. Pa jih za spomin na 
stara vremena poglejmo: 


— | 


€ če je Dune 2 postavil temelje za zvrst akcijskih 
strategij, je Command 8 Conguer (92) na njih zgradil 
postojanko. So se Westwoodovci zavedali, kako moč- 
no franšižo so tedaj ustvarili? 


SUROUJ AA 


€ Naslovnični zrakomlat je iz arkade Comanche vs. 
Werewolf, a tistomesečno helikoptersko odličje je 
prejel Apache Longbow (90). Le kdaj smo zadnjič sed- 
li v kokpit Boeingovega stroja AH-64? Že lep čas ne. 


maronek 1995 o o 

€ Osem avtomobilov z videoposnetki, informacijami 
in kabinami ter sedem stez - to je bil izvirni in nepre- 
kosljivi The Need for Speed (90), ki je v izboljšani in 
nadgrajeni različici prišel s konzole 3DO na PC. Ma- 
lokdo ve, da so igro razvili isti ljudje, ki so par let po- 
prej izdelali legendo Test Drive Il. 


60 Najbrž se malokdo spomni sila vzdušnega letanja 
s čarobno preprogo, osvajanja zgradb in lučanja ubo- 
jitih urokov v peklenske sile, ki je bil Magic Carpet 2 
(91). Zatem take igre niso več naredili. 


€ Poleg Magičnega tepiha je Crusader: No Remorse 
(92) prav tako že davno pozabljen naslov. Bila je to 
huda izometrična strelska arkada z velikimi eksplozi- 
jami in sočnimi načini umiranja. 

ATTLE BEAST 
PACHE LONGBOW Mali 

€ Fade to Black (90) je bilo 3D-nadaljevanje Flash- 
backa in Another Worlda. Bila je to poslednja Conra- 
dova avantura in to zanimiva ter nekaj posebnega. 


€ "Novi NHL ima vse: odlično grafiko in zvok, izjemen 
realizem in vzdušje ter divjo igranost." -NHL 96 (92). 
Tako je rekel Sneta sekira o tistem delu, s katerim je 
serija preskočila v 3D. Pretres megatonskih proporcev. 


Poleg naphanja zgornjega dela lestvice pa je tale Jo- 
ker prinesel še legendo z drugega konca. Šlo je za 
igro zvenečega imena Bloodwings, ki z oceno 1 velja 
za najslabše ocenjen komad v Burkeževi zgodovini. 
Na žalost se niti sam ne spomnim več, zakaj natanko 
je bil izdelek tak ščiš, kajti enostranski članek je to ja- 
ko slabo ponazoril. Vem le, da sem prvoosebno šibal 
po nekem jebenem blodnjaku, pobiral klinčeve kri- 
stalčke in z zelenim sluzem obmetaval kockaste pofuk- 
lje. Glede na to, da je igra kljub slabšemu videzu od 
Wolfensteina stala več kot vse nanizane odličnice, je 
bila kritika čisto na mestu. 

Kot se mi toži za časi nedolžnosti in gostote dobrih 
špilov, takenako pogrešam tedajšnji sijajni papir, o 
kakršnem lahko danes, v času skozi cifre gledajočih 
kravatnikov, le sanjamo. 


HaPiJ5Ki EVIZINE 
Druga Mafija resda ni izpolnila pričakovanj 
glede nadmočnih misij, naprednosti in ob- 
robnega početja. Kljub temu pa predstavlja 
solidno igralno izkušnjo z nekaj streljanja, 
veliko vožnje in dobrim prodajanjem zgodbe. 
Poleg tega jo založba Take-Two že širi z dol- 
potegljivo vsebino. Matijski razpečevalec 
VideoTop zato časti tri izvode igre za xbox 
360 in eno zelo zmečkano majico, vi pa mo- 
rate do 5. novembra poslati priloženo glasov- 


nico s pripisano magično besedo. Slednjo 
pridobite s palindromom rešitve nanizanih 
vprašanj. Tisti dan si življenje za srečo zabe- 
lite z deviškim olivnim oljem. 


1. Kako so se ime- 
novali češki razvijal- 
ci igre, zdaj 2K 
Czech? 

i) Ilusion Softworks 
g) Cocoasoft 

I) Ultimate Play the 
Game 

u) Steel Monkeys 


2. Dotičneži se niso 
podpisali pod: 

k) Hidden 8 Dange- 
rous 

n) Operation Flash- 
point 

o) Vietcong 

f) Flying Heroes 


3. V katerem mestu 
se je odvijala prva 
Mafia? 

g) v Liberty Cityju 
r) v Chicagu 

0) v Lost Heavenu 
š) v New Vegasu 


4. Ena igta ni svo- 
bodnica! 

h) Assassin's Creed 
I) Dante's Inferno 
e) The Saboteur 

b) Scarface 


5. Kdo je izdelal 
zaščitno orožje ma- 
fijcev, tommyjevko? 
c) Thomas Jefferson 
v) Tommy Hilfiger 

i) Tommaso de la 
Merda 

I) John T. Thompson 


6. Kaj se je v ZDA 
dogajalo med 1920 
ter 1933 in je stereo- 
tipno povezano z 


organiziranim krimi- 
nalom? 

j) gradnja Las Vegasa 
e) prohibicija 

č) zlom borze 

a) sindikalni upori 


7. Kaj je spravilo z 
ulice Ala Capona? 
t) sifilis 

u) Irci 

n) davkarija 

a) vojska 


8. Kako se omenuje 

zavezniška operacija 
v drugi svetovni voj- 
ni, v kateri je sode- 

lovala mafija? 

n) Husky 

e) Barharossa 

b) Donkey 

o) Eggplant 


9. Kdo velja za ute- 
meljitelja sodobne, 
povojne italijanske 
mafije v ZDA? 

c) Benjamin 'Bugsy' 
Siegel 

i) Vito Corleone 

a) Charles 'Lucky' 
Luciano 

0) John Gotty 


10. Kakšen konec je 
doživel proslavljeni 
palermski sodnik 
Giovanni Falcone? 
o) dobil je cementne 
škornje 

g) zavezali so mu 
mafijsko kravato 

r) padel je v drobil- 
nik kamenja 

c) z avtom je zape- 
ljal na bombo 


Dobitniki enih knjig od zadnjič so: 

Janez Košenina iz Medvod, Matjaž Verčič iz Brezovice, 
Aleš Košir iz Kamnika, Miha Homar iz Notranjih Goric 
in Blaž Novak iz Murske Sobote. 

Rešitev je bila POHOTA. 


avtor 
JANEZ 
KORENT 


GOJENJE 
VODNIH 
ŽIVALI V 

POSODAH 


SPOLNIK 


HRV. KIPAR 
AUGU- 
STINČIČ 


LINGVIST 
KARADŽIČ 


VEČNI 
POPOTNIK 


VREČAR IZ 
AVSTRALIJE, 
KLOKAN 


SLAVKO 
AVSENIK 


HUNSKI 
VOJSKO- 
VODJA 


STOLETJE 


GRM 
NAPRI- 
MORSKEM 


PLANOTA 
V OSRED- 
NJEM 
DELU ZDA 


CHARLES 
BUKOWSKI 


ZIDARSKA 


IZGOVARJ 

ČRKE'A' 

NAMESTO 
o 


JAKOPIČ 


Res lepe igrice prejmejo: 


Primož Skale iz Ljubljane, 


Matej Korošak iz Kranja, 


JAPONSKA 
OBLIKA 


Neja Kocjančič iz Ljubljane. 


IGRALKA. | VOZLASTA | MESTOV 


PISAVA. | MAVRE- 
KRAVANJA | pRIINKIH 


METULJ MESTOV 
zočesaj | MESTO 
NA KRIUH NIGERIJI 


SLOVNIČNO 
ŠTEVILO, 
SINGULAR 


JURIJ REJA 


Rešitev je bila: 


MEDNARODNI ODNOSI. 


Na priloženo glasovnico napiši 
iz slike izhajajoč geselj. Rok je 
peti enajsti. Tri nagrade so ok! 


oktober 2010 


KMETSKA ŠTORIJA 


Kako so kmetje seks gledali 


lovensko podeželje je jeseni prečudovito. Po nji- 
vah rohnijo kombajni, iz gnojišč dehtijo kupi 
gnoja, ki se bodo preselili na rodno grudo, ko 
bodo velike zverine opravile svoje delo, in v hle- 
vih živina prizadevno proizvaja nove zaloge 
omamnega smradu. Za vse to skrbijo pridne kmečke ro- 
ke in dela nikoli ne zmanjka. Ampak, če tako pogledaš, 
se na vasi ne dogaja prav dosti. Zato je vsak dogodek, 
naj bo še tako nepomemben, velikega zanimanja de- 
ležen. 
Tako se naša zgodba prične nekega zgodnjega jutra - 
takega, ko se normalni ljudje raje dvakrat v postelji 
obrnejo in se po jajcih popraskajo -, ko je Joštov Tone 
že pokladal krmo živini. S škripajočo samokolnico se je 
odpravil proti silosu, kjer je malo prej nakopal koruzno 
silažo, ko je na kolovozu ob njivi zagledal vsiljivca. Tik 
ob njegovi koruzi je bil parkiran srebrn BMW in celo od 
tam, kjer je stal, je bilo jasno videti, da se sumljivo guga. 
To si pa moram pogledati od bliže, si je mislil Tone, in 
smuknil v koruzo. Če še niste hodili po zreli koruzi, vedi- 
te, da je to nekako tako, kot bi se prebijali skozi gozd 
skrhanih nožev. Sicer ne ureže, je pa zoprno kot le kaj. A 
hkrati je koruza odlično skrivališče in Tone se je lahko 
približal srebrnemu lepotcu na vsega nekaj korakov. Žal 
mu to ni kaj dosti koristilo, kajti karkoli se je v limuzini 
že dogajalo, je bilo njegovim očem prikrito. Zatemnjene 
šipe Bavarci pač dodajo serijsko. Vrh vsega so bile še 
zarošene, torej je nekdo tam notri nekaj počel zares pri- 
zadevno. To je potrjevala dvojica glasov. Eden je bil vi- 
sok, skorajda vreščeč, drugi, globok, pa je na trenutke 
mejil na kruljenje merjasca, ko se spravi k plemenski 
svinji. 
A Tončkov trud ni bil zaman. Ko so zamrli poslednji gla- 
sovi, so se odprla vrata in izstopila je postavna blondin- 
ka, naga nagcata. Z robčkom se je otirala po frači, nato 
pa se je sklonila nazaj v avto po obleko, tako da je na 
ogled postavila kompletno ozadje z vso dodatno opre- 
mo. Ubožec voajerski je skorajda jenjal dihati. Skozi 
druga vrata se je napol oblečen izmotovilil plešast debe- 
luh in se hitro presedel na voznikov sedež, kot da bi ga 
bilo strah, da ga bodo zalotili. Blonda se ni dala motiti in 
se je oblačila kar pred avtomobilom. Lenobno in počasi, 
da se je lahko naš Tone do sitega napasel njenih čarov. 
Pa ni bil edini. Nasproti kolovoza je bila še ena, 
večja kmetija, kjer so še vsi spali. No, ne čisto 
vsi. Stara mati, ki je družino vedno pokonci me- 
tala, je ravnokar dvignila roleto - in tisto, kar je 
videla skoz okno, ker si je maloprej nataknila 
očala, da bi iz brevirja odžebrala molitvico, jo je 
tako zaprepadlo, da je roleto hrupno spustila 
nazaj in šla na klečalnik kar brez svete bukvice. 
Tone je mastno zaklel, ko se je blondinka ustra- 
šila zvoka spuščajoče se rolete in ne do konca 
oblečena skočila v avto, le ta pa je sunkovito 
odpeljal. Ni bilo druge, vrnil se je v hlev in nakr- 
mil živino do konca. 


x x x 


Kako uro kasneje je v vaški gostilni pripovedo- 
val štorijo ostalim kmetom, medtem ko so ča- 
kali, da bo pek s kombijem pripeljal kruh. 
"Kaka baba, vam rečem! In tak gnil dedec jo je 
nabrisal!" 

"To bo zaradi bemveja," je navrgel Trudnov 
Jože. "Zihr je bil kak privatnik, ki se je domače 
kure prenajedel." 

Tone pa je še kar razpredal: "Vam rečem, cel 
cajt sem po štali moral rikverc hodit, tak mi je 

stal! Cela je bla pobrita, vse se je dal videt!" 
"Ja, saj take so te ta mestne, cel dan nimajo nič 
za počet, pol si pa pišole brijejo. So fine, ja, ne 
tko k naše, k cele kosmate okol skačejo, ko si 
jo umije, je pa že praznik!" jo je zabelil Jože. 
"Ti kar za svojo govor!" mu je zabrusil Vrbinc, 
ki je veljal za lokalnega heroja, ker si je uspel 
na kmete privleči petnajst let mlajšo babnico. 
"Moja si jo tako rihta in pegla, da me ponavadi 
že mine, preden pride iz kopalnice. In zdaj celo 
nekaj sanja, če bi šla v toplice, ker se tam zbi- 
rajo neki svingerji." 

To je zvabilo začudene poglede, zato je moral 
nadaljevati: "Baje je zdaj strašno popularno, da 
se dobiš v savni s še enim parom in se potem, 
no, menjaš." 

To je izzvalo salve smeha. 

"A, Vrbinc, ji tvoj ni dost, kaj?" 

"Kako to štimaš zadeve, lejga. Kar k drugemu 
biku bi jo spustil?" 

"Ne, ne," se je branil Vrbinc. "Ona pravi, da 
sem tolk pohoten, da me ne sfolga, pa naj se še 
kje drugje izkikirikam!" To je bilo spet posp- 
remljeno z žvižgi in vzkliki nejevere. Zato se je 
odločil spremeniti temo. 

"Poslušaj, Tone, zakaj pa nisi poklical, da bi še 
mi drugi kaj videli?" 

Zdaj je postalo nerodno Tonetu. "Okej, priz- 
nam, niti pomislil nisem na to. Ampak tudi če 
bi - včeraj, ko sem pumpal gnojnico, mi je tele- 
fon padel v jamo. Sicer sem ga s sodom pote- 
gnil ven, ampak je fuč." 

"Ja, prekleti telefoni, meni je tudi zadnjič po 
tleh zletel, pa se je potem krava gor usrala. 
Ampak sem ga spucal in spet dela!" se je važil 
Jože. 

Verbinc seveda ni hotel ostati dolžan: "Ja, jaz 
sem ga pa zadnjič pozabil na blatniku od trak- 
torja in je padel dol. Potem sem pa zapeljal čez 
njega. No, sam delal pa tudi ni več potem." 
"Pa kako lahko frderbaš telefon ravno takrat, 
ko bi z njim lahko kaj koristnega naredil, reci- 
mo poklical prijatelje?!" se je oglasil Kovačun, 

ki sicer ni bil kmet, ampak je imel na vasi delavnico in so 
si ga vsi radi privoščili, ker je imel neuradno raje dedce 
kot babe. No, ker je bil dober dečko, ga niso gledali po- 
strani. 

"Joj, Kovačun, od kdaj pa tebe babe zanimajo!" In že so 
spet letele pikre na vse strani. 

"Saj nikoli nisem rekel, da me ne, a ne da nisem? No, v 
glavnem, Tone, mam jaz en stari mobitel v delavnici, ti ga 
dam. Ampak obljub, da drugič pokličeš, ja!" 

Tistikrat je zunaj potrobil pek in možje so se s cekarji od- 
pravili iz gostilne. 


Minilo je nekaj tednov in nekega jutra je Tona, že ko je 
stopil iz hiše, pri njivi spet zagledal drag avto. Roka je kar 
sama poletela proti žepu. 

"Fantje, danes je pa mercedes!" 

V nekaj minutah so bili vsi v koruzi. 

"U, danes je pa res veselo, lej kok se gunca!" se je režal 
Vrbinc. Tudi ostali so sončili zobe in se dregali pod rebra. 
Glasovi od znotraj so jim pravili, da sta tokrat v akciji več 
kot dve osebi. Potem pa so se odprla vrata. 
"Porkamadona, dedec je," je siknil Jože. 

"Pa tadrug je tut dedec!" je dopolnil Tone. "Kje je baba?!" 
"O jebemti, še en dedec!" je spodsekalo Vrbinca. 
Obtožujoči pogledi so se ustavili na Tonetu, ki si je v tis- 
tem trenutku želel, da bi se brazde razprle in ga pogoltni- 
le do peklenskih globočin. 

"Buzerante si nas peljal gledat!!?" 

"Jebemti, Tone, a ni dost, da gledam kako mi biki ska- 
čejo drug po drugem?" 

Ubogi Tone sploh ni mogel več razsodno razmišljati in se 
mu je zato mimo možganov na jezik prikradla usodna 
neumnost: 

"Ja saj, kakršen gospod ..." 

Stavka ni utegnil dokončati, ker mu je sapo odvzela dob- 
ro merjena klofuta utrjene kmečke roke. Tuleč je planil iz 
koruze, ostali pa za njim. Vesela druščina, ki se je prete- 
govala okoli avtomobila, se je tako ustrašila, da na avto 
niti pomislila ni več. Nagi, kot od Boga rojeni, so jo ucvrli 
stran od morilske tolpe, ki se je namenila prav proti njim. 
Edino Kovačun je zaostajal za skupino in s prestrašenim 
glasom piskal: 

"Pobi, dejte no, umirte se! Saj smo vsi ljudje, za- 
boga! A boste drugič mene tudi! Počakajte no, 
Kristus Jezus!" 

A procesija se ni ustavila. Vlekli so jo na vso moč 
skozi vas in mamke, ki so se odpravljale k jutra- 
nji maši, so se v grozi križale, kot da so videle sa- 
mega rogatca. Potem je Tonetu zmanjkalo moči 
in težko sopeč se je zvrnil na mokro travo, okoli 
njega pa so enako popadali vsi ostali. Nagci, ki 
jih je gnal adrenalin, so izginili v bližnjem gozdu. 
"Nikoli ... več ... ne ... naredi ... česa ..." je zaso- 
pel Vrbinc. 

Tone ni mogel izdaviti niti besede. V prsih mu je 
piskalo in z muko je pokimal. Čez nekaj časa so 
se trudoma pobrali in raztepli vsak na svojo 
stran. 

Mercedes je na tistem mestu stal skoraj štirinajst 
dni, dokler ni ponj prišla vlečna služba. Celo tisti 
možakar je hodil dokaj oprezno okoli, priprav- 
ljen, da v trenutku skoči nazaj v tovornjak in jo 
ucvre. Bogve, kaj so mu rekli. Kmetje pa so se še 
nekaj tednov po hudičevi procesiji med čaka- 
njem na peka izogibali s pogledi. 

